
Prefaţa 


Această carte este concepută spre a -fi utilizată sub forma unui 
text concis ori ca supliment al cursurilor numite Introducere în filo- 
sofie, Chestiuni filosofice, Probleme de filosofie sau asemănător. Pen- 
tru astfel de cursuri, ea va avea şi funcția unui ghid independent. Nu 
este potrivită pentru cursuri tratând istoria filosofiei sau pentru cele de 
logică. Logica, studiul sistematic al tuturor tipurilor de raționamente, 
nu este acoperită în această carte, de vreme ce formează de obicei 
obiectul unui curs separat. Totuşi, anumiţi termeni şi concepte din lo- 
gică sunt introduşi în măsura în care sunt necesari clarificării materia- 
lului prezentat. (Studenţilor aflaţi în căutarea unei lucrări concise şi 
generale de logică le recomandăm 7heory and Problems of Logic de John 
Nolt şi Dennis Rohatyn, din seria Schaum's Outline publicată la editura 
McGraw Hill.) 

Fiecare capitol al acestei cărţi oferă o privire geperală la zi asupra câte 
unui domeniu al filosofiei şi s-a vrut a fi cât mai consistent posibil. Având 
acest plan, cartea înzestrează cadrele didactice cu o bază de la care plecând, pot 
organiza un curs: abordări multiple, secvenţe de învăţare, material primar şi 
lecturi suplimentare. ͵ 

Au fost incluse câteva secțiuni speciale, cu scopul de a spori 
înţelegerea şi aprecierea filosofiei. Ţrebuie amintită în mod particular 


bibliografia complet adnotată de la sfârşitul fiecărui capitol. Glosarul 
care include termeni specializaţi extraşi din toate domeniile filosofiei a 
fost conceput nu atât pentru a da fiecărui termen definiţii tip dicţionar, 
cât pentru a spune câte ceva despre cum anume este folosit acesta. în 
textul însuşi, o serie de subtitluri interpuse „sparg” câteodată prea lungi- 
le speculaţii, argumentări şi explicaţii specifice discursului filosofic. Ast- 
fel, termenii-cheie şi subiectele abordate se vor clarifica şi vor fi puse 
în legătură de aşa manieră încât studentul se va conduce în studiul său 
şi va recapitula cu mai multă uşurinţă. 


Studentului 


Studiul filosofiei promite o aventură a gândirii, o reflecţie critică 
asupra uluitoarelor sale concepte şi provocatoarelor întrebări cărora 
acestea le dau naştere. Ce este realitatea? Cum dobândim cunoaşterea? 
Ce este moralitatea? Acestea sunt doar câteva asemenea întrebări. 

Capitolul 1, „Natura filosofiei", explică de ce aceasta nu se asea- 
mănă fizicii, chimiei sau matematicii. Printre experţii în fizică sau ma- 
tematică există un grâd înalt de consens cu privire la ceea ce înseamnă 
un fapt sau un „răspuns corect", sau cu privire la cum trebuie să arate 
cele mai bune teorii. In filosofie există mult mai puţin consens: experţii 
săi sunt recunoscuţi pentru că înţeleg întrebările şi problemele filoso- 
fiei, pentru că sunt capabili să aprecieze şi să critice punctele de vedere 
ale rivalilor şi pentru că, în sfârşit, pot face mai clare pentru noi con- 
ceptele pe care se sprijină nedumeririle noastre cele mai adânci. 

Un student eminent la filosofie este eminent, la urma urmei, pen- 
tru că învaţă să participe la aceasta activitate. Sper că această carte va 
face posibil acest lucru pentru fiecare dintre voi. Țineţi minte, cu toate 
acestea, că nu vă veţi putea descurca la (şi probabil nici măcar absolvi) 
un curs de filosofie memorând o listă de răspunsuri corecte. Nu există 
o asemenea listă. 

Folosiţi deci această carte ca pe o unealtă sau sursă pentru înţe- 
legerea preocupărilor şi speculațiilor filosofilor sau atunci când vă aple- 
caţi asupra oricăror argumentări ori analize întâlnite în lecturile şi studi- 
ile voastre. Folosiţi această carte ca pe ghidul vostru spre un nou şi tul- 
burător domeniu al gândirii, acela al problemelor fundamentale ale vieţii. 


William James Earle 


---. 


-Guprinsu redactat de-autor)- 

CAPITOLUL 1 


1. NATURA FILOSOFIEI 


încă de la începuturile sale, în Grecia Veche, filosofia a avut o 
istorie complexă. în orice caz, caracteristicile filosofiei sunt reflecţia 
critică asupra tradițiilor (moştenirilor) culturale şi urmărirea clarităţit 
conceptuale prin analiza întrebărilor, conceptelor, problemelor şi ar- 
gumentelor care creează dubii din acest punct de vedere. 


Origini 


Etimologie 


Cuvântul fitöşgftje derivă din două cuvinte greceşti: phihia; dra 
goste ori prietenie, şi Șogfela, înţelepciune. Prin urmare, filosofia, eti- 
mologic vorbind, înseamnă ;dragoste-“de înţelepciune”. Două chestiuni 
importante trebuie subliniate în legătură cu această etimologie. Prima: 
aşa cum mulţi dintre filosofii antici au arătat, este posibil să iubeşti 
ceva fără a-l şi poseda. Prin urmare, dragostea ar trebui înţeleasă în 
acest caz ca presupunând „dorinţă" şi „vrerea de a avea". Ca atare, a fi 
filosof presupune a depune eforturi pentru a obţine înţelepciunea şi nu 


2 Capitolul 1 


neapărat a o deține. în al doilea rând, termenul înțelepciune este folosit şi 
pentru a acoperi o activitate intelectuală susținută, în orice domeniu, 
înţelegerea şi practicarea moralității şi cultivarea unor opinii şi atitudini 
luminate, care să ducă la o viaţă fericită şi satisfăcătoare. 


Thales şi presocraticii 


Un anume “Thales este considerat de obicei ca fiind părintele 
filosofiei occidentale. Thales a activat în jurul anului '585 î.H. (Datele 
sale biografice exacte nu sunt cunoscute.) într-adevăr, puţine lucruri se 
cunosc despre Thales, printre care faptul că a fost interesat de astro- 
nomie, că a prezis corect o eclipsă şi că a susţinut că tot ceea ce există 
este alcătuit din apă. Este evident atunci că el a trebuit să se întrebe: 

Din ce sunt alcătuite toate? Deşi răspunsul său a fost greşit, întrebarea 
lui a fost una foarte bună. Mai târziu, întrebări ca cea a lui Thales au 
fost preluate de ştiinţele naturii, dar, chiar de la începuturile tradiţiei 
noastre intelectuale, filosofia a inclus printre consideraţiile sale deopo- 
trivă întrebările privind natura şi cele legate de viaţa umană. (Variatele 
discipline intelectuale s-au dezvoltat gradual la o dată mult mai târzie.) 

Thales a fost unul dintr-un grup relativ mic de filosofi cunoscuţi 
sub numele de presocratici. Toţi presocraticii s-au arătat interesaţi de: 
aspectele lumii naturale, fapt ce poate fi ilustrat printr-o mostră de în- 
trebări tipic presocratice: De ce licăresc stelele? De ce creşte şi des- 
creşte Luna? De ce Soarele îşi face călătoria zilnică de la un cap la altul 

«al cerului? Cum începe viața? Este etern universul? Ar trebui subliniat 
"că presocraticii nu au răspuns acestor întrebări, dar, în ciuda acestui 
fapt, în palmaresul lor intră meritul de a şi le fi pus. ip PASII 
importantă a filosofiei este, şi va fi întotdeauna, ορ Se 
“băriloriinteresante, roditoare, care-incită. - 


Deşi întrebările puse de presocratici au fost preluate eventual de 
ştiinţele naturii, există trei motive serioase pentru a le considera tipic 
filosofice. (1) Ele necesită mai degrabă cercetare şi investigaţii decât 
acceptarea tradiţiei. (2) Ele caută „explicaţii structurate în'termeni non= l 
supranaturali (non-mitologici). (3) La- -aceste întrebări se aşteaptă răs- 
"pun'sari -:- *-susținute de fapte - şi/sau argumente raţionale. 

Tresocraticii au oferit o critică susținută descrierii mitologice a 
fenomenelor naturale, preponderentă în societatea vremii lor. Decât să 
accepte că pământul, soarele, stelele şi alte fenomene naturale ar fi zei 

sau zeițe, ei au oferii descrieri non-supranaturale ale naturii, descrieri ce pot 
face mai degrabă obiectul unor controverse raţionale decât să fie enunțate ca 
dogme. 

în final, trebuie observat că presocraticii, deşi s-au arătat curioşi în 
legătură cu lumea naturală şi au fost capabili să-i observe câteva dintre cele mai 
surprinzătoare trăsături, nu au făcut observaţii sistematice şi nu au practicat 
experimentul. 


Socrate 


Acelaşi spirit critic şi independenţă de gândire aplicate de preso- 
cratici fenomenelor naturale sunt aplicate de=-Secrate -(cea. 470-399, î.H.) 
vieții umane. Acestea sunt întrebări tipic socratice: Ce,este pietateaTjCe 
este perfecțiunea umană? Ce fel de viață merită a fi trăită? Se poate în- 
văţa virtutea? Există mai multe virtuţi? Ce este dreptatea? Socrate în- 
suşi nu a scris nimic, dar a preferat să-şi închine viaţa dezbaterii unor 
întrebări ca cele de mai sus cu persoane importante din anturajul său. 
Astfel, concepţia noastră despre Socrate derivă din„dialogurile - de 
fapt, piese filosofice avându-l în rolul principal pe Socrate - scrise de 
faimosul său elev, Platon.. (429-348 î.H.). Cele mai multe dintre aceste 
dialoguri se centrează pe chestiuni de genul „Ce este.X?", unde Χ' 
desemnează o idee dificil de lămurit prin sine însăşi. 

Ca urmare, Socrate este „primul filosof-care, şi-a centrat „analizele 
pe conceptele nedumeritoare {concept este termenul standard în filoso- 
fie pentru idee) şi a încercat să le clarifice. De exemplu, dialogul cunos- 
cut sub numele de Symposium este centrat pe conceptul de iubire. Ca şi 
noi, grecii antici puteau vorbi cu uşurinţă despre dragoste, dar - din 
nou, ca noi - puţini dintre ei erau capabili să o definească clar şi pre- 
cis. Acest lucru presupune un considerabil efort filosofic. 


Fapt şi concept 


Filosofia “este mai degrabă o disciplină conceptuală decât .una 
factuală. Un fapt este un adevăr despre lume stabilit prin MhSŁiy. QUff- 
Există fapt cotidian, fapt istoric şi fapt ştiinţific, dar ceea ce este cel mai 
important de reţinut despre faptele de orice tip este adevărul lor şi nece- 
sitatea de a fi stabilite prin observaţie. (A observa înseamnă a verifica 

dacă ceva este într-adevăr aşa.) Trebuie, de asemenea, observat că pu- 
tem lua la un moment dat drept fapt ceva ce ulterior am putea desco- 
peri că nu este deloc un fapt; totuşi, acest fapt despre fapte nu este re- 
levant asupra distincţiei primare pe care tocmai am făcut-o. 

Singurele sinonime apropiate de concept suntjjdee“ji noțiune. E 
însă simplu de ilustrat ce au filosofii în minte atunci când vorbesc des- 
pre concepte. Este un fapt că America a fost descoperită de Columb. 
(Sau de Leif Ericsson dacă, de fapt, el a ajuns acolo primul!) în oricare 
dintre cazuri, faptul implică un concept: cel de descoperire. Faptele 
sunt ştiute; conceptele sunt înțelese. Nu putem înţelege acest fapt des- 
pre Columb (sau Ericsson) fără a înţelege conceptul de descoperire. 
(Cu cât acesta ne este mai bine lămurit, s-ar putea să fim înclinați să 
negăm ambele cazuri, sau cazul în care oricare alt străin ar fi „desco- 
perit" America: la urma urmei, un număr uriaş de băştinaşi au cunos- 
cut continentul cu mult înainte de a sosi aici primii europeni.) 

Dacă eşti vorbitor de engleză şi ai cuvântul discovery în voca- 
bular, a înţelege conceptul de descoperire va însemna, practic, acelaşi 
lucru cu a înţelege cuvântul discovery. Totuşi, nu este necesară înţele- 
gerea acestui cuvânt în particular. Un vorbitor de franceză stăpâneşte 
acelaşi concept de descoperire, cu o singură excepţie: el îl asociază cu 
cuvântul decouverte. 

Multe concepte nu necesită o examinare filosofică, de exemplu, 
de orice problemă pe care am avea-o cu cuvintele masă sau scaun se 
poate ocupa un dicționar decent. Cu toate acestea, sunt multe cuvinte 
pe care le folosim şi se întâmplă să fie şi cele mai importante - şi care 
ne creează probleme şi după ce le-am căutat în dicţionar de exemplu, 
cuvinte precum libertate, democraţie, dragoste ori moralitate. Desigur, 
acestea sunt cuvinte pe care majoritatea oamenilor sunt capabili să le 
folosească în cursul unei vieţi obişnuite. Pentru ca acest lucru să fie 
posibil, pare că utilizatorii sunt nevoiţi să deţină măcar o cunoaştere 
parţială a conceptelor pe care aceste cuvinte le exprimă. 

Să presupunem întrebarea: Ce vrem să spunem exact prin liber- 
tate? Cu alte cuvinte, în care anume circumstanţe este potrivit să spu- 
nem că cineva este liber? Am putea descoperi că nu putem răspunde sa- 
tisfăcător, că nu putem da seama, în mod clar şi consistent, de concep- 
tul de libertate. Este un semn că stăpânim numai parţial acest concept. 
Filosofia încearcă să înlocuiască stăpânirea parţială cu cea completă a 
conceptelor, folosind ca unealtă principală analiza conceptuală. 

Analiza conceptuală 


Analiza conceptuală în termenii condiţiilor necesare şi suficiente 


Când vorbesc despre analiza conceptelor, filosofii utilizează o 
metaforă împrumutată din chimie. Aidoma compuşilor chimici, conceptele 
mai complexe pot fi „sparte" în ideile mai simple care le compun. Este exact 
ceea ce face analiza conceptuală. Desigur, nu putem analiza dintr-o dată toate 
conceptele noastre: cel mai bun lucru pe care-l putem face este să folosim 
conceptele pe care le înţelegem mai bine pentru a ne ajuta la înţelegerea 
celor neclare. 

Vom ilustra mecanismul analizei conceptuale în termenii condițiilor 
necesare şi suficiente - pentru început vom lua un concept neproblematic din 
punct de vedere filosofic. 

Să considerăm banalul concept de burlac. Analiza acestui con- 
cept ne va spune cu exactitate ce anume face pe cineva să fie burlac. Ea 
este făcută după ce stabilim circumstanţele exacte în care este adevărat 
despre cineva că este burlac. Modalitatea în care putem face acest lucru 
este următoarea: 


X este un burlac DACĂ ȘI NUMAI DACĂ 
(i) X este o ființă umană; 
(1) X nu este căsătorit; 
(11) X este de gen masculin; (iv) 
X este un adult; şi 
(v) X nu este un preot sau în alt mod ineligibil. 
Comentarii explicative: 


X este ceea ce se cheamă o variabilă - mai concret, o vari- 
abilă-nume şi orice nume o poate substitui. Avem astfel posi- 
bilitatea să vorbim despre oricare şi despre toţi burlacii. Dacă 
se întâmplă să ne gândim la Smith şi vrem să verificăm ipo- 
teza că el este un burlac, ar trebui să substituim pe X cu Smith 
de la (i) la (v). 

DACĂ ŞI NUMAI DACĂ înseamnă numai atunci când sau 
numai în cazul în care. 


Punctele (i), (ii), (iii), (iv) şi (v) sunt toate condiţiile nece- 
sare pentru a fi burlac. O condiție necesară pentru ceva este 
o condiţie ce trebuie satisfăcută pentru a avea lucrul pentru 
care ea este condiţie necesară. (Despre condiţii se spune şi că 
sunt „întrunite" sau „îndeplinite".) Astfel, oxigenul este o 
condiţie necesară pentru foc, ceea ce înseamnă că acolo unde 
nu este oxigen, nu poate fi nici foc. în termenii exemplului 
nostru, tot ceea ce nu satisface condiția (1), indiferent dacă 
satisface sau nu unele sau toate celelalte condiţii (subiectul ar 
putea fi, de exemplu, un mascul gorilă), este exclus automat 
din clasa burlacilor. Acelaşi lucru este valabil pentru fiecare 
dintre celelalte condiţii. 


Cele cinci condiţii nu sunt numai necesare luate individual: analiza cere 
ca ele să funcţioneze în comun, ca un pachet, să fie, dacă vreţi, suficiente. 
împreună, ele constituie o condiţie complexă suficientă pentru a fi burlac. 
Aceasta înseamnă că oricine ar satisface toate cele cinci condiţii intră 
automat în clasa burlacilor. Nu mai este nimic altceva de făcut: dacă analiza 
noţiunii de a fi burlac este corectă, nu există o altă condiţie care trebuie 
îndeplinită ori întrunită. 

Bineînţeles, cineva ar putea pune în discuţie necesitatea oricăreia 
dintre condiţii, ca şi suficiența lor luate în grup. Dacă dvs. credeţi că 
preoţii intră sub incidența conceptului de burlac, de exemplu, veţi în- 
cerca să scăpaţi de condiţia (v). în mod similar, dacă nu consideraţi că 
sunt burlaci şi bărbaţii divorţaţi ori văduvii, aţi putea înlocui condiţia 
(1) cu una mai „tare”, cum ar fi „X nu a fost niciodată însurat”. Ceea 
ce contează aici - şi aceasta nu este o întrebare filosofică - este cum se 
foloseşte cuvântul „burlac" în limba contemporană. 

Sunt mai multe lucruri pe care trebuie să le avem în minte o dată 
ce ne-am obişnuit să gândim în termeni de condiţii necesare şi sufi- 
ciente. Mai întâi, o condiţie necesară nu trebuie să fie o condiţie sufi- 
cientă. Oxigenul este o condiție necesară pentru foc, dar nu şi una sufi- 
cientă (de vreme ce şi alte lucruri sunt necesare focului). în al doilea 
rând, o condiţie suficientă nu este şi una necesară. Să ne imaginăm ο 
clasă în care nota de trecere este calculată făcând media rezultatelor a 
trei teste diferite. A fi notat cu C la toate cele trei teste este o condiţie 

suficientă pentru a obține în final un C, dar a lua un D, un C şi un B 


înseamnă acelaşi lucru - ceea ci" înseamnă că este constituită o altă 
condiție suficientă (dar nu şi necesară) pentru a obține nota finală C. 


Definiţia analizei conceptuale prin condiţii necesare şi suficiente 


Analiza conceptuală poate fi definită acum după cum urmează: a 
face analiza unei aserţiuni înseamnă a face explicite şi cât se poate de 
clare condițiile necesare şi suficiente pentru adevărul aserţiunii anali- 
zate. Observaţi că vorbim mai degrabă de analiza unei aserţiuni decât 
de cea a unui concept; aceasta pentru că un concept se clarifică lămu- 
rind aserţiuni Je-cheie în care este implicat. De exemplu, în loc să înlo- 
cuim spaţiul liber în „Libertatea este " analiza abordează 
înţelegerea conceptului încercând să se completeze „X este liber DACĂ 

1. De asemenea, filosofii vorbesc de condiţii necesare şi sufi- 
ciente pentru aplicarea conceptului, deci putem întreba (de exemplu) ce 
condiţii trebuie întrunite pentru ca noţiunea de libertate să se aplice lui X. 
Dacă un anumit concept i se aplică lui X, despre X se poate spune şi că a căzut 
sub incidenţa conceptului respectiv. 

Fiecare analiză este împărțită în două părţi: analysandum, sau ce 
este de analizat, şi analysans, sau ce constituie analiza propriu-zisă. în 
exemplul nostru, analysandum-lA4 este „X este un burlac”, iar analy- 
sans-u\ este dat de lista condiţiilor necesare şi împreună suficiente, de 
la (1) la (v). 


Cerinţe pentru o analiză reuşită 


Orice analiză reuşită trebuie să îndeplinească trei cerințe princi- 
pale: (1) analysandum şi analysans trebuie să însemne acelaşi lucru; 
(2) analysandum şi analysans trebuie să aibă aceeaşi valoare de adevăr; 
(3) analysans trebuie să fie mai clar (sau mai puţin înşelător) decât 
analysandum. Dacă a treia condiţie nu este îndeplinită, analiza poate fi 
corectă într-o oarecare măsură, atâta doar că nu este „clarificatoare", 
„iluminatoare". 

De vreme ce analizele sunt înfăţişate de obicei în formă schema- 
tică, cu variabilele de rigoare, ca în „X este burlac", a doua condiţie 
pentru reuşita lor se aplică numai când aceeaşi valoare (Jones, Smith, 
Brown etc.) înlocuieşte variabila în toate apariţiile sale. „X este burlac” 
nu este realmente o aserţiune, pentru că nu are valoare de adevăr. (.να- 
loarea de adevăr" este un termen tehnic ce desemnează cele două va- 
lori, adevărat şi fals.) Pe când „Jones este burlac" - formulată înlo- 
cuind variabila X cu valoarea „Jones" - este o aserţiune şi posedă va- 
loare de adevăr, altfel spus poate fi adevărată sau falsă. 

Condiţiile (1) şi (2) pentru o analiză reuşită nu sunt în întregime 
diferite, de vreme ce două aserţiuni ce au acelaşi înţeles (1) trebuie să 
aibă aceeaşi valoare de adevăr (2) - adică trebuie să fie amîndouă ade- 
vărate sau amândouă false. S-ar putea să nu ştiţi nimic despre sora mea, 
dar ştiţi că dacă aserţiunea „sora mea este zgârcită" este adevărată, 
aserţiunea „Celălalt copil al părinţilor mei este zgârcit" este, de aseme- 
nea, adevărată. La fel, ştiţi şi că dacă oricare dintre afirmaţii este falsă, 
ambele vor fi false. (Ceea ce este, bineînţeles, cât se poate de evident.) 


Contraexemple 


Filosofia reprezintă o activitate critică ce nu se dezice, şi atunci 
când filosofii oferă analize, acestea - dacă sunt cât de cât promițătoare - 
fac obiectul celor. mai riguroase cercetări. Acestea pot produce două 
rezultate importante: cineva s-ar putea gândi la un contraexemplu la 
necesitatea unora sau mai multor condiţii înşiruite în analysans; sau 
cineva s-ar putea gândi la un contraexemplu la suficiența pachetului de 
condiţii ce alcătuieşte analysans-Ix!. /Contraexemplul este un termen 
tehnic desemnând un exemplu ce demonstrează falsitatea unei afirmaţii.) 


Contraexemple la necesitate 


O analiză pretinde că fiecare dintre condiţiile cuprinse în analy- 
sans este o condiţie necesară. Această pretenţie este înlăturată (ceea ce 
înseamnă că i se demonstrează falsitatea) furnizând un exemplu care nu 
satisface una sau mai multe dintre condiţiile necesare date în analysans, 
dar care, cu toate acestea, este un exemplu de netăgăduit al analysan- 
dum-ulm.. De vreme ce analiza conceptului de „burlac" este corectă, nu 
există contraexemple la necesitatea fiecăreia dintre cele cinci condiţii. 

(Amintiţi-vă că acest concept nu este realmente problematic, dar a fost 
folosit numai pentru a ilustra abc-ul analizei conceptuale.) 


Contraexemple la suficiență 


O analiză pretinde că pachetul de condiţii ce alcătuiesc analy- 
sans-ul este o condiţie suficientă. Pretenţia este înlăturată aducând un 
exemplu ce satisface toate condiţiile date în analysans, dar care, cu 
toate acestea, nu este un caz al analysandum-ului. Exemplul nostru de 
analiză poate fi folosit pentru a ilustra ideea contraexemplului la sufi- 
ciența unui anumit set de condiţii. în discuţiile din timpul cursurilor cu 
privire la ce presupune ideea de „burlac", studenţii se opresc după ce 
înşiruiesc primele patru condiţii. Ei pretind că acestea sunt suficiente: 
că oricine le satisface este automat un burlac. F 

în cele din urmă, aproape de fiecare dată, cineva se gândeşte la 
un preot catolic - contraexemplul perfect la suficiența primelor patru 
condiții. Preoții catolici îndeplinesc primele patru condiții, dar nu este 
corect să-i clasificăm ca burlaci. (Repet, acesta este numai un exemplu: 
dacă vorbitorii acestei limbi includ în clasa burlacilor şi preoții catolici 
- ceea ce este posibil, dar îndoielnic - atunci trebuie găsit alt exemplu 
elocvent în această chestiune.) 


Analiza în termeni de criterii 


La un moment dat s-a crezut că toate conceptele ce pot fi cât de 
cât analizate trebuie să fie analizabile în termeni de condiţii necesare şi 
suficiente. însă acesta nu mai este de mult punctul de vedere standard. 
Deşi analiza via condiţii necesare şi suficiente inspiră ordine şi clari- 
tate, există concepte de interes filosofic care, pur şi simplu, nu cedează 
acestui tip de analiză. Multe dintre acestea pot fi elucidate cu succes 
folosind criteriile. 


Definiţia criteriului 


Putem defini un criteriu (plural = criterii) ca fiind orice factor 
relevant al semnificației conceptului fără a fi însă o condiţie necesară 
sau suficientă. Să presupunem, de exemplu, că urmărim să clarificăm 
conceptul de „viaţă fericită”. (Acesta nu este un exemplu artificial: filo- 
ΒΟΗ͂Ι, de la Socrate până în zilele noastre, au fost interesaţi de acest con- 

cept, iar oamenii care nu sunt filosofi de profesie au urmărit, de asemenea, să 
lămurească ce fel de viaţă ar putea fi considerată cu adevărat fericită.) De 
exemplu, are vreo legătură faptul de a avea copii drăguţi cu cel de a avea o 
viaţă fericită? Cu siguranţă, simţim că există o oarecare legătură, însă ne 
dăm seama că a avea copii drăguţi nu este o condiţie necesară şi nici una 
suficientă pentru a fi fericiţi. Conexiunea în cauză este considerată 
criterială. 

în analiza noastră a conceptului de viaţă fericită ne înfățişăm mai 
degrabă cu un număr de criteria decât cu un set de condiţii necesare şi 
suficiente. Fiecare criteriu pentru X, spunând-o abstract, ne dă o rați- 
une puternică pentru a crede οὔ X se verifică (se obţine). Această rați- 
une serioasă trebuie, în orice caz, determinată de o expresie precum 
„alte lucruri de aceeaşi natură". O persoană care are copii buni, dar a 
cărei viaţă a fost un chin datorat necazurilor şi bolilor nu este o candi- 
dată prea potrivită pentru a fi un caz al conceptului de analizat. 


Legătura criterială 


Precum condiţiile necesare şi suficiente, legăturile criteriale sunt 
stabilite prin gândirea analitică asupra conceptelor şi nu prin cercetare 
factuală sau date de observaţie. Să presupunem, de exemplu, că s-a sta- 
bilit că oamenii având un anumit nivel de glicemie sunt, în 99% din 
cazuri, fericiţi. 

Totuşi, acest lucru nu face din respectiva valoare a glicemici un 
criteriu relativ pentru a duce o viaţă fericită. Nu este o parte a ceea ce 
înţelegem sau vrem să spunem prin o viaţă fericită. Nu intră în conceptul 
de fericire. Conexiunile criteriale sunt cel mai bine înţelese ca făcând parte 
dintr-o clasificare generală a conexiunilor. Legăturile dintre obiecte şi 
proprietăţile lor, indiferent dacă sunt observabile sau doar gândite, pot şi 
clasificate astfel: 


CONEXIUNI CONCEPTUALE, care sunt 
- studiate de filosofie; 


- elucidate prin analiză; 


- construite în interiorul limbajului nostru. 

Conexiunile conceptuale sunt de asemenea 
conexiuni m<esare, 


care nu pot să nu existe 
(cum este legătura între 
a fi burlac 

şi a fi bărbat) 


sau 
conexiuni criteriale 


care pot să nu existe 


(cum este legătura între 
a avea o viață fericită şi a avea copii reuşiţi). 


CONEXIUNI CONTINGENTE care 

- nu sunt studiate de filosofie; 

- nu sunt elucidate de analiză; 

- nu sunt date în construcţia limbajului. 


Aici, contingent înseamnă, simplu, nonconceptual. De vreme ce 
legăturile contingente sunt nonconceptuale, nici un efort de gândire asupra 
conceptelor nu va spune nimic despre ele, ele vor trebui să fie „descoperite" 
prin observarea lumii. 


Alte metode filosofice 


Mare parte din ceea ce au făcut şi continuă să facă filosofii este privit 
ca o formă de analiză, fie prin condiţii necesare şi suficiente, fie prin criterii. 
Totuşi, alte două metode, amîndouă având importanţă istorică, dar şi 
continuând să-i intereseze pe filosofi, merită o scurtă discuţie: metoda 
îndoielii şi metoda fenomenologică. : 

Metoda îndoielii 


îndoiala carteziană 


Metoda îndoielii este asociată cu filosoful francez Rene Descartes 
(1596-1650) într-adevăr, „îndoiala metodică" pe care a susținut-o 
Descartes este deseori numita îndoială carteziană. Descartes a spus că 
atunci când începem să gândim filosofic - ceea ce înseamnă săfiloso- 
făm - primul lucru pe care ar trebui să-l facem este să ne îndoim de tot 
ceea ce nu putem fi absolut siguri. Vom descoperi atunci că cele mai 
multe dintre convingerile noastre, pe care le-am dobândit întâmplător 
(dacă nu chiar neglijent) de la părinţi şi profesori, nu sunt absolut si- 
gure. Acest lucru nu este tocmai surprinzător, continuăm noi raţiona- 
mentul, de vreme ce atât de multe dintre acestea au fost dobândite 
înainte de a deveni capabili să le supunem unei cercetări raționale. 


Credinţa indubitabilă 


Ca adulţi, ne trezim încărcaţi de un amestec de credinţe false ori 
adevărate. Prin practica îndoielii sistematice, ne putem autodetaşa de 
acest amalgam şi alege un nou început, intelectual, întemeiat pe o bază 
mai solidă. Această bază solidă, după Descartes, constă într-un număr 
mic de convingeri de care nu ne putem îndoi - pe care le putem numi 
„indubitabile". 


Evaluarea îndoielii carteziene 


Practicarea îndoielii carteziene este cu siguranţă un mod efectiv de a 
discuta şi poate de a depăşi ataşamentul nereflexiv la (sau angajarea faţă 
de) un corpus de credinţe tradiționale. Totuşi, două obiecţii se ridică în 
mod obişnuit împotriva metodei îndoielii: 

Obiecţia 1. Nu este evident că putem pur şi simplu impune minţii 
noastre să înceteze a mai crede în ceva. Ca răspuns la această obiecţie, 
s-ar putea spune că Descartes furnizează argumente generatoare de 
îndoială, argumente ce pot realmente să ne determine să renunțăm la 
COP ingerile noastre obişnuite. Cele trei argumente de bază sunt: 

(a) Argumentul amăgirii simţurilor. De vreme ce simţurile 
noastre ne înşală uneori, nu putem niciodată avea încredere 
totală în ele. 

„(b) Argumentul visului. Nu există dovadă convingătoare că 
nu visăm chiar în acest moment. 

(ο) Argumentul forței demonice. Nu există nici o modalitate 
de a exclude posibilitatea ca mintea noastră să fie manipulată de un 
demon. 


Obiecţia 2. Nu este evident că există convingeri non-relaţionale 
ce ar putea fi folosite ca bază pentru o cunoaştere de certitudine abso- 
lută. Există lucruri sigure de care nu mă pot îndoi (si ar putea fi ade- 
vărat pentru oricine), dar acestea sunt explicate cel mai bine γεἰα[ίο- 
nal, în termenii altor credinţe pe care eu (sau cineva) le am. Dacă 
aceasta este o critică corectă şi îndoiala carteziană nu a dus la credinţe 
indubitabile (care pot avea rol de fundament), ea rămâne o modalitate 
folositoare de a ne zdruncina încrederea banală, „naivă" (sau „pre- 
filosofică”). 


Metoda fenomenologică 


Fenomenologia 


Deşi termenul fenomenologie este folosit în mai multe sensuri 
distincte, el este cel mai des folosit pentru a descrie mişcarea filosofică 
asociată cu Edmund Husserl (1859-1938). în loc de a descrie lumea 
înconjurătoare ori în termenii simțului comun, ori în aceia ai ştiinţei, 
fenomenologia caută să descrie lumea noastră interioară - experiența 
noastră subiectivă sau, aşa cum deseori o denumesc fenomenologii, 
„experienţa noastră trăită". Acest lucru este realizat folosind metoda 
fenomenologică. 


Observaţia lipsită de presupoziţii a fenomenelor conştiinţei 


Metoda fenomenologică constă într-o cercetare atentă, lipsită de 
presupoziţii, a stării de conştiinţă a cuiva. Termenul-cheie al acestei 
definiţii este „lipsit de presupoziţii”. în general, observaţiile (indiferent 
dacă sunt îndreptate către noi înşine sau către lumea care ne înconjoară) 
sunt rezultatul interferenţei a doi factori: (1) ceea ce este de observat; 

(2) categoriile în termenii cărora noi ne organizăm şi ne descriem ob- 
servaţiile, în mod normal, teoriile noastre dau forma observaţiilor noas- 
tre. Putem cumula acestea spunând simplu că observaţiile noastre pre- 

supun categoriile şi teoriile noastre. A aborda metoda fenomenologică 
presupune să abandonăm angajamentele noastre categoriale şi teoretice pentru 
a descrie ceea ce apare. (Cuvântul fenomen derivă din grecescul phainesthai, 
„a apărea".) 


O evaluare a metodei fenomenologice 


Deşi idealul unei observaţii „pure" şi „lipsite de presupoziţii” a 
preocupat pe mulţi dintre filosofii secolului nostru, a rămas neclar dacă 
el este posibil de practicat. De asemenea, mai apare o dificultate: obser- 
vaţia fenomenologică a conştiinţei pare a fi foarte asemănătoare cu 
auto-observaţia psihologică cunoscută sub denumirea de introspecţie. 
Prin introspecţie conştientizăm conținuturile particulare ale minţii noas- 
tre, conţinuturi care „au ajuns acolo" pentru că am fost expuşi unei 
tradiţii culturale particulare, unei anumite educaţii etc. (aşa cum reiese 
dintr-o autobiografie individuală). Dar observaţia fenomenologică tre- 
buie să dea la iveală structuri necesare de conştiinţă sau esențe. Rămâne 
neclar dacă, alături de conținuturile mentale ce depind de contingenţele 
istorice, există structuri necesare care pot fi deprinse printr-o descriere 
„fără presupoziţii”. Probabil că anumite structuri foarte generale, care 
au de-a face cu caracterul temporal al experienţei noastre - regretul sau 
anticiparea, de exemplu -, sunt trăsături necesare ale stării de conştiinţă. 

Metode şi algoritmi. Se impune aici un comentariu general, care 
se aplică tututor metodelor filosofice, dar care ajută mai ales în evalua- 
rea metodei fenomenologice. Cei mai mulţi oameni se lovesc mai întâi 
de metode (ori „modalităţi de a face ceva") care, în fapt, aparţin unei 
subclase speciale a acestora cunoscute sub denumirea de algoritm. Un 
algoritm este un set de instrucţiuni pas cu pas care, dacă sunt corect 
urmate, duc la o soluţie sau un răspuns bine definite. Cu alte cuvinte, 
algoritmii sunt metode în întregime verificabile. Operaţiile aritmetice 
de bază - adunarea, scăderea, înmulţirea, împărțirea - sunt a/goritmice. 
Atât timp cât aplicarea metodelor algoritmice nu cere creativitate ori 
judecată, nu surprinde pe nimeni că ele sunt chiar metodele după care 
computerele sunt programate să funcţioneze. 

Pe de altă parte, nici o metodă filosofică nu este algoritmică. 
Metoda analizei, indiferent dacă aceasta se face în termeni de condiţii 
necesare şi suficiente sau în termeni de criterii, cere judecată cu privire 
la ce este şi ce nu este important din punct de vedere conceptual, în 
fiecare pas al aplicării ei. La rândul ei, metoda fenomenologică pretin- 

de ceva asemănător artei marilor romancieri - un Proust sau un Joyce - 
pentru a produce rezultate interovmu-. Odată, caracterul non-algoritmic 
al filosofiei a fost considerat un punct critic în care filosofia diferă de 
ştiinţele naturii. Cu toate acestea, astâ/ui ştim că, în chiar interiorul 
ştiinţelor naturii, nici o descoperire importantă şi nici o teorie nu rezultă 
din simpla aplicare a unei metode algoritmice. (Vezi discuţia despre 
ştiinţă de la capitolul 3.) 


Domenii importante ale filosofiei 


Filosofia poate fi împărțită în mai multe câmpuri de cercetare, 
fiecare putând fi definit în funcţie de întrebările-cheie la care încearcă 
să răspundă. Subdomeniile cele mai importante, cu excepţia logicii, vor 
fi descrise pe scurt în această secţiune. Logica (studiul sistematic al 
tuturor tipurilor de raţionament) nu este inclusă, de vreme ce este pre- 
dată de obicei într-un curs separat. Totuşi, pe parcursul acestei lucrări, 
vor fi introduşi termeni şi concepte din logică ori de câte ori aceştia 
sunt necesari pentru a înţelege materialul prezentat. 

Trebuie să subliniem că orice activitate umană care implică noţi- 
uni nedumeritoare poate genera reflecţia filosofică. Pentru orice acti- 
vitate interesantă din punct de vedere conceptual, să-i spunem X, există 
loc pentru „filosofia lui X"; de exemplu, există azi un subdomeniu al 
filosofiei intitulat „filosofia dreptului”. Filosofia subdomeniului X 
poate fi considerată extensie a unui domeniu tradiţional al filosofiei. De 
exemplu, filosofia dreptului se încadrează în domeniul filosofiei social- 
politice. ; 


Epistemologia 


Epistemologia, cunoscută şi sub denumirea de teoria "cunoaşterii, 
este definîta"cu ajutorul a două întrebări-cheie: (1) Ce este cunoaşterea?” 
οἱ (2) Cum dobândesă fiinţele umane cunoaşterea? Â încerca să răspunzi 
acestor întrebări presupune a analiza concepte precum convingere, ade- 
văr şi justificare (întemeiere). Cum pot fi sigur de adevărul credințelor 
mele? Ştiu că uneori oamenii cred în lucruri fără motive întemeiate, fără 
dovezi clare. Ce ar trebui, prin urmare, să considerăm a fi motive înte- 
meiate şi dovezi clare în sprijinul variatelor credinţe ce ne animă? De 

vreme ce întreaga activitate practică se sprijină pe cunoaştere - sau, mai precis, 
pe ceea ce credem că este cunoaştere - întrebările ce se nasc în studiul 
epistemologiei au mai mult decât un interes academic. 


Filosofia ştiinţei 


Filosofia ştiinţei este definită în termenii acestei întrebări-cheie: Cum 
se explică extraordinarul succes al ştiinţei? Fizica, chimia şi biologia au făcut 
(şi continuă să facă) progrese susținute în obţinerea unei tot mai clare 
imagini a lumii. Şi aceste ştiinţe ne furnizează nu numai informaţii clare 
(care, printre alte lucruri, oferă baza tehnologiilor moderne), dar şi explicaţii 
satisfăcătoare din punct de vedere intelectual pentru un spectru larg de 
fenomene naturale. 

Cuvântul ştiinţă, de sine stătător, se referă de obicei la științele 
naturii - cele ce au de a face cu fenomene fizice, obiective şi măsura- 
bile, precum fizica, chimia şi biologia. Totuşi, există şi „ştiinţe umane” 
sau „sociale"”, precum psihologia, sociologia, economia şi antropolo- 
gia. Până în prezent, nici una dintre acestea nu a obţinut succesul ştiin- 
telor naturii. Filosofia ştiinţei vrea să explice această diferență. Proba- 
bil că ceva specific ființelor umane face ca, în principiu, comporta- 
mentul lor să fie impredictibil. în capitolul 3 sunt luate în calcul două 

Mai întâi, ştiinţele umane s-ar putea să ne ajute să înţelegem 
comportamentul uman, chiar gândindu-ne că este imposibilă vreo pre- 
dicție asupra desfăşurării comportamentului individual. în al doilea 
rând, este posibilă o predicţie asupra comportamentului uman în gene- 
re (colectiv), în acelaşi timp clarificatoare şi folositoare în practică, 
chiar dacă comportamentul individual este impredictibil. 


Metafizica 

Metafizica, cunoscută şi sub denumirea de ontologie*, este 
definită de întrebarea: Ce este? Aceasta este o întrebare descurajator de 
simplă de vreme ce implică cea mai bazală şi mai răspândită distincţie 


* Ontologia este considerată uneori una dintre cele două ramuri ale metafizicii 
(cosmologia ar fi cealaltă ramură). 

din gândirea umană: cea dintre aparență şi realitate. Imaginea noastră 
asupra realităţii este în mare parte derivată din ştiinţe. Dacă nu ar fi fost 
ştiinţele naturii, n-am fi ştiut nimic despre electroni, găuri negre, quarci 

ş.a.m.d. De ce avem atunci nevoie de metafizică? Răspunsul, foarte 
simplu, este că nu avem garanţia că tot ceea ce este real poate fi cuprins 
în inventarul" uneia dintre ştiinţe. Există Dumnezeu? Am un suflet? 
Sunt reali îngerii? Acestea sunt întrebări pe care cei care gândesc şi le-au 
spus (şi continuă să şi le pună), şi care nu sunt rezolvate prin ştiinţă. 

Un alt subiect important al metafizicii este întrebarea dacă există 
obiectele abstracte: numere, formule, concepte şi propoziţii, de exem- 
plu, întrebarea ce trebuie luată aici în consideraţie este dacă aceste 
„obiecte" au o existenţă independentă de gândirea omului. Să presupu- 
nem că nu ar exista oameni care să le gândească: ar exista încă nume- 
rele, formulele, conceptele, propoziţiile? Natura realităților matematice 
este una dintre temele majore ale subdomeniului intitulat filosofia ma- 
tematicii. 


Filosofia minţii 


Filosofia minţii, denumită câteodată psihologie filosofică, este 
definită de următoarele întrebări-cheie: (1) Care este natura mentalu- 
lui? (2) Cum ar trebui să înţelegem termeni precum intenţie, dorinţă, 
credinţă, emoție, plăcere şi durere? (3) Ce rol au în explicaţia acţiunii 
umane elementele ce apar în descrierea vieţii noastre mentale? (De 
observat că anumite aspecte ale acestor întrebări aparţin şi metafizicii.) 
Există şi o „filosofie a psihologiei”, care face reflecţii pe marginea cer- 
cetărilor şi teoriilor actuale ale psihologilor. Disciplina poate de aseme- 
nea să răspundă unor întrebări care aparţin tradiţional filosofiei minţii. 


Filosofia limbajului 
Filosofia limbajului 14 în considerație următoarele întrebări- 
cheie: (1) Care este legătura dintre gândire şi limbaj? (2) Ce dă înțeles 


propozițiilor pe care le folosim? (3) Câte tipuri de înțelesuri exiatăta 
Cum ne descurcăm, folosind frânturi de realitate, să n referi 


lităţi extr al mng vistice ? 
97 Nr 

Etica 


Etica, cunoscută şi ca filosofie morală, este definită de urmă- 
toarele întrebări-cheie: (1) Ce este moralitatea!.' (2) Ce stă la baza clasi- 
ficării pe care o dăm acţiunilor noastre în permise din punct de vedere 
moral, interzise sau obligatorii? (3) Care rste legătura între moralitate 
şi religie? (4) Care este legătura între moialitate şi legalitate? 

întrebările morale ori etice nasc întreb.ui practice mai mult sau mai 
puţin presante cu privire la ce tivlmic lacul ori evitat, aici sau acum, sau 
întrebări chiar mai reflexive reia itoare la înţelesul, scopul şi justificarea 
clasificărilor noastre morale. 

Despre întrebările cu caracter practic spunem uneori că sunt întrebări 
de gradul I, în timp ce despre cele mult mai reflexive spunem că sunt 
întrebări de gradul II, sau meni întrebări. 


Filosofia socială şi politică 


Filosofia socială şi politică, tratată în mod unitar (şi de aceea 
numită uneori filosofie socio-politică), este definită în termenii urmă- 
toarelor întrebări-cheie: (1) Cum se leagă întrebările despre moralitatea 
individuală de existenţa noastră ca membri ai unor colectivități mai 
mari, precum familiile şi popoarele? (2) Ce implică faptul că sunt cetă- 
tean al unui stat? (3) Cum au apărut statele şi de unde îşi trag autori- 
tatea? (4) Trebuie să ne supunem (şi dacă da, de ce?) legilor pământu- 
lui? (5) Când ar trebui schimbate acestea? Filosofia social-politică fur- 
nizează contextul natural al eticii, în care trebuie să ne punem întreba- 
rea ce viaţă este de dorit să trăim? Se pune aici problema: Care este 
relația - Competiţie? Cooperare? Indiferenţă? - între o viaţă dezirabilă 
pentru un individ şi vieţile pe care este de dorit să le ducă cei din jurul 
acestei persoane? 


Filosofia religiei 


Filosofia religiei este definită în termenii următoarelor întrebări- 
cheie: (1) Are sens limbajul religios? (2) Cum alegem între teism, i 
ateism şi agnosticism? (3) Poate fi probată sau infirmată existenţa lui 
Dumnezeu? (4) Este iraţională credinţa religioasă? în mod clar, între- 
bările legate de existenţa lui Dumnezeu aparţin în acelaşi timp şi me- 

tafizicii. Dar întrebarea referitoare la existenţa lui Dumnezeu se naşte cumva 
diferit în filosofia religiei. Hxistenla lui Dumnezeu este o parte a ceea ce am 
putea numi „imaginea religioasă a lumii”. Prin urmare, are sens această 
imagine luată ca întreg? Putem oferi, de exemplu, o analiză corectă a 
conceptului de Dumnezeu? Există vreo rațiune de a gândi că imaginea 
religioasă a lumii este corectă? 

Trebuie menţionate aici două teme importante aparţinând filoso- 
fiei religiei. Prima: imaginea religioasă a lumii este strâns legată, din 
punct de vedere istoric, de întrebarea asupra sensului vieţii. Dacă ar ieşi 
la iveală că imaginea religioasă este falsă, ar exista o altă bază pe care 
să considerăm că viaţa are sens? In al doilea rând, s-a susţinut deseori 
că există o tensiune, dacă nu chiar o totală incompatibilitate, între 
corectitudinea imaginii religioase şi existenţa răului. Este ceea ce în 
mod obişnuit se numeşte „problema răului”. Această tensiune - sau 
poate incompatibilitate - apare din cauză că majoritatea persoanelor 
religioase cred într-un Dumnezeu în acelaşi timp omniprezent (atoate- 
făcător) şi bun (binevoitor). Un Dumnezeu astfel conceput ar putea 
eradica tot răul - şi, se presupune, ar şi dori să o facă. 


Estetica 


Estetica, care include şi filosofia artei, este definită de urmă- 
toarele întrebări-cheie: (1) Ce este frumuseţea? (2) Ce face dintr-un 
obiect o operă de artă? (3) De ce operele de artă sunt atât de importante? 
(4) Sunt obiective sau subiective judecăţile după care un obiect este 
considerat obiect de artă sau cele care stabilesc valoarea relativă a unei opere 
de artă? 

în tradiţia noastră culturală, operele de artă au fost în general va- 
lorizate ca reprezentând mai mult decât surse de plăcere. De exemplu, 
se pretinde că avem să învăţat ceva despre noi înşine şi despre lume din 
operele de artă. Cum este posibil? De exemplu, Război şi pace al lui 
Tolstoi este clasificat ca roman, mai degrabă o ficţiune decât o lucrare 
istorică de sociologie sau psihologie. Cum poate o ficţiune să ne înveţe 
ceva despre lume? 


Rezumat 
Filosofia este singura disciplină academică care-şi îndreaptă 
atenţia către claritatea conceptuală. De c\c:nplu, cel mai 'n:lirat mo- 

del al educaţiei o înfăţişează ca pe un progres de la ignoranță la 
cunoaştere. Totuşi, progresul în filosofie nu poate fi înfățișat astfel. 
Progresul în filosofie este progresul de la o stăpânire parțială a con- 
ceptelor la stăpânirea lor totală, de la confuzie la claritate, de la per- 
plexitate la înţelegere completă. Totuşi, pentru conceptele cu adevărat 
importante, o completă stăpânire şi înţelegere a lor este un ideal către 
care putem spera să urcăm ο treaptă - şi un asemenea progres repre- 
zintă, o călătorie strict individuală. 

Deşi există multe modalităţi în care fdosofia, ca şi ştiinţa, poate 
fi o activitate de colaborare, care angajează mai multe persoane, 
fiecare dintre acestea va trebui în final să o înțeleagă pentru sine. 
„înțelege tu asta în locul meu!" este o cerere imposibil de. soluționat. 

În filosofie, clasificarea sau elucidarea conceptelor este obținu- 
tă prin intermediul a două tipuri de analiză conceptuală: (]) analiza prin 
intermediul condiţiilor necesare şi suficiente; (2) analiza pe bază de 
criterii. Alte metode, cum ar fi cea a îndoielii ori metoda fenomenologică, 
pot fi şi ele de ajutor. 

Fiecare dintre domeniile importante ale filosofici poate fi ca- 
racterizat în termenii a câteva întrebări-cheie. Acestea sunt întrebări 
mai degrabă conceptuale decât factuale. Ca alternativă, putem defini 
domeniile de bază ale filosofiei în termenii conceptelor neclare pe care 
acestea caută să le lămurească — şi acestea sunt exact acele concepte 
care dau naştere întrebărilor. Deşi este folositor să definim subcapi- 
tolele filosofiei, linia care separă aceste variate domenii nu trebuie 
înțeleasă ca fiind absolut rigidă. De exemplu, o singură investigaţie 
conceptuală poate să taie liniile de demarcaţie dintre metafizică, filo- 
sofia minţii şi cea a limbajului. într-adevăr, marea parte a celor mai 
interesante cercetări filosofice ale zilelor noastre sunt în acest sens 
inter disciplinare. 


Recomandări de lectură 


Cea mai folositoare unealtă de cercetare, deopotrivă pentru studenţi şi 
pentru profesionişti, rămâne Encyclopedia of Philosophy (1967). Această lu- 
crare în opt volume include articole despre cea mai mare parte a subiectelor 
menţionate în Capitolul 1. Ultimul volum conţine un index detaliat. Articolele 
despre presocratici, Socrate şi despre fiecare dintre principalele domenii filo- 
sofice ar putea fi probabil cele mai folositoare. (Lucrarea este deţinută de 
majoritatea librăriilor, publice sau academice.) 

Before and After Socmtrs f!'>*>()) aparţinând lui F.M. Cornford este, 
prin sine, o lucrare clasica o In.ut.- .on<r,fi şi clară introducere în filosofia 
greacă şi, de asemenea, o mlnului rir m iiKiMit'ia însăşi. Cel mai cuprinzător 
studiu asupra presocraticilor csk- luci,nea Thr Presocratic Philosophers 
(1979) a lui Jonathan Barnes. i'cntru S" ijiic. vezi, Socrate's: Philosophy in 
Plato's Early Dialogues (1979), semnalii ile  (ierasimos Xenophon Santas. O 
foarte bună lucrare contemporană de istorie generală a filosofiei de la greci 
până în zilele noastre este cea a lui D.W. llanilyii A Ilistory of Western 
Philosophy (1987). 


Multe dintre dialogurile lui Platon sunt ele însele accesibile studentului 
începător. Trei dialoguri timpurii ce ne furnizează o foarte vie imagine a lui 
Socrate (şi care de multe ori sunt editate împreună) sunt Apologia, Kutyphron 
şi Criton. 


De fapt, există zeci de cărți introductive. Un eşantion al celor mai bune 
include The Problems of Philosophy a lui Bertrand Russell (1912 şi nenumă- 
ratele reeditări ulterioare), Learning to Philosophize (1964) de Ε.Κ. Kmmet; A 
Short Introduction to Philosophy (1967) - Robert G. Olson; Why Does Lan- 
guages Matter to Philosophy? (1975) de Ian Hacking; WhatDoes It AU Mean? 
A Very Short Introduction to Philosophy (1987) de Thomas Nagel; Philoso- 
phical Tales (1987) de Jonathan Ree; Connections to The World: The Basic 
Concepts of Philosophy (1989) de Arthur C. Danto şi God, Immortality, Ethics: 
A Concise Introduction to Philosophy (1990) de Douglas P. Lackey. Toate 
cărţile menţionate se remarcă prin siguranţa stilului şi prin fler; lectura nici 
uneia nu este o sarcină de rutină, iar cartea lui Ree este de fapt plină de haz. 


Deşi unele dintre articole sunt mai degrabă tehnice, studenţii trebuie 
puşi în temă cu privire la lucrarea The Handbook of Western Philosophy, edi- 
tată G.H.R. Parkinson (1988), care constituie un absolut remarcabil com- 
pendiu care conţine articole privind toate temele esenţiale sau astăzi impor- 
tante. 


O introducere în filosofie care pune accent pe explicarea termenilor 
mai „tehnici" este A.W. Sparkes, Talking Philosophy: A Wordbook (1991). 


Alt text cu caracter introductiv, care abordează filosofia dintr-o unică 
perspectivă, este R.M. Saintsbury, Parudoxes (1988). Un paradox apare atunci 
când mai multe premise aparent rezonabile conduc la o concluzie inaccep- 
tabilă rațional. Multe dintre problemele fundamentale ale filosofiei înibracă 
haina unui paradox. 


CAPITOLUL 2 


2. EPISTEMOLOGIA 


Acest capitol furnizează o analiză ilustrativă a conceptului de 
cunoaştere. Cunoaşterea, se arată aici, poate fi înţeleasă cu ajutorul 
termenilor de convingere, adevăr şi întemeiere. Fiecare dintre ideile 
din analysans-ul lui „X cunoaşte căp" trebuie la rându-i analizată. în 
consecinţă, dezbatem natura convingerii, natura adevărului şi natura 
întemeiereii. 

Cunoaşterea este un bun exemplu de concept pe care cu toții îl 
posedăm şi îl folosim, dar pe care puţini dintre non-filosofi l-ar putea 
explica cu claritate. Pe deasupra, atâta vreme cât cunoaşterea este uti- 
lizată ca bază a planificării şi acțiunii, a fi pe cât se poate de lămuriți 
cu privire la ce ar trebui să înţelegem prin cunoaştere are o mare 
importanţă practică. 


Etimologie 


- - Cuvântul epistemologie derivă din două cuvinte greceşti: epis- 
teme, însemnând „cunoaştere" şi logos, însemnând „studiu al" (sau „te- 
orie a"). în limbile europene expresia teoria cunoaşterii este folosită 
interşanjabil cu epistemologie. în lumea antică, episteme era contrariul 
lui doxa, însemnând „credinţă", dar în sensul de simplă opinie, ceva ce 

se apropie de cunoaslerra genuinâ*. în termenii contrastului antic, putem 
stabili ca fundanu-ni.il.i pentru epistemologie următoarea întrebare: Cum poate 
fi doxa traiislonn.it.i în episteme? 


Cunoaşterea 


Analiza standard a cunoaşterii 


Conceptul de cunoaştere este un candidai perfect pentru analiza 
filosofică. în primul rând, nu este un termen ciudat sau unul tehnic: cu 
toţii suntem în stare să folosim (şi chiar o facem) substantivul cunoaş- 
tere şi variate forme ale verbului a cunoaşte destul de frecvent şi destul 
de corect. în cursul unei vieți obişnuite, respingem deseori - de multe 
ori din motive întemeiate - variate pretenţii ale oamenilor de a şti una 
ori alta. (De bună seamă, aproape fiecare avem clară tendinţa - a cărei 
depăşire presupune o îndelungată terapie filosofică - de a supraestima 
ceea ce ştim.) In orice caz, nu este evident cum ar trebui să explicăm 
cu exactitate ce implică conceptul de cunoaştere. 

Din fericire, filosofii au pus la punct o de pe acum larg acceptată 
analiză a conceptului de cunoaştere. Conform înţelegerii etalon, 
cunoaşterea este o opinie adevărată şi întemeiată. Aceasta poate fi 
exprimată, într-o formă analitică, după cum urmează: 


X ştie că p DACĂ ȘI NUMAI DACĂ 
(i) X crede că p; 
(1) este adevărat că p; şi 
(iii) X are temei să creadă că p (dacă X crede că p). 


De exemplu, ştiu că 2 + 2= 4 doar în cazul în care (sau doar atunci când) 
cred că 2 + 2 = 4, e adevărat că 2 + 2= 4 şi am temei să cred că 2 + 2= 4. 
Similar, ştim că în curte se află câinele numai în cazul în care credem că 
acesta se află în curte, în care acesta este acolo şi este întemeiată credinţa 
noastră. 

Prin urmare, conform analizei standard, avem trei condiţii nece- 
sare pentru cunoaştere: (1) condiţia încredinţării, (ii) condiţia adevăru- 


* comună, în stare naturală, nespecializată - n. trad. 

lui şi (iii) condiția întemeierii. Cine nu îndeplineşte una sau mai multe e 
dintre aceste condiții nu poate (nu are posibilitatea) să ştie că p. Analiza 
standard a cunoaşterii pretinde ca aceste trei condiții să fie împreună 
suficiente - ceea ce înseamnă că nu există altă cerință ce trebuie îndeplinită 
pentru a cunoaşte ceva. 


Distincția „a şti că"/„a şti cum" 


Analiza standard a cunoaşterii este o analiză a lui „a şti că”. 
Orişicât, „a şti că" trebuie atent distins de „a şti cum". Ştim cum să 
mergem pe bicicletă, să coacem o tartă cu ananas sau cum să stănr în 
mâini. Acesta este comunul know-how sau cunoaşterea ca abilitate. In 
mod obişnuit, cunoaşterea ca abilitate nu poate fi în întregime expusă 
în cuvinte: o asemenea cunoaştere se predă mai mult prin demonstraţie 
decât prin spuse. 

Cunoaşterea în sensul de „a şti că" este numită cunoaştere 
propozițională. într-adevăr, „p" din „cred că p" şi „ştiu că p" este denumită 
variabilă propozițională. în general, se adoptă ideea conform căreia 
cunoaşterea propozițională, spre deosebire de know-how, poate fi în 
întregime redată în cuvinte. 

înainte de a continua analiza cunoaşterii, este totuşi necesar să 
spunem câte ceva despre propoziţii. 


Enunţuri declarative, aserţiuni, propoziţii 


Construcţia ideii de propoziţie necesită mai multe etape. Pentru 
început, trebuie să observăm că toate enunţurile pe care le folosim pot 
fi împărţite în enunţuri care admit valori de adevăr şi enunţuri care nu 
admit valori de adevăr. Legat de aceasta, să considerăm următoarele 
enunţuri: 


Câţi ani ai? 

O, să fii tânăr!... 
închide uşa! 

Dl. Rainier are 1,5 m înălţime. 


Primele trei enunţuri - respectiv cel interogativ, exclamativ şi 
imperativ - nu sunt nici adevărate, nici false; nu are sens, imediat după 

ce unul dintre ele este rostit, să întrebăm: „E adevărat?" (Vă puteţi con- 
vinge de asta printr-un simplu experiment mental.) Merită să observăm 
că enunţurile interogativ, exclamativ şi imperativ presupun fiecare că 
este adevărat ceva, cu alte cuvinte au presupoziţii adevărate sau false. 
De exemplu, întrebarea presupune că persoana căreia îi este adresată 
are o vârstă, ceea ce ar fi adevărat pentru toţi oamenii, nu însă şi pen- 
tru Dumnezeu. 

Bineînţeles, are sens să întrebi „Este adevărat?" după rostirea 
enunţului afirmativ „Dl. Rainier are 1,5 m înălțime”. Este evident că 
enunţul poate fi adevărat sau fals şi putem aprecia asta chiar dacă se 
întâmplă să nu ştim dacă este adevărat sau fals. Enunţuri precum „Dl. 
Rainier are 1,5 m înălţime", care posedă valoare de adevăr, sunt denu- 
mite în general aserțiuni. Conceptul de aserţiune este important în lo- 
gică, deoarece componentele raţionamentelor trebuie să fie aserţiuni. 
S-ar putea naşte totuşi întrebarea dacă termenul aserțiune, ca termen 
tehnic aparţinând logicii, este cu adevărat necesar, de vreme ce avem 
deja „propoziția afirmativă” din gramatică. De fapt, avem nevoie de 
aserțiune, pentru că nu toate afirmativele din gramatică sunt aserţiuni. 
„Unele numere verzi sunt leneşe", deşi este o propoziţie afirmativă, nu 
este nici adevărată, nici falsă şi, prin urmare, nu este o aserțiune. A 
gândi că este adevărată ar presupune - ce idee trăsnită! - nu să crezi 
numai că există numere verzi, dar şi că unele dintre ele sunt leneşe. (Să 
ne reamintim că numărul nu este acelaşi lucru cu numeralul sau tran- 
scrierea literală a numelui unui număr.) A gândi că este falsă ar impli- 
ca - altă trăsnaie! - să gândim că nici un număr verde nu este leneş - 
ceea ce înseamnă să gândim că există numere verzi, dar că este greşit 
să spui că ele sunt leneşe! De fapt, „Unele numere verzi sunt leneşe" 
este un bun exemplu de pseudo-aserțiune - ceva pare a fi aserțiune 
(doar că este afirmativă din punct de vedere gramatical), dar se dove- 
deşte a nu fi aserţiune (pentru că nu are valoare de adevăr). 

Cu toate că aserţiunile sunt exact ceea ce obţinem substituindu-l 
pe p în expresiile „cred că p" şi „ştiu că p", aserţiunile şi propoziţiile 
nu sunt acelaşi lucru. O aserţiune este față de propoziţia pe care o ex- 
primă exact ceea ce este cuvântul descoperire pentru conceptul de 
descoperire. Ar trebui să ne amintim că există şi alte cuvinte, pe lângă 
„descoperire", care exprimă conceptul de descoperire - de exemplu 
decouverie şi Entdeckung. Putem spune acelaşi lucru despre aserţiuni. 
Enunţul „Plouă" exprimă propoziţia că plouă, dar acelaşi lucru îl face 
şi enunţul în franceză „„/lfaitpluie” sau cel german „Es regnet". 

Prin urmare, a crede că plouă nu este acelaşi lucru cu a crede că 
enunţul în engleză „It is raining" este adevărat - deşi dacă vorbeşti 
engleza, eşti încredințat de adevărul enunțului aşa cum eşti încredințat 
şi despre vreme. Un vorbitor de franceză sau de germană ar putea avea 
aceeaşi convingere despre vreme ca şi un vorbitor de engleză, dar fără 
a avea vreo idee (presupunând că el nu vorbeşte şi altă limbă) cu privire 
la enunţul în engleză care ar trebui să fie adevărat. Credințele cu privire 
la vreme nu sunt credințe cu privire la cuvinte, de aceea oamenii care 
folosesc cuvinte diferite pot fi încredinţaţi de exact acelaşi lucru. 

Aceste remarci sunt probabil suficiente pentru a demonstra că 
propoziţiile nu pot fi identificate cu enunțurile. Enunţurile sunt întot- 
deauna enunțuri într-o anumită limbă. Ocazional, în special în cărțile 
vechi, studenții vor întâlni enunț folosit ca sinonim pentru propoziție, 
aşa că, probabil, ar trebui să spunem că enunțurile, în sens modern, sunt 
specifice limbajului. Acest lucru ar trebui să fie evident, totuşi, de 
vreme ce un enunţ este un tip de expresie (acela care posedă valoare de 
adevăr), şi expresiile sunt întotdeauna expresii într-o limbă anumită. O 
propoziţie este definită mai abstract şi complet independent de limbile 
în particular. O propoziție este ceea ce asertează un enunţ. „Plouă" 
asertează că plouă; „/lfaitpluie” asertează că plouă; „Es regnet" aser- 
tează că plouă. Avem nevoie de enunţuri care aparţin unei anumite limbi 
pentru a exprima (sau aserta) propoziţii, dar ceea ce este exprimat (sau asertat) 
nu aparţine unei anumite limbi. 


Atitudini propoziţionale 


în engleză, multe verbe (putem avea o viziune echivalentă des- 
pre alte limbi) iau ca obiecte expresii de forma „că p". Despre aceste 
verbe se spune că exprimă „atitudini propoziţionale”. Când oamenii 
cred că p, se îndoiesc că p, suspectează că p, neagă că p, se tem că p, 
îşi doresc ca p şi tot aşa, credem că οἱ au o atitudine prepoziţională. O 
dezbatere completă a atitudinilor propoziţionale aparțin filosofiei 
minţii. Oricum, aici avem nevoie să ne îndreptăm atenţia doar către 
„cred că p", din moment ce aceasta este atitudinea propozițională ce 
face parte din analiza cunoaşterii. 

κοκ. 


Convingerea 


Convingerea ca o condiţie necesară a cunoaşterii 


Condiţia (i) din analiza etalon a cunoaşterii ne spune că nu putem 
cunoaşte ceea ce nu credem. Cu alte cuvinte, nu putem avea cunoaştere 
fără încredințare (deşi cu siguranță putem avea credinţe care nu se apropie 
de cunoaştere). Chiar substratul convingerilor noastre, că sunt deopotrivă 
adevărate şi întemeiate, constituie cunoaşterea. Deşi acesta este chiar 
modul natural de a înţelege cunoaşterea, a fost câteodată contestat. 


Pretinse contraexemple la necesitatea condiţiei (i) 


Pretenţia conform căreia condiţia (i) este o condiţie necesară a 
cunoaşterii a inspirat încercări de contraexemplificare (adică încercări de a 
produce contraexemple) de tipul celor ce urmează: 


Ştiu că fumatul produce cancer, dar nu cred asta; Ştiu 
că voi muri într-o zi, dar ñu cred; 
Ştiu că părinţii mei au făcut sex cel puţin o dată, dar nu cred. 


Nu există îndoială că oamenii spun lucruri de acest gen; între- 
barea este dacă ei vor să spună (sau ar putea să spună) că ei literalmente 
nu cred ceva ce ştiu. Ceea ce realmente ne întrebăm este dacă (pentru 
a schematiza) „a şti că p, dar a nu crede că p" este logic posibil. (Ceva 
este logic posibil numai în cazul în care nu implică o contradicţie.) în 
măsura în care sunt luate în consideraţie cele trei presupuse contra- 
exemple, probabil că oamenii vor să spună prin „nu cred asta" ceva mult 
mai asemănător cu „Nu sunt capabil să-mi imaginez clar asta, să-i fac 
faţă sau să acţionez conform cu acest lucru”. Ceea ce este perfect com- 
patibil cu credinţa lor. Pentru a demonstra asta, ne folosim de concep- 
tul nostru de convingere. Dar cum ar trebui analizată convingerea? 


Analiza credinţei 


Deşi cu toţii - generalizăm, desigur, cu privire la vorbitorii adulți 
de engleză - avem cuvântul credinţă în vocabular, conceptul asociat 

este foarte dificil de analizat. Este uşor de făcut ο clasificare de început: 
trebuie să distingem credinţa ca atitudine propozițională - adică „a 
crede că” - de credinţa ca încredere - adică „a crede în”. “In această dis- 
ουμο nu ne ocupăm de conceptul implicat în a crede în, aşa cum este 
credinţa în democraţie, în modul american de viaţă, în votul pentru cei 
care au împlinit şaptesprezece ani, în senatorul X sau în orice altceva. 

O analiză a lui a crede că se poate transcrie după cum urmează: 


X crede că p DACĂ ŞI NUMAI DACĂ 
X crede că p este adevărat. 


Această analiză satisface cu siguranță primele două cerinţe ale 
unei analize reuşite: anal\sandum-\\\ şi analysans-w| semnifică acelaşi 
lucru, iar valorile lor de adevăr sunt aceleaşi. Dar a treia cerinţă ce tre- 
buie întrunită de orice analiză este că analysans-\x\ trebuie să fie mai 
clar (sau mai puţin înşelător) decât analysandum-w!, şi această cerinţă 
este, trebuie să o recunoaştem, numai marginal satisfăcută de această 
analiză a credinţei. Este o analiză pe cât se poate de corectă, dar nu este 
clarificatoare. O analiză completă trebuie să explice cum se leagă cre- 
dinţa de dorinţă şi acţiune. Un asemenea proiect explicativ este preocu- 
parea centrală a filosofiei minţii, unde ceea ce o persoană pretinde a 
crede este privit ca parte a unei explicaţii coerente a acţiunilor acesteia. 
în orice caz, chiar şi analiza noastră preliminară ne ajută să înţelegem 
de ce pretinsele contraexemple la necesitatea condiţiei (1) nu au succes. 

Orice contraexemplu la necesitatea condiţiei (i) a cunoaşterii 
ne-ar cere să acceptăm o situaţie în care o persoană ar putea afirma con- 
sistent „ştiu că p, dar nu cred că este adevărat că p". Dacă cineva ar fi 
spus ceva de genul „ştiu că am fost la film seara trecută, dar nu cred că 
am fost”, nu i-am atribui persoanei respective o neobişnuită - dar posi- 
bilă - stare mentală; am presupune, în schimb, că ea a folosit incorect 
cuvântul ştiu sau cuvântul cred (sau poate pe amândouă). Este treaba 
psihologiei să descrie stările mentale ciudate, inclusiv cele care pre- 
supun grave confuzii; filosofia, bazată pe analizele sale conceptuale, 
poate spune că nici o stare mentală sau condiţie psihologică nu ar putea 
să fie descrisă drept stare sau condiţie a unei „cunoaşteri lipsite de cre- 
dință". „Cunoaşterea fără convingere" este o expresie care nu are mai 
multe şanse să descrie ceva decât expresiile „triunghi cu patru laturi" 
sau „cerc pătrat". 


Epistemologia 29 


Adevărul 


Adevărul ca o condiţie necesară pentru cunoaştere 


Condiţia (ii) din analiza standard a cunoaşterii ne spune că nu 
putem şti ceea ce nu este adevărat - cu toate că anumite lucruri, multe 
la număr, ar putea fi adevărate fără a fi cunoscute de noi. (într-adevăr, 
pot exista lucruri adevărate pe care nimeni nu le cunoaşte!) Prima noas- 
tră sarcină aici este să explicăm de ce condiţia (ii) este o condiţie nece- 
sară pentru cunoaştere. 

Condiţia (ii) este o condiţie necesară pentru cunoaştere deoarece 
în chiar folosirea termenului de cunoaştere (şi în termenii înrudiţi) este 
conţinut un argument faţă de necesitatea ei. Necesitatea condiţiei (ii) 
reglează utilizarea termenului de cunoaştere (şi a celor înrudiţi), chiar 
dacă nu suntem întrutotul conştienţi de asta. încă o dată, analiza con- 
ceptuală explicitează ceva aflat implicit în practica noastră curentă, de 
multe ori aproape nereflexivă. 

Să presupunem că aţi primit sarcina să redactaţi un eseu despre 
Evul Mediu. Aţi putea scrie „în Evul Mediu, oamenii credeau că Pă- 
mântul este plat", dar nu aţi scrie niciodată „în Evul Mediu, oamenii 
ştiau că Pământul este plat." Să zicem că o anumită persoană, X, spune 
pe la colţuri că trişaţi la jocul de cărți şi spune chiar că ştie că trişaţi. 
Dacă aţi reacţiona spunând „X ştie că trişez la jocul de cărţi”, nu aţi 
descrie cu neutralitate ceea ce bârfeşte X; din contră, aţi aproba pă- 
rerea lui X - cu alte cuvinte, aţi admite că trişaţi. 

Acelaşi principiu lucrează în amândouă aceste exemple: este im- 
posibil să spui că cineva ştie că p fără ca faptul să implice că p este ade- 
vărat. Spunând „X ştie că p", spunem de fapt că X crede ceva ceea ce 
este adevărat. Dacă scrieţi „în Evul Mediu oamenii ştiau că Pământul 
este plat", cititorul va presupune că şi dvs. credeţi (adică gândiţi că este 
adevărat) că Pământul este plat. (La fel pentru exemplul cu trişatul.) 

Pentru a demonstra că adevărul este inclus în conceptul de cu- 
noaştere, am putea apela la utilizarea comună - adică la ceea ce vor- 
bitorii cfbişnuiţi pot spune sau nu într-o stare de confort. Totuşi, nu ne 
bazăm exclusiv pe utilizarea comună. Viziunea asupra cunoaşterii ce 
transpare de aici se potriveşte cu folosința comună (ceea ce este o notă 
pozitivă), dar se leagă de asemenea - şi ne ajută să le dăm un sens inte- 

lectual - şi de multe „lucruri care nu au nici o legătură cu folosirea 
corectă a expresiilor. In particular, această prezentare a cunoaşterii ne ajută 
să înţelegem dezvoltarea ştiinţei. 

Faptul că adevărul este realmente cuprins în conceptul de cunoaştere se 
dezvăluie în faptul că nu se poate exprima cu sens că „X ştie, în mod fals-, 
că p". Puteţi totuşi spune „X crede în mod fals că p" şi să spuneţi ceva cu 
sens şi posibil adevărat. Deşi nu putem garanta că cineva nu va spune „X ştie, 
în mod fals, că p"; sună ciudat, pentru că încorporează o contradicție şi 
aceasta este aproape întotdeauna de ajuns pentru a-i opri pe oameni să spună 
aşa ceva. 

Bineînţeles, se întâmplă destul de des ca oamenii să fie încre- 
dințaţi că ştiu ceva ce de fapt nu ştiu. Dar modul corect de a descrie 
situaţia nu coincide cu a spune că ei ştiu ceva cu falsitate. Cu privire la 
oamenii din Evul Mediu care spuneau „Știm că Pământul este plat" este 
corect să spunem că făceau două greşeli ce se presupun reciproc. Prima 
greşeală era în legătură cu forma pământului: ei credeau că este plat, 
dar nu era şi nu este. A doua greşeală ţine de inventarul cunoaşterii lor: 
ei'.credeau că aceasta conţine un articol cu privire la forma Pământului, 
dat nu era aşa. 
el Aceasta este întotdeauna situația în care oamenii gândesc că ştiu 
ceea ce de fapt este fals. Dacă X spune „Ştiu că p", dar p este de fapt 
fals» cu necesitate X face două greşeli: prima, despre el însuşi şi despre 
cecă,ce ştie (îşi supraestimează stocul de cunoștințe cu un articol) şi a 
doud,'cu privire la p. Să ne imaginăm un copil nu foarte isteț, care 
învaţă! aritmetică şi care este încântat de ceea ce „ştie" acum, că 2 + 2 
= 5, în mod necesar, copilul face două greşeli: una cu privire la ceea ce 
ştie (mai puţin decât crede) şi una cu privire la cât fac 2 + 2. 


Nici o legătură magică între cunoaştere şi adevăr 


Când aud principiul: Dacă ştii ceva, trebuie să fie adevărat, oa- 
menii îşi imaginează câteodată că le este dată o garanţie magică care 
leagă fără putiriţa.de tăgadă spusa lor „ştiu că p" (sau încrederea sinceră 
că ei ştiu că p). cu" faptul că p este adevărat. Totuşi, aceasta dă adevăra- 
ta legătură între. cunoaştere şi adevărul din spatele ei: ea funcţionează 
„totuşi numai pe calea inversă. Dacă p se dovedeşte a fi fals, va ieşi la 
iveală că nu ştiţi că p, indiferent de ceea ce aţi putea spune ori crede. 

Pretinse contraexemplc la necesitatea condiţiei (ii) 


Contraexemplele propuse la necesitatea condiţiei -(ii) a cuno'aşterii 
(condiţia adevărului) se dovedesc toate a fi contraexemple ale principiilor de 
genul „Dacă X spune că ştie că p, atunci p" sau „Dacă X crede că ştie că p, 
atunci p". Acestea sunt principii false, deschise prin urmare 
contraexemplificării. 

Nu există contraexemple fireşti la „Dacă X ştie că p, atunci p". 
Acest lucru nu ar trebui să ne pună în încurcătură. Refuzăm pur 51 sim- 
plu să considerăm ca fiind cunoaştere ceva ce nu este adevărat. De 
aceea este de multe ori greu să dobândeşti cunoaştere şi de aceea achi- 
ziţia οἱ trece drept o mare realizare. De asemenea, se explică de ce pre- 
tenția de a şti poate fi (şi este deseori) incorectă. (Ar trebui să adăugăm 
că, în refuzul de a considera cunoaştere ceea ce nu este adevărat, nu 
urmăm o politică arbitrară, dar rămânem fideli unei concepţii asupra 
cunoaşterii ce poate juca un rol central în viaţa noastră intelectuală.) 

Se menţine câteodată ideea, în ciuda consideraţiilor de mai sus, că 
oamenii din Evul Mediu cunoşteau realmente că Pământul era plat: aşa părea 
oamenilor obişnuiţi, experţi respectabili susțineau că este plat, credinţa că 
Pământul era plat era tradiţională. Toate acestea ar putea fi adevărate, dar 
sunt irelevante. S-ar fi putut să fie rezonabilă pentru oameni, în Evul 
Mediu, credinţa că Pământul era plat, dar credinţa rezonabilă nu este 
acelaşi lucru cu a cunoaşte. 


Teoriile adevărului 


în discuţia asupra necesităţii condiţiei (ii) pentru cunoaştere am 
stabilit că oricine are o idee despre ce înseamnă adevăr sau termeni 
înrudiţi. Cu toţii avem o practică serioasă în evaluarea enunţurilor pe 
baza adevărului ori falsităţii lor. Cu toate acestea, „Ce este adevărul?” i-a 
pus proverbial în încurcătură pe filosofi, şi încă nu au căzut absolut de 
acord asupra înţelesului corect al conceptului de adevăr. O chestiune 
clară (şi asupra căreia s-a căzut universal de acord) este că adevărat care 
se aplică enunţurilor şi propoziţiilor ar trebui distins de adevărat în ex- 
presii de genul „prieten adevărat". în această dezbatere, nu ne interesează 
cazurile în care adevărat este sinonim cu veritabil şi antonimul lui fals 
sau pseudo. Ne interesează numai adevărul propoziţional. Vom prezen- 
ta, prin urmare, cele mai importante teorii ale adevărului propoziţional. 

Teoria non-teorie a adevărului 


Această etichetă, ce sună ciudat sau paradoxal, se apropie de acele 
perspective filosofice care neagă faptul că avem nevoie de vreo teorie a 
adevărului. Acestea n-ar trebui confundate cu părerea (exterioară filoso- 
fiei) ca nu e necesar să ne deranjăm analizând conceptul de adevăr, pen-' 
tru că abilitatea noastră obişnuită de a folosi termenul adevărat (şi ter- 
menii înrudiți) este îndeajuns de bună. „Teoria non-teorie a adevărului" 
este o teorie filosofică a adevărului. Ea susține în principal că 


„p este adevărat" semnifică pur şi simplu că p. 


„ Aşadar Este adevărat că „plouă” înseamnă pur şi simplu 
că Plouă. înţelegem Este adevărat că „plouă” doar în cazul în care 
(doar atunci când) înţelegem că Plouă. „Teoria non-teorie a adevărului" 
este denumită câteodată şi teoria dispariției adevărului. Mai este nu- 
mită, cumva înşelător, perspectiva descalificantă asupra adevărului. 
Ideea din spatele ultimei denumiri este aceea conform căreia un enunţ 
cu calificativul „este adevărat" este echivalent cu enunţul original lipsit 
de calificative, sau, cu alte cuvinte, cu enunţul original „descalificat". 
De exemplu, 


Este adevărat că „ninge" 
este echivalent cu 
Ninge. 


Urcuşul sematic. Asociată cu punctul de vedere „non-teorie" 
(sau al dispariției, sau descalificam) asupra adevărului este şi ideea că 
adevărul este o piesă a urcușului semantic. Adjectivul „semantic sem- 
nifică „cu privire la relaţia dintre cuvinte şi lume" sau, alternativ, între 
vorbirea noastră şi despre ceea ce vorbim. Există o relaţie semantică 
între „Plouă" şi vreme, în virtutea căreia „Plouă" este fals sau adevărat. 
Conceptul de adevărat ne permite pur şi simplu să vorbim despre vor- 
birea noastră despre lume - în acest caz, vremea. Urcuşul (ridicarea) 
este termenul potrivit cu care să descriem situaţia următoare: 


NIVELUL 3  Vorbirea noastră despre 

vorbirea noastră despre vreme Urcuş 
NIVELUL 2 Vorbirea noastră despre vreme semantic 
NIVELUL 1 Vremea 

Teoria corespondenţei 


Teoria corespondenţei este cea mai veche, cea mai cunoscută şi 
probabil cea mai naturală a adevărului. Cerinţa ei de bază este 


Un enunţ este adevărat DACĂ ȘI NUMAI DACĂ οἱ 
corespunde realităţii. 


Enunţul „Plouă" este adevărat doar în cazul în care corespunde 
(cu partea relevantă a) realităţii. (Trebuie remarcat că însăşi teoria non- 
teorie a adevărului poate fi privită ca implicit „corespondenţă", de 
vreme ce pretenţia că un enunţ calificat este adevărat echivalează cu 
aceea că enunţul necalificat este adevărat.) Dintre toate posibilele teorii 
ale adevărului, teoria corespondenţei se leagă cel mai direct de ideea că 
adevărul este o proprietate obiectivă a enunţurilor. (Aici, obiectiv în- 
seamnă „independent de minte".) Un vorbitor ar putea exprima un enunţ 
de tipul „Plouă" dintr-o sumedenie de motive psihologice. El şi-ar putea 
dori să inducă în eroare, să ironizeze sau să dezamăgească; alternativ, el ar 
putea avea motive întemeiate să gândească că plouă, sau s-ar putea să nu 
aibă nici unul. Dar, dat fiind înţelesul semantic al lui „Plouă", enunţul său va 
fi ori adevărat ori fals. 

Ceea ce determină acest lucru nu are nimic de-a face cu vorbi- 
torul, cu psihologia sa, cu motivaţia sa sau cu probele pe care le deţine. 
Ceea ce determină valoarea de adevăr a lui „Plouă" este, pur şi simplu, 
vremea locală - ceva ce este „în afara" şi în întregime independent de 
minte. Ceea ce semnifică enunţul „Plouă" s-ar putea să depindă de 
fiinţele umane, limbajul fiind ceea ce este, adică o invenţie umană cu- 
mulativă, ce presupune istorie, tradiţie şi convenţie - deci să aibă sem- 
nificaţii diferite. Dar o dată ce i se conferă enunţului „Plouă” un înţe- 
les semantic, nu mai depinde de oameni dacă acesta este adevărat. 

Convenţionalitatea semantică comună.  Convenţionalitatea se- 
mantică comună - sau faptul că vorbele pe care le folosim ar putea 
însemna (sau ajunge să semnifice) ceva diferit - nu ar trebui confun- 
dată cu non-obiectivitatea (sau subiectivitatea) adevărului. „Adevărul 
subiectiv" este de fapt o contradicție în termeni. Deşi deseori oamenii 
spun „E adevărat pentru mine că p", adevărul nu este tocmai relativ la 
persoană, precum, de exemplu, credința, durerea ori dorința. „E ade- 
vărat pentru mine că p" trebuie să însemne ori „Cred că p" ori „E ade- 
vărat în ce mă priveşte că p". (Nu este adevărat pentru mine că murele 

sunt mai gustoase decât căpşunile, deşi este adevărat în ce mă 
priveşte - adică un adevăr despre mine - că prefer murele căpşunilor.) 
Faptul că ne ajută să evităm aceste confuzii este un avantaj al teoriei 
corespondenței. 

Dificultăţi ale teoriei corespondenței. Teoria corespondenței ri- 
dică două probleme principale. Prima: aşa cum pretinde, teoria cores- 
pondenței conferă o imagine simplistă şi înşelătoare despre cum deter- 
minăm adevărul sau falsitatea enunțurilor. Nu verificăm (şi realmente 
nu putem) unul câte unul enunțurile noastre punându-le față în față cu 
realitatea. Chiar şi decizia de a respinge ca fals un enunț precum „Plo- 
uă" se ia împotriva unui complicat substrat de credinţe. Resping „plo- 
uă" deoarece nu se potriveşte cu un număr de alte enunţuri pe care le 
cred adevărate - de exemplu, că dacă ar ploua şi eu aş fi afară, m-aş 
uda; că sunt afară, că nu sunt ud etc. 

A doua: teoria corespondenţei operează, după cum pretinde, cu 
ideea pur formală şi non-operaţională „de a verifica dacă p corespunde 
cu realitatea". Oricum, a verifica dacă p corespunde realităţii nu este 
ceva ce poate fi făcut ca atare - nu este o procedură, prin urmare nu 
poate fi predată-învăţată şi pusă în practică. Ceea ce învăţăm de fapt 
este o uriaşă mulțime de proceduri care, pe căi foarte complicate, ne 
ghidează atunci când acceptăm sau respingem enunţurile. 

Critica teoriei corespondenţei a dat naştere la alte două teorii ale 
adevărului, teoria coerenţei şi teoria pragmatică a adevărului. De fapt, 
există mai multe versiuni ale fiecăreia dintre aceste teorii (aşa cum ele 
există şi pentru însăşi teoria corepondenţei), aşa că ar fi mult mai corect 
să vorbim despre două familii de teorii adiţionale ale adevărului. 
Câteodată, celelalte sunt privite ca rivale ale teoriei corespondenţei: 
acesta e punctul de vedere conform căruia, dacă una dintre ele este co- 
rectă, rezultă că teoria corespondenţei este incorectă. Câteodată, cele- 
lalte teorii sunt privite ca suplimente la teoria corespondenţei. Aceasta 
este o perspectivă (teoretic-pluralistă) în care variatele teorii ale ade- 
vărului concură pentru a produce o imagine potrivită, complexă, egală, 


au 


„ca-n viață", a adevărului. 


Teoria coerenţei 


Teoria coerenţei, deşi nu fără a avea partizani distincţi, a fost 
întodeauna mai puţin larg acceptată decât teoria corespondenţei. Conform 
teoriei coerentei, 


Epistemologia 4 


Un enunţ este adevărat DACĂ ŞI NUMAI DACĂ se U\i.-ă (este 
coerent) cu toate enunţurile adevărate. 


„A fi coerent cu" înseamnă a fi consistent cu. Două enunţuri sunt 
consistente numai în cazul în care sunt în acelaşi timp adevărate. Şi 
amândouă pot fi adevărate în acelaşi timp numai în cazul în care faptul că 
ambele sunt adevărate nu implică o contradicţie. l 

Ar trebui să fie evident cum consistenţa joacă un rol major în 
acceptarea sau respingerea enunțurilor. Dacă cineva îmi sugerează că 
lucrarea mea a fost împrăștiată de nişte poltergeist (fantome capabile să 
mişte obiectele), aş respinge sumar sugestia numai pentru faptul că nu 
se potriveşte - nu este corectă - cu marea parte a credințelor mele. 
Aşadar, teoria coerenței surprinde ceva important în practica noastră 
cognitivă („cognitiv" = legat de cunoaştere). Ceea ce nu înseamnă, 
totuşi, că teoria coerenţei este în fiecare aspect al ei cea mai bună teorie a 
adevărului. Există într-adevăr două dificultăţi ce se presupun reciproc ale 
acestei teorii ce trebuie menţionate. 

Dificultăţi ale teoriei coerenţei. în primul rând, este mult mai 
plauzibil să privim coerenţa drept o condiţie necesară a adevărului de- 
cât una suficientă: Cu alte cuvinte, enunţurile ce nu sunt coerente sunt 
automat excluse din clasa adevărurilor, dar enunţurile coerente nu sunt 
incluse automat în clasa enunţurilor adevărate. Aşa cum indică exem- 
plul cu fantomele, folosim incoerenţa pentru a înlătura anumite enun- 
turi candidate la adevăr. S-ar putea să mai existe câteva candidate la 
adevăr („Fiul meu mi-a împrăştiat studiul”, „Câinele meu mi-a încurcat 
studiul"), dintre care nu putem alege exclusiv pe baza consideraţiilor de 
coerenţă. 

în al doilea rând, folosind coerenţa în procesul de triere, noi nu 
testăm (şi nu o putem face) coerenţa pentru toate enunţurile adevărate. 
Nimeni (cu posibila excepţie a unei divinități atotcunoscătoare) nu se 
află în posesia tututor enunţurilor adevărate. „A vedea dacă p este so- 
lidar cu toate enunţurile adevărate” este o metodă total neoperaţională, 
ca şi aceea „de a vedea dacă p corespunde realităţii”. Practica noastră 
comună este de a verifica enunţurile candidate la adevăr în ce priveşte 
consistenţa lor cu setul enunţurilor pe care le acceptăm ca fiind ade- 
vărate sau, mai simplu, cu credinţele noastre. Pare a fi perfect cu sens 
să verificăm consistenţa candidaţilor cu stocul nostru de credinţe, dacă 
încrederea în acestea are oarecare întemeiere. Oricum, pare extrem de 

neplăcut că încrederea întemeiată în bagajul nostru de credinţe acumulate 
derivă exclusiv din consideraţiile de coerenţă. 


Teoria pragmatică a adevărului 
Conform teoriei pragmatice a adevărului, 
Un enunţ, p, este adevărat DACĂ ȘI NUMAI DACĂ se 
crede că p are valoare pragmatică. 


Este destul de uşor să spunem că pragmatic înseamnă „folosi- 
tor”, dar ajungem imediat la întrebarea: Ce înseamnă să spui că ο cre- 
dinţă este folositoare? Deşi câteva explicaţii comune au identificat 
„folositor"” cu tot ceea ce convine unui anumit individ - adică tot ceea 
ce îi procură acestuia succesul sau fericirea, nu aceasta este ideea evi- 
denţiată de pragmatiştii serioşi interesaţi în promovarea teoriei ade- 
vărului. 

Credinţele-ghid. Pragmatismul serios pleacă de la ideea că ο 
credinţă ar trebui privită - în cuvintele lui Frank Ramsey - ca „o hartă 
după care ne ghidăm". O hartă este bună dacă ne ajută să ajungem 
acolo unde dorim într-o manieră eficientă şi raţională. Deşi nu sună 
chiar atât de diferit de punctul de vedere „e bun dacă îmi convine”, nu 
există nimic impulsiv, arbitrar, tendenţios sau subiectiv în evaluarea pe 
care noi o facem hărților. Acesta este şi cazul credințelor. Unul dintre 
scopurile comparării credințelor cu nişte hărţi este acela de a sublinia 
faptul că o credinţă are funcţii practice şi - conform pragmatiştilor - 
este vorba de exact acele funcţii practice pe care teoria corespondenţei 
nu le ia în consideraţie. Teoria corespondenţei este o feorie-spectator a 
adevărului, în timp ce pragmatismul este o feorie-actor participant) a 
adevărului. (Cuvântul pragmatic derivă din termenul grecesc prag- 
matikos, „versat în afaceri" ori „practic", şi în ultimă instanţă din prag- 
ma, „fapt" sau „act".) 

Pragmatismul şi adevărul sau falsitatea enunţurilor. Comună 
multor interpretări ale termenului pragmatic este prezumția că „a fi 
pragmatic'* este o proprietate a credințelor şi nu a enunţurilor ca atare. 
Vrem totuşi ca enunţurile ca atare să fie adevărate sau false. Putem 
obţine aceasta astfel: spunem că un enunţ este adevărat numai în cazul 
în care credința aferentă ar fi pragmatică. Ceea ce permite unui enunţ 
să fie adevărat chiar dacă se întâmplă ca nimeni să nu creadă în el. 

Aceasta nu garantează prin sine că adevărul este o proprietate 
obiectivă a enunţurilor: într-adevăr, se pretinde deseori că — devreme ce 
ar putea ieşi la iveală că este pragmatic pentru X să creadă că p, dar ne- 
pragmatic pentru o altă persoană, Y, să creadă că p - teoria pragmatică 
a adevărului pune la îndoială obiectivitatea adevărului. Cineva angajat 
față de înţelegerea pragmatică a adevărului ar putea nega acest lucru. 
ΕΙ admite că ar putea fi pragmatic pentru X şi ne-pragmatic pentru Y 
să creadă că p. Dar faptul că este pragmatic pentru X să creadă că p nu 
are nimic de-a face cu conținuturile minţii lui X, cu ceea ce X gândeşte: 
faptul că este pragmatic pentru X să creadă că p este în întregime inde- 
pendent de minte sau obiectiv. Similar pentru Y. Este, obiectiv vorbind, 
ne-pragmatic pentru Y să creadă că p. Totuşi, e greu de văzut cum, o 
dată făcute aceste consideraţii, un enunţ singular nu va sfârşi prin a fi 
adevărat, şi fals, în acelaşi timp. 

Evaluarea pragmatismului. Pragmatiştii au cu singuranţă drep- 
tate să accentueze caracterul practic al adevărului, al cunoaşterii şi al 
capacităţii cognitive umane. Dar asta nu înseamnă imediat că pragma- 
tismul este cea mai bună teorie a adevărului. Atunci când pragmatistul 
spune că un enunţ este adevărat pentru că a crede în el este pragmatic, 
el oferă o portiţă teoreticianului corespondenţei - în timp ce acceptă 
caracterul pragmatic al credințelor adevărate - de a pretinde că a crede 
un enunț este pragmatic pentru că enunţul este adevărat. Pragmatistul 
spune că harta este o reprezentare corectă, bună a realităţii pentru că o 
putem utiliza pentru a ne ghida; teoreticianul corespondenţei spune că 
ne putem folosi de hartă pentru a ne ghida deoarece aceasta este o bună 
reprezentare a realităţii. Pragmatistul gândeşte că singura posibilitate 
de a verifica dacă o credinţă corespunde realităţii este încercarea de a 
ne ghida după ea şi a vedea cum cineva se descurcă folosind-o; teoreti- 
cianul corespondenţei gândeşte că „a vedea cum se descurcă cineva" 
presupune producerea unei reprezentări adevărate a realităţii. 

Aici, ca în multe alte situaţii în care filosofii încearcă să explice 
cele mai importante dintre conceptele noastre, argumentele şi contra- 
argumentele proliferează într-un complex model dialectic (dialectic = 
„cu privire la o serie de argumente opuse"). Până la urmă, aceasta 
demonstrează cât de dificil este de înţeles până şi un concept atât de 
familiar cum este adevărul. învăţăm, revăzând întreaga argumentaţie, 
că într-adevăr nu există un răspuns scurt şi confortabil la întrebarea „Ce 
este adevărul?". 

Teoria adevărului asertabilitate 


O mult mai recentă viziune asupra adevărului - una în spiritul 
pragmatismului, deşi neînrudită din punct de vedere istoric - încearcă 
să explice practica noastră cognitivă de bază în termenii asertabilității 
(sau ai asertabilității garantate, sau ai întemeierii aserțiunii). Conform 
acestei viziuni, 


Un enunţ, S, este adevărat DACĂ ŞI NUMAI DACĂ S este 
asertabil. 


Mai întâi, ο observaţie asupra terminologiei. Aserțiune înseamnă 
acelaşi lucru ca şi enunţ; asertabil înseamnă că merită să fie asertat. Un 
enunţ merită să Πε asertat (sau este asertabil) numai în cazul în care 
aserţiunea este, sau ar putea fi, justificată sau garantată. Ceea ce ur- 
mează este o explicaţie, din punctul de vedere al teoriei adevărului 
asertabilitate, a ceea ce se petrece când cineva decide să facă o aserţiune. 

Cei mai mulţi oameni, în mare parte a timpului, nu vor să expri- 
me enunţul „Plouă" dacă nu este adevărat că plouă. De obicei, asertăm 
(sau spunem) că plouă numai după ce am verificat dacă enunţul nostru 
corespunde realităţii. Pentru exemplul nostru de enunţ, asta ar presupu- 
ne lucruri precum uitatul pe fereastră pentru a vedea dacă plouă. Teore- 
ticianul asertabilităţii va fi convins că aceasta este o prezentare corectă 
a ceea ce se petrece, descrisă la un anumit nivel de abstracţie (exact 
nivelul de abstracţie la care teoria corespondenţei este evident corectă). 
Mai concret: oricum, tot ceea ce am făcut anterior aserţiunii că plouă 
este în mod normal o probă suficientă pentru aserțiunea noastră. 


Operaţionalitatea. Ceea ce distinge crucial teoria asertabilităţii 
de cea a corespondenţei este pretenţia suplimentară conform căreia a 
aduna probe (sau ceva asemănător) este tot ceea ce putem face. Pentru 
fiecare enunţ există un fest (sau un ser de teste) pe care îl (le) putem 
pune curent la lucru. Dacă aceste texte dau rezultate pozitive, suntem 
întemeiaţi să facem aserţiunea. Un mod echivalent de a spune acest 
lucru este că, dacă testele dau rezultate pozitive, aserţiunea noastră nu 
poate fi criticată. Presupusul avantaj al teoriei asertabilităţii față de cea 
a corespondenţei este caracterul ei în întregime operaţional: asertabili- 
tatea, relativ la un enunţ dat, este definită întotdeauna în termenii unor 
teste pe care le'putem curent pune la lucru, sau cu care putem curent 
opera. Prin contrast, teoria corespondenţei, care ne spune că ar trebui să 

lini siguri că enunţurile noastre sunt adevărate, este Ποπμορεγα[ἰοπα[ᾶ. 
„A ne asigura că enunţurile noastre sunt adevărate" nu este o reţetă de 
urmat, din moment ce nu specifică nici o procedură în acest sens. 

Teoreticianului corespondenţei i se oferă posibilitatea să replice că 
teoria sa nu este concepută să furnizeze rețete de urmat în stabilirea 
adevărului, dar acest lucru este ceea ce, în ochii teoreticianului 
asertabilităţii, face din teoria corespondenţei o teorie corectă din punct de 
vedere formal, dar o teorie limitată a adevărului. 

O dificultate a teoriei adevărului asertabilitate. O dificultate 
majoră a teoriei asertabilității derivă, simplu, din faptul că adevărat nu 
înseamnă asertabil. Putem demonstra aceasta prin ceea ce s-ar numi 
„argumentul întrebării deschise". Putem întreba cu sens: „S este aserta- 
bil, dar este S adevărat?" Cu alte cuvinte, chiar dacă suntem convinşi 
că S este asertabil, persistă încă întrebarea (adică nu este stabilit) dacă 
S este adevărat. Şi aceasta nu ar fi o întrebare deschisă dacă asertabil 
şi adevărat ar fi perfect sinonime. 

Argumentul întrebării deschise, valabil şi împotriva teoriilor prag- 
matice, este irefutabil. Teoreticianul asertabilităţii nu ar trebui să iden- 
tifice adevărul cu asertabilitatea. Ceea ce nu înseamnă că teoria aser- 
tabilității ar trebui simplu respinsă: ea are o contribuţie importantă la 
înțelegerea adevărului atât timp cât o interpretăm ca susținând că „aser- 
tabil" este contrapartea operațională a lui „adevărat". (Ceea ce ne lă- 
mureşte cu adevărat teoria asertabilităţii este de ce „adevărat” necesită 
o contraparte operaţională.) 

Două pretinse dificultăţi ale teoriei adevărului asertabilitate. 
Prima: câteodată se pretinde că teoria asertabilității este o teorie a con- 
sensului social; cu alte cuvinte, grupul social din care facem parte spe- 
cifică testele care trebuie să iasă pozitiv pentru ca aserţiunile noastre să 
fie scutite de critică. Indiferent care teste sunt agreate, ele sunt cele care 
contează. Argumentul scoate oricum la iveală o înţelegere greşită a 
teoriei asertabilității: faptul că testele sunt cele potrivite nu se bazează 
pe consensul unui grup social, οἱ pe relevanţa lor în raport cu conţinu- 
tul aserțiunilor. Nu grupul, ci conţinutul a ceea ce este asertat determină 
testele care contează. Relevanţa unui test dat pentru o aserţiune dată se 
presupune a fi ceva ce poate fi explicat şi demonstrat. 

A doua: se poate susţine că teoria asertabilităţii face imposibilă 
asertarea întemeiată a ceva fals, în timp ce simţul comun ne spune că 
oamenii au ocazional temeiuri să aserteze ceea ce este de fapt fals. 

Asertând că Pământul este plat, oamenii din Evul Mediu ne pot oferi 
din nou un exemplu. încă o dată, argumentul întrebării deschise are 
putere: era întemeiat asertabil că Pământul este plat, dar era adevărat? 
Dacă adevărat este definit ca „asertabil în mod întemeiat", aserţiunea 
întemeiată a ceva fals este exclusă din start. Ne bizuim pe testele a 
căror trecere ne determină să avem temei în aserțiunile noastre, dar ştim 
că nici un test nu este perfect. S poate să fi trecut toate testele pe care 
le avem la dispoziție - teste pe care le putem considera rezonabil ca sta- 
bilind statutul de adevărat al lui S - şi să fie totuşi fals. 


Întemeierea 


Întemeierea ca o condiţie necesară a cunoaşterii 


Condiţia (iii) în analiza standard a cunoaşterii ne spune că nu 
putem cunoaşte ceea ce credem fără temei. Primul lucru ce trebuie cla- 
rificat este că întemeierea se separă de condiţia adevărului. Puteţi satis- 
face condiţia (ii) fără a satisface şi condiţia (iii); cu alte cuvinte, puteţi 
crede ceva ce este adevărat şi încă să nu ΠΗ justificaţi în credinţa voas- 
tră. Similar, puteţi satisface condiţia (iii) fără a satisface credinţa (ii); 
cu alte cuvinte, puteţi crede cu temei ceva ce este fals. Bineînţeles că 
se întâmplă foarte des să credeţi ceva ce este adevărat şi să aveţi şi 
temei pentru credinţa voastră (sau să credeţi că ceva este fals şi să nu 
fiți întemeiaţi în credinţa voastră). Acestea sunt cele mai evidente posi- 
bilități, dar şi situaţiile în care adevărul şi întemeierea merg separat sunt 
de asemenea posibile. 


De ce întemeirea este necesară pentru cunoaştere 


De ce credința adevărată nu este îndeajuns pentru cunoaştere? 
Cel mai simplu răspuns este că întemeierea este dată în chiar conceptul 
de cunoaştere pe care, de altfel, îl folosim. Acesta este un răspuns pe 
cât se poate de corect. Dar există şi o explicaţie pentru care avem con- 
ceptul cu exact acele condiţii necesare pe care le instituim pentru a-l 
defini. Ceea ce vrem să facem când numim ceva cunoaştere este să ară- 
tăm că este ceva pe care ne putem baza, de care putem fi foarte siguri 

- dacă nu absolut siguri - ca čste corect. Imediat ce clasificăm ceva drept 
cunoaştere, ne dorim să fim capabili a o folosi, pe cât posibil, cu maximă 
siguranţă, ca bază a planurilor şi acţiunilor noastre. 

Deşi credinţele care sunt produsul unor presupuneri întâmplă- 
toare norocoase sau al unor prejudecăţi sau în alt mod irațional deri- 
vate, şi care nu sunt susţinute de probe relevante, ar putea fi ocazional 
adevărate, niciodată nu ne vom putea încrede şi că ele vor fi adevărate. 
Credinţele adevărate care sunt „întâmplător adevărate nu ne furnizea- 
ză maxima certitudine pe care o promite cunoaşterea. Presimţirile, pre- 
supunerile, „intuiţiile” şi cele asemănătoare, deşi suntem obligaţi oca- 
zional să ne întoarcem la ele, sunt pur şi simplu prea riscante. Folosirea 
lor seamănă cu un joc de noroc. Prin contrast, folosirea cunoaşterii pre- 
supune un risc minimal. 


Natura întemeierii 


Vorbim aici despre întemeiere numai în legătură cu credinţele - 
ceea ce deseori numim întemeiere doxatică (doxatic înseamnă, simplu, 
„legat de credinţă"). Deciziile, acţiunile, planurile, regulile şi posibil, 
sentimentele pot fi de asemenea întemeiate (sau neîntemeiate), dar 
ceea ce vrem să spunem în fiecare din aceste cazuri prin întemeiere nu 
este acelaşi lucru cu ceea ce vrem să spunem prin întemeierea cre- 
dinţei. Analiza întemeierii unei păreri, sau a întemeierii doxatice, este 
cuprinsă (dată) în ideea comună că o persoană are temei să creadă ceva 
numai în cazul în care are „motive întemeiate" pentru credința sa. Deşi 
cuvântul motiv* înseamnă câteodată şi cauză (ca în propoziţia ,,Μο- 
tivul pentru care nu mi-a pornit maşina a fost că nu mai avea ben- 
zină"), aici motiv nu înseamnă cauză. Un hipnotizator m-ar putea 
determina să cred că Mickey Mouse este preşedintele Statelor Unite, 
dar, deşi întâmplarea care a cauzat credinţa mea îmi dă o scuză pentru 
a crede ceva atât de absurd, nu îmi dă motive întemeiate, raţiuni, pen- 
tru a crede aceasta. Motivele care au forţă justificatoare (cel puţin pen- 
tru majoritatea credințelor) trebuie să fie înţelese în termenii posesiei 
unor dovezi suficiente. 


*în engl., reason = motiv, dar şi rațiune (n. trad.) 

Analiza întemeierii doxatice 


Bazându-se pe ideea că întemeierea constă în a avea „motive 
întemeiate", furnizăm următoarea analiză a întemeierii doxatice: 


X crede cu temei că p DACĂ ŞI NUMAI DACĂ 


o ființă umană rațională la modul ideal, ne-distrasă de 
pasiune sau interes, ar putea dobândi credința că p sau ar 
furniza dovezi că X a dobândit această credință. 


Aceasta este o analiză a întemeierii bazată pe practica umană în 
ce are ea mai bun. Fiinţele umane obişnuite, atunci când îşi formează 
credințe, nu o fac la modul ideal: pot fi neglijente, grăbite, distrate, 
bete, drogate, extenuate şi tot aşa. Oamenii se pot afla şi sub stăpânirea 
unor patimi ca gelozia sau mânia, care le distorsionează băgarea de sea- 
mă şi le diminuează abilitatea de a prelucra dovezile. Din nou, atunci 
când suntem puternic interesați de adevărul sau falsitatea unei afirmații 
am putea fi înclinați la o interpretare tendențioasă, la a înlocui gândirea 
cu dorința, la autoînşelare şi altele asemenea. Ar putea apărea şi defi- 
ciențe pur intelectuale în modul cum mânuim probele. Suntem înte- 
meiați în a crede ceva numai dacă nici unul dintre aceşti factori nega- 
tivi nu se interpun. Poate părea o stare de lucruri foarte neobişnuită, dar 
formarea credințelor (a ajunge să crezi că plouă când te uiţi pe fẹreas- 
tră şi observi vremea, a ajunge să crezi că în curte se află câinele uupă 
ce i-ai auzit lătratul caracteristic venind din locul potrivit) reuşeşte în 
mare măsură să evite aceşti factori perturbatori şi este, prin urmare, 
„întemeiată. 


Relativitate la probe 


încredințarea cu temei a lui X din analiza de mai sus trebuie înţe- 
leasă relativ la probele pe care X le deţine. Prin urmare, nu este nimic 
surprinzător în faptul că X, care are o mulţime de dovezi pentru p, poate 
fi întemeiat în a crede că p; în timp ce Y, care nu are nici o dovadă pen- 
tru p, nu este întemeiat în a crede că p. Apare aici o problemă mai 
degrabă de subtilitate care ar trebui adusă în discuţie. Judecăm dacă X 
are sau nu temei pe baza probelor pe care le deţine X. Dar se pare că 
avem cazuri în care X însuşi este responsabil de cât de multe (sau cât 

de puţine) probe are: poate fi X raţional întemeindu-şi credinţele pe 
evidențe de a căror sărăcie se face vinovat? 

Cazurile de ratare suni ca acestea - cazuri în care există o mul- 
time de dovezi înjur, pe care cineva le-ar putea obţine cu uşurinţă dacă 
ar vrea, dar pe care le evită deliberat sau pe care le ascunde. Asemenea 
cazuri de ratare în formarea credințelor nu ar trebui să treacă drept 
cazuri de formare a credințelor. întrebarea se reduce la cât efort pozitiv 
i se cere unei persoane pentru a obţine dovezile potrivite înainte ca pă- 
„rerile formate pe baza acestora să fie calificate ca întemeiate. 


Întemeierea neprobatorie 


Deşi pentru multe credinţe are sens să le evaluăm temeiul în legă- 
tură cu dovezile, anumite credinţe foarte importante nu intră în acest 
şablon. Care este, de exemplu, dovada mea pentru a crede că triunghiu- 
rile au trei laturi, că 2 + 2 = 4 sau că mă aflu în suferinţă? Sunt cu sigu- 
ranţă de multe ori întemeiat să cred astfel de lucruri, dar credința mea 
nu pare a fi bazată pe dovezi. Ceea ce sugerează că există ceva de genul 
unei întemeieri neprobatorii (adică nu se bazează pe dovezi). Esenţa 
acestui tip de întemeiere poate fi surprinsă în următoarea analiză: 


X are temei să creadă că p DACĂ ŞI NUMAI DACĂ 


nu există posibilitatea de a-l critica pe X pentru 
achiziţionarea credinţei că p. 


Această analiză furnizează o prezentare pe înţeles a întemeierii. 
Ca şi prima dintre analize, acoperă cazurile în care întemeierea este re- 
levantă pentru formarea credințelor - cazuri în care o persoană este 
pasibilă de critică dacă nu are destule probe, probe corecte, sau dacă 
acestea sunt greşit administrate. Dar această analiză acoperă şi cazurile 
de întemeiere nonprobatorie, cazuri în care probele nu sunt relevante. 
O persoană poate avea motive întemeiate să creadă că triunghiurile au 
trei laturi, că 2 +2 = 4 sau că se află în suferință; şi dacă aceste bune 
motive sunt cele potrivite, ea nu este pasibilă de critică. 

în paranteză fie spus, „a fi pasibil de critică" nu are de-a face cu 
critica pe care cineva o poate face de fapt. în procesul formării credin- 
telor, oamenii fac câteodată greşeli ce trec nedetectate de ei înşişi sau 
de ceilalţi. Se poate întâmpla de asemenea ca cineva să facă critici 

nepotrivite - adică acolo unde nu s-a produs nici un fel de greşeală. 
Prin urmare, „a fi pasibil de critică" este o chestiune obiectivă ce este 
determinată de conținutul a ceea ce este crezut şi de rațiunile pentru a 
fi încredințați de acesta; nu este o chestiune de „consens social". Tot 
aşa, dacă ne interesează, de exemplu, dacă un matematician este înte- 
meiat într-o anumită credință matematică, va trebui să cerem părerea 
altor matematicieni, pentru că ei sunt cel mai abilitaţi în detectarea ti- 
purilor de greşeli pe care cineva le-ar putea face în procesul formării 
unei credinţe de tip matematic. 


Cunoaşterea si condiţiile ei 
> 
Am văzut cum condiţiile (i), (ii) şi (ii) din analiza standard a 
cunoaşterii trebuie satisfăcute in corpore pentru ca o persoană să posede 
cunoaşterea. Acest lucru se întâmplă numai când o persoană crede ceva 
ce este adevărat şi este, de asemenea, întemeiată în credinţa ei. Când o per- 
soană crede ceva ce este fals şi nu are nici temei, acea persoană (este 
foarte evident) nu deţine cunoaşterea. Când o persoană crede ceva ce 
este adevărat dar nu are temei pentru asta, acea persoană, de asemenea, 
nu deţine cunoaştere. (Există cazuri ca acestea, în care o persoană face o 
presupunere nimerită, sau crede ceva pe bază de superstiție ori prejude- 
cată, dar se întâmplă, în cazuri rare, să creadă ceva ce este adevărat.) 
în sfârşit, când o persoană crede ceva ce este fals, dar cu toate 
acestea are temei, ea încă ratează obţinerea cunoaşterii. Şi există şi 
cazuri de acest gen, cazuri în care există „motive întemeiate" pentru a 
crede ceva ce de fapt este fals. Prin urmare ar trebui să judecăm că 
oamenii din Evul Mediu, date fiind probele valabile atunci, erau înte meiaţi 
în a crede că Pământul este plat. 


Contraexemplele Gettier 


Există un acord general asupra faptului că fiecare dintre cele trei 
condiţii ale cunoaşterii dezbătute în acest capitol este necesară. Aceasta 
lasă deschisă întrebarea dacă cele trei condiţii sunt împreună suficiente 
sau suficiente în genul unui „pachet”. Ar putea cineva să îndeplinească 
toate cele trei condiţii şi încă să nu cunoască? Recent, filosoful ameri- 
can Edmund Gettier (n. 1927) a propus contraexemple la suficiența de 

grup a celor trei condiţii ce constituie analiza standard a cunoaşterii. 
Contraexemplele sale (şi exemplele similare) au devenit cunoscute sub 
numele de contraexemplele (leitier. 

Permiteţi-ne să considerăm un asemenea exemplu. Să presupu- 
nem că mă uit pe fereastra apartamentului meu, că văd ceea ce orice 
persoană rezonabilă ar lua drept ploaie şi aş ajunge să cred că într-ade- 
văr plouă. De fapt, ceea ce văd nu este o ploaie reală, ci un efect spe- 
cial imitând ploaia produs de o echipă de filmare. „Ploaia falsă” vine 
prin nişte stropitori aflate deasupra unui plafon provizoriu. Cu toate 
acestea şi în acelaşi timp, afară plouă cu adevărat şi - dacă acoperişul 
provizoriu nu ar fi acolo - ploaia reală ar cădea pe locul ploii din film 
pe care o văd. Cred că plouă, e adevărat că plouă, am şi temei să cred 
asta; şi totuşi pare ciudat să spun că ştiu că plouă. Că părerea mea este 
adevărată în circumstanţele speciale ale exemplului lui Gettier pare o 
chestiune de pură coincidenţă. în orice caz, dovezile mele par a fi cum- 
va deficiente: am ajuns să cred că plouă prin intermediul falsei credinţe 
că ceea ce cade în faţa ferestrei mele este ploaie reală. 

Nu există nici un acord general printre filosofi despre cum ar tre- 
bui mânuite contraexemplele lui Gettier. Posibilitatea de a contrui ase- 
menea exemple semnifică faptul că analiza standard a cunoaşterii este 
incompletă? Nu neapărat. Am putea folosi contraexemplele Gettier 
pentru a demonstra că judecăţile asupra întemeierii sunt, ca multe alte 
judecăţi, failibile (failibil = posibil greşit) sau corigibile (corigibil = 
subiectul unei corecţii). în circumstanţele pe care tocmai le-am descris, 
o persoană care raţionează că plouă ajunge la această credinţă pe o cale 
raţională. Dacă se dovedeşte că procedeul de formare a credinţei, deşi 
unul în general de încredere, se sprijină pe o prezumție falsă (,„Plouă cu 
adevărat afară”), atunci reiese că aceasta nu are temei. La urma urmei, 
ea ratează satisfacerea condiţiei (iii), aşa că nu este surprinzător că nu 
ştie că plouă. 


Consideraţii asupra conceptului de cunoaştere 


O remarcă finală asupra cunoaşterii. Numai conceptul singur de 
cunoaştere îmbină trei perspective diferite. O perspectivă priveşte cu- 
noscătorul şi ceea ce crede el. Altă perspectivă se referă la ceea ce este 
adevărat în mod curent şi care nu are absolut nimic de-a face cu ceea 

ce cunoscătorul (sau presupusul cunoscător) crede a fi adevărat. Şi ulti- 
ma perspectivă se leagă de cunoscător (sau presupusul cunoscător) şi 
de motivele sale - bune sau rele, adecvate sau inadecvate - pentru a 
avea o părere, dar nu are nici o legătură cu viziunile sale cu privire la 
calitatea raţiunilor sale de a crede. 


Rezumat 


Am văzut cum conceptul de cunoaştere poate fi analizat în termeni 
de convingere, adevăr şi întemeiere. Fiecare dintre acestea este o condiţie 
necesară pentru cunoaştere şi - în ciuda contraexemplelor Gettier — ar 
trebui probabil privite ca împreună suficiente. 

Tipul de credință implicat în analiza cunoaşterii este „credinţa 

' (credința ca atitudine propozițională) mai degrabă decăt „credin- 
[a în" (credinţa ca încredere). A crede căp implică „a gândi căp este 
adevărat". Aceasta ne conduce la o abordare a conceptului de adevăr. 

Sensul relevant al ,, adevărului” este cel al adevărului propozi- 
țional. Fiecare dintre principalele teorii ale adevărului — teoria non- 
teorie, teoria corespondenţei, teoria coerenţei, teoria pragmatică şi 
teoria asertabilităţii - adaugă câte ceva la înţelegerea conceptului de 
adevăr. 

în sfârşit, a crede cu temei ceva înseamnă a avea motive întemeiate 
pentru a fi convins de ceva. Pentru majoritatea credințelor, aceasta 
înseamnă a avea destule probe potrivite. Pentru toate credinţele, înseamnă 
a ajunge la o credinţă (cu referire la procesul de formare), într-un mod 

Recomandări de lectură 


The Encyclopedia οἱ Philosophy la care ne-am referit mai devreme 
deţine articole pentru toţi termenii importanţi dezbătuţi în acest capitol - de 
exemplu, epistemologie, cunoaştere, teoria corespondenţei, teoria coerenţei şi 
teoria pragmatică a adevărului. In plus, fiecare dintre cărţile introductive lis- 
tate în recomandările de lectură pentru Capitolul 1 are o secţiune folositoare 
despre epistemologie. 


Din imensul număr de cărţi de epistemologie, următoarele sunt reco- 
mandate în mod special: Belief and Knowledge (1972) de Robert J. Acker- 
mann; Theory of Knowledge (ed. 3, 1988) de Roderick Chisholm; Knowledge 
and Belief (1962) de Jaakko Hintikka; Analytical Philosophy of Knowledge 

(1968) (această carte conţine o bună dezbatere asupra contraexemplelor lui 
Gettier) de Arthur C. Danto, K/owledge (1974) de Keith Lehrer; Philosophical 
Explanations (1981) de Robert Nozick; Epistemology: New Essays in the The- 
ory ofKowledge (ed. Avrum Stroll, 1967) şi Truth (1970) de Alan R. White. 


Cea mai bună carte dedicată în întregime teoriei coerenţei este The 
Coherence Theory of Truth (1973) a lui Nicholas Rescher. De asemenea, este 
recomandată pentru dezbaterea teoriilor coerenţei The Structure of Empirical 
Knowledge (1985) a lui Laurence BonJour. Pentru teoria pragmatică a ade- 
vărului, vezi clasica Pragmatism (1907, cu multe reeditări) a lui William 
James; An Analysis of Knowledse and Valuation (1946) a lui Clarence Irving 
Lewis şi Prospects for Pragmatism: Essays in Memory of F.P. Ramsey (ed. 

D.H. Meilor, 1980). 


Un volum dedicat originilor epistemologiei în Grecia Antică, pe care un 
începător serios o va găsi de ajutor, este Epistemology: Companion to Ancient 
Thought (voi. 1, ed. Stephen Everson, 1990). 


în sfârşit, fraza „o credință este o hartă după care ne ghidăm" derivă din 
opera lui F.P. Ramsey, adunată în The Foundations of Mathematics (ed. D.H. 
Meilor, 1978). Termenul „urcuş semantic" provine din opera lui Willard Van 
Orman Quine; vezi a sa Word and Object (1960). 


CAPITOLUL 3 


3. FILOSOFIA ŞTIINŢEI » 


Acest capitol începe cu o consideraţie asupra scepticismului 
filosofic, cu alte cuvinte viziunea conform căreia fiinţele umane, chiar 
şi în cele mai bune circumstanțe, nu se pot afla în posesia cunoaşterii. 
Deşi azi majoritatea oamenilor, inclusiv a filosofilor, consideră din ofi- 
ciu scepticismul drept un punct fals de vedere, merită efortul să exa- 
minăm această viziune, numai şi pentru a înţelege de ce anumiţi filosofi 
din trecut au fost sceptici. 

Cele două poziţii filosofice majore privind sursele cunoaşterii sunt 
raționalismul, care susţine că raţiunea sau intelectul reprezintă sursa 
principală a cunoaşterii, şi empirismul, care susţine că experienţa este 
principala sursă a cunoaşterii. 

Din secolul al XVII-lea şi până în zilele noastre, ştiinţa a fost 
principala sursă a noii cunoaşteri. Marea parte a acestui capitol este 
dedicată încercării filosofiei de a înţelege ştiinţa şi câteva dintre cele 
mai semnificative probleme cărora această încercare le-a dat naştere. 
(Printre altele, încercarea noastră de a înţelege ştiinţa ar trebui să ne 
ajute să răspundem la întrebarea: De ce ştiinţa a avut atâta succes?) 
Vom lua de asemenea în consideraţie şi diferenţa dintre ştiinţele fizice 
(precum fizica şi chimia) şi cele sociale (precum sociologia şi econo- 
mia), în Sfârşit, vom considera întrebarea dacă există tipuri importante 
de cunoaştere care nu au nimic de a face cu ştiinţa. 

Scepticismul 


Etimologie 


Cuvintele moderne scepticism, sceptic (subst.) şi sceptic (adv.) 
provin toate din cuvântul grecesc vechi skeptikos, ce poate fi tradus 
prin „căutător”. La origine, sceptic era cineva care încă cerceta, căuta 
răspunsuri, care nu ajunsese încă la credinţe stabile. Vechii sceptici se 
distingeau ei înşişi de dogmatici - oameni care au ajuns la vederi şi 
dogme stabilite. în engleza modernă, o dogmă semnifică de obicei o 
credință compulsivă relativ la un sistem — religios în majoritatea 
cazurilor - şi dogmaticii sunt în mod obişnuit consideraţi oameni a 
căror aderenţă la o credință este obstinată sau iraţională. Totuşi, acest 
lucru nu are nimic de-a face cu vechea deosebire între suspendarea 
sceptică a judecății şi angajamentul de credinţă αἱ dogmaticului. 


Definiţia scepticismului 


Dată fiind etimologia sa, ne-am putea aştepta ca scepticismul să 
fie o etichetă pentru o fază temporară sau o poziţie provizorie, ce va fi 
abandonată când răspunsurile la anumite întrebări-pivot vor fi în sfârşit 
găsite. Cu toate acestea, scepticismul s-a consolidat într-o poziţie filo- 
sofică permanentă. El susţine că oamenii manifestă o lipsă în cunoaş- 
tere. Cei mai convingători dintre sceptici nu trec de această simplă 
aserțiune. Cu toate acestea, în practică, cei mai mulți dintre sceptici par 
a considera imposibilă cunoaşterea. 


Scepticismul global/Scepticismul local 


Un sceptic global, sau complet, susține că oamenii ratează în în- 
tregime cunoaşterea - cu alte cuvinte, că fiecare pretenţie de a cunoaşte 
ceva este, fără excepţie, incorectă. Un sceptic local sau parţial, susţine 
că oamenii ratează cunoaşterea în anumite domenii sau în legătură cu 
anumite chestiuni. Unii oameni atribuie cunoaşterea viitorului; alţii 
sunt sceptici. Unii oameni susţin apartenența cunoaşterii la divinitate 
sau la viaţa de apoi; alţii sunt sceptici. Şi tot aşa. Scepticismul local 

(sau parţial, sau specific unui domeniu) trebuie să se sprijine pe argu- 
mente legate de posibilitatea cunoaşterii în acea zonă. Anumite scepti- 
cisme zonale ar putea fi susținute cu argumente serioase, chiar dacă nu 
există nici un argument puternic în sprijinul scepticismului global. 


Argumente în sprijinul scepticismului global 


O mulţime de argumente au fost avansate de sceptici, antici sau 
moderni, pentru a distruge obişnuita încredere cognitivă. Aceste argu- 
mente operează prin suprapunere şi cumulativ. Ceea ce urmează sunt 
trei dintre cele mai importante argumente generatoare de scepticism. 

Argumentul criteriului. Nu putem distinge adevărul de falsitate 
în lipsa unui criteriu sau a unei reguli. Bineînţeles, acel criteriu trebuie 
să fie adevărat. Sau nu avem nici un motiv să gândim că este adevărat 
sau trebuie să introducem un al doilea criteriu care-i garantează ade- 
vărul. Atunci vom avea din nou aceeaşi problemă, de această dată re- 
lativ la al doilea criteriu. Este nevoie de foarte puţină reflecţie pentru a 
vedea că am intrat într-un regres la infinit - adică o serie de paşi, 
fiecare cerând logic un alt pas, şi tot aşa, fără sfârşit. 

Argumentul dovezii. Indiferent de dovezile pe care le avem în 
sprijinul unui enunţ, nu putem fi încă absolut siguri că enunţul este adevărat. 
Asta pentru că este posibil, dată fiind dovada respectivă, ca enunţul să fie 
fals. Dovada - sau ceea ce luăm noi drept dovadă - poate fi în întregime 
înşelătoare. 

Argumentul echilibrului. Orice argument s-ar avansa în sprijinul 
unui enunț, este întotdeauna posibil de găsit (sau, pentru o persoană 
inteligentă, de construit) argumente pentru contrariul lui. Argumentele 
pro şi contra se găsesc astfel în echilibru, aşa'că o persoană raţională 
îşi suspendă judecata, neavând mai multe motive să creadă că enunţul 
este adevărat decât să creadă că opusul lui este adevărat. 


Evaluarea argumentelor generatoare de scepticism 


Fiecare dintre argumentele în sprijinul scepticismului ne arată câte 
ceva despre conceptul de cunoaştere, dar nici unul nu ar trebui să ne 
determine să credem că este imposibilă cunoaşterea. Vom examina pe rând 
fiecare argument. 

Evaluarea argumentului criteriului. Nu este adevărat, aşa cum 
pretinde argumentul criteriului, că ne bazăm pe un singur criteriu atunci 
când decidem ce enunţuri să acceptăm. în judecăţile cu privire la ade- 

vărul sau falsitatea enunţurilor individuale, πο bazăm pe ο mulţime de 
alte enunţuri, al căror adevăr îl considerăm ca dat. Aceste enunţuri din 
oficiu constituie substratul de presupoziţii al fiecărei ocazii de a jude- 
ca. Aşa cum se desfăşoară viaţa noastră cognitivă, s-ar putea să avem 
ocazia să modificăm sau să respingem un element care a fost, până 
atunci, o presupoziţie de substrat; oricum, acesta nu este un motiv pen- 
tru pierderea globală a încrederii cognitive. Modestia, ezitarea şi recu- 
noaşterea realistă a faptului că foarte des - într-adevăr, aproape întot- 
deauna - există loc pentru o îmbunătăţire a cunoaşterii nu ar trebui să 
conducă la defetism. 

Evaluarea argumentului dovezii. Toate premisele argumentului 
dovezii sunt corecte, dar ele nu susţin pretenţia că nu deţinem cu- 
noaştere. Indiferent câte probe avem în sprijinul unui enunţ, este logic 
posibil ca enunţul să fie fals. Aceasta înseamnă tocmai că nu este impli- 
cată nici o contradicţie dacă se va dovedi că un enunţ dat (chiar dacă în 
sprijinul său sunt aduse dovezi puternice) este fals. Pentru a ne deter- 
mina să înţelegem aceasta, filosofii au pus deseori în discuţie posibi- 
lităţi oarecum forţate. Un exemplu faimos este cel al „creierului din 
recipient". Dacă aş fi fost un creier într-un recipient (să spunem că am 
fost păstrat în viaţă după un accident care mi-a distrus în întregime cor- 
pul) şi lucrurile au fost aranjate în aşa fel încât sistemul meu nervos să 
primească impulsurile corecte, aş fi putut avea experienţe de orice tip. 
Toate judecăţile bazate pe experienţă pe care le fac acum - de exem- 
plu, că stau în biroul meu, că apăs tastatura unei maşini de scris, şi tot 
aşa, pot fi false. 

Două lucruri ar trebui precizate în legătură cu acest exemplu şi cele 
similare. Ceea ce ele spun că este logic posibil este într-adevăr logic 
posibil. Dar ceea ce este numai logic posibil, dar despre care nu avem motive 
să gândim că este cazul nostru, nu ar trebui să submineze încrederea noastră 
cognitivă. 

Ceea ce face de fapt al doilea argument în sprijinul scepticismu- 
lui este să introducă un nou şi nerealist standard pentru „a fi întemeiat”. 
X este întemeiat să creadă că p (conform celui de-al doilea argument) 
DACĂ ŞI NUMAI DACĂ este logic imposibil (date fiind probele 
deţinute de X) ca p să fie fals. Conceptul nostru curent de cunoaştere 
ne permite să distingem situaţiile în care cineva ştie ceva şi cele în care 
- indiferent de ce s-ar putea pretinde - nu există nici un fel de cu- 
noaştere. Abilitatea de a deosebi, care face atât de folositor conceptul 

nostru curent de cunoaştere, se pierde dacă acceptăm standardele de 
cunoaştere pe care nu le putem satisface. 

în circumstanța cea mai favorabilă, ajungem să credem diferite 
lucruri pe baza unui tip de dovezi care ar determina orice persoană raţio- 
nală să îmbrăţişeze aceleaşi păreri. în asemenea circumstanţe, suntem 
îndreptăţiți să spunem că ştim lucrurile pe care le credem. Suntem de 
asemenea îndreptăţiţi, în cele mai bune circumstanţe, să spunem că „sun- 
tem siguri”. Avem dreptul să spunem că suntem „absolut siguri"? Nu 
chiar. Chiar şi în cele mai bune circumstanţe, am putea ajunge să greşim. 

încă o dată, faptul că realizăm acest lucru nu ar trebui să pro- 
voace o criză a încrederii cognitive. Pretenţiile de tip cognitiv sunt faili- 
bile (adică pasibile de a fi greşite) şi, legat de aceasta - din fericire! - 
corigibile (adică pot face obiectul unei corecţii). Din nou, deţinem 
cunoaştere atunci când suntem siguri cât este de uman posibil. 

Evaluarea argumentului echilibrului. Argumentul echilibrului ar 
putea fi expus ca versiunea filosofică a platitudinii „orice situație are 
două fețe". Şi argumentul echilibrului, şi platitudinea înrudită cu el sur- 
prind ceva corect. Aproape întotdeauna există argumente pro şi contra, 
mai ales în ce priveşte chestiunile complicate, controversate sau nu în 
întregime clare. Argumentul echilibrului ne aminteşte (cu folos) că nu 
ar trebui să ne hotărâm înainte de a asculta argumentele ambelor părți. 
Acestea fiind zise, rămâne cazul în care argumentul echilibrului se spri- 
jină până la urmă pe ceva ce nu este corect: nu este adevărat că ambele 
seturi de argumente sunt la fel de bune, de convingătoare sau de va- 
loroase. Cu toate că ar putea într-adevăr exista două fețe ale aceleiaşi 
situații, de cele mai multe ori una - din motive întemeiate, logice - 
merită să iasă învingătoare. 


Paradoxul scepticismului 


Un paradox se naşte atunci când ne simțim forțați să spunem (pe 
baza argumentelor sau a evidenţei bunului simț) ceva ce, cu toate aces- 
tea, simțim că nu este corect. Pentru scepticul global (nu şi pentru scep- 
ticul local), un paradox apare în felul următor: când scepticul global 
asertează că oamenii nu ştiu nimic, el pare a pretinde că ştie că oamenii 
nu ştiu nimic. Dar acest lucru nu poate fi corect: dacă într-adevăr oame- 
nii nu ştiu nimic, atunci scepticul nu poate şti că oamenii nu ştiu nimic. 

Un faimos sceptic antic, Diogene (cea. 412-324 î.H.), a încercat 
să scape de paradoxul scepticismului într-un mod foarte original. 

Petrecându-şi mai mulţi ani din viaţă spunând că oamenii nu ştiu nimic 
şi că nu merită să spui nimic, Diogene a realizat în final că de fapt el 
însuşi pretindea că ştie cel puţin un lucru şi - prin acţiunile sale - că 
arăta că merită să spui cel puţin că nimic nu merită spus! într-un sfârşit, 
el a adoptat politica tăcerii absolute şi a trăit restul vieţii în vârful unui 
stâlp din piaţa oraşului, ai cărui cetăţeni l-ar fi putut indica pe Diogene 
ca pe singurul sceptic consistent. Diogene a putut arăta că nu a putut 
aserta sau pretinde că ştie: scepticismul ar putea fi adevărat (Diogene a 
crezut că da), dar, dacă este adevărat, nu s-ar ști că este adevărat. 


Raționalismul , 


Etimologie 


Cuvântul raționalism provine din latină, ratio însemnând „raţi- 
une". Raţiune, un cuvânt cu un număr de semnificaţii vagi şi înrudite, 
trebuie înţeles, în acest context, ca referindu-se la o facultate sau putere 
a minţii umane. Rațiunea, în acest sens, mai este numită şi intelect. Fapt 
valabil pentru mulţi termeni filosofici cruciali, cuvântul rațiune este 
aproape întotdeauna utilizat prin contrast, opoziţia operaţională fiind 
cea între rațiune şi percepţie prin simţuri (sau experienţa senzorială). O 
idee în mare a ceea ce semnificăm prin facultatea raţiunii se poate naşte 
considerând următoarele exemple: 

(1) Ascultăm sau citim un banc, folosindu-ne de simţuri, dar „ne cade 
fisa", îi înţelegem poanta, cu ajutorul raţiunii. 

(2) Putem deveni familiari cu triunghiurile privind imaginile 
unor triunghiuri desenate pe tablă sau tipărite în cărți, dar a realiza că 
triunghiul trebuie să aibă trei laturi este ceva ce înţelegem cu ajutorul 
raţiunii noastre. 

(3) Am putea citi definiţia unui număr prim în dicţionar sau un 
profesor ne-ar putea spune ce este un număr prim (număr prim = un 
întreg care nu este divizibil cu nici un alt număr întreg în afară de el 
însuşi şi 1), dar trebuie să ne folosim raţiunea pentru a vedea că 2 este 
- şi trebuie să fie - singurul număr prim par. 

Definiția raționalismului 


Un raționalist susține că rațiunea este sursa întregii cunoașteri 
umane. (Există şi o formă de raționalism mai puţin extremă, care susține că 
rațiunea este principala sursă a cunoaşterii sau că rațiunea este sursa celui 
mai important tip de cunoaştere.) 


Raționalismul şi matematica 


Cei mai importanţi raţionalişti, inclusiv Platon (cea. 428-347 

î.H.) şi Descartes (1596-1650), au fost şi matematicieni. Acest lucru nu 
este întâmplător, de vreme ce raționalismul vede în matematică mo- 
delul sau paradigma (sau cel mai bun exemplu) al cunoaşterii umane. 
Deşi există multe tipuri de adevăruri matematice, toate au în comun o 
trăsătură foarte importantă: ele sunt adevăruri necesare. Adevărurile 
necesare nu se întâmplă pur şi simplu să fie adevărate: ele trebuie să fie 
adevărate; ele sunt obligatoriu adevărate; ele nu pot să nu fie adevărate; 
nu există circumstanţe care le face sau le-ar putea face să fie false. 


2 +2 = 4 ca exemplu de adevăr necesar 


Să considerăm elementara ecuaţie matematică 2 + 2 = 4. Deşi 
dvs. şi eu am putea învăţa asta arătându-ni-se lucruri precum agregarea 
a două întreguri cu alte două întreguri, raţionaliştii argumentează corect 
că 2 + 2 = 4 nu depinde de asemenea experienţe. Nu este o generalizare 
a experienţelor noastre de agregare sau de punere împreună a unor 
obiecte. Dacă ar fi o generalizare a experienței, ar deveni subiect de co- 
recţie pe baza unor experienţe viitoare. (Astfel, cineva ar putea gene- 
raliza raţional că „Toate metalele sunt solide la temperatura camerei" 
înainte de a întâlni mercurul.) Cu alte cuvinte, ecuaţia noastră ar putea 
fi corigibilă. Dar noi nu privim 2 + 2 = 4 ca pe ceva corigibil. 

Un exemplu ar putea clarifica lucrurile. în fapt, nu toate agre- 
gările sunt aditive. Doi ml de alcool pur amestecați cu doi ml de apă nu 
dau patru ml de lichid, ci ceva mai puţin. (Există o bună explicaţie pen- 
tru ceea ce se întâmplă: moleculele de dimensiuni diferite se strecoară 
unele printre altele, aşa cum se întâmplă, dar la nivel microscopic, cu 
sticla şi nisipul.) Dar nu vom privi cazul alcool/apă (sau cazul sti- 
clă/nisip, pentru a mai da un exemplu) ca un indicator că ceva nu este 
în regulă cu aritmetica. 2 + 2 = 4 nu prezice ce vom obţine când punem 

diverse lucruri împreună, Ic amestecăm şi tot aşa, 2 + 2 = 4 se referă la 
numere, şi ceea ce spune despre numere este cu necesitate adevărat. 


Evaluarea raționalismului 


Abordarea raţionalistă a adevărurilor matematice este mult mai 
bună decât cea oferită de consideraţiile rivale bazate pe experienţă, de 
vreme ce pot explica necesitatea şi incorigibilitalea acestora. Ceea ce 
nu înseamnă, totuşi, că raționalismul este cea mai bună perspectivă 
asupra vieţii noastre cognitive. Din cauză că nu este adevărat, aşa cum 
pretinde raționalismul, că toate adevărurile sunt (sau ar trebui să fie) 
asemenea adevărurilor necesare ale matematicii. Ceea ce face raţiona- 
lismul este să înlocuiască a doua condiţie din analiza standard a cu- 
noaşterii („Este adevărat că Ρ") cu aceea mai tare, nerealistă „Este cu 
necesitate adevărat că p". în dezbaterile contemporane asupra adevăru- 
lui necesar, „cu necesitate" este simbolizat deseori prin „*" (° este 
unul dintre cei câţiva aşa-numiţi operatori modali.) Pentru a face 
explicit statutul modal al lui 2 + 2 = 4, am scrie „e 2 +2 = 4". 


Câteva din lucrurile pe care le cunoaştem au statutul modal indi- 
cat prin „O". Dar există multe alte lucruri pe care le cunoaştem care nu 
au statutul modal indicat prin operatorul necesităţii. Să presupunem 
despre câine că se află în curte. Dacă sunt convins că se află în curte şi 
am motive întemeiate pentru credința mea, atunci ştiu că animalul se 
află în curte. Dar următorul enunţ este fals: e câinele se află în curte. 
Nu este adevărat, chiar dacă se află în curte, că acesta trebuie să fie în 
curte. Chiar dacă este foarte probabil să fie în curte (pentru că întot- 
deauna este acolo; pentru că este legat acolo etc), ceva însă s-ar fi putut 
întâmpla - de exemplu, un cutremur - care să fi avut drept rezultat fuga 
câinelui. în orice caz, nu poate fi cu necesitate adevărat despre câine că 
se află în curte pentru că nu este un adevăr necesar ca acel câine în par- 
ticular, despre care vorbim, să existe în primul rând. 


-„A priori", „analitic” şi „sintetic” 


Trei termeni larg utilizaţi ne vor ajuta să explicăm diferenţa dintre 
raţionalişti şi non-raţionalişti. 


1. A priori. Expresia latină „a priori" înseamnă, literal, 
primul, dar în discuţiile despre raţionalism a ajuns să însemne 


56 Capitolul 3 


înainte de (sau independent de) experiență. Sigur că raționaliştii 
au susținut că există ceva de genul cunoaşterii a priori. Dar aşa au 
făcut şi mulţi non-raţionalişti. Pentru a distinge între raţionalişti şi 
non-raţionalişti avem nevoie de conceptul de adevăr analitic sau 
enunț analitic. 


2. Analitic. Un enunţ este analitic (iar adevărul exprimat 
este un adevăr analitic) DACĂ ŞI NUMAI DACĂ este ade- 
vărat prin definiţie. „Burlacii sunt necăsătoriți” şi „Triunghiul 
are trei laturi" constituie exemple de enunţuri analitice. 


3. Sintetic. Orice adevăr care nu este un adevăr prin defi- 
niţie este un adevăr sintetic. „Câinele este în curte", dacă este 
un enunţ adevărat, stabileşte un adevăr sintetic, pentru că nu 
este o consecinţă a definiţiei cuvintelor câine, curte sau a 
altui cuvânt din enunţul „Câinele este în curte”. 


Raţionaliştii şi non-raţionaliştii sunt de acord că adevărurile ana- 
litice sunt cunoscute a priori. Enunţul „Burlacii sunt necăsătoriți" va fi 
susținut de oricine îl înţelege. Şi oricine care crede că este necesară tre- 
cerea în revistă a burlacilor pentru a vedea dacă sunt necăsătoriți este 
victima unei interpretări total greşite. Totuşi, raţionaliştii - şi numai ei 
- susțin că avem cunoaşterea a priori a adevărurilor sintetice. Raţio- 
naliştii nu pretind în mod obişnuit că ştiu a priori lucruri de genul câi- 
nele este în grădină; mai degrabă ei tind să nu recunoască asemenea 
cunoaştere ca fiind cunoaştere în adevăratul sens al cuvântului. 

Un exemplu de ceea ce raţionalistul ar putea pretinde că ştim a 
priori este că orice fenomen are o cauză. Acest lucru trebuie atent 
deosebit de adevărul analitic conform căruia orice efect are o cauză. 
Dacă ştim apriori că „fiecare fenomen are o cauză" sau, cu alte cuvin- 
te, că „fiecare fenomen este un efect", am avea un exemplu de cunoaş- 
tere sintetică a priori. 


Raționalismul şi realitatea matematică 


Non-raţionaliştii privesc adevărurile matematice ca adevăruri 
prin definiţie (sau drept consecinţe ale definiţilor). Din punctul de 
vedere non-raţionalist, cunoaşterea acestor adevăruri este un exemplu 
de cunoaştere a priori a adevărurilor analitice. „2 + 2 = 4" este adevărat 
datorită definiţiilor lui „2", „4", „+" şi „=". Prin contrast, raţionaliştii 

privesc adevărurile matematice ca adevăruri sintetice. Adevărurile ma- 
tematice, din punctul de vedere raţionalist, se referă la un domeniu se- 
parat, autonom şi ireductibil, cel al realității matematice, despre care 
oamenii, folosindu-și rațiunea în formă pură, pot face descoperiri. 


Ineismul 


Deşi nu intră în definiţia raționalismului, mulţi raţionalişti au 
susținut că parte din cunoaşterea umană este dată (înnăscută). Ceea ce 
face atractivă această ipoteză (ocazional numită şi ipoteza nativistă) este 
faptul că pare plauzibil să susţinem că fiinţa umană ar trebui să ştie ceva 
pentru a învăţa ceva. A porni de la a scormoni şi a învăţa totul din expe- 
riență nu pare posibil. Acest lucru este argumentat, în cazul important αἱ 
limbajului, de lingvistul contemporan Noam Chomsky (n. 1928). 

Probabil că nu este adevărat că ne-am născut în posesia unei can- 
{4 de cunoaştere, în sensul de cunoaştere „prepoziţională”. Totuşi 
pare rezonabil să pretindem că sistemul nostru nervos (creierul) este 
structurat la naştere în aşa fel încât primim un know-how structural (in- 
format). Câteodată, experienţa este simbolizată de scrierea pe o tablă 
goală, sau fabula rasa. Imaginarea minţii umane în forma unei table 
nescrise, lipsite de idei şi principii înnăscute, este asociată cu empiris- 
mul britanic clasic, în particular cu John Locke (1632-1704). 


Empirismul 


Etimologie 


Cuvântul empirism derivă din grecescul empeiria, care înseam- 
nă experienţă. Deşi cuvântul experiență este folosit în engleză într-o 
varietate de sensuri (permițându-ne să vorbim despre „gândirea despre 
ceva" pur internă sau despre „a înţelege ceva” ca despre ο „experien- 
tă"), în discuţiile empirismului experienţă înseamnă întotdeauna expe- 
rienţă senzorială - adică experienţă ce depinde în mod esenţial de 
funcţionarea unuia sau mai multora dintre simţurile noastre. 

Definiţia empirismului 


Un empirist susţine că experienţa este sursa întregii cunoaşteri umane. 
(Există şi forme mai puţin extreme de empirism, care susţin că experienţa este 
principala sursă de cunoaştere sau că experienţa este sursa celui mai 
important tip de cunoaştere.) 


Empirismul şi observaţia 


Empiriştii pornesc de la ideea foarte plauzibilă după care cunoaşterea 
lumii trebuie să se bazeze pe observarea acesteia. De exemplu, nici o 
cantitate de gândire nu-mi va permite să cunosc dacă în curte se află câinele; 
voi afla asta numai prin intermediul unei anumite forme de observaţie. în mod 
obişnuit, văd, simplu, câinele în curte; oricum, şi alte simţuri ar putea juca 
un rol în observaţia mea. 


Cum lucrează simţurile noastre 


Deşi în mod obişnuit luăm de-a gata ce ne oferă simţurile noas- 
tre, empiriştii bazându-se pe ştiinţă dau o explicaţie a modului cum 
acestea funcţionează. Astfel, ei ne arată de ce simţurile noastre ne fur- 
nizează informaţii despre lume. Permiteţi-ne să schiţăm această expli- 
caţie pentru vedere, probabil cea mai importantă dintre „modalitățile" 
noastre senzoriale, luând în calcul şi calitatea, şi cantitatea informaţiei 
furnizate. Când văd câinele în curte, procesul începe cu lumina reflec- 
tată pe suprafața câinelui. Restul poveştii e ceva mai complicat. Pe 
scurt, lumina este focalizată de lentilele ochiului către retină, unde ce- 
lulele receptoare trimit impulsuri către nervul optic. în decursul proce- 
sului, energia luminoasă a fost convertită în semnale electrochimice 
modelate complex. Nervul optic transportă aceste semnale la creier, 
unde - într-o manieră încă imperfect înţeleasă - sunt decodificate şi se 
produc experienţele vizuale adevărate. Vederea ne furnizează infor- 
maţia - în acest caz, despre localizarea câinelui - deoarece câinele 
cauzează experienţa. 


Din punctul empirist de vedere, raţionalistul, care crede că min- 
tea umană, prin gândire pură, poate da o cunoaştere substanţială a lumii 
ne cere să credem într-un fel de minune. Trebuie să recunoaştem că 
empiristul ne furnizează un punct de vedere vorbind despre procese ce 

ne sunt familiare - si cel puţin la suprafaţă - bine înţelese. Deşi perspectiva 
empiristă a simţurilor sm prinde ceva evident corect despre modul în care 
'este cau/atfi expciu-nţa, există însă probleme pe care empiristul trebuie să Ic 
consiliere. 


Senzaţie şi percepţie 


De multe ori se pretinde, ca obiecţie la empirism, că noi nu ve- 
dem realmente obiecte particulare precum câini şi pisici, mese şi sca- 
une. Tot ceea ce furnizează vederea (în cazul câinelui, să zicem) este o 
pată brună ce se mişcă în câmpul nostru vizual. Conform acestui punct 
de vedere, simţurile noastre ne furnizează senzaţii specifice simţurilor 
(pete colorate, sunete etc.) pe care le numim câteodată date senzoriale 
sau sensa. Din aceste date senzoriale „inferăm" apoi, sau „construim" 
lumea obişnuită. 

De fapt, simţurile noastre nu operează izolat de restul sistemului 
nostru nervos. Vedem realmente câinele deoarece percepția implică nu 
numai înregistrarea „fotografică", dar şi toate abilităţile noastre de re- 
cunoaştere şi clasificare. Nu ochii văd, eu văd, folosind ochii plus cre- 
ierul. Termenul de „percepţie” este rezervat de obicei vederii, auzului 
„inteligente" şi tot aşa. Senzaţia este prin urmare unul - şi numai unul 
- dintre factorii percepţiei. 


Empirismul naiv 


-Empiriştii contemporani admit în general că experienţa senzo- 
rială este numai unul dintre factorii de producere a unei cunoaşteri sen- 
zoriale; prin urmare, experienţa senzorială este înţeleasă ca o condiţie 
necesară - nu şi suficientă - a unei asemenea cunoaşteri. Din nou, 
empiriştii contemporani au abandonat în general imaginea tablei curate 
tabula rasa): mintea (raţiunea, intelectul) este admisă ca un partener 
activ în producerea cunoaşterii. Viziunea conform căreia noi suntem 
recipiente pasive de informaţie şi după care cunoaşterea se naşte ori de 
câte ori deschidem simplu ochii şi privim lumea din jurul nostru este 
astăzi univesal respinsă ca empirism naiv. (Aici, naiv este un termen 
peiorativ, deseori polemic, pentru a denigra puncte de vedere privite ca 
simpliste - puncte de vedere care nu iau în seamă subtilităţi şi complexităţi 
esenţiale.) 


60  Camtoiui3 


Empirismul logic 


Deşi unii empirişti, printre care John Stuart Mill (1806-1873), au 
încercat să explice chiar şi adevărurile necesare ale logicii şi matem- 
aticii ca generalizări ale experienţei, empiriştii contemporani fac de 
obicei o distincţie netă între adevărurile analitice - care sunt a priori, 
în întregime independente de experienţă - şi cele sintetice, care depind 
de experienţă şi observaţie. (Vezi definițiile lui a priori şi analitic de 
mai sus, în acest capitol.) 


A Posteriori 


Termenul „a posteriori” este antonimul lui a priori. în latină, el 
înseamnă, simplu, „după" (aproximativ), dar în discuţiile despre raționalism 
şi empirism înseamnă întotdeauna dependent de experiențe particulare, 
observaţii sau experimente. Putem reda poziţia empiriştilor logici 
contemporani astfel: orice cunoaştere non-analitică sau sintetică sau 
substanţială este cu necesitate a posteriori. 


Cunoaştere directă/Cunoaştere prin descripţie 


Luând în consideraţie rolul experienţei în viața cognitivă umană, 
filosofii au făcut deseori distincţie între acele lucruri de care luăm 
direct cunoştinţă (prin urmare, cunoscute la prima mână) cunoaşterea 
directă şi acele lucruri pe care le cunoaştem pe baza unor descrieri, 
adică indirect, sau din auzite {cunoaştere prin descripţie). Distincția 
este, în cel mai bun caz, relativă şi imprecisă, de vreme ce conceptul 
încunoştinţării directe nu poate fi explicat în termeni precişi, non-com- 
parativi: există întotdeauna posibilitatea să luăm cunoştinţă mai direct 
cu altceva. Este interesant de observat că anumite lucruri par a cere 
întâlnirea directă pentru o cunoaştere adecvată a lor - de exemplu, 
cunoaşterea culorilor sau a operelor de artă. Alte lucruri pot fi cunos- 
cute cu variate grade de adecvare atât prin cunoştinţă directă, cât şi prin 
descripţie - oamenii constituie aici un bun exemplu. în sfârşit, există 
multe lucuri despre care credem că există, dar de care nu suntem şi nu 
putem fi direct încunoştinţaţi. Electronii şi virusurile sunt exemple de 
netăgăduit. 

Ştiinţa oo 


Etimologie 


Cuvântul ştiinţă provine din latinescul scientia (,cunoaştere"). 
La un moment dat, ştiinţă a fost folosit în limba engleză pentru a 
acoperi toate tipurile de cunoaştere; însă nu se mai întâmplă aşa. (Ar 
trebui să adăugăm că, în Grecia antică, cuvântul sophia a fost utilizat 
similar, pentru a acoperi toate tipurile de cunoaştere, inclusiv cea aso- 
ciată cu ştiinţa în sens modern. Până departe în epoca modernă, însuşi 
cuvântul filosofie era de asemenea folosit pentru a desemna ceea ce 
acum aparține ştiinţei, astfel, Isac Newton (1642-1727), pe care azi îl 
considerăm mai ales fizician, era considerat la vremea sa drept un 
„filosof al naturii".) 


Definiţia ştiinţei 


Deşi cei mai mulţi dintre noi au o oarecare idee despre ceea ce 
este ştiinţa şi ar putea chiar întocmi o caracterizare de tipul unei liste 
„lucruri precum fizica, chimia sau biologia, plus, probabil, lucruri pre- 
cum psihologia, economia sau sociologia" nu există o cale simplă pen- 
tru a defini ştiinţa. 

Sigur că nu există o trăsătură singulară, sau măcar un set minim 
de trăsături, comună tuturor ştiinţelor. De la începutul secolului acestu- 
ia şi până la sfârşitul anilor '50, filosofii ştiinţei au încercat să elaboreze 
o concepţie abstractă, atotcuprinzătoare a ştiinţei. Azi, însă, ei tind să 
privească conceptul de ştiinţă ca pe un concept al asemănării de fami- 
lie care se aplică unei mulţimi de domenii parţial suprapuse. Această 
abordare contemporană se referă la ştiinţă în termenii a patru factori 
interrelaționaţi: practica ştiinţei, istoria ei, existenţa ei ca instituţie şi 
metodologia ei. 


Ştiinţa ca practică 


în loc să privească ştiinţa ca pe un corp de cunoaşteVe ce trebuie 
definit (pur abstract) în legătură cu vocabularul sau cu obiectul ei de 
studiu, abordările contemporane ale ştiinţei accentuează pe faptul că 
ştiinţa este ceva ce fac oamenii - o practică umană. într-adevăr, am 

putea defini ştiinţa drept „ceea ce fac savanții". Definiţia ar putea părea 
circulară, atâta vreme cât am merge mai departe definind omul de ştiinţă 
ca pe cineva care „face ştiinţă", dar de fapt nu este nici o dificultate în a 
selecta oamenii de ştiinţă. Aşadar, separându-i, putem face studii detaliate 
asupra a ceea ce fac ei. 


Relevanţa istoriei 


Ştiinţa are o lungă şi complicată istorie. Astăzi este general 
admis că nu putem înţelege natura ştiinţei contemporane fără a-i studia 
istoria. în practică, acest lucru presupune studierea istoriilor mai mul- 
tor ştiinţe particulare. Singurul pariu ce poate fi câştigat pentru înţele- 
gerea ştiinţei contemporane este să privim către istoricul dezvoltării ei. 
La fel, dacă dorim să înţelegem relaţia dintre două ştiinţe, cea mai fruc- 
tuoasă abordare este cea a legăturilor lor istorice. în orice caz, este 
important să ţinem minte că, atunci când filosofii vorbesc de înţele- 
gerea unei ştiinţe, ei vorbesc despre cuprinderea ştiinţei de către un out- 
sider, un non-participant, care presupune plasarea ei într-un spectru 
larg de activităţi intelectuale ale omului. Adică ei nu vorbesc despre 
înţelegerea pe care o posedă un insider, un participant. 


Instituţionalizarea 


în cursul studierii ştiinţei ca pe o practică ce se dezvoltă istoric, 
nu putem să nu observăm că toate ştiinţele devin din ce în ce mai insti- 
tuţionalizate. Până la urmă, un savant nu este un gânditor izolat, οἱ un 
participant într-o secţie ştiinţifică a unei universităţi, a unui colegiu sau 
într-un institut de cercetare. El are colegi cu care schimbă informaţii, 
atât formal cât şi informai, şi cu care colaborează în experimente şi 
cercetare. Mai există, pentru fiecare specialitate în parte, ceea ce ar 
putea fi numit „colegiul invizibil" - totalitatea oamenilor de ştiinţă de 
oriunde ar fi ei, care se privesc unul pe altul ca practicând acelaşi tip de 
ştiinţă. Membrii colegiului invizibil păstrează legătura prin telefon, 
prin corespondenţă, schimbând primele forme ale viitoarelor comu- 
nicări, citind sau contribuind la redactarea comunicărilor ştiinţifice. 

Comunicări ştiinţifice. Indiferent ce altceva mai poate produce, 
rezultatul obişnuit ale activităţii ştiinţifice îl constituie comunicările. Pe 
lângă circulaţia lor informală anterioară publicării, aceste comunicări 
sunt trimise anumitor publicaţii de profil, unde sunt supuse unui proces 
„de evaluare cunoscut sub denumirea de „trecere în revistă”. Comuni- 

cările sunt evaluate după criterii de valoare şi abia apoi publicate. Importanţa 
unei comunicări este determinată de cât de des este „citată" ulterior (se face 
referinţă la ea) de către alţi lucrători în domeniu. 

Ajunge ca cineva să citească un spectru larg de publicaţii ştiinţi- 
fice sau - mai bine! - să viziteze laboratoarele ştiinţifice de azi sau 
institutele similare de cercetare pentru a aprecia diversitatea muncii 
ştiinţifice. Restrâns, un student care vrea să capete o înţelegere a ceea 
ce este ştiinţa contemporană ar putea profita trecând în revistă spectrul 
larg de comunicări din revista Science, ce poate fi găsită în majoritatea 
bibliotecilor. 

Teoriile practicii ştiinţifice: conspirația şi consensul. Este une- 
ori sugerat că alegerea a ceea ce trece drept valabil din punct de vedere 
ştiinţific depinde de nimic altceva decât de acordul grupului sau con- 
sensul acestuia. Totuşi, în timp ce savanții ţintesc într-adevăr către con- 
sens, εἰ îl obţin prin argumente convingătoare rațional în sprijinul 
punctelor lor de vedere. Teoriile conspirației — ce ar putea fi conside- 
rate versiuni nedemocratice în fiecare domeniu ştiinţific - susţin că o 
mână de personalităţi puternice în fiecare domeniu ştiinţific acţionează 
în calitate de „gardieni, controlând accesul la publicaţii, funcţii şi fon- 
duri de cercetare. 

Este adevărat că, de obicei, savanții sunt înclinați să ia foarte în 
serios autorităţile recunoscute şi că ştiinţa nu este mai imună în faţa 
„Vânătorilor de autoritate” bucuroşi să arunce mereu mănuşa decât alte 
domenii ale strădaniilor umane; cu toate acestea, dat fiind modul de 
instituţionalizare al ştiinţei, nici un individ sau grup din lumea ştiinţei 
nu ar putea să promoveze sau să apere efectele unei ştiinţe „greşite”, 
chiar dacă ar dori aceasta. (E adevărat, puterea într-un stat totalitar a 
fost ocazional folosită pentru redirecţionarea - sau pentru alt gen de 
amestec - procesului obişnuit al cercetării ştiinţifice, dar asta nu face 
ca ştiinţa ca instituție obişnuită să devină suspectă.) Rezultatul muncii 
ştiinţifice trebuie publicat. El devine atunci subiect de analiză pentru 
indivizi ale căror cariere vor fi favorizate de eventuala detecție a unor 
erori sau inadvertenţe. Aşadar, formele de instituţionalizare ale ştiinţei 
sunt cele care-i obligă pe practicieni la ostilitate şi face aceasta pe baza 
unei motivații nu mai înalte decât aceea a simplei competiţii între 
oameni. (Toate acestea nu neagă faptul că mulţi savanţi sunt motivaţi 
de combinaţia între curiozitatea dezinteresată şi pasiunea pur intelec- 
tuală de a rezolva probleme ştiinţifice de dragul ştiinţei însăşi.) 

Pluralismul metodologic 


In trecut, discuțiile pe tema ştiinţei tindeau să accentueze aşa- 
numita metodă ştiinţifică. S-a dovedit, totuşi, că nu există o singură 
metodă împărtăşită de toate ştiinţele. Bineînţeles, toţi oamenii de ştiinţă 
ar trebui să acţioneze logic şi prudent, să verifice rezultatele, ar trebui 
să caute întotdeauna cea mai bună explicaţie, să cerceteze dacă pre- 
dicțiile pe care le fac se dovedesc corecte etc; dar aceste linii directoare - 
care, oricum, se aplică şi multor activităţi intelectuale non-ştiinţifice - 
nu se apropie de ceea ce s-ar numi metodă ştiinţifică. Există mai 
degrabă o mulţime de metode, proceduri şi tehnici, pentru orice nivel 
de specificitate şi pentru orice detaliu: tehnici de preparare a probelor 
de microscop, de separare prin disecţie a hipotalamusului unei broaşte, 
metode de a determina cristalizarea unei soluţii suprasaturate. 
Asemenea tehnici, proceduri şi metode sunt indispensabile dezvoltării 
curente a ştiinţei. 

Mai mult decât atât, nu există tehnici de progres prin intermediul unor 
noi teorii ştiinţifice. La un moment dat, într-o ştiinţă anumită, există 
posibilitatea unor abordări promițătoare a unor presupuneri rezonabile, a 
unor experimente ce sunt de presupus că vor produce rezultate interesante: 
totuşi, nici una dintre acestea nu poate oferi o reţetă sigură de succes în 
munca ştiinţifică. 


Telurile ştiinţei 


Deşi, ca indivizi, savanții ar putea să nu ţintească mai sus de 
avansarea în carieră, câştigul banilor sau al unui premiu Nobel, singu- 
ra cale prin care pot spera să dobândească acestea este promovarea ca 
atare a ştiinţei. Ceea ce înseamnă, în esenţă, că ei trebuie să descopere 
ceva despre natură, ceva necunoscut anterior. (Reţineţi: chiar şi o nouă 
explicaţie pentru un fenomen familiar presupune descoperirea a ceva 
nou despre fenomenul respectiv, necunoscut mai înainte.) 

Este obişnuită distincţia dintre „ştiinţa pură”, interesată de cu- 
noaştere de dragul cunoaşterii, şi „ştiinţa aplicată”, interesată de utili- 
zarea practică/tehnică/ingenioasă a cunoaşterii. (Trebuie adăugat că 
mare parte din realizările făcute în spiritul ştiinţei pure s-au dovedit mai târziu 
de o mare importanţă practică.) Cât priveşte țelul ştiinţei pure l-am putea 
descrie drept creaţie de noi cunoştinţe. 

Observaţie, descriere, teorie 


Empiriştii naivi - n-l mai cunoscui intre οἱ fiind Francis Bacon 
(1561-1626) - gândeau ca ceea ce tace ΣΠΠΠΙΙ să fie ştiinţă - spre deo- 
sebire de filosofi, care speculau despre natura şi născoceau trândăvind 
fantezii - este faptul că oamenii de ştiinţă observă natura şi strâng cu 
atenţie observaţiile făcute pentru a da naştere unei perspective ade- 
vărate a lucrurilor: un compus al tuturor (şi numai al) faptelor*. 
Problema la care dă naştere această viziune este că există o infinitate de 
observaţii ce pot fi făcute şi înregistrate. O descriere adevărată a lumii 
ar fi infinit de lungă şi la fel de interesantă ca o carte de telefon. Una 
dintre acestea ar putea, de exemplu, să înceapă să descrie forma fie- 
cărui grăunte de nisip de pe o anumită plajă. Nimeni, nici chiar Bacon, 
nu a înţeles în aceşti termeni sarcina ce-i revine ştiinţei. 

Oricum, a trebuit să treacă ceva timp pentru ca savanții înşişi (ca 
şi filosofii interesaţi de ştiinţă) să susţină fără echivoc că observaţia, 
pentru a fi semnificativă, trebuie să fie orientată de teorie. Mulţi con- 
tinuă să creadă că observaţia trebuie să fie întotdeauna pe primul loc, 
după care şi pe baza căreia se pot dezvolta teoriile. Totuşi, în general, 
o teorie îi „spune" savantului, cu exactitate, care observaţie merită fă- 
cută. Pe lângă aceasta, teoria furnizează (bineînţeles) şi vocabularul în 
termenii căruia sunt descrise observaţiile. Obiectele, evenimentele, si- 
tuaţiile experimentelor şi cele asemănătoare au ο infinitate de propri- 
cetăţi observabile (şi descriptibile), teoriile sunt cele care determină care 
dintre aceste multe proprietăți sunt relevante pentru o secţiune dată a 
muncii ştiinţifice. 


Teorie şi explicaţie 


Etimologic, cuvântul teorie provine din grecescul theoria, care 
înseamnă „a vedea laolaltă”. (De fapt, teoria este probabil în aceeaşi 
măsură un concept al asemănării de familie ca ştiinţa însăşi.) De aseme- 
nea, avantajos sau nu, cuvântul teorie este folosit prin suprapunere cu 
termeni precum ipoteză, lege sau model. Totuşi, ne putem aventura să 
aproximăm ο definiţie: o teorie este un set de principii generale care 


exptită O Categorie de fenomene observate. De exemplu, cineva ar 


' pentru definiţia faptului, v. Capitolul 1, Fapt şi concept - n. trad. 

putea observa că urşii polari sunt albi. Albeaţa urşilor polari este un 
fenomen. Mai mult, proprietăţile de a fi urs polar şi de a fi alb sunt 
empiric corelate. Până aici totul e bine, dar nu avem nici o explicaţie, 
numai descrieri („Aşa este lumea”.) Teoria selecţiei naturale, printre 
multele altele, explică şi albeaţa urşilor polari: urşii polari îşi asigură un 
loc fruntaş în competiţia pentru supravieţuire, având un avantaj în 
lumea lor albă. 

Este folositor a avea teorii. Acest lucru poate fi înţeles în ter- 
menii (1) ancorării corelaţiilor empirice în regularităţi legice şi (2) 
dându-ne posibilitatea să facem predicții inteligente. 


Corelaţie empirică şi regularitate nomică (legică) 


Proprietățile A şi B sunt „empiric corelate" numai în cazul în care 
orice observaţie a proprietăţii A (a fi urs polar, să zicem) presupune şi 
observarea proprietăţii B (a fi alb). (Câteodată, în special în ştiinţele sociale, 
se spune că două proprietăţi sunt pozitiv corelate în cazul în care co-survin 
nu invariabil, dar pur şi simplu mai des decât ne-ar garanta-o şansa pură.) 

Enunţul „Toţi urşii polari sunt albi" este obţinut prin inducție. 
„Argumentul inductiv" implicat poate fi stabilit astfel: 


Toţi urşii polari observați sunt albi; 


Pri πμ ihi 


Ca în acest exemplu, toate argumentele inductive se bazează pe 
premise ce stabilesc adevăruri despre un eşantion sau subgrup al unei 
clase cu scopul de a stabili un adevăr despre toți membrii clasei. Este 
general recunoscut că, prin ele însele, argumentele inductive sunt mai 
degrabă argumente slabe, ele bazându-se pe un soi de încredere oarbă. 
Totuşi, putem lua două măsuri în privința ,„slăbiciunii" argumentului 
inductiv. Prima este să încercăm să ne asigurăm că eşantionul nostru 
este unul corect, sau reprezentativ. (în cadrul ştiinţelor sociale, ale că- 
ror rezultate depind de eşantionări complicate ale opiniei publice, „teo- 
ria reprezentativităţii" a fost dezvoltată într-o formă statistică elaborată.) 

O cale mai bună de a evita „slăbiciunea" argumentului inductiv 
(şi riscul implicat de simplele corelaţii empirice) este aceea de a des- 
coperi ο regularitate legică (nomică) care să stea la baza corelaţiei em- 
pirice. Nomic provine din grecescul nomos, însemnând lege (şi care, ca 

şi în engleză, poate însemna şi lege a naturii şi lege a pământului). 
Filosofii ştiinţei vorbesc de „necesitatea legică"; aceasta este mai slabă 
decât necesitatea logică, dar mai tare decât o simplă corelaţie. Simpla 
corelaţie ne spune că anumite proprietăţi se întâmplă să survină împre- 
ună, dar nu este obligatoriu să se întâmple aşa. Necesitatea legică, acolo 
unde se poate aplica, ne spune de ce proprietăţile observate ca fiind 
corelate trebuie să fie corelate. Astfel, dacă susţinătorii teoriei evoluţiei 
au dreptate, urşii polari trebuie să fie albi. Chiar dacă nu este „o lege a 
naturii" ca urşii polari să fie cu necesitate albi, faptul de a fi albi este o 
consecinţă directă a legilor naturii (în fapt acele legi ale naturii care 
constituie teoria evoluţiei). Dacă înţelegem acum de ce urşii polari sunt 
albi (adică prin necesitate legică), nu avem de ce ne teme că următorul 
urs polar observat ar putea să nu fie alb. 

Există persoane (printre care şi câţiva oameni de ştiinţă) care 
consideră teoria evoluţiei ca fiind (sau ca putându-se dovedi) incorec- 
tă, în interesul acestora, să dăm un exemplu necontroversat de necesi- 
tate nomică. Proprietăţile fizico-chimice ale oricărui element sunt ex- 
plicate ca fiind nomic necesare pe baza structurii atomice a respectivu- 
lui element, dacă eşantionul este un eşantion al fierului (sau plumbului, 
sau sodiului), el trebuie să aibă proprietăţile standard ale fierului (sau 
ale plumbului, sau ale sodiului). 


Predicţia 


Alt mare avantaj al teoriei este acela că ne permite să facem pre- 
dicţii: regularitatea zilelor şi nopţilor, fazele lunii, succesiunea anotim- 
purilor au permis dintotdeauna un anumit grad de predicţie. Cu toate 
acestea, ştiinţa a extins serios spectrul abilităţilor noastre predictive. 

Mai mult decât atât, predictibilitatea este privită ca un criteriu al 
ştiinţei corecte. (Bineînţeles, ştiinţe precum geologia sau arheologia 
sunt primar retrodictive - ele reconstruiesc trecutul pe baza dovezilor 
prezentului.) Să luăm cazul teoriei evoluţiei. Aceasta nu numai că 
explică proprietăți precum culoarea albă a urşilor polari, dar şi prezice 
o concordanţă generală a organismelor cu mediul în care trăiesc. Acolo 
unde mediul suferă schimbări care afectează supraviețuirea, teoria evo- 
luţiei prezice schimbări şi în organisme. Din moment ce evoluţia este 
de obicei un proces lent, ea nu este, în general, observabilă. Totuşi, într-un 
caz concret aparţinând memoriei vii, moliile pestriţe din nordul in- 
dustrial al Angliei s-au închis la culoare pe măsură ce funinginea se 
extindea în mediu, întocmai cum a prezis teoria evoluţiei. 

Succesul predictiv variază de la ο ştiinţă la alta. Astronomia, de 
exemplu, ne furnizează predicții foarte bune cu privire la poziţia stele- 
lor şi a planetelor, despre eclipse sau despre fenomene periodice pre- 
cum cometa Halley. Meteorologia, ştiinţa vremii, deşi se bazează pe 
ştiinţe puternic predictive precum fizica şi chimia, manifestă un insuc- 
ces notoriu, mai ales în prognozele pe intervale lungi de timp. In cazul 
vremii se întâmplă să nu avem de-a face cu nimic neînțeles; ştim chiar 
de ce, datorită matematicii incredibil de complicate a sistemelor meteo, 
nu putem prevedea vremea. 


Falsificabilitatea 


în general vorbind, recunoaştem de-a gata că predicția este un 
lucru bun, care oferă speciei noastre un mare avantaj în lupta pentru 
supravieţuire; totuşi, acest lucru nu explică importanţa pe care adepții 
ştiinţei pure (spre deosebire de cei interesaţi în ştiinţa aplicată) o con- 
feră predictibilităţii. Pentru ştiinţa pură, predicția este modalitatea prin 
care se verifică o teorie. Dacă o teorie nu poate fi testată pentru că nu 
produce predicții verificabile, ea este o teorie fără valoare, cel puţin 
atâta timp cât rămâne neverificabilă. Consideraţiile tradiționale asupra 
ştiinţei accentuau pe confirmarea unei teorii prin observaţie şi experi- 
ment. Este o modalitate legitimă de a privi chestiunea atâta timp cât nu 
uităm următorul lucru: „confirmat" înseamnă de fapt „ne-falsificat”. 

Confirmare şi falsificare. Putem explica legăturile logice dintre 
confirmare şi falsificare după cum urmează. (De dragul simplificării, 
vom folosi o corelaţie empirică în locul unei teorii adevărate.) „Teoria" 
conform căreia ursul polar trebuie să fie alb prezice că următorul urs 
polar pe care-l voi vedea va fi alb. Să presupunem prin urmare că urmă- 
torul urs polar pe care-l văd este într-adevăr alb. Aş putea spune că 
acest lucru confirmă teoria. Dar, bineînţeles, acest lucru nu stabileşte 
decisiv teoria, de vreme ce următorul urs polar s-ar putea dovedi a nu 
fi alb. Şi, dacă următorul urs polar pe care-l văd se dovedeşte a nu fi 
alb, acea unică observaţie falsifică decisiv teoria. Vedem prin urmare 
că teoriile nu pot fi confirmate dintr-o dată, din contră, încrederea noas- 
tră se formează pas cu pas, dar că ele pot fi falsificate dintr-o mişcare. 

Paradoxul confirmării. Logica verificării este complexă. Putem 
ilustra aceasta prin aşa-numitul paradox al confirmării, cunoscut de ase- 
menea şi ca „paradoxul corbului”. Generalizarea „Toţi corbii sunt negri" 
este echivalentă logic cu „Toate lucrurile non-negre sunt non-corbi”. De 

vreme ce dovezile în sprijinul unui enunţ ar trebui să stea şi la baza 
oricărui enunţ logic echivalent, existenţa unui urs polar alb (un non-corb 
non-negru) ar trebui să vină în sprijinul generalizării conform căreia toţi 
corbii sunt negri. Viziunile ce consideră falsificarea ca fiind fundamen- 
tală, în detrimentul confirmării, evită acest paradox. Un urs polar alb, spre 
deosebire de un corb alb, nu falsifică generalizarea în discuţie. 

Cea mai bună explicaţie. Câteodată, cei care au studiat istoria 
ştiinţei, au remarcat că savanții nu renunţă la teoriile lor pe baza unui 
singur falsificator. Ceea ce este corect. De multe ori un savant are mare 
încredere într-o anumită teorie - încredere justificată în întregime 
raţional - şi ar face o prostie renunțând la ea din cauza unui falsificator 
aparent. S-ar fi putut ca o observaţie singulară să fi fost greşită; s-ar fi putut 
ca experimentul să nu fi fost corect făcut. în realitate, savanții au certuri şi 
controverse cu soțiile lor; substanțele chimice sunt greşit etichetate; sticlăria 
este murdară etc. 

Ceea ce nu înseamnă că savantul nu ar trebui, totuşi, să caute 
întotdeauna cea mai bună explicație a ceea ce s-a întâmplat. Asta pre- 
supune să ţină cont de factori precum simplitatea, adecvarea şi com- 
patibilitatea general explicativă a teoriei. în cazul unui falsificator apa- 
rent explicaţia nu este întotdeauna dată de incorectitudinea teoriei ori- 
ginale. Faptele care contravin necesității nomice bazate pe teorie sunt 
numite anomalii. Dacă apar anomalii contra unei teorii stabilite, savan- 
ţii ar putea încerca mai întâi să înlăture mai întâi aceste anomalii expli- 
cându-le. Dacă acestea se „încăpăţânează" pe poziţie s-ar putea ajunge 
la cercetări în vederea unei teorii noi, mai bune. O asemenea teorie ar 
putea explica tot ceea ce explica vechea teorie, dar ar putea demonstra 
şi că ceea ce vechea teorie vedea drept anomalii erau, până la urmă, 
regularități nomice. 

Paradiemele, ştiinţa normală şi revoluțiile ştiinţifice. Mare parte 
din discuţiile contemporane pe tema ştiinţei şi istoriei ei deopotrivă 
dintre savanţi şi istorici ai ştiinţei se folosesc de termenul paradigmă. 
(Cuvântul provine din grecescul paradeigma, însemnând model.) Tho- 
mas Kuhn (n. 1922), care a introdus termenul în dezbaterile contempo- 
rane, înţelegea prin paradigmă întregul set al teoriilor, obiceiurilor 
mentale, abilităţilor intelectuale şi tehnice care definesc împreună un 
mod de a „face" o ştiinţă anumită într-un moment dat. Astfel, „ştiinţa 
normală” este ştiinţa practicată sub oblăduirea paradigmei dominante. 
Paradigma sugerează ce probleme trebuie rezolvate şi stabileşte stan- 
dardele pentru ştiinţa normală (mai mult sau mai puţin de rutină). 

Când îndeajuns de multe anomalii se ridică împotriva unei para- 
digme stabilite, ar putea avea loc o „revoluţie ştiinţifică”. Aceasta pre- 
supune înlocuirea unei paradigme cu o alta. Deşi termenii introduşi de 
Kuhn sunt larg utilizaţi, acordul asupra similarităţii dintre revoluțiile 
ştiinţifice şi cele politice nu este nici pe departe unanim. în orice caz, 
există două întrebări corelate aflate în discuţie: prima, cât de discon- 
tinuă este istoria ştiinţei?, a doua, câtă iraţionalitate este implicată în 
trecerea de la o paradigmă la alta? 

Falsificabilitate şi pseudoştiinţă. Ştiinţa veritabilă este falsifica- 
bilă. A fost sugerat - cel mai mult de Sir Karl Popper (n. 1902) - că 
anumite sisteme intelectuale ce îşi arogă statutul de ştiinţă ar putea fi 
respinse ca pseudoştiințe, bazându-se pe faptul că acestea nu dau pre- 
dicţii falsificabile. (Un pseudo-X este orice pare a fi X, dar se dove- 
deşte a nu fi.) Cele două sisteme menţionate de Popper au fost marxis- 
mul şi psihanaliza clasică freudiană. Dacă acestea ar fi ştiinţe veritabile 
ar trebui prin urmare să specifice ce anume le-ar falsifica sau infirma. 
(Teoriile bune au mulţi falsificatori potenţiali, nu şi actuali.) Conform 
lui Popper (de notat că mulţi nu sunt de acord cu el), nici marxismul şi 
nici psihanaliza lui Freud nu trec testul falsificabilităţii. 

f Indiferent de judecata finală asupra marxismului şi psihanalizei 
freudiehe, merită remarcat că ambii filosofi, ca şi oamenii obişnuiţi, fac deseori 
presupoziţii ce par a se referi la realitate, dar care sunt de fapt presupoziţii 
nefalsificabile. Oamenii ar putea pretinde, de exemplu, că toate acţiunile 
umane sunt egoiste. 

Cei care spun asta nu acceptă de obicei contraexemple (precum 
voluntariatul într-un spital). De fapt, ei nu vor accepta nici o posibilă 
dovadă că viziunea lor asupra naturii umane este greşită. Modul în care 
un contraexemplu ar putea fi respins este ilustrat în cele ce urmează: 
Mary; îngrijeşte într-un spital din propria-i dorinţă, deci a ajuta este 
cevă' Ce vrea ea - a face ceea ce vrei să faci este egoist. Afirmația care 
periftite tuturor potenţialelor contraexemple (sau falsificatori) să fie ast- 
felYe'spinse este o pseudo-afirmaţie. A face o asemenea afirmaţie în- 
scamnă de fapt a face ceva asemănător practicării „ştiinţei greşite”. 


Termeni teoretici şi entităţi teoretice 


© Aproape toate teoriile ştiinţifice contemporane conţin termeni 
cave se referă la entităţi ce nu pot fi observate direct. Asemenea termeni 

sunt denumiți termeni teoretici, iar obiectele la care se referă, entități 
teoretice. Nimeni nu a văzut vreodată vreun electron sau a avut alt tip 
de experienţă directă, cunoaştere faţă-n faţă a electronului. Cu toate 
acestea teoria fizică din zilele noastre vorbeşte cu încredere de electroni. 

Acest lucru ar surprinde poale un empirist naiv, care consideră 
ştiinţa o simplă ordonare şi sisteniati/are a experienţei senzoriale. Dar 
nu este surprinzător dacă ne amintim că se presupune că ştiinţa mi 
descrie simplu experiențele noastre, dar le şi explică. Ştiinţa contem- 
porană se referă la electroni pentru că teoria care explică cel mai bine 
fenomenele observabile este o teorie în care electronii joacă un rol 
important. în laborator, savanții pot vedea o urmă de picături de apă în 
interiorul camerei de ceață Wilson. De ce apare aceasta? Ce o cau- 
zează? Cea mai bună explicație (date fiind circumstanțele speciale) este 
că dâra de picături a fost precipitată în urma trecerii unui electron. 

În sfârşit, trebuie notat că anumite entităţi - de exemplu, anumiţi 
atomi sau microorganisme -, postulate în trecut exclusiv pe baz «e teo- 
retice, au fost ulterior observate. 


Statutul entităţilor teoretice 


Filosofii ştiinţei nu cad de acord asupra statutului entităţilor teore- 
tice. Sunt electronii reali? Reali, adică reali în acelaşi mod în care cără- 
mizile şi pietrele, mesele şi scaunele sunt reale? Bineînțeles, părțile din 
lucrurile reale sunt la rându-le reale, dar întrebarea este dacă ar trebui să 
privim electronii drept părți sau componente ale obiectelor macroscopice 
de tipul cărămizilor sau rocilor. Multe răspunsuri, unele supercalificate, 
s-au dat acestui tip de întrebare, dar toate se încadrează în două categorii 
atotcuprinzătoare: instrumentalistă/pragmatistă şi realistă. 

Instrumentalism/Pragmatism. Conform acestui punct de vedere 
(de fapt, un întreg spectru de puncte de vedere), scopul principal al unei 
teorii ştiinţifice este să facă predicții. Deşi teoriile s-ar putea referi la 
entităţi variate, acest lucru este cumva secundar - deşi, pitoresc şi folo- 
sitor psihologic - în comparaţie cu ecuaţiile matematice pe care se 
bazează în fapt fiecare predicţie. Etichetarea acestui punct de vedere 
drept instrumentalist este cât se poate de potrivită, de vreme ce priveşte 
teoria ştiinţifică ca pe un instrument, în principal matematic, de gene- 
rat predicții, spunându-i pragmatism este de asemenea potrivit, pentru 
că subliniază utilizarea teoriei pentru generarea de predicții. Deşi 
punctul de vedere instrumentalist-pragmatist a fost cândva foarte popu- 

Iar, foarte puţini dintre filosofii contemporani ai ştiinţei (şi aproape nici un 
savant al zilelor noastre) mai consideră (măcar parţial) acest punct de vedere 
ca fiind corect. 

Realism. Cuvântul realism este folosit în filosofie în mai multe 
sensuri destul de vag înrudite; oricum, ne interesează aici numai rea- 
lismul ştiinţific, conform căruia entităţile necesare unei teorii ştiinţifice 
de succes (verificate) sunt reale. Astfel, electronii există cu adevărat. 
Mai mult, ei există în acelaşi sens în care cuvântul „există” se aplică 
cărămăzilor şi rocilor, meselor şi scaunelor. Savanţii practicanți sunt 
aproape cu toţii realişti şi sunt în majoritate şi filosofi ai ştiinţei. Există 
multe argumente pentru realism. Vom lua trei, cele mai importante în 
dezbaterile curente asupra ştiinţei. 

1. _Microbii şi microscoapele. într-o anumită etapă a istoriei ştiin- 
tei, au apărut speculaţiile conform cărora organisme invizibile există 
într-o varietate de materiale şi locuri. S-a sugerat că prezenţa acestora 
ar putea explica anumite fenomene deja cunoscute. Un amator de 
ştiinţă şi fabricant de lentile, Anton van Leeuwenhoek (1632-1723), a 
fost primul care a anunţat că a văzut asemenea minuscule creaturi. 
Folosind un microscop primitiv, cu o singură lentilă, el a văzut ceea ce 
a numit „animalule" într-o picătură de apă de ploaie. Mai mult, mi- 
croscoapele perfecţionate de mai târziu i-au confirmat, extins şi îmbu- 
nătăţit observaţiile. 


înainte de apariția microscoapelor, ceea ce azi numim microbi 
erau numai entităţi teoretice. Din punctul de vedere realist, asta înseam- 
πᾶ că microbii existau - în realitate, în lume, în bălți, la fel ca nuferii şi 
broaştele - numai că nu aveam acces perceptiv la ei. Ceea ce a existat 
tot timpul azi putem vedea. Cu apariţia a noi tipuri perfecţionate de 
microscop - de exemplu cel electronic sau acustic - alte entități postu- 
late teoretic devin observabile. (O relatare similară putem face în ter- 
menii dezvoltării telescoapelor, incluzând radio-telescoapele.) 

Exemplul cu microbii şi microscopul nu intenţionează să demon- 
streze că ar trebui să fim realişti cu privire la tot ceea ce oamenii pre- 
supun că ar exista, sau caută doar, sau speră să găsească; multe din pre- 
tenţiile de tipul „trebuie să existe, deci există” sunt false. Toate exem- 
plele noastre caută să arate că o persoană non-realistă cu privire la 
entităţi despre care avem motive întemeiate să credem că există (dar pe 
care nu le putem azi observa) ar trebui să fie pregătită să argumenteze 
de ce acest caz diferă în principiu de cel al microbilor şi microscopului. 

2. Artefacte si fenomene reale. Un artefact se defineşte ca ceva 
făcut (fabricat) de oameni. Savanţii, când fac experimente, folosesc ter- 
menul artefact cu referire la efectele produse de situaţia exprimentală 
însăşi. (Aici, „artefacte” vine în contrast cu oricare fenomen „real” pe 
care experimentul l-ar putea dezvălui.) însăşi concepţia conform căreia 
experimentul este un mod de a face descoperiri exprimă ο viziune rea- 
listă asupra proiectului ştiinţific. Din nou, aceasta nu este o „dovadă" a 
realismului, ci mai degrabă un argument în sprijinul faptului că realis- 
mul este mai potrivit practicii ştiinţifice actuale decât punctele de 
vedere rivale. 

3. Argumentul celei mai bune explicaţii. Cel mai puternic argu- 
ment pentru realismul ştiinţific este deopotrivă şi cel mai simplu. El 
susține că cea mai bună explicaţie (cea mai plauzibilă, cu sens, convin- 
gătoare) pentru faptul că lumea se „comportă" σα şi cum entităţile pos- 
tulate de teoriile ştiinţifice ar exista este că aceste entități există de fapt. 
Ar fi ceva de domeniul miracolului ca o teorie postulând existenţa elec- 
tronilor să aibă succes în generarea de predicții despre lume fără ca 
lumea să fie realmente alcătuită din componente precum electronii. 


Încărcătura teoretică şi incomensurabilitatea 


Imaginea complicată a ştiinţei care accentuează importanţa teori- 
ilor are o consecinţă curioasă: chiar limbajul folosit în exprimarea 
observaţiilor şi în descrierea rezultatelor experimentale este determinat 
de o anumită teorie. Despre limbajul folosit de un savant angajat faţă 
de o anumită teorie se spune că este încărcat teoretic. Dacă este aşa, ar 
rezulta că nu încape comparaţie între două teorii ştiinţifice. Teoria A 
are propriul ei vocabular, care determină despre ceea ce vorbeşte; teo- 
ria B are vocabularul ei, ceea ce înseamnă că teoria B vorbeşte despre 
altceva. Mai departe, teoriile A şi B nu pot fi comparate direct, de 
vreme ce acest lucru nu ar fi posibil decât dacă ele vorbesc (mai mult 
sau mai puţin adecvat) despre acelaşi lucru. 

Din acest punct de vedere, spunem despre teoriile A şi B că sunt 
incomensurabile („nu pot fi măsurate de un standard sau de un sistem 
de măsurare comune"). Totuşi, în ciuda grijilor legate de incomensura- 
bilitate, aproape toţi savanții (şi majoritatea filosofilor ştiinţei) cred că 
ştiinţa progresează realmente. Şi că, bineînţeles, aceasta implică ideea 
că teoriile mai noi pot fi comparate cu cele mai vechi. 

Una dintre explicaţiile faptului că teoriile pot fi totuşi compara- 
te ar fi aceea că incomensurabilitatea lor este totuşi parţială. Doi sa- 
vanţi, unul mai vechi şi altul de mai târziu, angajaţi faţă de teorii dife- 
rite, ar putea împărţi, cu toate acestea, un larg vocabular extrateoretic. 
Prin urmare, în ciuda incomensurabilităţii, οἱ ar putea vorbi despre 
aceeaşi lume. 


Cauzalitatea 


înţelegem lucrurile descoperindu-le cauzele. Această idee, da- 
tând cel puţin de la Aristotel (384-322 î.H.) este ferm înrădăcinată în 
orice perspectivă a simțului comun asupra lumii. Explică ştiinţa lumea 
căutând cauzele fenomenelor naturale? Punctele de vedere asupra ştiin- 
{61 subliniind corelaţiile empirice (pozitivismul este eticheta vagă a 
acestei familii de puncte de vedere) tinde să susţină că ideea de cauzalitate nu 
este necesară ştiinţei şi că orice afirmaţie de forma A cauzează B nu are nici o 
dovadă în sprijinul ei. 

Poate că cea mai faimoasă expresie a acestui punct de vedere 
aparține lui David Hume (1711-1776). Exemplul lui Hume este şi el 
faimos: dacă o bilă de biliard loveşte o alta staţionară şi apoi aceasta 
începe să se mişte, am putea spune că prima bilă a cauzat mişcarea 
celei .de a doua, dar tot ceea ce suntem îndreptăţiți a spune esţe că 
mişcarea celei de a doua bile a survenit după mişcarea primeia. CTMd 
observăm acest lucru întâmplându-se în multe ocazii, am putea ajunge 
să ne aşteptăm la mişcarea bilei a doua, dar această mişcare nu este 
realmente necesară. 

Ceea ce Hume susţine despre bilele de biliard şi toate conside- 
rațiile „pozitiviste” ulterioare asupra ştiinţei renunță pur şi simplu la 
explicaţia prin teorie. în cazul bilelor de biliard, avem o teorie fizică - 
mecanica clasică - care explică mişcarea celei de a doua bile dată fiind 
mişcarea primeia. Nu este /ogic imposibil ci legic imposibil ca a doua 
minge să se mişte când este într-un anumit fel lovită de prima. Cauzele 
determină apariţia necesităţii legice. Face parte din concepţia standard 
a cauzalităţii că, dat fiind un set de condiţii iniţiale şi toate legile na- 
turii, există un singur rezultat posibil. (O posibilă caracterizare este 
luată în consideraţie în paragraful următor.) 

Principiul indeterminării 


Deşi mare parte din ştiinţa obişnuită procedează pe baza punctu- 
lui de vedere determinist-cauzal asupra naturii, dezvoltări ale fizicii în 
secolul XX au lansat o provocare. în 1927, Werner Heisenberg (1901- 
1976) a stabilit ceea ce se va numi ulterior principiul de indeterminare 
al lui Heisenberg: poziţia şi momentul de timp ale unei particule sub- 
atomice (de exemplu, un electron) nu pot fi ambele cunoscute cu certi- 
tudine la un moment dat, de vreme ce procesul de stabilire a uneia din- 
tre coordonate afectează întotdeauna stabilirea celeilalte. Alternativ, 
variabilele specifice poziţiei şi momentului unei particule nu pot avea 
simultan valori definite. 

Prudenţa intelectuală ne sugerează că înţelegerea semnificației 
principiului indeterminării este probabil posibilă exclusiv pentru un 
fizician versat în subtilitățile mecanicii cuantice. Totuşi, de multe ori, 
atât oamenii de ştiinţă cât şi outsiderii interpretează principiul în sensul 
că natura este, esenţial, indeterministă. Nu putem surprinde natura, cel 
puţin la nivel subatomic, la modul pe care mult timp l-am crezut posi- 
bil. Dacă principiul interdeterminării al lui Heisenberg ne dă o ultimă 
imagine a secretelor naturii (Einstein nu a pretins asta, deşi mulţi fizi- 
cieni contemporani - cred altminteri), atunci probabilitatea, şi nu nece- 
sitatea este esenţa lucrurilor. 


Ştiinţele sociale 


Sunt posibile ştiinţele sociale? 


De multe ori se naşte întrebarea dacă există de fapt ştiinţe sociale 
(sau umane, cum li se mai spune). într-adevăr, suntem obişnuiţi cu ideea 
studiului naturii umane; dar se pot oamenii studia pe ei înşişi? Poate că 
cea mai bună modalitate de a răspunde acestei întrebări este indicarea 
ştiinţelor umane care înfloresc astăzi: psihologia, antropologia, sociolo- 
gia, economia. Bineînţeles, ceea ce este în fapt trebuie să fie posibil. 

Poate totuşi este prea facil: ce pare a fi ştiinţă, ce se pretinde a fi 
ştiinţă se poate dovedi ο pseudoștiință. Pot realmente psihologii prezice 
comportamentul uman? Pot antropologii explica diversitatea obiceiu- 

nlor? Poate sociologia să spună despre societate ceva ce încă nu ştim 
citind romanele de bază? Poate economia să facă ceva! Acestea ar 
putea fi încadrate în rândul întrebărilor retorice, dar, realmente, fiecare 
necesită un răspuns pe baza studiului domeniului în cauză. Oricum, 
putem lua aici în consideraţie câteva chestiuni de principiu. 


De ce nu? 


De vreme ce ştiinţa este un concept αἱ asemănărilor de familie 
înţeles în mai multe stiluri cognitive şi practici distincte (chiar în zona 
ştiinţelor fizice), pare că nu există nici un temei să nu extindem con- 
ceptul şi la ştiinţele sociale (umane). Aşa cum s-a subliniat deja, există 
o singură cerință forte pentru ştiinţă: construcţia de teorii. Ar trebui 
totuşi să ne amintim că nimic nu trece drept teorie ştiinţifică dacă nu 
explică un anumit domeniu al realităţii. Ar trebui să ne reamintim şi că 
nici o teorie nu merită luată în serios dacă nu este verificată. 


Explicaţie şi predicţie 


în ştiinţele naturii, explicaţia şi predicția merg mână în mână. 
Faptul este adevărat şi pentru cele mai puţin predictive dintre ştiinţe 
(cele „istorice" şi „retrodictive”), precum geologia. Ar trebui ştiinţele 
sociale să renunţe la încercarea de a prezice şi să se mulțumească cu o 
interpretare postfactum? Răspunsul este că majoritatea oamenilor de 
ştiinţă din domeniul social nu vor să renunţe la predicții, οἱ se preocupă 
să ofere ceva mai mult decât o perspectivă convingătoare asupra diver- 
selor grupuri umane. Ceea ce nu înseamnă că ei aşteaptă ca disciplinele 
lor să se dezvolte în direcţia fizicii, să spunem: o ştiinţă socială adec- 
vată, în întregime predictivă, va fi fără putinţă de tăgadă una cu carac- 
ter statistic. Important nu este dacă o ştiinţă produce legi de forma 
„Dacă A, atunci cu siguranță B" sau „Dacă A, atunci probabil B", οἱ 
dacă explică relaţia dintre A şi B în termenii unei teorii satisfăcătoare. 


Opţiunea 


Ceea ce se află în mintea oamenilor atunci când se întreabă dacă 
poate exista ceva de genul unei ştiinţe sociale este ideea că acţiunile 

umane fac obiectul unei alegeri. Deseori exprimăm această idee* spu- 
nând că oamenii sunt liberi, sau că voința lor este liberă. (Pentru o dis- 
cuție ceva mai detaliată asupra libertății umane, vezi Liberul arbitru < ci 
problemă metafizică în Capitolul 4.) Cu siguranță, pare că avem de-a 
face cu o oarecare tensiune între ideea de explicație cauzală (care demon- 
strează de ce ceva trebuie să se întâmple) şi ideea opțiunii (care suge- 
rează cel puțin că există o alternativă la îndemână). O modalitate de a 
rezolva această tensiune este să spunem că punctul de vedere după care 
avem de ales - alegeri în sensul existenței simple a unor ramuri cauzale 
alternative pornind din punctul alegerii - este pur şi simplu o iluzie. Alt 
mod de a rezolva tensiunea este de a permite alegerea, dar de a nega că 
aceasta admite alternative ce ar viola într-un fel sau altul determinismul 
cauzal. Pare că nu există nici un consens printre filosofi cu privire la cum 
s-ar putea reconcilia explicația şi alegerea, sau - dacă acestea sunt ire- .- 
conciliabile - dacă ar trebui să se renunţe la una dintre ele. 


Predicţia şi psihologia populară 


Psihologia populară este termenul folosit pentru teoria (chiar 
dacă nu suntem oameni de ştiinţă) pe care o împărtăşim cu toţii şi cu 
ajutorul căreia înţelegem şi prezicem comportamentul celor din jurul 
nostru. Spre deosebire de o teorie ştiinţifică matură, psihologia popu- 
lară este mai mult neexplicită sau tacită. Totuşi, ceea ce izbeşte cu pri- 
vire la psihologia populară este realul οἱ succes. Deşi spunem deseori - 
şi cu toate acestea unii o spun predictibil - că natura umană este impre- 
vizibilă, majoritatea predicţiilor noastre, la modul grosier în care psi- 
hologia populară le face, se dovedesc a fi corecte! 

Să presupunem că daţi o petrecere. Mulţi dintre cei pe care i-aţi 
invitat probabil că vor veni. Deşi fiecare dintre cei invitaţi ar putea 
decide (adică, alege) să nu vină şi deşi probabil că unul sau doi vor 
alege să nu vină, majoritatea vor veni. Sau, să considerăm cele câteva 
milioane de persoane care folosesc zilnic transportul în comun din New 
York. Ocazional, un nebun aruncă pe cineva în faţa trenului şi asta dă 
un subiect serios ziarelor. Dar în majoritatea zilelor, majoritatea oame- 
nilor se comportă în întregime predictibil. Dacă nu ar fi aşa, existenţa 
unui sistem de transport ar fi imposibilă. 

Probabil că trebuie conturat mai mult decât un sistem moral pen- ` 
tru a explica succesul psihologiei populare. Totuşi, lecţia cea mai im- 

portantă aici este că dacă psihologia populară funcţionează, nu există 
nici un motiv să nu funcţioneze psihologia ştiinţifică. Trebuie să admi- 
tem că psihologia ţinteşte să fie mai mult decât o psihologie socială 
capabilă să prezică comportamentul de grup. Psihologia ţinteşte să pre- 
zică comportamentul individual şi a avut un oarecare succes spunând 
ce va face cu probabilitate un individ. Cât succes va avea (sau poate 
avea) spunând ce va face cu siguranță un individ rămâne o întrebare 
deschisă. 


Motive şi cauze 


Găsim câteodată folositoare distincţia dintre explicaţia compor- 
tamentului uman bazată pe motive şi explicaţia bazată pe cauze. Un hoţ 
obişnuit are motive să fure ceea ce fură. Dacă l-am fi întrebat „De ce ai 
furat televizorul acela?", el ar fi replicat: „Pentru că ştiu pe cineva care 
l-ar putea cumpăra". Bineînţeles că există ceva mai mult decât atât, dar 
majoritatea motivelor expuse sunt eliptice ori incomplete. 

Două lucruri trebuie observate cu privire la explicaţia prin motiv. 
în primul rând, agentul a cărui acţiune o explicăm trebuie să fie con- 
ştient de motivul său. Trebuie să fie motivul lui. în al doilea rând, tre- 
buie să considerăm că agentul a cărui acţiune este explicată este rațio- 
nal. Un magazin care îşi instalează un sistem de alarmă încearcă să dea 
potenţialilor hoţi motive să nu fure, dar asta funcţionează numai în cazul 
hoţilor raţionali. Un cleptoman, spre deosebire de un hoţ obişnuit, este 
determinat să fure de o compulsiune psihologică. Dacă îl întrebăm „De 
ce ai furat acele zorzoane nefolositoare?", răspunsul său cinstit ar fi „Nu 
ştiu. Ceva m-a împins să fac asta”. Bineînţeles, în cazul cleptomanului, 
pentru că este determinat să fure, suntem înclinați să spunem că furtul 
nu este ceva ce el a făcut. (Este mai degrabă vorba de ceva ce i s-a în- 
tâmplat.) Dacă se întâmplă să cad pe scări (din cauza unor coji de bana- 
πᾶ şi a gravităţii), căzătura nu este ceva ce eu am făcut. 

Sigur că încercăm să explicăm acţiunile oamenilor încercând să 
surprindem motivele care i-au făcut să acţioneze aşa sau altfel. Filosofii 
vorbesc de „prescrierea" sau „atribuirea"” de motive agenţilor. Totuşi, acest 
lucru funcţionează numai în prelungirea (mai mult decât ne imaginăm uneori) 
presupunerii că agenţii sunt raţionali. 

"Există două puncte de vedere printre filosofi cu privire la con- 
diţiile necesare succesului explicaţiei prin motive. Conform uneia din- 
΄ 

tre οἷς, explicaţiile întemeiate raţional funcţionează numai dacă moti- 
vele sunt cauze. (Bineînţeles, aceasta transformă explicaţiile pe baza 
motivelor într-un subtip al explicaţiilor caw/ale în general.) Conform 
celuilalt punct de vedere, motivele nu pot fi reduse la cauze, dar nici nu 
este necesar acest lucru pentru ca explicaţiile bazate pe motive să func- 
ţioneze. Cu alte cuvinte, explicaţiile pe bază de motiv sunt autonome. 


Asta-i tot? 


Reducţia 


Ştiinţa în general şi variatele ei specii, deopotrivă fizice şi sociale, sunt 
acuzate câteodată de reducționism. 

Reducţionismul este un termen (întotdeauna peiorativ) folosit ca 
etichetă pentru un punct de vedere inacceptabil. Să începem prin a defi- 
ni termenul, mai neutru, reducție. Ὁ reducţie este o pretenţie de forma: 
A-urile nu sunt altceva decât B-uri. Reducţiile sunt exprimate de enun- 
țuri reductive. Două exemple ar fi: „Lumina nu este altceva decât o 
descărcare de electricitate statică" şi „Apa nu este altceva decât doi 
atomi de hidrogen şi unul de oxigen”. Reducţia ilustrată de aceste două 
exemple este parte fundamentală a oricărei ştiinţe bine întemeiate. 
Strict vorbind, „nu este altceva decât" înseamnă acelaşi lucru ca „este 
identic cu", astfel încât enunţurile reductibile exprimă de fapt identități. 
Şi a descoperi identități - câteodată neaşteptate - a făcut întotdeauna 
parte din cercetarea ştiinţifică. 


Reducţionismul 


Probabil că nimeni nu s-ar plânge de cele două reducţii - lumina 
la electricitate, apa la ΗΟ - menţionate în paragraful anterior. Acuza 
la adresa reducţionismului se conturează atunci când obiectul supus 
reducţiei este mai mult decât specifică reducţia. Să folosim următorul 
exemplu antic (tipic presocraticilor): nişte filosofi presocratici au spus 
că Pământul, deşi venerat de majoritatea oamenilor ca o zeiţă, nu este 
nimic altceva decât o rocă uriaşă. Această afirmaţie a fost limpede re- 
simțită de mulţi credincioşi ai tradiţiilor ca fiind deopotrivă reducţio- 

nistă şi blasfemiatoare. S-a întâmplat ca Pământul să fie o rocă uriaşă (sau 
măcar mai aproape de o rocă decât de o zeiță) şi s-ar părea că „proto- 
ştiinţa" presocraticilor a fost îndreptăţită să susţină asta, indiferent dacă şi-a 
mulțumit sau nu compatrioţii. 

Probabil cel mai important exemplu modern este susținerea că 

oamenii nu sunt altceva decât organisme biologice - cum am spune, 
nimic altceva decât complicate sisteme biofizice. Afirmația a fost per- 
cepută de mulţi ca presupunând ο reducţie neîndreptăţită - cu alte cu- 
vinte ca presupunând reducţionismul. De fapt, ştiinţa poate progresa 
fără să se angajeze faţă de poziţiile de tipul „nimic altceva decât". 
Biologia poate spune, de exemplu, că studiază oamenii ca şi cum ar fi sisteme 
biofizice. întrebarea dacă nu cumva a fost omis ceva ce biologia nu studiază 
nu este internă biologiei ci este o întrebare despre biologie. De exemplu, o 
persoană care crede, pe temeiuri religioase, că oamenii au suflete poate încă 
studia oamenii ca sisteme biofizice. Bineînţeles că o asemenea persoană ar 
crede că există ceva aparţinând umanului pe care biologia nu-l ia în 
consideraţie. 


Din ce este compusă lumea şi câtă atenţie dăm acestui lucru 


Există o distincţie elementară deseori uitată în discuţiile cu pri- 
vire la reducţiile ştiinţifice. Din nou, aceasta poate fi cel mai bine expli- 
cată exemplificând. Lumina este o descărcare de electricitate statică. 
Electricitatea statică este studiată de un subdomeniu al fizicii denumit 
electrostatică. Lumina este studiată şi de meteorologie. Atât electrosta- 
tica cât şi meteorologia au un anumit vocabular teoretic. Dar apare 
întrebarea dacă tot ceea ce noi vrem să spunem despre lumină poate fi 
exprimat ca atare în vocabularul electrostaticii sau în cel al meteorolo- 
giei. Indiferent din ce ar fi compusă lumina şi de rolul pe care-l joacă 
în sistemele meteo, s-ar putea să o resimţim ca „inspirându-ne teamă şi 
respect" - şi aceasta nu aparţine nici vocabularului electrostaticii, nici 
celui al meteorologiei. 

Din nou, e limpede că un tablou (pentru a da alt exemplu) este 
făcut din substanţe chimice: indiferent de chimicalele care compun 
pânza, plus culorile etc. aplicate pe aceasta. Totuşi, nu vedem critica de 
artă ca pe o ramură a chimiei, sau că ar rezulta că vocabularul cerut de 
discuţiile despre artă - „frumos", „urât", „desenat neîndemânatic", „iz- 
bitor", „senzual", orice altceva - are, sau ar trebui să aibă, vreo legă- 

mră cu limbajul chimiei. Aşadar, enunţul reductiv „Tablourile nu sunt 
altceva decât substanţe chimice" este adevărat, dar în acelaşi timp poate 
induce în eroare dacă este înţeles ca excluzând frumuseţea şi alte ca- 
racteristici estetice. 


Cea mai fundamentală ştiinţă 


în ciuda faptului că „ştiința” acoperă un enorm spectru de acti- 
vităţi, similare sau nu, convergente şi divergente, cei mai mulţi dintre 
savanţi operează cu următoarea „„hartă" pentru cum se învecinează şi se 
interconectează ştiinţele. Organismele sunt compuse din substanțe chi- 
mice, aşadar, într-un anumit sens, chimia este mai fundamentală decât 
biologia. în schimb, substanţele chimice sunt combinaţii de atomi com- 
puşi din particule şi forțe studiate de fizică; în consecinţă, fizica este 
într-un anumit sens mai fundamentală decât chimia. 

Nu există nimic mai fundamental decât fizica; ea furnizează 
inventarul ultim al universului. Conform teoriei fizice contemporane, 
inventarul ultim constă în patru forţe primare şi şaptesprezece particule. 
Asta-i tot ceea ce este. Dar, bineînţeles că există şi mese şi scaune, nori şi 
curcubee, nervozitate şi calm. O masă poate fi făcută din lemn, lemnul din 
substanţe chimice, acestea din ce spune fizica fundamentală că sunt compuse; 
dar asta nu înseamnă că nu există mese sau că ceea ce noi vrem să spunem 
despre mese poate fi în întregime cuprins în vocabularul teoretic al fizicii 
sau chimiei. 


Relaţiile dintre ştiinţe 


Relaţiile de interdependenţă dintre feluritele ştiinţe este o po- 
veste complicată ce ar putea fi spusă numai în forma unei detaliate isto- 
rii a tuturor ştiinţelor. Putem aminti totuşi aici două principii generale. 
Primul: o ştiinţă relativ mai puţin fundamentală - de exemplu, chimia 
relativ la fizică, geologia relativ la chimie sau meteorologia relativ la 
chimia fizică - este încă o ştiinţă independentă, cu propriile-i teorii, 
vocabular teoretic şi putere predictivă. A/ doilea: cea mai puţin funda- 
mentală ştiinţă nu poate pretinde ceva incompatibil cu ceea ce pretinde 
ştiinţa mai fundamentală. Dacă s-au făcut afirmaţii care sunt (sau par a 
fi) în conflict cu cele ale ştiinţei mai fundamentale, acestea ar trebui 
abandonate, modificate sau puse de acord cu ştiinţa fundamentală. 


82 Capitolul 3 


Proprietăți emergente 


Rar putem deduce proprietățile lucrurilor din cele ale consti- 
tuenților lor. De exemplu, proprietățile apei - fluiditate, lichiditate - nu 
sunt proprietăți ale hidrogenului şi oxigenului. Asemenea proprități noi 
ce se nasc în combinații ori sisteme mai complexe sunt numite proprie- 
tăți emergente. Alt exemplu: cristalele au multe tipuri de proprietăți, 
atât optice cât şi geometrice, pe care moleculele din componența lor nu 
le posedă. 


Survenienţă 


O proprietate care depinde de altă proprietate este numită pro- 
prietate surveniență sau consecvențială. Două lucruri nu pot diferi prin 
aceea că unul are o proprietate surveniență, iar celălalt nu, cu condiţia 
să nu difere şi prin alte proprietăți. Culorile sunt proprietăți surveniente 
pentru că depind de (şi pot fi explicate până la urmă prin) alte proprie- 
tăți fizice de bază. Două lucruri nu pot diferi prin culoare fără a diferi 
şi prin microstructura suprafeţelor lor. S-a sugerat (controversat) că 
proprietăţile psihologice sunt survenite relativ la (sau, altfel spus, „survin"”) 
proprietăţilor organismelor. 


Emergenţă şi survenienţă 


O întrebare trenând asupra înţelegerii ştiinţei şi a relaţiilor ei cu tot 
ceea ce credem a şti în afara ştiinţei este dacă toate proprietăţile emer- 
gente trebuie să fie proprietăți surveniente. Un lucru ştim sigur, că toate 
proprietăţile de care avem ocazia să vorbim pot fi explicate de ştiinţa 
actuală. Unii cred că ştiinţa îşi poate lărgi fără limite spectrul explicativ; 
alții se îndoiesc. Aceasta este altă chestiune în privinţa căreia prudenţa 
intelectuală nu sugerează să adoptăm o atitudine de expectativă. 


Cunoaşterea extraştiinţifică 
S-ar putea ca ştiinţa să ne spună din ce este alcătuită lumea; to- 


tuşi, mare parte din cunoaşterea comună asupra lumii nu aparţine ştiin- 
tei. Tot ceea ce ştim despre propria-mi viaţă şi despre cea a părinţilor 


Filosofia științei 83 


mei, soţiei, copiilor şi prietenilor pur şi simplu nu face parte din marele 
tablou al ştiinţei. O trăsătură a ştiinţei (ce apare implicit în cele de mai 
sus) ar trebui explicitată: generalitatea ei. Enunţurile generale (sau 
generalizările) 5ο referă la toţi membrii unei clase date. Toate descrie- 
rile pe baze ştiinţifice, ca şi legile, sunt generale. Când, de exemplu, un 
savant spune că un electron are cutare sau cutare proprietate, se com- 
portă în cutare sau cutare fel, nu are sens să întrebăm: „Despre care 
electron vorbeşti?" Un electron este un Πρ de obiect natural, şi ceea ce 
un savant spune despre el se presupune a fi adevărat despre oricare 
individ de acel tip. Chiar şi o ştiinţă precum geologia, care vorbeşte de 
elemente ca munţi ori canioane, face acest lucru tratându-le ca pe 
instanţe ale unor tipuri guvernate de legile naturii. 

Mare parte din ceea ce ştim şi ceea ce ne interesează este în mod 
ireductibil particular. Mare parte din cunoaşterea noastră despre lume este - 
pentru a extinde puţin terminologia standard - „cunoaştere prin cunoştinţă 
intimă". 


Experienţa 


în contextul filosofiei ştiinţei, cineva ar putea presupune greşit că 
singurul scop al experienţei este să furnizeze o bază de date pentru 
construirea unor teorii explicative. Deşi experiența inspiră câteodată 
elaborarea de teorii şi este uneori şi provocată deliberat - de exemplu, 
organizând experimente - în efortul de a testa teoriile, experienţa este 
savurată de dragul ei însăşi. 

Cele mai clare exemple, deşi nu singurele, sunt furnizate de ex- 
perienţa operelor de artă. Când privesc o serie de tablouri de Picasso, s-ar 
putea să nu testez vreo teorie. Pot fi pur şi simplu foarte interesat de 
plăcerea specifică, elevată pe care tablourile mi-o pot procura. Dobân- 
desc, de asemenea, pe măsură ce întâlnirea cu tablourile se prelungeşte, 
şi o cunoaştere în întregime non-teoretică: cum diferă tablourile lui 
Picasso de la o perioadă la alta. Această cunoaştere a cum este ceva, 
indiferent dacă se naşte din propria noastră experiență sau din angaja- 
mentul imaginativ faţă de operele de artă, este o parte importantă a ceea 
ce ştim. Acest lucru nu micşorează importanţa cunoaşterii ştiinţifice; pur 
şi simplu ne arată că nu toata cunoaşterea importantă este ştiinţifică. 

Rezumat 


Am început acest capitol cu câteva consideraţii despre scepti- 
cism, care, în variate forme bine determinate neagă faptul că oamenii 
deţin cunoaşterea unor subiecte sau domenii particulare, şi, informa 
sa globală, sau radicală, neagă faptul că oamenii cunosc în genere 
ceva. 

Am luat apoi în consideraţie două perspective majore asupra 
surselor cunoaşterii: raționalismul, care susține că întreaga cuoaştere 
(sau cel puţin cea mai importantă parte a ei) provine din rațiune sau 
intelect; şi empirismul, care pretinde că experienţa senzorială este sin- 
gura (sau cel puţin cea mai importantă) sursă a cunoaşterii. 

Reflecţia ne arată că simţurile noastre nu funcţionează niciodată 
singure. Nu înregistrăm pasiv experienţele senzoriale. Mai degrabă, 
experienţa senzorială a omului este o percepţie activă a lumii, impli- 
când gândirea. Orice punct de vedere realist cu privire la cunoaşterea 
umană ne indică intima cooperare dintre simţuri şi rațiune. De fapt, 
înțelegem exact acest lucru când ne aplecăm asupra ştiinţei, cea mai 
importantă sursă a cunoaşterii. 

Sofisticatele perspective contemporane asupra ştiinţei nu urmă- 
resc ο esenţă unică, sau natura pe care toate ştiinţele să ο împărtă- 
şească. De fapt, înțelegem cel mai bine ştiinţa că pe un concept „al 
asemănărilor de familie ” Există patru motive principale pentru a ve- 
dea aşa ştiinţa. 

(1) Ştiinţa nu este un set neschimbat de cunoştinţe, ci o practică 
umană, ceea ce oamenii de ştiinţă fac. Ca şi alte activităţi, se ghidează 
după reguli (norme), declarate sau nu. ΠΕ înşişi savanții disting 
„ştiinţa bună" de „ştiinţa greşită” ) 

(2) Practica ştiinţei are o lungă şi complicată istorie, ce trebuie 
studiată dacă vrem să-i înțelegem dezvoltarea. De fapt, de când există mai 
multe ştiinţe distincte, ştiinţa are mai multe istorii - multe (de multe ori 
suprapuse) tradiţii de cercetare. 

(3) Știința contemporană este în întregime instituţionalizată. 
Munca ştiinţifică o fac savanţi care funcţionează în calitate'de membri ai 
unor instituţii şi grupuri concrecte — de exemplu, universităţi şi societăți 
ştiinţifice; totuşi, chiar mai important, savanții operează în interiorul unor 
discipline particulare. 

(4) Ştiinţa afişează un pluralism metodologic extrem. Nu există 
nimic ce s-ar putea numi metodă ştiinţifică: fiecare ştiinţă foloseşte mai 
multe metode, specifice şi detaliate, proiectate - şi constant reproiec- 
tate - pentru a îndeplini câteva obiective, corect şi riguros definite. 

Există ο singură cerinţă forte pentru ştiinţă: construirea de te- 
orii ştiinţifice. Nimic nu este considerat drept teorie ştiinţifică accepta- 
bilă dacă nu explică un anumit câmp de fenomene şi dacă nu este şi 
testabilă. Teoriile ne permit să trecem dincolo de simplele corelaţii 
rezultate din observaţii, dându-ne posibilitatea să ne explicăm obser- 
vaţiile şi corelaţiile lor în termenii necesităţii nomice (sau legice). 
Știința face mai mult decât să spună simplu A şi B apar mereu împre- 
ună: ea explică de ce A şi B apar împreună - de ce, date fiind legile 
naturii, ele trebuie să apară împreună. 

Aşa cum am văzut, teoriile dau ştiinţei posibilitatea să facă 
predicții. Este evident că a face predicții are de multe ori o mare im- 
portanță practică, dar, chiar şi în ştiinţa „pură" predicțiile sunt impor- 
tante, pentru că o teorie poate fi testată în virtutea predicţiilor sale. Deşi 
consideraţiile mai vechi cu privire la testarea teoriilor accentuează pe 
confirmarea lor (sau pe extinderea suportului empiric al acestora), 
punctele de vedere moderne pun accentul mai degrabă pe falsificabilitate: 
printr-o teorie bună se înțelege ο teorie cu mai mulți falsificatori 
potenţiali, nu actuali. ; 

Știința contemporană construieşte în mod obişnuit teorii care se 
referă la entităţi ce nu pot fi observate - entităţi cu privire la care ne 
scapă orice s-ar numi ,, acces perceptiv”, chiar dacă acest lucru este 
permanent sau numai temporar. Un exemplu din fizica contemporană 
este dat de electroni. Există două puncte de vedere principale legat de 
existenţa entităţilor inobservabile, precum electronii: punctul de vede- 
re instrumentalist-pragmatist şi cel realist. Cel instrumentalist-prag- 
matist neagă existența inobservabilelor. Scopul ştiinţei din această 
perspectivă nu este să desemneze un tablou al realităţii, ci să genereze 
predicția utilizând ecuaţiile unei teorii, pe când perspectiva realistă 
asupra ştiinţei susţine că orice entitate la care se referă teoriile de suc- 
ces sunt chiar reale. 

Ca o consecință a înţelegerii ştiinţei ca domeniu teoretic al 
cunoaşterii, atâta timp cât fiecare teorie are propriul limbaj pentru 
descrierea observaţiilor şi rezultatelor experimentale, teoriile par a nu 
„dialoga”. Astfel zis, teoriile nu par a se pune una în continuarea 
celeilalte. Această presupusă trăsătură a lor a fost denumită incomen- 
surabilitate. 

Explicaţiile obişnuite sunt deseori cauzale. Are nevoie ştiinţa de 
conceptul de cauză? Cei care pun accentul pe corelaţie (poziţie cunos- 

cută sub numele de pozitivism) cred că ştiinţa nu are nevoie să speci- 

fice cauze. Conform perspectivei standard după care ştiinţa oferă ο 
explicație profundă a fenomenelor de suprafață, explicațiile ştiinţifice 
sunt tipic cauzale. Cu toate acestea, este adevărat că anumite dezvol- 
tări din fizica modernă sugerează că necesitatea cauzală (uneori nu- 
mită necesitare cauzală) nu se aplică celei mai amănunțite structuri a 
lumii fizice (acel nivel al realității studiat de mecanica cuantică). 

în prelungirea ştiinţelor fizice par a înflori ştiinţele sociale sau 
umane. Deşi persistă îndoieli cu privire la posibilitatea existenței a 
ceea ce s-ar numi științe sociale sau umane. Principalul motiv al aces- 
tei îndoieli este sentimentul că acțiunile umane, aşa cum se nasc ele, 
prin alegere, sunt intrinsec (în principiu) impredictibile. De fapt, chiar 
şi în afara ştiinţei, toți folosim „psihologia populară" pentru a prezice 
comportamentul celor din jur cu mult succes (chiar dacă nu perfect). 

Deşi există multe ştiinţe —fiecare cu structura ei teoretică dis- 
tinctă, cu vocabularul teoretic şi puterea εἰ predictivă — există motive 
să considerăm fizica drept ştiinţa fundamentală. Organismele biolo- 
gice, deşi subiecte ale legilor distincte ale biologiei, sunt alcătuite din 
substanţe chimice. Substanțele chimice, deşi subiecte ale legilor dis- 
tincte ale chimiei, sunt alcătuite de forţe şi particule studiate de fizica 
fundamentală. 


Recomandări de lectură 


Mai muie lucrări de referinţă deja menţionate conţin materiale folosi- 
toare prentru filosofia ştiinţei. Encyclopedia of Philosophy conţine două scurte 
articole generale cu titlurile „Philosophy of Science, History of" şi „Philo- 
sophy of Science, Problems of”. Pentru mai multe despre confirmare (la care 
ne-am referit trecător), studentul ar trebui să vadă articolele intitulate +Confir- 
mation: Qualitative Aspects" şi „Confirmation: Quantitative Aspects". In ace- 
eaşi manieră, studentul ar putea dori să consulte articolul referitor la inducție. 
Encyclopedia of Philosophy conține de asemenea articole generale bune, în- 
soțite de bibliografii extensive, referitoare la raționalism şi empirism. 


The Handbook of Western Philosophy cuprinde articole folositoare inti- 
tulate astfel: „/nduction and Probability", „Science as Conjecture and Refu- 
tation’, „Science and 'the World", „Our Knowledge of Causality, Space, Time and 
Motion" şi „ The Philosophy of the Social Sciences". 


Printre multele cărți despre scepticism merită în mod special citite 
Scepticism (1968) de Arne Naess, The Modes of Scepticism: Ancient Texts and 

Modern Interpretations de Julia Annas şi Jonathan Barnes (1985) şi 
Scepticism (1980) a lui Nicolas Rescher. Un bun texl de filosofie contemporană a 
ştiinţei, care vede ştiinţa ca pe o modalitate de a depăşi scepticismul, este 
Science and scepticism (1984) a lui John Watkins. 


În prelungirea articolelor din Encyclopedia, vă puteţi edifica asupra 
raționalismului dintr-un număr de texte de bază. Cea mai accesibilă este opera 
lui Descartes intitulată Meditations of First Philosophy (originalul, 1641; multe 
reeditări). A Treatise on Humane Nature a lui Hume (Londra, 1739-40; multe 
reeditări) furnizează o bună perspectivă asupra temperamentului empirist şi 
este sursa exemplului cu bila de biliard. O colecţie de eseuri relevante este 
„Raţionalism, Empiricism and Idealism", editată de Anthony Kenny (1986). 


Există o mulţime de lucrări şi mai multe cărţi specializate de filosofia 
ştiinţei. Un text ce furnizează o prezentare limpede şi de acum clasică a ceea ce a 
fost „punctul de vedere acceptat" când a fost publicată este The Structures of 
Science: Problems in the Logic ofScientific Explanation (1961) a lui Ernest Nagel. 
Două texte similare, care cuprinde puncte de vedere predominante atunci când 
au fost publicate (şi care sunt adresate studentului începător) sunt Philosophy of 
Natural Science (1966) de Cari. G. Hempel şi Philosophy of Social Science 
(1966) de Richard S. Rudner. 


Pentru o perspectivă cuprinzătoare, la zi, a ceea ce este ştiinţa, singura 
carte bună este An Introduction to Science Studies: the Philosophical and 
Social Aspects of Science and Technology (1984) de John Ziman. Ziman are 
marele avantaj de a fi practicat ştiinţa - un membru al Royal Society care 
cunoaşte ştiinţa din interiorul ei. 


Cinci cărți, fiecare reprezentând într-un fel o îmbunătățire adusă de 
generaţia mai tânără de filosofi ai ştiinţei, sunt: Representing and Intervening: 
Introductory Topics in the Philosophy of Natural Science (1983) - Ian 
Hacking; The Structure ofScientific Inference (1974) - Mary Hesse; Fact and 
Method: Explanation, Confirmation and Reality in the Natural and the Social 
Sciences (1987) - Richard W. Miller; Reason and the Searchfor Knowledge: 
Investigations in the Philosophy of Science (1984) - Dudley Shapere; şi Con- 
ceptual Foundations of Scientific Thought: An Introduction to the Philosophy 
of Science (1968) - Marx Wartofsky. Studenţii mai avansați ar dori poate să 
răsfoiască o altă carte a lui Wartofsky: Models: Representations and the 
Scientific Understanding (1979). Acestora le putem adăuga încă trei cărți 
recent publicate şi care sunt neobişnuit de clare: Science and its Fabrication 
(1990) a lui Alan Chalmers; Truth and Objectivity (1990) de Brian Ellis; şi 
Science and Relativism: Some Key Controversies in the Philosophy of Science 
(1990) de Larry Lauden. 


Cartea care a zdruncinat probabil mai mult ca oricare alta mai noile 
perspective asupra ştiinţei este The Structure of Scientific Revolutions (1962) 

a lui Thomas Kuhn. Puncte de vedere mai recente ale aceluiaşi autor şi pe 
aceeaşi temă pot fi găsite în The Essential Tension (1977). Abordări ulterioare 
ale ideilor lui Kuhn (sau lucrări inspirate de acelaşi autor) pot fi găsite în 
Criticism and the Growth of Knowledge, editată de Imre Lakatos şi Alan 
Musgrave (1970) şi în Scientific Revolutions, editată de lan Hacking (1981). 
Un amănunţit studiu istoric şi unul ce ia în consideraţie cele mai noi tendinţe 
ale filosofiei ştiinţei este Revolution in Science (1985) de J. Bernard Cohen. 


Una dintre cele mai importante dezvoltări recente este studiul antropo- 
logic al ştiinţei şi comunităţii ştiinţifice. Literatura asociată este denumită une- 
ori cu termenul mai nou de etnografia ştiinţei. Câteva dintre cele mai bune 
cărți sunt: The Manufacture of Knowledge; An Essay on the Constructivist and 
Contextual Nature of Science (1981) de Karen Knorr-Cetina; Changing 
Order. Replication and Induction in Scientific Practice (1985) a lui H.M. 
Collins; Art and Artfact in Laboratory Science: A Study of Shop Work and 
Shop Talk in a Research Laboratory (1985) de Michael Lynch; Laboratory 
Life: the Construction of the Scientific Facts (1986) de Bruno Latour şi Steve 
Woolgar; Science in Action: How io follow scientists and engineers throught 
society (1987) de Bruno Latour şi Social Epistemology (1988) a lui Steve 
Fuller. Un studiu înrudit este şi Little Science, Big Science... And Beyond 
(1986) semnat Derek 1. De Solia Price. 


Două cărţi recente care argumentează existența unor modalităţi speci- 
fice de a înţelege ştiinţa sunt Varieties of Realism: A Raţional for the Natural 
Science (1986) semnată de Rom Harre; şi Meaning and Method in the Social 
Sciences: A Case for Methodological Pluralism (1987) a lui Paul A. Roth. 


Conceptul de asemănare de familie folosit peste tot în această discuţie 
provine din Philosophical Investigations a lui Ludwig Wittgenstein, tradusă 
de G.E.M. Anscombe (1958), secţiunile 66 şi 67. Conceptele de fa/sificabili- 
tate şi pseudoștiință, aşa cum sunt folosite în acest capitol, provin din The 
Logic of Scientific Discovery (originalul german, 1935; traducerea în engleză, 
1959, şi multe reeditări) a lui Sir Karl Popper. 


Science and Philosophy, Past and Present (1989) a lui Derek Gjertsen, 
concepută pentru orice cititor, pune în discuţie următoarea întrebare: Când s-au 
despărțit filosofia şi ştiinţa? Prin ce diferă ştiinţa de filosofie? Este ştiinţa arta de 
a da soluţii? încep problemele ştiinţei în filosofie? Se încheie problemele 
filosofiei prin ştiinţă? Este ştiinţa deschisă criticismului filosofic? S-ar putea 
naşte un conflict între ştiinţă şi filosofie? S-ar fi putut ştiinţa dezvolta separat? 
Sunt raționale teoriile ştiinţifice? Sunt adevărate? 


Sunt de' asemenea interesante câteva cărţi pe teme speciale. Despre 
observaţie şi percepţie, vezi Patterns of Discovery: An Inquiry into the Con- 
ceptual Foudations of Science (1965) semnată de Norwood Russell Hanson, şi 

astăzi o foarte bună lucrare pe subiecte de ştiinţă; Perception (1971) a lui 
Godfrey Vesey; şi The Philosophy of Perception, editată de G. 1. Warnock 
(1967). Despre probe, inducţie, confirmare şi alte subiecte înrudite, vezi 7he 
Concept ofEvidence, editată de Peter Achinstein (1983) şi The J ustification of 
Induction, editată de Richard Swinburne (1974). 


O perspectivă serioasă asupra dificultății analizării conceptului de cauză 
este furnizată de Causation and Conditionals, editată de Ernest Sosa (1975). 
Singura carte bună despre determinismul cauzal, care ia în discuţie totul, de la 
exemplul cu biliardul al lui Hume la ultimele dezvoltări din fizică, este A Primer 
on Determinism (1986) de John Earman. 


O bună selecţie de comunicări pe tema explicaţiei, deopotrivă din inte- 
riorul şi exteriorul ştiinţei, este Explanation, editată de Stephan Korner (1975). 
O trecere la zi în revistă a punctelor filosofice de vedere în ce priveşte expli- 
caţia ştiinţifică este Four Decades of Scientific Explanation (1989; ediţie adă- 
ugită 1990) a lui Wesley C. Salmon. O carte clară, dar pretențioasă despre 
problemele metodologice legate de evoluţia biologică este Reconstructing the 
Past. Parsimony, Evolution and Inference (1988) a lui Elliott Sober. 


The uses of experiment: Studies in the Natural Sciences, editată de 
Gooding, Pinch and Schaeffer (1989), este o colecţie utilă de eseuri semnate 
de filosofi *şi istorici ai ştiinţei focalizând pe rolul experimentului în dez- 
voltarea ştiinţei. Alte două cărți despre experimente sunt utile: Great Scientific 
Experiments: Twenty Experiments That Changed Our View of the World 
(1951) a lui Rom Harr şi The Neglect of Experiment (1989) a lui Allan Fran- 
klin. Ultima, scrisă de un fizician experimental, îşi îndreaptă atenţia asupra 
experimentului în fizica contemporană a energiilor înalte. 


Toate cărțile de mai sus sunt scrise în ceea ce este în genere numit „tra- 
diţia anglo-americană". O bună mostră a lucrărilor contemporane europene pe 
teme de filosofia ştiinţei este lucrarea lui Karl-Otto Apel Understanding and 
Explanation: A  Transcendental-Pragmatic Perspective, tradusă de Georgia 
Wamke (1984). 


CAPITOLUL 4 


4. METAFIZICA 


Termenul metafizică este utilizat pentru a acoperi două domenii 
distincte, dar înrudite, ale investigaţiei filosofice: (1) orice încercare de 
a da o perspectivă sistematică asupra categoriilor „prime " şi (2) orice 
tentativă sistematică de a răspunde întrebării „Ce este?” Vom vedea 
cum se înrudesc aceste două domenii de investigaţie şi vom lua în con- 
sideraţie şi 5. m : Ora. 

în secolul douăzeci, filosofii preocupaţi de metafizică ar putea fi 
împărțiți în două categorii: cei care urmăresc să clarifice şi să explice 
categorii deja aflate în uz (despre care se spune că practică metafizica 
descriptivă) şi cei care avansează categorii şi concepte noi (despre care 
se spune că practică metafizica revizionistă). 

Orice discuţie contemporană adevărată pe teme de metafizică 
trebuie să ia în consideraţie răspunsul la întrebarea de ce este utilă 
metafizica (dacă este utilă). Un caz special îl constituie utilitatea metafizicii 
revizioniste; ar trebui arătat de ce revizuirea imaginii create de simţul 
comun despre lume, izvorâtă din rezultatele ştiinţei, nu este suficientă. De 
fapt, întrebarea crucială a metafizicii este dacă inventarul de bază al ştiinţei 
acoperă întreaga realitate. 

In acest capitol vom lua în consideraţie punctele de vedere care 
caută să diminueze importanţa problemelor puse de metafizică, dacă nu 

chiar să încerce să elimine în totalitate metafizica. La întrebarea , Ce 
este?" nu există decât un răspuns posibil: ,Totul!". Acest răspuns - 
asociat cu ceea ce este numit uneori „ontologie ieftină" - trivializează 
deliberat atât întrebarea cât şi însuşi „angajamentul ontologic". 

Cea mai importantă problemă metafizică este legată de raportul 
minte-corp: în esenţă, este adevărat că mintea noastră aparţine unei 
categorii fundamental diferite de tot ceea ce constituie obiectul de stu- 
diu al ştiinţelor fizice? Răspunsul materialiştilor (azi denumiți în ge- 
neral fizicalişti) este nu; dualist ii psihofizicalişti, sau cartezieni, răs- 
pund da. Vom lua în consideraţie principalele argumente pro şi contra 
fiecărei poziţii. 

Unul dintre subiectele îndeaproape înrudite este statutul metafi- 
zic al liberului arbitru: dacă ființele umane sunt sau nu capabile să 
aleagă între două sau mai multe alternative în anumite momente ale 
vieţii lor. Dacă fiinţele umane sunt sisteme fizice, guvernate de legile 
naturii, întrebarea care se ridică este aceea dacă voinţa lor liberă este 
posibilă, în sensul în care voinţa liberă este înțeleasă în mod comun. 

Vom lua în discuţie şi realitatea obiectelor ,, abstracte ". Entităţile 
precum numerele sau propoziţiile există independent de gândirea umană; 
ar exista deci ele - ar fi „acolo" - chiar dacă oamenii n-ar fi existat? 
Această întrebare mai poate fi formulată astfel: domeniul obiectelor 
abstracte este descoperit ori inventat? 

în Sfârşit, vom arunca în treacăt o privire către domeniul mai 
special numit ontologie formală. Ontologia formală este tentativa de a 
construi un sistem aproape matematic al categoriilor, cu definiţii, 
axiome şi teoreme derivate - un fel de geometrie euclidiană aplicată 
întregii realități. 


Etimologie 


Cuvântul metafizică derivă din grecescul meta, un prefix însem- 
nând după sau dincolo, şi substantivul physis, însemnând natură. Este 
interesant de amintit că din grecescul physis şi echivalentul său latin, 
natura, derivăm noi atributele interşanj abile fizic şi natural (când vor- 
bim despre ştiinţă). Totuşi, există o nesiguranţă cu privire la prove- 
nienţa combinației dintre meta şi physis. Conform unei păreri, ele au 
fost combinate pentru a indica faptul că metafizica studiază ceea ce este 

dincolo de lumea fizică. Conform altei explicații, metafizica este o simplă 
etichetă aplicată de Andronicus din Rhodos, discipol al lui Aristotel care a 
atins apogeul operei sale în jurul anului 80 î.H., acelor scrieri 
aristotelice ulterioare lucrărilor sale consacrate naturii. 


Natura metafizicii 


Ca şi termenul ştiinţă, metafizica nu desemnează o materie de 
studiu omogenă, ci mai degrabă o colecție de activități intelectuale cu 
„asemănări de familie". Cu toate acestea, avem posibilitatea să grupăm 
aceste activități sub două titulaturi principale: analiza categoriilor prime şi 
inventarul tipurilor principale de entități. 


Analiza categoriilor prime 


Sisteme de clasificare 


A clasifica un obiect înseamnă a-l atribui unei categorii sau clase 
` cuprinzând alte obiecte de acelaşi tip sau fel. (Observaţi că un singur 
obiect poate aparţine mai multor categorii în acelaşi timp.) 'Toate 
grupurile umane instituie sisteme elaborate de clasificare. în plus, fie- 
care limbă încorporează un asemenea sistem şi vorbitorii unei limbi 
date dezvoltă de asemenea sisteme de clasificare, în anumite scopuri. 
Două limbi diferite - engleza şi franceza, de exemplu - ar putea expri- 
ma aproape aceeaşi schemă de clasificare, în care caz este uşor de 
tradus dintr-o limbă în alta. Şi engleza şi franceza deţin sisteme elabo- 
rate pentru clasificarea culorilor (de exemplu), în timp ce alte limbi au 
în componenţă mult mai puţine cuvinte desemnând culori. Deloc sur- 
prinzător, anumite dialecte eschimose au mai multe cuvinte decât 
engleza pentru a clasifica felurite tipuri de zăpadă. (Bineînţeles, nu 
toate aceste categorii sunt categorii prime.) 

Deşi există o legătură strânsă între o limbă dată şi un sistem dat 
de clasificare, doi vorbitori ai aceleiaşi limbi nu folosesc obligatoriu 
acelaşi sistem de clasificare. De exemplu, o persoană religioasă ar pu- 
tea împărți oamenii în pioşi şi nepioşi, în timp ce altă persoană, nereli- 
gioasă - deşi vorbeşte aceeaşi limbă -, ar putea să nu aibă nevoie să uti- 
lizeze această clasificare. Trebuie să ne reamintim de asemenea că 

resursele lingvistice sunt mai degrabă flexibile decât împietrite: 
întotdeauna este posibilă invenţia unei lumi noi, să „răstălmăceşti" o frază 
pentru a capta o asemenea diferenţă nou-remarcată. 


Generalitate/Specificitate 


Multe dintre categoriile folosite de oameni nu sunt categorii 
prime. Putem demonstra aceasta sugerând următorul exerciţiu: luaţi un 
dicţionar şi extrageţi orice cuvânt ce desemnează un tip de câine. Aţi 
putea realiza o listă lungă: de la afgan la teckel. Dar categoriile de câini 
nu sunt categorii prime. Putem arăta acest lucru cu ajutorul diagramei 
următoare: 


ΕΗΝΤΑ 


δε. κ 


ÎNSUFLEŢITĂ NEÎNSUFLEȚITĂ 


aS 


ANIMAL 
I 
MAMIFER 


t 
CANINĂ 


eațul 


9 

E 
2 
σ 
Zo 
0) 

σσ 


ENOS oo 
japea3 as 


το 
κ 
U 


COLLIE DACHSHUND 


Această modalitate de a ordona categoriile, datând de la Aris- 
totel, este în general cunoscută ca ordonare a lucrurilor în termeni de 
gen-şi specie. Acestea sunt cuvintele latineşti pentru clasă şi, respectiv, 
subclasă (sau tip şi respectiv subtip). Un collie este un tip de canină. O 
canină este un tip de mamifer. Un mamifer este un tip de animal. în 
sfârşit, un animal este un tip de ființă. Nu există un gen mai înalt pen- 
tru care fiinţa să fie subclasă, situaţie exprimată atunci când descriem 
fiinţa ca summum genus, sau, literal, „clasa din vârf. (La celălalt capăt 
al acestei ordonări ar fi foarte uşor să construim subtipuri de collie: col- 
lie de sex masculin constituie o subclasă de collie, de exemplu.) 

Două principii evidente guvernează utilizarea termenilor general şi 
specific. (1) Cel „mai general" este întotdeauna „mai puțin specific" (şi cel 
„mai specific" este întotdeauna „mai puțin general"). (2) Cu excepția 
categoriei ființă, judecăţile de generalitate şi specificitate sunt întotdeauna 
comparative. Animal este specific comparativ cu însuflețit, dar general în 
comparație cu mamifer. Prin urmare, nu are sens să ne întrebăm dacă, de 
exemplu, mamifer este gen sau specie. Este gen relativ la canină şi specie 
relativ la animal. 


Primordialitatea ca generalitate 


Primordialitatea poate fi definită în termeni de generalitate. Din- 
tre două categorii, cea primordială este pur şi simplu cea mai generală. 
Bineînţeles, aceasta înseamnă că există grade de primordialitate cores- 
punzând gradelor de generalitate. Cât de generală (primă) trebuie să fie 
ο categorie pentru a constitui obiectul de interes al metafizicii? Pro- 
babil că nu avem aici nici o regulă absolută. Aristotel înțelegea metafi- 
zica drept studiul fiinţei sau al „fiinţei qua (ca) ființă" (adică fiinţa „în 
sine"). De vreme ce în realitate nu prea sunt multe de spus despre fiinţa 
qua fiinţă, chiar şi Aristotel a sfârşit prin a vorbi despre alte categorii 
mai puţin generale (primordiale). 


Primordialitatea ca neutralitate de referinţă 


O modalitate alternativă de a aborda primordialitatea se foloseşte de 
ideea de neutralitate de referință. Vremea, bursa de mărfuri, particulele 
fizice - toate aceste expresii desemnează subiecte de referință. Anumite 
concepte (şi termenii asociaţi acestora) sunt specifice unui subiect dat. 
Conceptul de arie de presiune joasă, de exemplu, aparţine unei discuţii pe 
teme meteo şi este total nepotrivit altui subiect de referinţă. 

Alte concepte (şi termenii asociaţi lor) sunt folosite în legătură 
cu o mulțime de referinţe diferite. Despre logică spunem că este neutră 
referenţial, pentru că argumentele pe care le studiază pot fi folosite cu 
privire la multe tipuri de referinţe sau materii de studiu. Şi anumite ca- 
tegorii sunt folosite neutru din punct de vedere referenţial. Cauză şi ` 
efect, de exemplu, se pot folosi în legătură cu orice subiect potenţial de 
referință. (Trebuie remarcat că neutralitatea de referință este o ches- 
tiune de grad: categoriile cauzale [de ex., cauză-efect], deşi comparativ 
neutre referenţial, nu se aplică obiectelor matematicii pure, precum 
numerele.) 

Cu cât o categorie este mai neutră din punct de vedere referen- 
ţial, cu atât este mai primordială. Astfel, metafizica, ramură a filosofiei 
care se ocupă cu categoriile prime, este evident interesată de categori- 
ile relativ neutre referenţial. Spaţiul şi timpul sunt exemple de mari ca- 
tegorii neutre referenţial. Aproape totul există în spaţiu. lată o întrebare 
de real interes metafizic: ar putea exista ceva care să nu fie în spaţiu? 
Asemănător, aproape totul există în timp, care ne conduce de la o altă 
întrebare metafizică interesantă: ce.ar putea exista în afara timpului? 

Categoriile precum spaţiul şi timpul sau cauza şi efectul sunt 
folosite atât în viaţa de zi cu zi cât şi în ştiinţă. Metafizica încearcă să 
furnizeze analize ilustrative din punct de vedere filosofic ale acestora şi ale 
categoriilor similare. 


Inventarul principalelor tipuri de lucruri 


Metafizica a fost descrisă şi ca un inventar al principalelor tipuri 
de lucruri. Din acest punct de vedere, un sistem metafizic este înţeles 
ca furnizorul unui foarte general răspuns la întrebarea: „Ce este?" Ce 
tipuri primare de entități există? Bineînţeles, un metafizician face mai 
mult decât să furnizeze un simplu inventar sau o simplă listă; el încear- 
că şi să explice de ce inventarul (sau lista) propus este superior celor- 
lalte, în sfârşit, un metafizician încearcă să demonstreze că inventarul 
său oferă un loc pentru tot ceea ce există într-adevăr. 

Există o strânsă relaţie între încercările de a înţelege categoriile 
prime şi cele de a furniza astfel de inventare. Ideal, ne-am aştepta să 
avem câte o categorie primă pentru fiecare element al listei. Totuşi, în 
practică, cele două abordări ale metafizicii sunt divergente. Aceasta 
deoarece categoriile sunt aproape de la sine înţelese ca invenţii ale 
omului - sisteme de clasificare dezvoltate de variatele grupuri umane 
şi, prin urmare, încorporate prin extensie în limbile pe care le vorbesc. 
Nu avem nici ο garanţie, despre categoriile folosite de orice grup uman, 
-că ar reflecta cu acuratețe tipurile de entităţi care există în realitate. 

Am putea înţelege mai bine aceasta îndreptându-ne atenţia spre 
anumite clasificări care au ieşit din uz. Cândva populara clasificare a 
oamenilor în patru tipuri temperamentale sau umori (coleric, flegmatic, 
sangvin şi melancolic), deşi a .continuat într-o anumită măsură să inspi- 
re artiştii, nu mai este privită ca reflectând vreo corespondenţă cu vreun 

tip psihologic afişat de oamenii zilelor noastre. Ideal, ceea ce urmărim 
este harta exactă a similarităţilor şi deosebirilor reale descoperite în 
lumea reală. Astfel, ceea ce deja avem şi probabil vom continua să 
avem este cumva o potrivire imperfectă. Cu toate că ştiinţa, pe măsură 
ce progresează, ameliorează vizibil calitatea inventarului nostru, există 
cu toate acestea loc pentru preocuparea dacă ştiinţa - adică toate 
ştiinţele la un loc - surprinde în fapt ceva din ceea ce există. 

în secţiunile ce vor urma vom examina câteva elemente ce au 
apărut mai rar sau mai des în inventarierile tradiţionale: substanţă şi 
accident, entităţi spaţio-temporale, entităţi abstracte, fiinţe necesare şi 
fiinţe contingente, evenimente şi procese. Să remarcăm că toate aceste 
elemente au fost privite drept categorii prime. 


Substanţă şi accident 


Substanţă. O substanţă este definită în mod obişnuit ca ceva 
„capabil să existe independent". Expresia „capabil să existe independent" 
nu este uşor de interpretat, dar este de obicei înţeleasă cu referire nu atât la 
ceea ce ar putea exista într-adevăr prin sine (lucruri care sunt ceea ce 
sunt), cât la cele care pot fi concepute ca existând în sine şi 
independent de orice altceva. 

Să considerăm o minge roşie. Aşa cum stau lucrurile, mingile 
roşii trebuie să fie fabricate de cineva, aşa că, în acest sens, nu putem 
spune că există prin ele însele. Cu toate acestea, o minge poate fi con- 
cepută, sau imaginată, ca existând prin sine. Putem demonstra aceasta 
prin două exerciţii experimentale de gândire. în primul, să ne imaginăm 
universul distrus progresiv. Ar putea ca ultimul lucru rămas să fie o 
minge roşie? Imaginându-ne acest lucru, nu găsim nici ο rațiune de ce 
nu ar fi posibil aşa ceva. în al doilea experiment de gândire, să ni-l 
imaginăm pe Dumnezeu creând lumea. Ar fi putut să creeze o singură 
minge roşie şi nimic altceva? Aici, cineva s-ar putea nelinişti, chiar 
îndreptăţit, despre cum poate exista o minge roşie fără să existe lumină 
sau cineva care să o perceapă, dar pare că nu există nici o rațiune pen- 
tru care Dumnezeu nu ar fi putut crea ceva identic, moleculă cu mole- 
culă, cu ceva ce noi gândim a fi minge roşie. 

Să încercăm un experiment similar cu roşu. Ar putea fi distrus 
universul astfel încât să nu mai rămână decât roşul? Ar fi putut Dum- 
nezeu să creeze roşul şi să se oprească? Răspunsul pare a fi în ambele 
cazuri negativ, iar motivul este simplu: trebuie să existe ceva - o 

minge, un măr, orice - care să fie roşu; roşul nu poate exista prin sine. Prin 
urmare, o minge (dar nu roşie) este o substanţă - adică ceva capabil să existe 
independent. 

Accident. Accident este folosit ca termen tehnic în filosofic 
Elemente precum roşu, pare nu pot exista prin sine, sunt denumite acci- 
dente. Altele, probabil cuvinte mai familiare folosite ca sinonime pen- 
tru accidente în acest sens sunt proprietate, caracteristică, calitate şi 
trăsătură. Despre accident (sau proprietăți, calităţi, caracteristici, trăsă- 
turi) spunem că sunt atribuite substanţelor sau califică, sau sunt ade- 
vărate despre substanţe. Chiar şi la o proprietate pe care ceva trebuie 
să o aibă, în acest sens tehnic, ne referim ca la un accident. 

Esenţă. Esenţa (sau natura) a ceva este definită drept ceea ce tre- 
buie să fie un lucru pentru a fi un lucru de acel tip. Este parte a esenței 
sau naturii unui cal să fie un mamifer, de exemplu, dar nu este o parte 
a esenței sau naturii unui cal să fie şchiop - deşi, în fapt, unii cai sunt 
într-adevăr şchiopi. Un cal este cu necesitate un mamifer, nici un cal nu 
este cu necesitate şchiop. 

Deşi accident este folosit, ca în paragraful anterior, ca sinonim 
pentru proprietate, în discuţiile despre esenţă sau natură proprietăţile 
accidentale sunt câteodată deosebite de proprietăţile esenţiale. (Termi- 
nologia tradiţională este înşelătoare; accidentele sunt ceea ce substan- 
tele deţin, dar accidental este antonimul lui esențial.) O persoană poate 
avea ca proprietăţi accidentale ochii albaştri, poate cântări 50 kg. Sau 
s-ar fi putut naşte în Missouri. Acelaşi om ar putea avea proprietăţi 
care-l definesc ca ființă umană: este o vieţuitoare, este mamifer şi - 
probabil - raţional. (Nu este întotdeauna clar dacă o proprietate dată 
este esenţială sau accidentală. Controversa continuă, de exemplu, cu 
privire la natura umană - care, adică, sunt acele proprietăţi necesare 
pentru ca o ființă să fie ființă umană - şi, prin urmare, să fie posedată 
de toţi oamenii.) 


Entităţi spaţio-temporale 


Strâns înrudită cu ideea de substanță este cea de entitate spaţio- 
temporală. Printre asemenea entităţi se includ oamenii, mesele şi scau- 
nele, stelele, curcubeele, norii... Entităţile spaţio-temporale sunt numi- 
te astfel pentru că, în orice moment de timp ele au o anumită poziţie în 
spaţiu. (Sau, dacă preferaţi, entităţile spaţio-temporale sunt întotdeauna 
undeva în spaţiu-timp.) Fiecare entitate spaţio-temporală îşi are propria 

sa istorie, care reprezintă suma totală a transformărilor suferite de aceasta atâta 
timp cât a rămas identică cu sine. 

Entitățile spațio-temporale sunt altă dată denumite individualii 
sau individualii concrete. Anumite individualii sunt bine determinate, 
deci uşor de distins de alte individualii, de tipul său sau de altul. Mesele 
şi scaunele constituie un exemplu de astfel de individualii. Alte indi- 
vidualii sunt mai puțin determinate, mai puțin ferm delimitate şi în ace- 
eaşi măsură mai greu de distins de alte individualii. Norii şi curcubeele 
sunt exemple de acest fel, iar un val marin individual pare a fi greu de 
încadrat în categoria entităților spațio-temporale. 

În orice caz, nu toți filosofii pun semnul egal între a fi entitate 
spațio-temporală şi a fi individual. (Toate entitățile spațio-temporale 
sunt individualii, dar nu rezultă că orice individual este o entitate spa- 
țio-temporală.) Să luăm ca exemplu îngerii. Un înger, deşi un individual, 
nu este o entitate spaţio-temporală. Sau să presupunem că numărul trei 
este un individual - adică, numărul care este, şi nu altul. Cu siguranţă, 
avem o greşită înţelegere dacă întrebăm unde, la un moment dat, este 
localizat numărul trei. (Cineva ar putea răspunde că numărul trei este 
localizat în tărâmul numerelor, dar aceasta nu este o localizare spaţială 
- nu este un „unde" în sensul obişnuit.) 

Un răspuns pe care unii filosofi l-au dat la întrebarea „Ce este?" este, 
pur şi simplu, „entități spațio-temporale”. Astfel, tot ceea ce pare a nu fi 
entitate spaţio-temporală trebuie analizat în termeni de entităţi spaţio- 
temporale. Nu există, de exemplu, roşu, ci numai entități spaţiotemporale 
roşii. Similar, nu există numărul trei, ci numai clasa tuturor tripletelor spaţio- 
temporale. Şi aşa mai departe. 

Această perspectivă este numită uneori materialism, deoarece 
entităţile spaţio-temporale se apropie foarte mult de ceea ce numim în 
mod obişnuit obiecte materiale. Este, de asemenea, asociată cu nomi- 
nalismul, definit ca punctul de vedere după care numai particulariile 
(sau existențele particulare) sunt reale. Cuvântul nominalism, derivat 
din latinescul nomen, însemnând nume, este adecvat acestei poziţii, 
deoarece termenii generali - termeni care se aplică mai multor indivi- 
duali - sunt înţeleşi ca „simple nume", derivându-şi întregul înţeles din 
similarităţile şi diferenţele individualiilor concrete. 

Particulariile abstracte. Anumiți metafizicieni au menţinut po- 
ziția după care proprietăți precum aceea de a fi roşu şi a fi rectangular 
pot exista în locaţii particulare ale spaţiu-timp-ului fără a fi atribuite 

substanţelor sau a califica substanţele. Proprietăţile astfel „abstrase" 
sunt denumite particularii abstracte. Prin contrast, particulariile con- 
crete - ex.: o minge roşie, o frunză verde, o masă - ar trebui înţelese 
atunci ca seturi de particularii abstracte co-ocurente. Despre abstractele 
ocurente spunem că sunt coprezente. Fiece frunză verde conţine 
instanţa sa particulară de verde. O instanţă a culorii verde este numită 
un particular abstract deoarece a fost abstrasă dintre - sau izolată prin 
gândire de - instanţele altor proprietăţi, care, luate împreună, formează 
frunza concretă. Particulariile abstracte, sau cazuri ale unor genuri, sunt 
uneori numite şi instanțe de calitate sau tropi. 


Fiinţe necesare şi fiinţe contingente 


Unii metafizicieni au împărțit toate lucrurile care există în două 
categorii: fiinţe necesare, definite ca fiinţe care nu pot să nu existe, şi fiinţe 
contingente, care pot să nu existe. 

Fiinţele necesare. Dubla negaţie din definiţia de mai sus a fiinţei 
necesare este, bineînțeles, deliberată. Şi, a spune că o ființă necesară nu 
poate să nu existe este din nou, bineînţeles, acelaşi lucru cu a spune că 
ea trebuie să existe, că ea este în mod obligatoriu. Nu există un acord 
general printre metafizicieni cu privire la faptul dacă există într-adevăr 
fiinţe necesare. Dumnezeu, dacă există, este cel mai plauzibil candidat 
şi, într-adevăr, mulți filosofi susţin că, în timp ce există indefinit de 
multe fiinţe contingente, există o unică ființă necesară. 

Există, totuşi, şi alţi candidaţi la includerea în categoria fiinţelor 
necesare. Numerele şi alte entități matematice, privite ca existând în propria 
lor lume, independent de gândirea sau invenţia umană, au fost uneori înţelese 
ca astfel de fiinţe necesare. 

Fiinţe contingente. Aproape toţi metafizicienii cad de acord că 
noi înşine şi ceilalţi oameni, precum şi toate obiectele care ne încon- 
joară în lume sunt fiinţe contingente. Toate aceste ființe, sau existenţe, 
ar fi putut să nu capete existenţă. Dacă lucrurile ar fi stat altfel, oricare 
sau toate aceste ființe ar fi putut să nu fi fost nicicând. Este uşor de Ίπίε- 
les dacă luăm în consideraţie cazuri particulare. Mai întâi, existenţa 
noastră şi a tuturor lucrurilor ce ne înconjoară, şi ceilalți oameni, şi 
obiectele, depind de o gamă largă de factori bine determinaţi ai istoriei 
universului. Dacă soarele nostru nu s-ar fi format împreună cu sistemul 
său de planete, de exemplu, e uşor de ghicit că masa din biroul meu nu 
ar fi existat. ἡ 

în al doilea rând, există întotdeauna factori relativ localizaţi care 
afectează existenţa lucrurilor particulare. Compania care a fabricat masa 
mea ar fi putut da faliment înainte de a o fabrica sau ar fi putut să de- 
cidă încheierea producţiei pentru acest model. Un exerciţiu fascinant şi 
care furnizează mai multă înţelegere a contingenţei este încercarea de a 
vă gândi la „tot ceea ce ar fi putut fi altfel" şi care ar fi avut ca rezultat 
faptul că dumneavoastră nu aţi fi fost. Bineînţeles, nu a fost necesar ca 
părinţii dumneavoastră să se fi întâlnit, să se fi căsătorit şi să fi avut 
copiii pe care i-au avut. Din faptul că existaţi, rezultă că ați avut un 
dram de noroc metafizic! (Ciudat, dacă n-aţi fi intrat în existenţă, nu aţi 
fi fost nenorocos, de vreme ce, în acel caz, nu aţi fi existat pentru a fi 
nenorocos. Strict vorbind, dacă n-aţi fi ajuns niciodată să existaţi, nu 
am fi putut vorbi de neintrarea dumneavoastră în existenţă.) 


Evenimente şi procese 


Mulţi metafizicieni au susţinut că a descrie realitatea în termeni 
de substanţe discrete cu proprietăţile lor statice înseamnă a oferi un 
inventar de bază inadecvat. Pentru a remedia această inadecvare este 
imperios necesar să vorbim în termeni de evenimente şi procese, care 
sunt, în această perspectivă, mai fundamentale decât substanţele sau 
entitățile spaţio-temporale. 

Evenimente. Eveniment provine din verbul latinesc evenire, în- 
semnând a se întâmpla, a se produce. Faptul că mingea este roşie nu 
este un eveniment, dar faptul că mingea este lovită cu piciorul este un 
eveniment, pentru că ceva s-a întâmplat. Mingea devenită roşie - să 
zicem că a fost vopsită - este ceva asemănător unui eveniment. Eve- 
nimentele pot dura puţin sau mai mult, dar există întotdeauna un inter- 
val de timp în care se petrec. 

Nu există un acord general despre cum ar trebui să analizăm con- 
ceptul de eveniment. Evenimentele se întâmplă întotdeauna individua- 
lilor? Unele, cu siguranţă că da. Faptul că ra-am înroşit este un eveni- 
ment care mi s-a întâmplat mie. O furtună sau un ambuteiaj este tot un 
eveniment (unul complex, compus din multe evenimente mici), dar nu 
este clar dacă asemenea evenimente se întâmplă unor individualii spe- 
cificabile. (Probabil ar trebui privite mai degrabă ca schimbări afectând 
regiuni spaţio-temporale.) Cum s-a mai sugerat uneori, evenimentele ar 
trebui înţelese în termenii unei transformări de proprietăţi: înroşirea este, 
printre alte lucruri, o transformare a culorii unei anumite regiuni a feţei. 

Un tip special de transformare este cunoscută sub denumirea de 
transformarea Cambridge“. O transformare Cambridge a lui X este ο 
transformare care nu alterea/.ă nici una dintre proprietăţile reale ale lui 
X. X devine mai scund ca Y deoarece Y a crescut, iată un bun exemplu 
de transformare Cambridge. A deveni mai scund pentru că altcineva a 
crescut este alt tip de transformare decât micşorarea. (Vezi transfor- 
marea Cambridge în Glosar pentru o explicaţie a originii termenului.) 

Procesele. Granița dintre evenimente şi procese nu este rigidă. 
Putem defini în mare un proces drept o serie interrelaţională de eveni- 
mente. Există o mişcare distinctă în metafizică cunoscută sub denu- 
mirea de filosofia procesului, cel mai eminent aderent al său fiind 
Alfred North Wlatehead (1861-1947). Filosofii procesului pun accen- 
tul pe: (1) continua transformare a caracterului universului, denumită 
proces creativ şi (2) procesul are un caracter primordial, înțelegând 
prin aceasta că individualiile sunt (compuse din) procese. Parafrazându-l pe 
Whitehead, aceasta înseamnă că modul în care o entitate devine (sau se 
transformă) constituie ceea ce entitatea este. 


Metafizică descriptivă versus metafizică revizionistă 


Filosofii din toate timpurile care au încercat să clarifice care sunt 
categoriile prime sau să dezvolte inventării sistematice ale principalelor 
tipuri de lucruri pot fi clarificaţi în funcţie de distanţa de la care au por- 
nit relativ la concepţiile simțului comun despre lume şi modalităţile 
obişnuite de a vorbi despre aceasta. în timpurile noastre, P.F. Strawson 
(n. 1919) a introdus termenii de metafizică descriptivă şi metafizică 
revizionistă pentru a acoperi cele două extreme pe o scală măsurând" 
distanţa de pornire de la simţul comun şi limbajul obişnuit. 


Metafizica descriptivă 


Metafizica descriptivă se vede menită să elucideze, să clarifice 
categoriile deja utilizate. Acestea sunt încorporate imaginii pe care 
simţul comun şi limbajul o dau despre lume. Metafizica descriptivă 
ținteşte să genereze mai multă claritate pentru conceptele familiare, 
făcându-ne să le înțelegem mai reflexiv şi mai explicit. Cei care înţeleg 
metafizica drept analiza categoriilor prime sunt înclinați să-şi privească =- . 
„descriptiv" sarcina ce o au de îndeplinit. ο ο wA 

Metafizica revizionistă 


Metafizica revizionistă se bazează pe presupoziţia conform căre- 
ia categoriile în uz, exprimate în limbajul obişnuit, sunt prea deficiente 
pentru a putea fi recuperate şi ar trebui înlocuite cu altele noi şi mai 
bune, dezvoltate de filosofii înşişi. Mulţi filosofi mari au produs sis- 
teme metafizice revizioniste, care ţintesc sau au ţintit să furnizeze un 
inventar de bază mai bun decât cel exprimat de categoriile obişnuite. 

Nu este surprinzător că filosofii c;ire gândesc metafizica în ter- 
menii inventarului de bază al realităţii par să-şi înţeleagă sarcina în 
spirit revizionist. Asta pentru că întrebarea cu privire la ce ar trebui să 
conţină un asemenea inventar (care este o întrebare cu privire la reali- 
tatea însăşi) nu are nimic dc-a face cu acele categorii sau concepte care 
se află întâmplător în uz în societatea respectivului metafizician revi- 
zionist. Baruch Spinoza (1632-1677), care a susţinut că există o singură 
substanță ce ar putea fi numită atât Dumnezeu cât şi Natură (deus sive 
natura este, de fapt, termenul pe care l-a folosit), este un exemplu cla- 
sic de fizician revizionist. 


Utilitatea metafizicii 


Metafizică şi ştiinţă 


Deşi metafizica a avut o istorie lungă şi distinctă, ea a devenit - 
mai ales în secolul douăzeci - ţinta atacurilor din partea filosofilor 
antimetafizici. (Cel mai faimos grup de filosofi antimetafizici a aparţi- 
nut mişcării filosofice denumite pozitivism logic, care a avut cea mai 
mare amploare în anii 20'-30', iar câteva dintre punctele lui de vedere 
sunt încă influente.) Atacul s-a dat pe mai multe direcţii, dar întotdeau- 
na de pe poziţiile succesului ca atare perceput al ştiinţelor naturale. 
(Considerând provocarea lansată metafizicii de către ştiinţă, ar trebui să 
nu uităm că, în ciuda succesului evident, nu putem prezuma că ştiinţa 
reprezintă singura cale spre explicarea realităţii.) 


Un argument în sprijinul inutilităţii metafizicii este următorul: 
metafizica ori stă în preajma categoriilor comune ori nu este deloc. 
Dacă se construieşte în apropierea categoriilor comune, tot ceea ce face 
este să recicleze platitudini, cosmetizându-le. A spune că există sub- 

stanțe şi accidente nu este altceva decât modul elaborat de a spune că 
vorbim despre lume în substantive şi adjective; a accentua evenimen- 
tele şi procesele este numai un mod pretenţios de a spune că nu putem 
reda povestea realităţii fără a utiliza verbele. Pe de altă parte, dacă 
metafizica se desprinde de categoriile comune, ea devine speculativă - 
un fel de basm care vrea să treacă drept ştiinţă. Metafizica speculativă 
este respinsă ca fiind fotoliul pseudoştiinţei, o încercare de a penetra 
secretele universului fără observaţie sau experiment. 

Alt argument în sprijinul inutilităţii metafizicii se aplică cel mai 
direct metafizicii revizioniste. Dat fiind faptul că suntem obligaţi, sub 
presiunea ştiinţei, să transformăm şi să corectăm imaginea comună 
despre lume - adică aceea încorporată categoriilor şi conceptelor vieţii 
de zi cu zi - de ce ar trebui să luăm în consideraţie modificări şi corecţii 
propuse din afara ştiinţei? întrebarea se bazează pe presupoziţia după 
care corecţiile la care ne obligă cei care experimentează şi observă sunt 
mai convingătoare decât cele impuse de metafizicienii „speculativi”. 

Deşi atacurile la adresa metafizicii au probabil un scop folositor, 
acela de a îmblânzi pretenţiile sale mai extravagante de a fi o sursă de 
cunoaştere a lumii bazată pe gândirea pură, asemenea atacuri se 
bazează în general pe presupoziţia îndoielnică după care ştiinţele naturale 
furnizează un inventar bazai complet şi în întregime adecvat. Se poate 
vedea că este implicată ο presupoziţie îndoielnică luând în consideraţie 
următorul raţionament: 


_Ştiinţa_nu_studiază sufletele 


Aşadar, sufletele nu există. 


S-ar putea sau nu să existe suflete, dar acest raționament cu 
siguranţă nu stabileşte că ele nu există. Aceasta se susține pe premisa 
ascunsă (şi îndoielnică) după care, dacă ceva nu este studiat de ştiinţă, nu 
există. O metafizică adecvată se presupune că furnizează un loc pentru tot 
ceea ce ştim, indiferent dacă provine din ştiinţă, tradiție religioasă, artă 
sau viaţa cotidiană. Probabil ceea ce ştim cu adevărat din toate aceste 
surse este acelaşi lucru cu ceea ce ştim numai din ştiinţă; totuşi, aceasta 
nu poate fi asumată cu uşurinţă. 


Angajamentul ontologic 


O critică şi mai subtilă a metafizicii (şi care nu se bazează pe 
„triumful ştiinţelor naturale") poate fi adusă astfel: deşi nu este ade- 

vărat că tot ceea ce au menţionat vreodată fiinţele umane sau au vorbit 
despre este real - Moş Crăciun şi Zeus nu există, cu siguranţă, nu există 
grifoni şi unicorni şi s-ar putea să nu existe fantome sau politicieni cin- 
stii - derivăm încă inventarul a ceea ce este real din ceea ce găsim 
convenabil de vorbit. Dacă avem motive întemeiate să vorbim despre 
X-uri, atunci există X-uri. Filosofii folosesc expresia angajament onto- 
logic pentru a denumi angajamentul faţă de existenţa a ceva. (Ontos 
este cuvântul grecesc pentru „fiinţă”.) Cât de mult presupune acest an- 
gajament este ceva asupra căruia filosofii nu cad de acord. Aceasta ar 
putea fi o critică a metafizicii, din moment ce respinge ideea că ar 
exista categorii prime şi inventării de bază. 


Ontologia cu pretenţii 


Ontologia cu pretenţii priveşte angajamentul ontologic ca pe o 
chestiune de maximă importanţă. De exemplu, „Există dorinţe incon- 
ştiente?" este o întrebare care, din perspectiva ontologiei cu pretenții, 
ar pretinde un serios proces de gândire pentru a primi un răspuns. Con- 
form acestui punct de vedere, ceea ce există în realitate nu se reduce la 
întrebarea ce găsim convenabil pentru a fi menţionat.”In această per- 
spectivă, are sens să întrebăm chiar şi cum este posibil (pentru a nu 
spune folositor) să vorbim despre ceva ce nu există. 


Ontologia ieftină 


Ontologia ieftină este considerată în discuţiile filosofice contemporane 
o strategie de abatere deliberată. Conform punctului de vedere al ontologiei 
ieftine, întrebarea cu privire la existenţa dorințelor inconştiente primeşte 
lesne un răspuns. Există dorinţe inconștiente pentru că, în scopul înţelegerii 
comportamentului uman, este de folos să utilizăm teorii - de exemplu, 
psihanaliza freudiană - care vorbesc despre asemenea dorinţe. Nu este necesar 
să presupunem că nu există dorinţe inconștiente: întrebarea dacă există sau nu 
s-ar putea să nu fie separată de cea cu privire la puterea explicativă a teoriilor. 


Atitudinea natural-ontologică 


La începutul secolului douăzeci, mulţi dintre cei care au scris 
despre ştiinţă s-au întrebat dacă există de fapt mese sau scaune: proba- 
bil că numai microcomponentele lor (electroni, protoni etc.) sunt cu 
adevărat reale. A existat şi preocuparea de a răspunde la întrebarea dacă 

sau nu există electroni şi protoni, din moment ce nimeni nu i-a văzut 
vreodată. De fapt, avem motive foarte întemeiate să vorbim despre 
mese şi scaune şi avem motive foarte întemeiate să vorbim despre pro- 

toni şi electroni. Cum relaţionează aceste variate lucruri despre care 
suntem întemeiaţi să vorbim este o poveste complicată ce presupune şi 
analiză, şi cercetare empirică. Perspectiva după care cea mai bună re- 
ferinţă a vorbirii noastre este şi cel mai bun acces către ceea ce este 

real este denumită atitudine natural-ontologică (prese. ANO). 


Dualismul: problema raportului minte-corp 


Problema raportului minte-corp este probabil cea mai importan- 
tă dintre problemele metafizice. In forma ei contemporană este înrudită 
îndeaproape cu întrebarea dacă ştiinţele fizice ne oferă o perspectivă 
completă a realităţii. în esenţă, problema raportului minte-corp este în- 
trebarea dacă există minţi, suflete sau spirite nonfizice. Principala for- 
mă în care. se ridică această problemă este înţelegerea naturii fiinţelor 
umane. 

Problema raportului minte-corp uneşte mai multe serioase nedu- 
meriri. Simţim că avem acces (din interior) la un tărâm calitativ distinct 
în care luăm cunoştinţă de viaţa noastră mentală, de gândurile, senti- 
mentele şi dorinţele noastre. Cum putem face aceasta în legătură cu 
imaginea despre noi înşine pe care ne-o oferă ştiinţa, în special prin 
neurofiziologie? Din punct de vedere subiectiv, găsesc că eu sunt cen- 
trul lumii. Din punctul ştiinţific de vedere, lumea nu are centru şi, prin 
urmare, în modul în care experimentez propria-mi viaţă este încorpo- 
rată o iluzie. Când ştiinţa îmi spune că apa este de fapt H 0, pot accep- 
ta fără probleme. Dar când ştiinţa îmi spune că sunt un organism com- 
plicat a cărui viaţă interioară poate fi explicată în termenii biologici, 
chimici şi fizici, mi-e teamă că a fost lăsat deoparte ceva important. 


Sufletele 


Conform multor perspective tradițional-religioase, ceea ce a fost 
uitat de ştiinţă este sufletul. Mulţi oameni se cred încă în posesia su- 
fletelor (şi poate au dreptate). Sufletul, deşi legat de corp într-un mod 
misterios, este văzut ca fiind separat de acesta şi capabil să-i supravie- 


106 Capitolul 4 


țuiască după pieire. Cei care cred în suflete - adică, am spune noi, sunt 
angajaţi ontologic față de acestea - pe baza credinţei religioase, nu par 
afectaţi nici de raţionamentele filosofice pure şi nici deranjaţi de încurcăturile 
generate de acest angajament ontologic. Din punct de vedere pur filosofic, 
este neclar cum ajută sufletele la explicarea existenţei şi a naturii vieţii 
noastre mentale şi în aceeaşi măsură neclar cum relaţionează ele cu trupurile 
care le însoțesc. 


Dualismul 


Termenul dualism provine din latinescul duo, însemnând doi sau 
dublu. Dualismul este perspectiva după care există două tipuri de sub- 
stanţe fundamental distincte şi ireductibile. (Substanţă înseamnă aici 
doar materialul ca atare din care este constituită realitatea.) Cineva ar 
putea defini dualismul şi în termenii categoriilor. Astfel definit, dualis- 
mul este punctul de vedere după care nu putem vorbi despre realitatea 
în întregul ei fără a folosi două seturi distincte de categorii, nici una 
dintre ele neputând fi analizată în termenii celeilalte. Singura formula- 
re influentă a dualismului a fost dată în secolul şaptesprezece de Renne 
Descartes (1596-1650) şi a ajuns să fie numită dualism cartezian. 


Dualismul psiho-fizic 


Dualismul cartezian este o formă a ceea ce numim dualism psi- 
ho-fizic. Această formă de dualism spune că unul dintre fundamentalele 
tipuri de substanţă este mintea sau spiritul. Celălalt tip fundamental de 
substanță este corpul (sau materia, sau fizicul). Deşi cea mai interesan- 
tă aplicaţie a dualismului psiho-fizic se face fiinţelor umane, este im- 
portant să înţelegem că dualismul psiho-fizic (sau, pe scurt, dualismul) 
este un răspuns general perfect la întrebarea „Ce este?" Din nou, vom 
ilustra printr-un experiment de gândire. Să presupunem că Dumnezeu 
ar fi creat îngeri şi pietre şi nimic altceva. Dualismul ar da metafizica 
perfectă a unui asemenea univers, deoarece categoria de spirit ar fi 
necesară pentru Dumnezeu şi îngeri, iar cea de corp pentru roci. Este 
adevărat chiar dacă în acel univers nu ar exista nimic care să fie şi corp, 
şi spirit. 

Cartezianism 


Descartes a fost moştenitorul unei lungi tradiţii religioase, roma- 
no-catolicismul, care a învăţat (şi învaţă) că oamenii au un suflet non- 
material şi cu adevărat nemuritor. Totuşi, Descartes a vrut să dea o bază 
pur filosofică credinţei în suflet sau minte. A fost preocupat de aseme- 
nea să găsească în sistemul său metafizic un loc pentru tabloul ştiinţi- 
fic recent al lumii. în chiar timpul lui Descartes ştiinţa ajunsese capa- 
bilă pentru prima dată în istorie să dea o fizică comprehensivă care, 
într-un singur corpus explicativ, oferea o perspectivă asupra mişcărilor 
corpurilor pe şi în apropierea suprafeţei Pământului şi asupra mişcărilor 
corpurilor cereşti. Descartes, entuziasmat de noua ştiinţă, a acceptat 
explicația mecanică a naturii, cu o singură excepţie: mintea omului. 
Ceea ce a presupus respingerea viziunii tradiţionale conform căreia 
plantele şi animalele aveau suflet (deşi suflete de grad mai mic) şi înlo- 
cuirea ei cu punctul de vedere după care animalele şi plantele sunt. doar 
maşinării complicate, de o mare fineţe. 


Argumente în sprijinul dualismului 


Argumentele pur filosofice, de tipul celor înaintate de Descartes, 
vor să convingă independent de convingerile religioase. (Ar trebui să 
adăugăm că, chiar dacă acestea nu au succes, persoanele religioase - 
care în nici un caz nu se bazează pe argumente - nu au nevoie să re- 
nunţe la dualism.) Să vedem două argumente înaintate cu originalitate 
de Descartes şi, ulterior, în variate forme, de alţi gânditori. 


Argumentul 1 


Primul argument este formulat după cum urmează: 


Pot gândi; 
Corpurile nu pot gândi; ` ~ 


Prin urmare, nu sunt un corp. 


Deşi argumentul este convingător, pentru multe persoane nu este 
evident că ar trebui să acceptăm a doua premisă. Bineînțeles, dacă ne 
gândim la corpuri - corp, aici şi în discuțiile generale de acest tip, 

înseamnă pur şi simplu, „obiect fizic" - de un grad relativ inferior, precum 

` pietrele şi beţele, ar părea evident că acestea nu gândesc. Dar dacă ne gândim 
la corpuri precum al nostru, nu este evident că un corp nu poate gândi. Pe 
baza acestor consideraţii, filosofii au formulat următorul argument 
anticartezian: 


Sunt un corp; 


Pot gândi, 


Prin urmare, unele corpuri pot gândi. A 


Cum am putea evalua comparativ argumentul cartezian şi cel 
anti-cartezian? Nu este ceva asupra căruia toată lumea să cadă de acord. 
Chiar faptul că cineva poa<e formula un argument cartezian valid şi 
unul anti-cartezian valid indică dificultatea rezolvării acestor chestiuni. 
Care dintre cele două argumente va fi găsit mai convingător va depinde 
de intuiţiile cu privire la evidenţa (mai bine zis evidența comparativă a) 
premiselor lor. Cei care cred că e mult mai evident că nu pot gândi cor- 
purile decât că au corpuri, vor înclina să accepte argumentul cartezian; 
cei care cred că e mai evident că sunt corpuri decât că aceste corpuri nu 
pot gândi, vor tinde să accepte argumentul anti-cartezian. Descartes 
credea că esenţa minţii este gândirea. Termenul său oficial pentru min- 
te, expresia latinească res cogitans, înseamnă „lucru gânditor". Consi- 
dera că esenţa corpurilor este întinderea, proprietatea de a avea exten- 
sie spaţială, şi termenul său oficial pentru corp, expresia latinească res 
extensa, înseamnă „lucru cu întindere”. 


Argumentul 2 


Al doilea argument în sprijinul dualismului poate fi formulat după 
cum urmează: 


Nu mă pot îndoi că am o minte; 
Nu mă pot îndoi că am un corp; 


Prin urmare, mintea mea ŞI corpul meu nu sunt identice. 


Lui Descartes i-a părut că, indiferent de cum ar fi ajuns la îndo- 
ială, nu se putea îndoi că are o minte (adică, ceva care gândeşte), de 
vreme ce îndoiala însăşi este o formă de gândire. S-ar putea să gândesc 
că merg, dar să mă înşel, pentru că am adormit sau halucinez, dar nu 

pot să gândesc că gândesc, iar pe urmă să se dovedească că m-am înşe- 
lat, pentru că dacă gândesc, atunci gândesc. Aceste reflecţii l-au condus 
pe Descartes la formularea faimosului său Cogito ergo sum: „gândesc, 
deci exist”. 

Deşi mulţi dintre noi găsesc ideea că s-ar putea să nu avem cor- 
puri mai degrabă nebunească, Descartes s-a gândit că ar putea genera 
îndoială chiar şi cu privire la această chestiune neîndoielnică. Să pre- 
supunem, de dragul acestei discuţii, că ambele premise ale acestui 
argument sunt - sau cel puţin ar putea fi - adevărate. Urmează logic 
concluzia lui? Să presupunem că este susținută de următoarea idee: 
dacă A are o anumită proprietate şi B nu o are, A şi B trebuie să fie non- 
identice; adică, A şi B nu pot fi unul şi acelaşi. Următorul argument 
valid se bazează pe acest principiu: 


Ucigaşul are un tatuaj la încheietura braţului; 
Pivnicerul nu-l are; 
Deci, pivnicerul nu este ucigaşul. 


Cu toţii înţelegem de ce pivnicerul nu poate fi ucigaşul. Totuşi, 
deşi această formă de argumentare funcţionează pentru cele mai obişnuite 
proprietăţi, nu funcţionează pentru anumite proprietăți presupunând 
cunoaşterea, credința sau îndoiala. Un exemplu va clarifica aceasta. 

A existat o vreme în care nimeni nu cunoştea că Luceafărul de 
dimineaţă şi Luceafărul de seară erau unul şi acelaşi corp ceresc - pe nume 
planeta Venus. Cineva ar fi putut argumenta odată: 


Sunt sigur că am văzut Luceafărul de seară; 

Mă îndoiesc că am văzut vreodată Luceafărul de dimineaţă (de 
vreme ce nu m-am trezit niciodată devreme); 
Prin urmare, Luceafărul de dimineață nu poate fi 
Luceafărul de seară. 


. 


Acest raționament clar nevalid ne arată că principiul general αἱ 
argumentării de la divergenţa proprietăţilor la non-identitate nu funcţionează 
pentru proprietăţi implicând credinţa sau îndoiala. 

Argumente în sprijinul non-sinonimiei 


între epoca lui Descartes şi a noastră multe dintre argumentele 
înaintate în favoarea dualismului sunt realmente versiuni noi ale celui 
de-al doilea argument. Luate împreună le putem numi argumente în 
sprijinul non-sinonimiei. Asemenea argumente se bazează pe ideea că 
termenii pe care îi folosim pentru a descrie viaţa noastră interioară - 
„sunt trist”, „îmi amintesc călătoria la Paris", „resimt o durere acută", 
„savurez această îngheţată” - nu semnifică acelaşi lucru (sunt non- 
sinonime) cu oricare dintre termenii care descriu corpurile noastre - de 
exemplu, limbajul  neuropsihologiei. (Ceea ce este perfect adevărat. 
Totuşi, nu rezultă de aici că viaţa noastră interioară nu poate fi identică 
cu evenimentele sau stările corpurilor noastre. Din nou, vom demonstra 
aceasta printr-un exemplu. Cuvântul /umină este  non-sinonim cu 
„descărcare electrică" şi cuvântul apă este non-sinonim cu „H Οἱ în 
acelaşi timp, lumina este o descărcare electrică şi apa este H ‚O, Cu toţii 
vom recunoaşte atunci că ceea ce urmează este un argument nevalid: 


Nu mă pot îndoi că apa este apă; 
Mă ndoi—eă HO: 


Prin urmare, apa nu este ΗΟ. 


„Apa" joacă un rol în viețile şi gândurile noastre, „H O" altul; ele 
nu au aceeaşi semnificaţie. Dar semnificația cuvintelor şi expresiilor 
limbajului nostru nu sunt întotdeauna ghizi buni în construcția realității. 
Asta nu înseamnă că viața noastră interioară este identică cu everii- 
mentele din interiorul corpului nostru sau cu stările corpului nostru. Nu 
rezultă decât că argumentele pentru non-sinonimie nu funcționează. 


Evaluarea dualismului 


Dualismul este captivant din două motive principale. Primul, el 
acceptă o idee despre viața omenească avansată de multe dintre religii. 
Dacă spiritul şi corpul sunt distincte (non-identice), atunci există posi- 
bilitatea ca măcar spiritul să supraviețuiască morții trupului. Dar dacă 
spiritul şi corpul sunt identice, moartea corpului ar însemna moartea 
persoanei. (S-ar putea să fie posibil ca amintirile mele să fie transferate 
unui nou creier într-un moment înaintea morţii şi asta ar putea fi con- 

siderată drept supravieţuire; totuşi, puţini oameni găsesc un motiv de 
consolare în această îndepărtată posibilitate.) 

Al doilea, dualismul se potriveşte de minune cu ideea după care avem 
acces imediat, în propria noastră „cochilie", la ο lume interioară, calitativ 
distinctă, de experienţe. 

Cu toate acestea, dualismul se confruntă cu o problemă serioasă. 
El înseamnă separare absolută şi, aşa cum Descartes şi-a dat seama, 
aceasta înseamnă că spiritul poate afecta spiritul (un gând produce un 
altul), corpurile pot afecta corpurile (mişcări transmise unor părți adia- 
cente ale aceluiaşi corp sau unor corpuri adiacente). Dar, concepute 
dualist, în termenii unei separări stricte, spiritele nu pot afecta corpurile 
şi nici corpurile, spiritele. Aici este o problemă, deoarece multe feno- 
mene familiare devin misterioase, dacă nu de-a dreptul imposibile. 

Vom clarifica aceasta prin două exemple. Primul: ideea mea 
conform căreia vreau să ies la plimbare, pare, în circumstanţe obişnuite, 
să ducă la mişcări ale părţilor corpului meu - de exemplu, picioarele. 
Dar, conform dualismului, acest lucru nu ar fi posibil. A? doilea: când 
beau prea mult, gândurile îmi devin confuze. Dar, conform dualismu- 
lui, aşa ceva nu ar trebui să se întâmple. Până la urmă, băutura pre- 
supune doar corpul meu, în timp ce gândurile mele presupun exclusiv 
mintea mea. 


Paralelismul psiho-fizic 


Opiniile diferă în ce priveşte posibilitatea dualismului de a rezol- 
va problema interacțiunii minte-corp. O încercare de soluţionare este 
paralelismul psiho-fizic. Aceasta este ideea conform căreia lumea men- 
talului (sau psihicul, din grecescul psyche, spirit sau suflet) şi cea fizi- 
că merg pe drumuri paralele, dar nu se afectează una pe alta. Când îmi 
scrântesc glezna simt durere, dar ceea ce se întâmplă în corpul meu nu 
este cauza experienţei durerii. De ce paralelism atunci? ΕΙ ar rezulta 
dintr-o armonie prestabilită de Dumnezeu. Totuşi, şi mulţi dintre cei 
care cred că Dumnezeu a creat universul găsesc ideea armoniei presta- 
bilite mai degrabă implauzibilă. Punctul de vedere al „drumurilor para- 
lele, strict separate” pare implauzibil din două motive principale: (1) se 
opune sentimentului nostru că între spirit şi corp există o legătură in- 
timă; şi (2) pare că respinge posibilitatea ca o persoană să resimtă cu 
adevărat ceea ce se întâmplă în lumea fizică. 

Monismele 


Cuvântul monism derivă din grecescul monos, însemnând singu- 
lar. Monismul este punctul de vedere după care există un singur fel de 
substanță fundamentală din care este constituit totul. Monismul poate fi 
definit, de asemenea, în termeni de categorii. Astfel, monismul este 
punctul de vedere după care se poate vorbi orice cu ajutorul unui sin- 
gur vocabular fundamental. Principalele monisme sunt următoarele: 


Panpsihismul 


Panpsihismul (sau idealismul, sau idealismul obiectiv) este punc- 
tul de vedere după care tot ceea ce există are caracter de minte/spi- 
rit/psihic. Deşi a fost propus în trecut de mai mulți filosofi importanţi, 
panpsihismul nu este luat în serios de nici unu] dintre gânditorii con- 
temporani influenţi. Unul dintre motive este acela că puţini oameni 
sunt dispuşi să accepte ideea că o piatră ar putea fi un tip de spirit sau 
ar putea fi constituită din ceva cu un caracter asemănător. 


Panteismul 


Conform panteismului, tot ceea ce există este o parte a ființei lui 
Dumnezeu. Ca şi panpsihismul, panteismul a fost înaintat de mai mulţi 
filosofi proeminenţi - cel mai demn de menţionat, Baruch Spino/a (1632- 
1677) - dar, ca şi acesta, nu are nici o adeziune din partea filosofilor 
moderni profesionişti. 


Monismul neutru 


Monismul neutru este punctul de vedere după care există o sin- 
gură substanță fundamentală, nici asemănătoare mentalului, nici mate- 
rială, mai degrabă capabilă să devină una sau alta. Monismul neutral, 
deşi până la urmă a avut un singur susţinător remarcabil în persoana 
filosofului William James (1842-1910), îi impresionează pe majori- 
tatea gânditorilor de azi ca pe un compromis nefericit. 

Materialismul 


Materialismul - punctul de vedere după care tot ceea ce există 
are un caracter de corp sau materie - a fost influent-o lungă perioadă de 
timp. Unii presocratici - şi anume cei care credeau că lumea este com- 
pusă din atomi materiali - au fost materialişti şi au existat materialişti 
influenţi la graniţa secolelor nouăsprezece şi douăzeci. Materialiştii 
moderni - în mare, aceia care au trăit din secolul şaptesprezece până la 
sfârşitul celui de-al nouăsprezecelea - s-au arătat dornici să se lase ghi- 
daţi de ştiinţele naturale în răspunsul la întrebarea „Ce este?" (într-o 
anumită fază, au existat foarte mulţi savanţi care au susţinut că univer- 
sul este, în final, constituit din materie). 


Fizicalismul 


în timpurile noastre, concepția asupra universului înaintată de 
ştiinţele naturale nu mai este exprimată în termeni de materie; lucruri 
precum energie, câmpuri şi forțe au ajuns să ocupe un loc fundamental 
în tabloul realităţii oferit de ştiinţa contemporană. Prin urmare, gândi- 
tori ghidaţi de ştiinţă au început să se autoconsidere fizicalişti, unde fi- 
zicalismul se defineşte drept punctul de vedere după care totul se 
reduce la tipurile de lucruri studiate de ştiinţele fizice. 


Argumente în sprijinul fizicalismului 


Parte din atracţia exercitată de fizicalism este cea caracteristică 
oricărui monism: evită problemele ce par intrinseci dualismului. Aces- 
tea se nasc din faptul că dualismul îşi defineşte cele două categorii ire- 
ductibile ca fiind strict separate şi non-interactive, după care încearcă 
să explice interacţiunile spirit-corp (sau să descifreze interacţiunile 
aparente). 

Totuşi, motivaţia intelectuală primară a fizicalismului este suc- 
cesul ştiinţelor naturale. Acum, cum am subliniat deja, succesul ştiin- 
telor naturale nu poate fi adus ca dovadă în sprijinul faptului că nu 
există realităţi fundamentale care să nu fie studiate de ştiinţă; expe- 
riența religioasă, de exemplu, ne-ar putea oferi accesul la o zonă de 
realitate existând în afara celei vizate de ştiinţă. Cu toate acestea, după 
studierea în detaliu a extensiei progresive a gamei de fenomene pe care 

ştiinţa este capabilă să le explice, mulţi gânditori au tras concluzia că nu 
există nimic care, în principiu, iese din zona vizată a teoriei şi explicaţiei 
ştiinţifice. 

Teoriile identităţii creier-psihic 

Deşi fizicalismul este o doctrină metafizică generală, este, bine- 
înţeles, relevantă în special pentru înţelegerea de sine a omului. Ce este 
ființa umană? Răspunsurile populare au favorizat, de-a lungul vea- 
curilor, definiţii ca „spirit" sau „combinaţii dintre spirit şi corp". Aceste 
perspective populare trebuie, totuşi, respinse de un fizicalist consec- 
vent; οἱ ar putea susţine că mintea este identică cu creierul (sau cu 
creierul şi sistemul nervos central). O asemenea viziune este denumită 
feoria identităţii minte-creier sau materialism esenţial. (Să remarcăm 
că punctele de vedere care susţin identitatea psihic-creier trebuie clar 
distinse de acelea, mai tradiţionale, care văd creierul ca pe o condiţie 
necesară a vieţii mentale.) 

O presupunere corectă este aceea după care filosofii s-ar împărţi, 
aproximativ egal, în teoreticieni ai identității minte-creier şi dualişti 
psiho-fizici. (Există, bineînţeles, şi filosofi care nu au ales încă între 
cele două perspective rivale, sau - angajaţi faţă de alte teme - nu s-au 
simţit obligaţi să-şi formuleze o opinie cu privire la identitatea minte- 
creier.) Această separare poate fi explicată în cel puţin două feluri. 
Cineva ar putea spune că atât de mulţi filosofi s-au convertit la teoria 
identităţii datorită uriaşului succes al ştiinţei contemporane a creierului 
în explicaţia fenomenelor mentale. Sau ar putea spune că atât de mulți 
filosofi nu s-au lăsat convinşi deoarece a rămas un mister cum conşti- 
enta, aşa cum ο trăiesc oamenii, poate fi înţeleasă în termenii furnizaţi 
de neuropsihologie. 


Liberul arbitru ca problemă metafizică 


Ştiinţele naturale ne dau în general explicații cauzale. Demonstrăm 
că un anumit eveniment este nomic (legic) necesar date fiind evenimen- 
tele care îl preced şi condiţiile pe fondul cărora se petrece. (Aşa cum vă 
amintiţi din discuţia despre regularitatea nomică (legică) din capitolul 3, 
nomic înseamnă pe baza legilor naturii.) La nivelul microfizic (cuantic) ar 
putea exista ceva de genul unei destrămări a determinismului cauzal; pen- 

tru evenimente şi procese la scară macro, operează totuşi determinismul cauzal. 
Acest lucru este demonstrat de mişcarea bilelor de biliard, fiecare dintre ele 
cauzând mişcarea alteia în modalităţi determinate de poziţiile iniţiale, impact şi 
legile respective ale mecanicii. 

Dintr-o perspectivă fizicalistă - în acest context denumită şi na- 
turalistă - pare că nu există nici un motiv pentru care acţiunile umane 
să fie exceptate de la determinarea cauzală. Până la urmă, oamenii sunt 
părţi ale lumii fizice, ale naturii. însă foarte populara concepţie a libe- 
rului arbitru pare să implice exceptarea acţiunilor umane libere de la 
ordinea generală cauzală. 


Traiectoria unei roci/Cariera unui om 


De obicei punem în contrast modul în care se desfăşoară vieţile noastre 
cu ceea ce se întâmplă cu obiectele fizice în timp ce se mişcă în spaţiu-timp. 
Putem ilustra aceasta prin următoarea diagramă: 


TRAIECTORIA UNEI ROCI * CARIERA UNUI OM 
„a t 
t μ΄ 
΄ 
t+ | +1 
LA 
t+2 / 6-2 


Aproape cu toţii vom cădea de acord că “poziţia rocii la timpul t 
(momentul iniţial de la care s-a produs observaţia), împreună cu toate 
forțele acţionând asupra pietrei şi legile relevante ale fizicii determină 
complet poziţia pietrei în t + 1, t + 2 sau în orice moment ulterior. Să 
presupunem că piatra se rostogoleşte de pe un deal cu o pantă relativ 
complicată. în practică, s-ar putea să nu fim capabili să prezicem locul 
de finiş al mişcării pietrei, dar avem încă sentimentul că acesta este, în 
principiu, predictibil. Tot ceea ce ne opreşte să prezicem realmente este 
dificultatea de a oferi o descriere minuțioasă a condiţiilor inițiale, pre- 
cum şi complexitatea calculelor necesare. Nu există ramificații în tra- 
iectoria pietrei deoarece acest lucru este incompatibil în tot cazul cu 

necesitatea legică ca piatra să nu se fi rostogolit, deşi ar fi trebuit să o facă. 
Pe scurt, traiectoria pietrei este determinată cauzal. (Bineînţeles, putem 
organiza experimente de laborator folosind obiecte simple precum bile sau 
planuri înclinate, unde ceea ce este predictibil în principiu devine predictibil în 
practică.) 

Permiteţi-ne acum să ne întoarcem la ilustraţia segmentului de 
carieră umană. Fiecare din locurile în care traiectoria se ramifică este 
un moment de opţiune. Liniile continue indică ecra ce s-a petrecut în 
fapt, în timp ce liniile punctate, anumite alternative reale ce nu au fost 
urmate. Dacă figura noastră surprinde realitatea situaţiei umane, atunci 
poziția omului la timpul t nu determină po/.iția lui la t + 1, t + 2 sau la 
oricare moment succesiv. Aceasta pentru cfi viaţa umană conţine 
momente reale de alegere - momente în care se deschid alternative 
reale, abordabile realmente. Faptul că viaţa umană conţine momente de 
alegere este exprimat în general spunând că oamenii sunt liberi sau au 
libertate. 


Opţiunea: reală sau iluzorie? 


Nu toată lumea crede că vieţile umane conţin momentele de 
alegere ilustrate în diagrama noastră. Un fizicalist (sau naturalist) anga- 
jat va nega mai degrabă că alegem în aşa fel încât să fie implicată sus- 
pendarea ordinii cauzale generale. Conform acestei viziuni, faptul că 
experienţa noastră cu privire la propria viață conţine momente de ale- 
gere - momente în care am fi putut să facem ceva, dar nu am făcut - 
este o iluzie subiectivă. Pe de altă parte, cei care cred că alegerea este 
reală şi nu o iluzie întâmpină dificultăţi în formarea unei metafizici a 
alegerii care să nu fie profund misterioasă sau de-a dreptul miraculoasă. 


Compatibilism/Incompatibilism 


Este greu de văzut cum alegerea şi determinismul cauzal sunt 
reciproc compatibile. Ar părea că ceea ce nu pot să nu fac pentru că 
sunt determinat cauzal să fac nu este ceva ce aş putea alege să fac. Cu 
toate acestea, mulţi filosofi susțin că alegerea şi determinarea cauzală 
sunt compatibile. Poziţia lor este cunoscută atât sub numele de corn- 

patibilism, cât şi sub numele de determinism slab. Compatibiliştii 
încearcă să definească în aşa fel libertatea încât exerciţiul οἱ să nu implice 
suspendarea cauzalității. Pin punctul compatibilist de ve*dere, o persoană 
acţionează liber numai în cazul în care ceea ce face este ceea ce vrea sau 
ceea ce doreşte. Cei care neagă compatibilitatea alegerii şi cauzalității, şi 
resping prin urmare consecinţa definirii compatibiliste a libertăţii, sunt 
susţinătorii incompatibilismului sau ai determinismului tare. 


Realitatea obiectelor abstracte 


O problemă metafizică importantă este legată de statutul obiec- 
telor abstracte de genul numerelor, conceptelor şi propoziţiilor. Răs- 
punsul integral la întrebarea „Ce este?" include şi aceste articole? 

Avem raţiuni temeinice să ne angajăm ontologic față de existenţa lor? înainte 
de a încerca o discuţie clară despre statutul ontologic al obiectelor trebuie să 
spunem câte ceva despre natura lor. 


Numere şi numerale 


Cuvântul abstract are mai multe înţelesuri filosofice; aici, totuşi, 
înseamnă separat de materie. Ce sunt numerele abstracte? Pentru a 
începe cu ele, trebuie să distingem numerele însele de numele lor. Nu- 
mele numerelor sunt cunoscute sub denumirea de numerale. Există un 
singur număr trei, care are multe nume: numeralul arab 3, numeralul 
roman ΤΠ, cuvântul englezesc three, cuvântul german drei etc. Numele 
numerelor sunt parte integrantă din vorbirea umană. Fiecare inscripție 
(numită şi simbol) a unui numeral este un obiect fizic constituit din praf 
de cretă, cerneală sau orice altceva. Fiecare asemenea inscripție are o 
localizare; dar numărul trei nu este localizat undeva. 


Din + nou, oamenii s-ar putea gândi la numărul trei din când în 
când şi gândul lor (dacă fizicaliştii au dreptate) ar putea fi localizat în 
capetele lor; dar obiectul la care se gândesc - numărul trei - nu se află 
acolo. Oricine a gândit serios la problema numerelor şi este capabil să 
evite anumite confuzii elementare va admite acestea. Cu toate acestea, 
diferenţele de opinie cu privire la statutul metafizic al numerelor (pre- 
cum şi al altor obiecte abstracte, ca propoziţiile şi conceptele) persistă. 

Platonismul 


Un punct antic de vedere având şi azi mulţi susţinători este pla- 
fonismul sau realismul. Platon a crezut în existenţa unei zone imateriale, 
nonpsihologice, independente de mental a realităţii cuprinzând toate 
entităţile matematice (inclusiv numerele şi entităţile geometrice precum 
triunghiurile) şi toate conceptele (de exemplu, calitatea de a fi roşu şi 
conceptul de masă). Conform lui Platon, nu putem învăţa nimic despre 
acest „tărâm" folosindu-ne simţurile. Numai „vederea minţii”, purifi- 
cată.de distragerea senzorială, poate avea acces la această zonă „ideală". 

Argumentul platonic de bază pentru existenţa acestui domeniu - 
luând cazul numerelor - ar putea fi formulat după cum urmează: 


Există numere; 


N bete fizice 


Prin urmare, există obiecte non-fizice. 


Deşi acest argument a convins mulţi gânditori, există - aşa cum 
deseori se întâmplă în filosofie - un argument concurent ce acţionează în 
direcţia opusă: 


Există numere; 


Deci, numerele nu pot fi obiecte non-fizice. 


Cum ar putea fi evaluate comparativ argumentul platonic şi cel 
„anti-platonic"? Din nou, nu este ceva asupra căruia oricine va cădea 
de acord. Cei care cred că este mai evident că numerele nu pot fi 
obiecte fizice decât că nu pot fi obiecte non-fizice να îmbrăţişa argu- 
mentul platonic; cei care consideră că este mai evident că numerele nu 
pot fi obiecte non-fizice decât că numerele nu pot fi obiecte fizice vor 
opta pentru argumentul anti-platonic. De fapt, argumentele filosofiei 
matematicii care iau în discuţie acest subiect sunt concepute, special în 
scopul reconsiderării acestor intuiţii asupra evidenţei comparative. 


Poziţiile non-platonice 


Cei care neagă existența unui domeniu al ideilor independent de 
oameni şi despre care oamenii fac descoperiri (dacă sunt norocoşi) tre- 

buie să încerce să analizeze numerele, alte realităţi matematice şi alte obiecte 
abstracte în termenii practicii intelectuale umane, sistemelor de simboluri şi 
limbajelor. Din punctul platonic de vedere, dacă oamenii nu ar exista, 
obiectele abstracte ar exista încă; conform tuturor punctelor de vedere non- 
platonice, prin comparaţie, dacă oamenii nu ar exista, nu ar exista nici un obiect 
abstract. 


Variantele non-platonismului 


Există multe variante ale non-platonismului, de vreme ce există 
multe concepţii cu privire la cum ar trebui analizate obiectele abstracte 
în termenii proceselor intelectuale umane. Avem, de exemplu, intuițio- 
nismul matematic sau perspectiva după care matematica ar trebui limi- 
tată la ce poate fi intuit, sau susţinut în mod cognitiv, de oameni. Acest 
punct de vedere este înţeles în general ca eliminând posibilitatea ma- 
tematicii transfinite şi este, prin urmare, cunoscut şi ca finitism. Intui- 
ționismul (sau finitismul) este o formă de constructivism, numit aşa 
deoarece caută să limiteze matematica la ceea ce oamenii pot în fapt con- 
strui (adică, a specifica sistematic în termeni deja înţeleşi). O poziţie 
non-platonică ceva mai îndepărtată este formalismul, care urmăreşte în- 
țelegerea matematicii în termenii sistemelor formale inventate de oa- 
meni. Acest punct de vedere este pus în discuţie în secţiunea următoare. 


Ontologie formală 


Termenul ontologie provine din cuvântul latinesc, apărut în se- 
colul al XVII-lea, ontologia, care derivă la rându-i din grecescul ontos, 
însemnând ființă. Mulţi autori folosesc termenul ontologie interşanjabil 
cu cel de metafizică, deşi tinde să capete un înţeles distinct, acela de 
ştiinţă a fiinţei, care sugerează o abordare particulară, mai riguroasă. 


Formalismul 


Formalism este orice sistem inspirat din matematica pură - în 
special din matematica în formă explicit axiomatică. Filosofii interesaţi 
de metafizică au ajuns de multe ori la sisteme cu anumite caracteristici 

(şi virtuţi) matematice. De exemplu, filosoful danez al secolului al 
XVII-lea Spinoza şi-a prezentat metafizica sa „more geometrico" sau 
„în maniera geometriei". în secolul XX, inspirați de dezvoltările logicii 
matematice şi ale construcţiei teoretice, mai mulţi filosofi au avut posi- 
bilitatea să producă sisteme de metafizică formală. Fiecare dintre aces- 

te sisteme este denumit ontologie formală. 


Axiomatizarea 


Transpunerea ideilor în formă matematică este numită axiomati- 
zare şi presupune următoarele elemente: (1) împărţirea termenilor- 
cheie în termeni nedefiniți (numiţi şi termeni primitivi) şi utilizarea lor 
în definirea explicită a altor termeni; (2) începerea de la un set restrâns 
de axiome (sau principii de bază); (3) adoptarea unui set de reguli de 
transformare sau principii pur logice; şi (4) derivarea din definiții şi 
axiome a tuturor teoremelor sistemului respectiv folosind regulile de 
transformare. (Aţi întâlnit probabil toate aceste elemente şi proceduri în 
geometria de liceu.) 


Aplicaţii ale ontologiei formale 


Abordarea formală a metafizicii a dat multe sisteme interesante. Unele 
au încercat să definească entităţile abstracte în termenii entităţilor concrete; 
altele au încercat să definească evenimentele în termenii proprietăţilor în 
transformare, cu proprietate luat ca termen primitiv. O dezvoltare interesantă 
este o ontologie formală a părţilor şi întregurilor cunoscută sub denumirea de 
mereologie. 


Rezumat 


Aşa cum am văzut, metafizica este un nume pentru acele acti- 
vităţi intelectuale care încearcă să furnizeze inventării de bază sau să 
clarifice categoriile de bază. Metafizica încearcă să lămurească şi să 
îmbunătăţească gândirea noastră asupra realităţii. Unii metafizicieni 
au înţeles că în sarcina lor cade clarificarea sau elucidarea categori- 
ilor de bază aflate deja în uz şi exprimate de limbile vorbite curent. 
Metafizica abordată în acest spirit este denumită metafizică descrip- 
tivă. Alţi metafizicieni resping categoriile obişnuite sau preteoretice şi 
urmăresc să le înlocuiască cu noi categorii, desemnate de filosofi. 


Metafizica abordată astfel este numită metafizică revizionistă. 

Cei mai mulți filosofi apreciază că ştiinţele fizice ne ajută să 
răspundem la întrebarea ,, Ce este ? ". Totuşi, ei consideră că este nefi- 
losofică presupunerea, fără argumente, că numai ceea ce studiază 
ştiinţa este real. Problema dacă ştiinţa este adecvată să dea seama 
despre întreaga realitate apare în particular, într-o modalitate foarte 
vie, în legătură cu înțelegerea de sine a omului. Ar trebui să ne con- 
siderăm sisteme biopsihice adecvate sau avem suflete (spirite sau enti- 
tăți mentale)? 

Aceste probleme sunt cunoscute, împreună, ca problema rapor- 
tului minte-corp. Un punct de vedere este cel după care minte şi corp 
desemnează două tipuri fundamentale de materie calitativ distincte şi 
nici unul nu poate fi analizat în termenii celuilalt. Acest punct de 
vedere este cunoscut sub denumirea de dualism psihofizic, dualism * 
cartezian sau, simplu, dualism. Ceea ce dualismul pretinde în realitate 
este că nu tot ceea ce există este de aşa natură încât să fie studiat de 
ştiinţele fizice. Alt punct de vedere pretinde că tot ceea ce există - 
inclusiv viaţa mentală şi experienţa intimă a ființei umane — este sau 
poate fi, în practică sau în principiu, studiat de ştiinţele fizice. Acest 
punct de vedere este cunoscut sub denumirea de fizicalism, acea formă 
de monism care susține că tot ceea ce există este de natură fizică - 
adică de natură să fie studiat de ştiinţele fizice. 

O problemă a fizicalismului este aceea că alegerea, pe cât de 
natural poate fi ea înţeleasă, pare să implice suspendarea ordinii generale 
cauzale a naturii. Prin urmare, fizicalismul este obligat sau să nege că 
viețile umane conţin momente de alegere sau să demonstreze cum este până 
la urmă compatibilă alegerea cu necesitatea cauzală, ce pare să opereze în 
tot cuprinsul naturii. 

Altă problemă pentru perspectiva conform căreia tot ceea ce 
există este fizic este sugerată de caracterul special al obiectelor 
abstracte precum numerele. Am văzut că nu putem identifica numerele 
cu numele lor (numeralele). înseamnă oare aceasta că, pe lângă obiec- 
tele obişnuite (care sunt în acelaşi timp fizice şi concrete), ap trebui să 
ne angajăm ontologic față de existenţa obiectelor abstracte non-fizice? 
Aşa cum am văzut, aceasta este o întrebare la care nu toți filosofii ar 
răspunde la fel. 

In sfârşit, încercările de a aplica matematica la modul cum înțelegem 
metafizica (şi în particular la producerea de sisteme axiomatice) au dat 
naştere, mai ales în vremea din urmă, la mai multe sisteme cunoscute ca 
ontologii formale. - 

Recomandări de lectură : 


Ca şi în cazul capitolelor precedente, studentul ar trebui să înceapă cu 
lucrările de referinţă. Encyclopedia of Philosophy cuprinde articole folositoare 
intitulate „Metaphysics, Hystory of, „Metaphysics, Nature of, „Ontology”, 
„Mind-Body Problem", „Materialism"” şi „Monism şi Pluralism". Articolul 
despre filosoful Stanislaw Lesniewski (1886-1939) este cea mai accesibilă 
sursă de informare, atât despre ontologia formală, cât şi despre mereologie. 


în The Handbook of Western Philosophy, studentul ar putea dori să 
consulte articolele intitulate „Substance, Space, Time and Motion", „Mind and 
Body:  Nonreductionist theories", „Mind and Body: Some Forms of 
Reductionism" şi „Freedom of the Will”. 


Un studiu general, cu ţinută intelectuală, asupra întregului câmp al 
metafizicii este oferit de Anthony Quiitnn în The Nature ofThings (1973). O 
carte mai modestă, dar adresată studentului începător, este Metaphysics (1963) 
a lui Richard Taylor. O carte mai recentă, care o completează pe cea a lui 
Taylor, este Metaphysics: An Intmduction (1987) a lui Brian Carr. 


Mai multe lucrări clasice ar trebui cel puţin amintite. Două, care vor 
oferi atât aerul metafizicii speculative, cât şi pe cel al metafizicii revizioniste 
sunt Monadology a lui Gottfried Wilhelm Leibniz (scrisă în 1714; publicată 
prima dată în 1540; multe reeditări ulterioare) şi Ethics a lui Baruch Spinoza 
(ediţia originală a fost publicată la scurt timp după moartea sa în 1677, multe 
reeditări ulterioare). în ciuda titlului său, Ethics oferă un sistem metafizic 
complet. Pentru propria formulare şi argumentare a dualismului lui Descartes, 
vezi Meditations on First Philosophy (ediţia originală, 1641/1642; multe tra- 
duceri şi reeditări ulterioare). Abordarea fără ajutor a marilor clasici este foarte grea. 
Prin urmare, studentul ar trebui să se ajute cu articolele din Encyclopedia of 
Philosophy despre Leibniz, Spinoza şi Descartes. Aceşti trei gânditori sunt 
prezentaţi cu claritate şi în A Criticai History of Western Philosophy, editată de 
D.J. O'Connor (1964). Lucrarea modernă „clasică" de metafizică descriptivă este 
Individuals (1959) a lui P. F. Strawson. 


Din numărul mare de cărți dedicate diverselor aspecte ale problemei 
raportului minte-corp, vom menţiona câteva cu precădere utile sau demne de 
semnalat. The Concept of Mind (1949) a lui Gilbert Ryle este o critică perti- 
nentă a cartezianismului. (Ryle este acela care a descris punctul de vedere al lui 
Descartes cu privire la mintea umană ca fiind doctrina fantomei din maşină.) O 
carte ce discută atât viziunea lui Descartes, cât şi pe aceea a lui Ryle dintr-un 
punct de vedere ce simpatizează cu dualismul este The Elusive Mind (1969) a 
lui H.D. Lewis. Culegerea Gifford Lectures 1972/1973, cu mulţi autori, publi- 
cată sub titlul The Development ofMind (1973), ia în dicuţie cea mai mare parte 
a temelor importante legate de problema raportului minte-corp. 

De asemenea, sunt recomandate Body and Mind (1970) de Keith 
Campbell; Survival and Disembodied Existence (1970) de Terence Penelhum; 
Problems of Mind: Descartes to Wittgenstein (1971) de Norman Malcolm; 
Frames of Mind: Constraints on the Common-Sense Conception ofthe Mental 
(1980) de Adam Morton; Consciousness and Causality (1984) de D.M. 
Armstrong şi Norman Malcolm. Această ultimă carte este parte a seriei intitulate 
„Great Debates in Philosophy”, cu Armstrong apărând şi cu Malcolm criticând 
fizicalismul. Cea mai bună dintre cărţile recente pe tema raportului minte-corp 
este The Problem of Consciousness: Essays toward a Resolution (1990), semnată 
Colin McGinn. 


Trei cărți cumva mai tehnice şi mai detaliate, totuşi încă utile 
începătorului, sunt A Materialist Theory ofthe Mind (1968) de D.M. Armstrong; 
The Mental as Physical (1979) de Edgar Wilson şi The Case of Idealism (1982) a 
lui John Foster. Aşa cum indică titlurile lor, fiecare dintre aceste cărți susține o 
poziţie particulară în problema raportului minte-corp. 


în ce priveşte teoriile identității minte-corp, vezi Brain and Mind: 
Modern Concepts of the Nature of Mind, editată de J.R. Smythies (1965). 
Cartea de căpătâi în ştiinţa şi filosofia creierului este Neurophilosophy: 
Toward a Unified Science of the Mind/Brain (1986) a Patriciei Smith 
Churchland. 


Facultativ, studentul ar putea consulta următoarele cărți, listate în ordinea 
dificultății: Free Will (1971) de D.J. O'Connor; Elbow Room: the Varieties of 
Free Will Worth Wanting (1984) de Daniel C. Dennett; Essays on Freedom 
and Action, editată de Ted Honderich (1973); An Essay on Free Will (1983) de 
Peter Van Inwagen şi The Refutation of Determinism (1968), semnată M.R. 
Ayers. O altă carte despre liberul arbitru care oferă un studiu comprehensiv pe 
această ternă este Freewill and Determinism: A Study of rival conceptions 
ofman (1968), a lui R.L. Franklin. 


Pe tema existenţei obiectelor abstracte, Mathematics: The Loss ofCer- 
tainty (1980) a lui Morris Kline conţine o discuţie pe larg din punctul de 
vedere al unui matematician. Un set util de eseuri e furnizat de Philosophy of 
Mathematics: Selected Readings, editată şi prefațată de Paul Benacerraf şi 
Hilary Putnam în 1964. (De văzut mai ales eseurile din secţiunea intitulată The 
Existence of Mathematical Objects.) O lucrare de mică întindere, dar extraor- 
dinar de ilustrativă este Philosophy of Logic (1971) a lui Hilary Putnam. Una 
dintre cele mai amănunțite şi mai la zi discuţii aparţinând unui simpatizant al 
fizicalismului este furnizată de cele două volume semnate D.M. Armstrong şi 
intitulate Nominalism and Realism (1978). Cea mai clară dintre discuţiile con- 
temporane pe tema entităţilor abstracte este Abstract Particulars (1990) de 
Keith Campbell. 

Termenul de angajament ontologic a fost popularizat, dacă nu chiar 
inventat de W.V. Quine. Vezi a sa Ontological Relativity and Other Essays 
(1969). Termenul de ontologie ieftină a fost adoptat de Stephen Schiffer. 
Atitudinea ontologică naturală este dezbătută de Aithur Fine în The Shaky 
Game (1986). 


Pentru ο discuţie pe tema evenimentelor (şi ca un exemplu de metafi- 
zică analitică), vezi Acts and Other Events (1977) a lui Judith Jarvis Thomson. 
O altă excelentă carte de metafizică a evenimentului, tehnică, dar nu de nepă- 
truns, este Events and Their Names (1988) a lui Jonalhan Bennett. 


Clasică în ce priveşte „metafizica procesului" este lucrarea lui Alfred 
North Whitehead Process and Reality: An Essay in Cosmology (1929)., Deşi 
această carte este foarte dificilă, ea a inspirat mai multe generaţii de discipoli, 
în ce priveşte metafizica timpului, pot li recomandate trei cărți: The Language 
of Time (1968) a lui Richard M. Gale; Real Time (1981) a lui D.H. Meilor şi 
Asymetries in Time: Problems in ihe Philosophy of Science (1987). Pe tema 
metafizicii spaţiului, vezi The Shape ofSpace (1976) de Graham Nerlich. 


O carte interesantă ce priveşte metafizica dintr-un punct de vedere nou şi 
avantajos este Probabilistic Methaphysics (1984) a lui Patrick Suppes. Şi, în sfârşit, 
o carte a unui filosof ce pledează în favoarea unui abandon total al preocupărilor 
metafizice în favoarea unei „culturi postmetafizice" este Contingency, Irony 
and Solidarity (1989) a lui Richard Rorty. 


Probabil că un ultim avertisment pentru studentul începător este, în 
ordine: aproape toate lucrările contemporane pe subiectele acestui capitol sunt 
foarte dificile. Totuşi, chiar şi cele mai dificile lucrări vor ceda la efort şi, în 
orice caz, e util să ai o bibliografie de cercetare pentru referinţe ulterioare. 


CAPITOLUL 5 


5. FILOSOFIA MINŢII 


Filosofia minţii conține o colecţie eterogenă de întrebări, pro- 
bleme şi chestiuni legate de mental (sau psihologic). Problemele de 
bază cu privire la statutul minţii şi la relaţia mentalului cu fizicul 
aparțin metafizicii şi au fost dezbătute în Capitolul 4. Aici, revenim la 
întrebarea dacă este posibilă, măcar în principiu, furnizarea unui 
punct de vedere fizicalist asupra tuturor fenomenelor mentale (sau psi- 
hologice) - adică, dacă mintea este genul de entitate ce poate fi studi- 
ată de ştiinţele fizice. în acest capitol vom dobândi noi perspective 
privind statutul metafizic al minţii îndreptându-ne atenţia către carac- 
feristicile vieţii noastre mentale. Vom începe cu limbajul folosit la de- 
scrierea acesteia (pe care filosofii l-au studiat cu atenţie), la care vom 
adăuga consideraţii asupra rezultatelor psihologice şi ale studiului 
interdisciplinar legat de inteligenţa artificială. Imaginea noastră des- 
pre mental este întregită de teoretizarea psihanalitică, ce consideră, 
sub îndrumarea psihologiei filosofice, subiecte precum inconştient, act 
ratat, motivație şi raționalitate. 

O parte a acestui capitol este dedicată intenţionalităţii, pe care 
mulți filosofi o consideră esenţa mentalului. Deşi conceptul de inten- 
ționalitate este dificil de elucidat, ideea de bază este aceea că verbele 
intenţionale (denumite şi vefbe mentale) sunt exact acele verbe capa- 

bile să ia ca obiective ceva ce nu există. De exemplu, un copil poate spera 
- „a spera" este un verb mental tipic - că Moş Crăciun îi va aduce 
cadouri, chiar dacă Moş Crăciun nu există. 

Cum trebuie analizate verbele intenţionale sau mentale este, aşa 
cum vom descoperi, o problemă controversată. Multe forme de beha- 
viorism leagă verbele mentale de comportamentul deschis, în timp ce 
variate forme de funcţionalism leagă verbele mentale de funcţiile lor 
(înțelese în termeni de interacţiune a organismele cu mediile lor de 
viaţă). Alte încercări de a clarifica viaţa mentală nu sunt behavioriste, 
nici funcționaliste, cea mai importantă încercare de acest gen fiind 
asociată cu filosoful Ludwig Wittgenstein (1889-1951). 

De asemenea, vom lua în consideraţie şi statutul subiectivităţii, al 
punctului de vedere subiectiv, şi caracterul special al conştientei. Ceea 
ce presupune şi abordarea conceptului de experienţă. Vom discuta, de 
asemenea, două concepte cruciale în înțelegerea vieții noastre 
„interioare"": intimitate şi acces privilegiat. 

Multe dezbateri contemporane din filosofia minţii se axează pe 
psihologia populară, care ar putea fi cel mai bine descrisă drept ceea 
ce folosim în mare parte a timpului pentru a explica propriul nostru 
comportament, ca şi pe al 'celorlalți. O asemenea explicaţie se dă în 
termeni de convingeri şi dorinţe. Vom lua în consideraţie întrebările: 
„ Cât de bună este psihologia populară? ", „ Cât de eficientă este expli- 
caţia convingere/dorință?", „Avem vreo alternativă la psihologia po- 
pulară sau la explicaţiile convingere/dorință?”. (Psihologiapopulară, 
pe care o folosim cu toţii, nu trebuie confundată cu psihologia ,„pop", 
termen care se referă de obicei la o versiune diluată a psihologiei aca- 
demice şi/sau psihanalizei). 

în Sfârşit, ne vom îndrepta atenţia spre perspectivele şi proble- 
mele generate de două domenii interrelaţionate ale cercetării contem- 
pofane: psihologia cognitivă şi ştiinţa computerelor. Aici, marea între- 
bare este: sunt minţile umane asemenea computerelor? Pot compu- 
terele să gândească? Este de conceput ca un computer să poată fi con- 
struit atât de asemănător nouă încât să poată fi o persoană? 


Metafizica şi mentalul 


Vederile metafizice de bază ale cuiva, indiferent dacă sunt fizi- 
caliste sau dualiste, îi influenţează cu siguranţă concepţia despre minte. 

Fizicaliştii se aşteaptă ca o parte din ce în ce mai mare a vieţii noastre 
mentale să fie explicată în termenii neurofiziologiei; din contră, dua- 
liştii presupun că, indiferent cât va progresa, ştiinţa nu va furniza ο ex- 
plicaţie completă a mentalului. într-adevăr, a fi dualist înseamnă exact 
a gândi că acolo există ceva trecut cu vederea care nu este, nici măcar 
în principiu, susceptibil de a fi abordat teoretic/explicativ/experimen- 
tal/predicativ, abordare caracteristică ştiinţelor fizice. 

Există totuşi două modalităţi în care perspectivele metafizice de bază 
nu pun toate întrebările legate de mental: nu ţin cont de ceea ce învăţăm din 
studiul fenomenelor mentale înseşi şi nu recunosc realitatea mentală ca 
fiind autonomă. (Pe această temă, vezi dezbaterea de mai jos asupra 
monismului aberant). 


Învăţând din fenomenele mentale 


Cu toţii ştim o mulţime despre realitatea mentală deoarece avem minţi. 
Ştim multe despre experienţă, deoarece am avut şi vom avea - 
pentru tot restul vieţii - experienţe. Cunoaştem despre conştientă deoarece nu 
numai că suntem conştienţi dar, cel puţin câteodată, suntem conştienţi că 
suntem conştienţi. într-adevăr, cineva s-ar putea întreba atunci cum pot 
apărea atunci chestiuni care să ne pună în încurcătură în acest domeniu, cel mai 
familiar. 

într-adevăr, într-un sens, fiecare dintre noi este autoritatea ultimă 
cu privire la propria-i viaţă interioară. în cele mai multe împrejurări, ar 
fi o impertinenţă din partea altcuiva să încerce să ne spună ce gândim 
sau ce simțim. Totuşi, de aici nu rezultă că putem oferi o perspectivă 
filosofică adecvată asupra mentalului. De exemplu, înţelegem noi cu 
adevărat de ce, atunci când intenţionăm să ne ridicăm de pe scaun, se 
produc anumite mişcări corporale? Similar, poate că ne dăm seama că 
observăm în jurul nostru obiecte de care suntem interesaţi, dar cum 
funcţionează realmente atenţia selectivă? Nu trebuie să observăm ceva 
chiar dacă descoperim că nu ne interesează, procedând astfel prin eli- 
minare? Acestea sunt numai câteva dintre întrebările la care familiari- 
tatea - familiaritate „din interior", ca să spunem aşa - nu ne ajută să 
răspundem. 

Puţină reflecţie ne va convinge de faptul că trăsături foarte fami- 
liare ale vieţii noastre mentale - de exemplu, a vedea un măr roşu în 
faţa noastră pe masă - sunt intim legate de anumite procese (neuro- 

fiziologice, optice, interpretative) de care, de obicei, nu ne dăm seama. 
Băgăm de seamă mărul, dar nu şi lentilele ochiului nostru folcalizând 
lumina reflectată de suprafaţa sa. Dualiştii şi moniştii cad de acord că 
este mai mult de perceput decât poate percepe persoana despre a cărei 
experienţă e vorba. Moniştii pretind că dacă tot ceea ce cunoaştem din 
ştiinţă - faptele despre noi înşine şi cum funcţionăm nu sunt direct 
experimentate - este luat în calcul, cea mai bună alegere este să credem 
că suntem întrutotul fizici. Fără surprindere, dualiştii se opun. 

Conform dualiştilor (să nu uităm că dualist este forma prescur- 
tată pentru dualist psihofizic), există trăsături ale vieţii noastre mentale 
ce nu pot fi fizice. Argumente în favoarea dualismului se vor naşte 
de-a lungul acestui capitol. Pe moment, să considerăm un raționament 
simplu: 


Anumite stări mentale sunt despre; 
Nici o stare fizică nu este despre; 
Prin urmare, anumite stări mentale nu sunt stări fizice. 


(Vă rog să observați că „despre" din raționamentul de mai sus 
nu este o prepoziţie prost plasată, ci mai degrabă o modalitate simplă 
de a indica calitatea de a fi despre - sau caracterul de a avea un conțin- 
ut, caracterul reprezentaţional - al stărilor mentale). Studenţii vor 
recunoaşte aici o variantă a raţionamentului cartezian de bază în fa- 
voarea dualismului psihofizic (p. 107). Mulţi filosofi găsesc asemenea 
raționamente chiar convingătoare, dar nu există un acord universal cu 
privire la ce anume statuează asemenea argumente (dacă ele statuează 
ceva). Tot ceea ce urmărim aici este să indicăm faptul că, dacă cineva 
care începe studiul minții umane cu un angajament față de fizicalism, 
va trebui să renunţe la acel angajament. O asemenea persoană va fi 
învăţat ceva cu privire la natura realităţii în general - adică cu privire 
la cum se poate da un răspuns general întrebării „Ce este?" - din natu- 
ra mentalului. 


Monismul aberant 


O altă importantă posibilitate ar trebui luată în consideraţie în 
acest punct. O persoană care susține că oamenii sunt organisme bio- 

logice foarte complicate - şi mulţi chiar susțin acest punct de vedere, 
mai mult sau mai puţin în spiritul întrebării „Ce altceva ar putea fi?" - 
nu are nevoie să presupună că legile fizicii, chimiei şi biologiei ne spun 
ceva semnificativ despre viața mentală a omului. Chiar dacă fizicalis- 
mul este corect, încă ar mai putea ieşi la iveală că viaţa mentală este 
autonomă, că subiectivitatea îşi are propriile legi şi că procedăm mai 
bine prezicând comportamentul pe baza credințelor şi dorințelor decât 
pe baza stărilor cerebrale sau orice altceva ne-ar putea învăţa neu- 
rofiziologia. 

Câteva comparații ne-ar putea fi de ajutor. Cu toţii ştim că vre- 
mea este un sistem pur fizic compus dintr-un „material" precum vapo- 
rii de apă şi presiunea atmosferică. Există şi o ştiinţă a vremii care se 
bucură de un succes predictiv modest. Această ştiinţă, meteorologia, nu 
este acelaşi lucru cu fizica şi chimia puse laolaltă; într-o anumită 
măsură, este autonomă. Alt exemplu: cu siguranţă că tablourile sunt 
constituite din chimicale şi nimic altceva, dar motivele pentru care sunt 
apreciate sau nu constituie un subiect despre care chimia nu are nici un 
cuvânt de spus. Proprietăţile artistice, sau estetice, ale tablourilor nu pot 
fi, pur şi simplu, stăpânite de chimie. Aceste comparații demonstrează 
cum consideraţiile despre constituenţii unui lucru nu ne spun nimic 
despre cum trebuie să vorbim despre proprietăţile lui, şi cu atât mai 
puţin le explică. 

Proprietăţile vieţii mentale umane care ne interesează (şi care 
sunt, în orice caz, proprietăţi reale) au şi ele un anumit tip de autono- 
mie. Oamenii vor ridica de pe jos sume mari de bani nerevendicate. Că 
ei vor face asta este o generalizare - întâmplător, una foarte sigură - 
independentă de neurofiziologie. Punctul de vedere după care suntem 
alcătuiți exclusiv din părți fizice, dar cu toate acestea vieţile noastre 
mentale se eschivează din faţa eforturilor teoretice şi explicative ale 
ştiinţelor fizice este denumit monism aberant. Este monism deoarece 
acceptă un singur „material"; este aberant deoarece neagă faptul că via- 
ţa mentală umană este explicată de regularităţile legice ale ştiinţelor 
fizice - regularităţile bazate pe legile naturii stabilite de ştiinţele fizice. 


Filosofia minţii şi disciplinele înrudite 


înrudite cu filosofia minţii sunt disciplinele cunoscute sub denu- 
mirea de filosofia psihologiei şi psihologia filosofică. Din păcate, aces- 

te etichete nu sunt folosite uniform şi consistent de toţi autorii. Putem 
totuşi să definim terminologia pe baza modelelor dominante de uti- 
lizare a lor. 

Filosofia minţii. Filosofia minţii este analiza tuturor conceptelor bazale 
legate de realitatea mentală. Este evident atunci că se suprapune unor zone ale 
metafizicii. Din nou, filosofia minţii este pur filosofică, pur conceptuală, pur 
analitică. (Unul dintre cele mai importante concepte aparţinând filosofiei 
minţii - conceptul de intenţionalitate - va fi discutat ceva mai departe în 
acest capitol). 

Filosofia psihologiei. Filosofie a psihologiei este orice discurs 
reflexiv (la nivel meta) despre ştiinţa psihologiei şi rezultatele ei. După 
mulți filosofi contemporani, psihologia - mai ales ramura acesteia cu- 
noscută sub denumirea de psihologie cognitivă, care studiază toate pro- 
cesele psihologice legate de cunoaştere - are relevanţă directă pentru în- 
țelegerea conceptelor mentale. În loc să rămână în afara psihologiei şi să 
ia în consideraţie metodele şi rezultatele acesteia, aşa cum numele de „fi- 
losofia psihologiei" o cere, aceşti filosofi sunt interesaţi de studiul inter- 
disciplinar, disciplinele fiind înseşi filosofia şi psihologia cognitivă. 

Psihologia filosofică. Psihologia filosofică este un termen rezervat de 
obicei unor subiecte ceva mai specializate, multe dintre ele sugerate de 
teoria psihanalitică şi practica ei. Deşi aici se ridică probleme fascinante 
privind domeniul mental, o înţelegere primară a naturii mentalului poate fi 
dobândită fără a le lua în consideraţie. 


Caracteristicile fenomenelor mentale 


Viaţa mentală a fiinţei umane este atât de complicată încât, chiar 
dacă este viaţa noastră mentală şi deci pe cât se poate de familiară, este 
dificil, ca filosofi, să realizăm un ghid clar al mentalului şi să îi izolăm 
caracteristicile. Această secţiune introduce câteva dintre distincţiile 
mai importante concepute pentru a caracteriza fenomenele mentale. Va 
fi luată în consideraţie şi intenționalitatea, pe care mulţi dintre filosofii 
contemporani o privesc ca fiind esenţa, caracteristica definitorie a 
fenomenelor mentale. 

Ar trebui reţinut că nu există o modalitate mai bună de a descrie 
fenomenele mentale. Fiecare dintre aceste caracterizări atrage atenția 
către o trăsătură sau către o particularitate pe care unii filosofi au găsit-o 

importantă, aruncând câte o lumină asupra diverselor aspecte ale unei 
categorii de fenomene complicate, greu de sistematizat. 


Stări mentale ocurente/nonocurente 


Fenomenele mentale cu caracter de eveniment şi databile sunt 
denumite ocurente. S-ar putea să reali/c/, dintr-o dată că p, sau să cred 
că X, sau că încep să resimt durere. Alte fenomene mentale, care nu 
sunt de tipul unui eveniment sau databile, sunt denumite nonocurente. 
Credinţele constituie cel mai important exemplu. Credinţa mea că 11 + 
13 = 24 nu este ceva ce îmi apare în minte, şi nici ceva ce poate fi gân- 
dit ca întâmplându-se. (Aş putea, bineînţeles, să devin conştient de 
credinţa mea când am ocazia să adun 11 cu 13). Nu este nici măcar clar că „a 
începe să cred că p" sau „a înceta să cred că p" sunt într-adevăr 
asemănătoare unui eveniment. 

Câteodată, întrebările „Când ai început să crezi că p?" şi „Când ai 
încetat să crezi că p?" nu au răspunsuri corecte. Deşi în mod obişnuit a 
resimţi o dorinţă ar putea fi considerată o stare ocurentă, a avea o dorinţă να 
conta drept o stare nonocurentă. 

Dispoziţiile 

Unii filosofi ai minţii pun semnul egal între fenomenele mentale 
nonocurente şi ceea ce este denumit, tehnic, dispoziţii. Multe proprietăţi 
non-ocurente sunt cu claritate dispoziţionale. Fragilitatea, de exemplu, 
este dispozițională, deoarece ceva care este fragil este dispus să se spargă în 
anumite circumstanţe. Similar, solubilitatea este dispoziţională, pentru că 
ceva solubil este dispus (sau, în mare, are tendinţa) să se dizolve în anumite 
circumstanţe specifice. 

Unele verbe mentale par a se încadra în aceeaşi schemă. (Verbele 
mentale, cum am menţionat mai devreme, sunt verbe care, spre deosebire 
de verbele de acţiune fizică, sunt direcționate spre obiecte care ar putea 
sau nu să existe: a crede, a dori, a spera sau a se teme sunt verbe men- 
tale tipice). Faptul că doresc ceva ar putea fi aproximat la tendinţa de a 
căuta acel lucru - a încerca să-l obţin atunci când pot. Cât de tare încerc 
sau cât de mult sunt gata să mă sacrific este măsura puterii dorinţei mele 
Dacă sunt încredinţat că Albany este capitala statului New York, am, 
printre alte dispoziţii, şi pe aceea de a răspunde „Albany” atunci când 
cineva întreabă care este capitala statului New York. 

Stări mentale conştiente/nonconştiente 


Fenomenele mentale ocurente - a-şi da seama, a observa, a gândi 
la, a realiza, a vedea, a şimţi şi tot aşa - par a implica starea de conşti- 
entă. Ceva mi se întâmplă când devin, într-un fel, conştient de faptul 
respectiv. Altfel spus, o stare mentală ocurentă a unei persoane X este 
o stare de care X îşi dă seama. Prin urmare, unii filosofi privesc discuţia 
ocurent/nonocurent aproape ca pe o modalitate alternativă de a expri- 
ma distincţia dintre stările mentale conştiente şi cele inconştiente. (Fi- 
losofii folosesc în general termenul nonconștient pentru a acoperi orice 
parte a vieţii noastre mentale care nu este conştientă. Termenul se vrea 
neutru între variatele teorii psihanalitice concurente ale subconştientu- 
lui şi inconştientului). Există, totuşi, grade de conştientă; nu este clar 
dacă gradele cele mai scăzute de conştientă (cele în care spunem despre 
cineva că este confuz cu privire la ceva) ar trebui considerate ocurente. 

Considerând credinţele şi dorinţele nonocurente, întrebarea care 
se ridică este cum persoana căreia îi aparţin ajunge să ştie despre ele? 
Cum ştiu ceea ce cred? Cum ştiu ceea ce doresc? Este posibil să am cre- 
dinţe şi dorinţe de care să nu am deloc cunoştinţă? Acestea sunt întrebări 
ce conduc în «direcţia unei minţi inconştiente. Conceptul de inconştient 
este controversat printre filosofii minţii. Unii neagă faptul că am avea un 
inconştient; alții neagă şi că ar avea vreun sens acest concept. Apoi există 
toate controversele legate de analiza corectă a acestui concept mai de- 
grabă misterios. O abordare mai directă - şi una care evită să gândească 
inconştientul ca pe o localizare sau container - este aceea de a defini pur 
şi simplu inconştientul în termenii accesului dificil. Credinţele mele arit- 
metice, deşi nu sunt de obicei conştient de ele, nu sunt inconștiente, 
deoarece am cu uşurinţă acces la ele ori de câte ori am nevoie; amintirile 
traumelor din copilărie, pe de altă parte, sunt câteodată inconştiente, 
deoarece accesul la ele este dificil, sunt greu de conştientizat. Pe baza 
acestei analize, a fi inconştient este o chestiune de grad. 


Verbele de sarcină/verbele de realizare şi procesele mentale 


împărțirea verbelor mentale în verbe de sarcină şi verbe de reali- 
zare a fost prima dată sugerată de Gilbert Ryle. „A căuta" este un verb- 
sarcină tipic: aş putea căuta o carte fără să o găsesc sau aş putea să ο 
caut cu succes. „A găsi" este un verb-realizare tipic. Toate verbele de 

realizare conţin în sine condiţiile de succes, ceea ce explică de ce pot 
spune cu sens „am căutat cartea fără succes", dar nu şi „am găsit cartea 
fără succes". 

Unele dintre exemplele lui Ryle de verbe de realizare sunt a 
rosti, a prinde, a rezolva, a găsi, a câştiga, a vindeca, a păcăli, a con- 
vinge şi a sosi. Trei alte importante verbe de realizare sunt a vedea, a 
descoperi şi a şti. Că aceste verbe sunt verbe de realizare înseamnă nu 
numai că anumite procese psihologice trebuie să aibă loc când cineva 
este descris cu ajutorul acestor verbe, dar şi că o cerință obiectivă, inde- 
pendentă de psihologie, trebuie să fi fost îndeplinită. Astfel, indiferent 
de caracterul experienţei mele imediate, nu pot vedea X până ce vede- 
rea mea nu începe cu lumina reflectată de suprafaţa lui X. Prin acelaşi 
raţionament, nu pot descoperi o a zecea planetă, indiferent de ambițiile 
mele astronomice, dacă nu există o a zecea planetă. în sfârşit, nu pot şti 
că p, indiferent ce cred, dacă p nu este adevărat. 


Intenţionalitatea şi atitudinea intenţională 


Spuneam că fenomenele mentale sunt infenţionale atâta vreme 
cât sunt despre ceva - sau se referă la ceva, sau au rolul de reprezentare 
corectă sau nu, a ceva - independent de ele însele. Altfel spus, o stare 
mentală este intenţională DACĂ ȘI NUMAI DACĂ (numai în cazul în 
care) are conţinut reprezentaţional. (De reţinut că termenii intențio- 
nalitate şi intenţional sunt folosiţi aici ca termeni tehnici ale căror sem- 
nificaţii trebuie deosebite de cele ale aceloraşi cuvinte care apar în lim- 
bajul obişnuit). 

Intenţionalitatea mentalului este îndeaproape înrudită cu abilitatea 
mentală de a forma reprezentări (corecte sau nu) ale lumii. Gândurile şi 
credinţele, ca şi alte „stări mentale" par, în mod tipic, a fi despre ceva; ele se 
referă la ceva de dincolo de ele. Această caracteristică a gândurilor, 
credințelor şi a altor stări mentale este denumită câteodată conținut 
intențional - „intenţional" deoarece nu există nici-o garanţie că ceva în lume 
corespunde acestui conţinut. 

Intenţionalitatea este cu siguranță o trăsătură centrală a vieții 
noastre mentale, dar nu este corect să susţinem că toate fenomenele 
mentale trebuie să aibă un caracter intenţional. Gâdilatul, mâncărimea, 
durerea şi senzațiile corporale similare sau sentimentele trebuie con- 

siderate mentale, de vreme ce nu numai că există o persoană conştien- 
tă (să-şi dea seama) de ele, dar ele nici nu pot exista fără ca cineva să 
fie conştient de ele. Nu pot avea o durere de care să nu-mi dau seama, 
o durere pe care să nu o simt. Dar mâncărimea, durerea şi cele aseme- 
nea nu au conţinut reprezentaţional. O durere poate fi provocată de ο 
condiţie corporală, dar nu este despre condiţia corporală. 


Două criterii ale mentalului 


Asemenea consideraţii ne sugerează că am putea introduce cel 
puţin două criterii ale mentalului. Primul, considerăm ceva ca fiind men- 
tal numai în cazul în care există numai în conştiinţă. Al doilea, consi- 
derăm ceva ca fiind mental numai în cazul în care este intenţional. în cea 
mai mare parte a cazurilor, cele două criterii sunt convergente, dar câteo- 
dată sunt şi divergente, ca în cazul durerii (conştientă fără intenţio- 
nalitate) sau al credinţei (intenţionalitate fără conştientă). Dacă acesta 
este punctul corect de vedere în această chestiune, nu ar trebui să spunem 
că intenţionalitatea este esenţa mentalului; ar trebui să, pretindem, cu mo- 
destie, că multe fenomene mentale importante sunt intenţionale. 


Calitatea de a fi despre 


Intenţionalitatea ar putea fi o proprietate atât de fundamentală şi de 
sui-generis (distinctă categorial) încât să reziste analizei ilustrative. Totuşi, 
este util să legăm intenționalul de alţi termeni care-l parafrazează (chiar 
dacă nu-l definesc). Un asemenea termen-parafrază este prepoziţia despre. 
Orice realitate mentală ce are conţinut intenţional este despre ceva. 
Credinţa mea că Chimborazo este un vulcan în centrul Ecuadorului este 
despre un anumit vulcan, Ecuador, Chimborazo sau despre ceea ce 
denumeşte Chimborazo. 

Să presupunem acum că dumneavoastră credeţi că Chimborazo 
este un sat de pescari din Sardinia. Se întâmplă să credeţi ceva foarte 
greşit. Dar despre ce este credinţa dumneavoastră? Este (cel puţin pro- 
babil, dacă nu chiar sigur) o credință despre ceea ce Chimborazo denu- 
meşte. Mai mult, relaţia „a fi despre" - spre deosebire de relaţiile de 
tipul „a fi la stânga de”, „a fi mai înalt decât" sau „a fi cauza a ceva" - 
nu pretinde existenţa actuală a ambelor relata. {Relata este pluralul lui 
relatum, însemnând unul dintre articolele puse în legătură de o relaţie.) 

Nimeni nu poate fi mai înalt decât sau la stânga lui Moş Crăciun, de 
exemplu, pentru că Moş Crăciun nu există. Totuşi, credinţa unui copil că 
Moş Crăciun îi va aduce daruri este despre Moş Crăciun. Acest lucru este 
câteodată exprimat aşa: obiectele verbelor intenţionale pot avea ο 
inexistenţă intențională. 


Conţinutul propoziţional 


Calitatea de a fi despre este, în mare vorbind, echivalentul mental al 
relaţiei lingvistice de denumire, desemnare, referință. Ne îndreptăm acum 
atenţia către echivalentul mental al aserţiunilor - mai precis, asupra a ceea ce 
statuează ele. Ceea ce subliniem aici este în mod obişnuit exprimat prin 
construcţii de tip că p. Construcţiile de tip că p exprimă un conținut 
propozițional.  Observaţi că diferite atitudini propoziţionale pot avea 
acelaşi conţinut propoziţional: astfel pot crede, dori, spera sau să mă tem că 
Moş Crăciun vine. 

Este o idee bună să explicităm ceva ce este, în orice caz, aproape 
evident: aşa cum obiectele prepoziţiei despre nu au nevoie să existe, tot 
aşa, variatele „stări de lucruri" către care se îndreaptă atitudinile propo- 
ziţionale nu au nevoie să fie obţinute. (A obţine în acest sens înseamnă 
a fi cazul, a fi întocmai aşa.) Prin urmare, pot crede, dori, spera sau mă 
pot teme că Moş Crăciun vine, chiar dacă este fals. Cu alte cuvinte, pot 
avea credinţe false, dorinţe neîndeplinite, speranţe deşarte şi temeri ne- 
fondate. Despre gânditorii care accentuează intenţionalitatea se spune 
că oferă o teorie reprezentațională a mentalului. Ceea ce putem acum 
înțelege ca însemnând o teorie reprezentaţională a mentalului indiferent 
de corectitudinea reprezentării. i 


Sisteme fizice şi sisteme intenționale 


Ceva mai devreme în acest capitol am luat în considerare un 
raţionament de tip cartezian în favoarea dualismului psihologic bazat pe 
„calitatea de a fi despre". Acel argument poate fi refăcut în termeni de 
intenţionalitate: 


Minţile sunt sisteme intenţionale; 


Corpurile nu pot fi sisteme intenţionale; 
Prin urmare, minţile nu pot fi corpuri. 

Bineînţeles, acest raţionament poate fi aplicat direct oamenilor: 
oamenii au minţi, deci ceva non corporal. Deşi acest argument (sau cele 
sirnilare) a convins mulţi gânditori că dualismul este corect, este de- 
parte de a fi evident că trebuie să acceptăm a doua premisă. De ce cor- 
purile nu pot fi sisteme intenţionale? Din nou, este posibil să constru- 
im un raţionament anti-cartezian esenţial care bate în direcţie opusă: 


Oamenii sunt sisteme fizice; 


Oamenii sunt sisteme intenţionale; 


Prin urmare, unele sisteme fizice sunt sisteme intenţionale. 


Bineînțeles, în demonstrarea că unele sisteme fizice sunt sisteme 
intenţionale se arată că este posibil pentru sistemele fizice să fie sis- 
teme intenţionale. Dar nu toată lumea acceptă argumentul anti-carte- 
zian. Cum ar trebui evaluate comparativ cele două argumente? Cei care 
cred că este mai evident că trupurile nu poi ii sisteme intenţionale decât 
că oamenii sunt sisteme fizice vor accepta argumentul cartezian; cei 
care cred că este mai evident că oamenii sunt sisteme fizice decât că 
trupurile nu pot fi sisteme intenţionale vor admite argumentul anti-car- 
tezian. Aici, ca oriunde în filosofie, pot exista angajamente fundamen- 
tale (la cartezianism sau la anti-cartezianism) care rezistă la schimbare. 
Lăsaţi-ne totuşi să considerăm o încercare de a motiva schimbarea în 
angajamentul fundamental. 

Hărțile 

Să luăm în consideraţie hărţile. O hartă a Londrei este cu sigu- 
ranță un obiect fizic. Pare, de asemenea, să aibă şi conţinut intenţional, 
de vreme ce este despre oraşul Londra. în sfârşit, ea reprezintă (corect 
sau nu, după caz) Londra. Nu indică aceasta că unele obiecte fizice sunt 
intenţionale? Ei bine, nu mulţi oameni ar trage această concluzie, 
într-adevăr, cazul hărții ar putea fi utilizat drept argument pentru dua- 
lism. Un dualist ar putea spune că harta, prin sine, este doar un obiect 
fizic. Ceea ce o transformă într-o reprezentare a Londrei este faptul că 
o persoană, o minte anume, ο relaţionează cu Londra - adică, o citeşte 
sau o foloseşte într-un anumit fel. Exemplul hărţii este, prin urmare, 
neconvingător. 

Atitudinea intenţională 


„Atitudinea intențională" este o expresie folosită de Daniel 
Dennett (n. 1942). Utilizarea sa poate fi explicată după cum urmează: 
să presupunem că observăm comportamentul unui om, al unui compu- 
ter sau al unui marțian. Dacă cea mai bună explicaţie a comportamen- 
tului lui, ei sau al său presupune să îi atribuim credinţe şi dorinţe, atunci 
ar trebui să adoptăm atitudinea intenţională. Atitudinea intenţională 
(relativ la orice sistem) este, pur şi simplu, acea atitudine cu care cre- 
dităm sistemele ca având credinţe şi dorinţe. Câteodată avem cele mai 
bune motive pentru a atribui unui anumit sistem cu credinţe şi dorinţe. 
Mai mult decât atât, orice asemenea sistem (de vreme ce intenţionali- 
tatea implică realitatea mentală) ar trebui considerat o „minte". 


Problema dacă ar trebui să adoptăm atitudinea intenţională cu 
privire la un sistem dat nu are nimic de-a face cu constituenţii acestu- 
ia; de aceea, metafizica obsedată de materialul fundamental este mai 
degrabă fără legătură cu subiectul. Alegând dacă sau nu trebuie adop- 
tată atitudinea intenţională, singura întrebare este dacă cea mai bună 
dintre teoriile noastre explicative presupune atribuirea de credinţe şi 
dorinţe. Termenul relativ abstract de sistem este folosit aici în încer- 
carea de a păstra neutralitatea cu privire la întrebarea privind con- 
stituentul de bază. Sistemele intenţionale alcătuite din ţesut viu, precum 
noi înşine, sunt organisme; celelalte sisteme intenţionale - computere 
existente sau viitoare - sunt maşini. Dacă extraterestrii vor apărea pe 
scenă şi vor încerca să comunice cu noi, îi vom considera (sau cel puţin 
ar trebui) sisteme intenţionale sau minţi, indiferent din ce s-ar dovedi 
că sunt constituiți. (De observat că s-a presupus aici că relaţia de comu- 
nicare este destul de complexă pentru a ne permite să-i învestim pe 
extraterestri cu gânduri şi sentimente. Există grade de comunicare - de 
exemplu, între mine şi câinele meu - care corespunde gradelor de dez- 
voltare ale mentalului. 


Cum analizăm verbele mentale 


Filosofii contemporani ai minţii au făcut mari eforturi pentru a 
furniza analize ale verbelor mentale. Această analiză nu este superfluă. 
Deşi cu toţii avem credinţe şi dorinţe, asta nu înseamnă că este uşor să 

precizăm că înseamnă a crede sau a dori. în această secţiune vom lua 
în consideraţie abordările verbelor mentale oferite de filosofii contem- 
porani. 


Behaviorism 


Behaviorismul este punctul de vedere după care, pentru orice 
verb mental, este posibil să construim o analiză în forma următoare: 


X verbe mentale* DACĂ SI'NUMAI DACĂ i 


unde spaţiul liber este umplut cu o descriere a unui comporta- 
ment deschis, public observabil. Un exemplu ar putea fi: X crede că va 
ploua în curând dacă X .iese, poartă o haină de ploaie şi a luat o 
umbrelă. Mulţi dintre filosofii contemporani privesc această formă 
extremă de behavionism ca pe un proiect intelectual falimentar. 

Ceea ce nu înseamnă, totuşi, că a studia comportamentul nu arun- 
că nici o lumină asupra vieţii mentale. într-adevăr, cineva ar putea res- 
pinge behaviorismul ca punct de vedere ce ne poate lămuri asupra naturii 
vieţii mentale, în timp ce recomandă Pehaviorismul metodologic pentru 
psihologia ştiinţifică. (Behaviorismul metodologic este punctul de vedere 
după care numai comportamentul deschis ar trebui luat în seamă în dez- 
voltarea ştiinţei psihologiei.) în ştiinţa psihologiei, alternativa la încre- 
derea exclusivă în comportamentul public este admiterea introspecţiei 
sau a raporturilor introspective. Introspecția este definită câteodată 
drept autoobservaţie mentală - un fel de a privi în interior care permite 
unei persoane să „vadă" ceea ce nimeni nu poate vedea. Totuşi, proble- 
ma introspecţiei ca bază a ştiinţei este tocmai caracterul ei privat. în mod 
obişnuit, ceea ce vede o persoană pot vedea şi altele. Ceea ce permite 
dubla verificare şi ne permite o bază „intersubiectivă" pentru munca 
ştiinţifică. Prin definiţie, acest lucru nu este posibil prin introspecţie. 


Behaviorismul logic 


Spre deosebire de formele extreme de behaviorism, care au mers 
pânăta a nega faptul că oamenii sunt conştienţi, behaviorismul logic 


ex. Crede, doreşte, speră, se teme că p 

este o perspectivă cu privire la semnificaţia verbelor mentale. Durerea 
poate fi o experienţă internă şi subiectivă, dar o dată ce o persoană în- 
“vaţă să folosească cuvântul durere, va ajunge să asocieze cuvântul unor 
criterii publice. Multe dintre apelurile la behaviorismul logic vin de la 
ideea că învăţăm să folosim cuvintele unui limbaj public învățând să 
urmăm reguli şi să aplicăm criterii într-un mod deschis criticii mem- 
brilor comunităţii noastre lingvistice. Limbajul este în mod esenţial 
public sau social. Aşa-numitul limbaj privat este logic imposibil, ca şi 
definiţia privat-ostensivă. 


Definiţia privat-ostensivă 


Ostensie înseamnă acţiunea de a arăta, aşadar ostensiv înseamnă 
„pe baza unei indicaţii”. Câteodată oamenii simt că ar putea oferi Ίπ[ο- 
les unui cuvânt precum durere spunând ceva de genul: „înţeleg prin 
durere ceea ce simt acum". Definiţia nu funcţionează, din nouă motive. 
Primul, ceilalţi oameni nu vor şti ce vrei să spui, de vreme ce nu pot 
vedea sau simţi (sau altfel experimenta) ceea ce încerci să numeşti. în 
al doilea rând, abordarea printr-o definiţie privat-ostensivă nu explică 
de unde ştim că ceea ce simţim acum este ceea ce alți oameni numesc 
durere. Putem defini ostensiv cuvântul roşu arătând spre ο plăcuţă de 
culoare roşie, dar aceasta este o definiţie public-ostensivă. (întâmplă- 
tor, aceasta arată că roșu trebuie să numească o culoare din lume - 
adică, o culoare pe care o au obiectele - şi nu o caracteristică a expe- 
rienţei private sau interne). 


Funcţionalismul 


Termenul de funcționalism este folosit în filosofie în mai multe 
modalităţi distincte, deşi nu complet separate. în filosofia minţii, func- 
ționalismul este punctul de vedere după care stările mentale trebuie 
identificate după funcţiile lor cauzale care, împreună cu alte stări men- 
tale, se finalizează în comportament. Spre deosebire de behaviorism, 
care încearcă să identifice o stare mentală dată cu modele de- compor- 
tament, funcţionalismul consideră stările mentale drept cauze ale com- 
portamentului. 

Abordările funcționaliste ale vieţii mentale s-au axat în principal 
pe credinţe şi dorinţe. O credinţă anume poate fi o stare cerebrală, dar 

ceea ce o face să fie credinţa care este este funcţia οἱ particulară în con- 
trolul acţiunilor persoanei căreia îi aparţine. Pentru simţul comun este 
evident faptul (subliniat de funcţionalişti) că încredinţările noastre πε 
ghidează atunci când ne comportăm într-un fel sau acţionăm, dar ceea 
ce ne face să acţionăm sunt credinţele noastre plus dorinţele pe care le 
avem. Astfel, crezând că se apropie ploaia, iau umbrela pentru că vreau 
să rămân uscat. Credinţele mele luate ca un întreg îmi furnizează un 
ghid după care mă conduc. (Cu cât procentul de credinţe adevărate pe 
care le deţin creşte, cu atât ghidul meu este mai bun). Pe de altă parte, 
dorinţele mele determină unde vreau să ajung. Trebuie adăugat că do- 
rinţele nu sunt independente de credinţe: o persoană doreşte ceea ce 
crede că este bine, că merită sau că este dezirabil. Nici chiar Satan nu 
ar putea dori răul fără să spună: „Răul fie Binele meu!". 


Funcţionalism şi dispoziţii 


Abordările funcţionale ale verbelor mentale sunt de asemenea 
dispoziționale. Credinţa mea că se apropie ploaia sau că plouă mă face 
să iau o umbrelă. Bineînţeles, nu voi lua umbrela dacă nu ies. Atunci, 
faptul că ies este una dintre circumstanţele care atrag dispoziţia. De 
asemenea, dispoziţia de a face cutare lucru (cum ar fi să iau o umbrelă 
când ies) ar putea fi anulată de o altă dispoziţie legată de o altă credință 
- probabil, credinţa că arăt ridicol purtând o umbrelă. Ce voi face 
depinde de cât de puternică este dorinţa mea de a rămâne uscat comparativ 
cu aceea de a nu fi ridicol. 


Funcţionalismul şi atitudinea intenţională 


Trebuie observat şi că punctul de vedere al atitudinii intenţionale 
este o formă de funcţionalism. în explicarea acţiunilor pe baza credin- 
telor şi dorințelor luăm în consideraţie cum funcţionează acestea ca un 
tot unitar în producerea acţiunilor. Din nou, explicaţiile pe baza atitu- 
dinii intenţionale fac abstracţie de întrebările cu privire la alcătuirea 
sistemului intenţional. Tot aşa (şi având drept motivaţie aceleaşi con- 
sideraţii tehnico-explicative), funcţionalismul este indiferent la modul 
în care se realizează funcţiile. Un organism alcătuit din celule, un com- 
puter alcătuit din cipuri, un marțian alcătuit din cine ştie ce se pot afla 
cu toţii în aceeaşi stare funcţională. De exemplu, un jucător de şah şi un 
computer care joacă şah pot fi, cu exactitate, în aceeaşi stare funcţio- 
nală - adică, gata să facă aceeaşi mutare pentru a îndeplini acelaşi scop 

strategic în parametrii jocului de şah - chiar dacă descrierile fizice ale celor 
doi competitori sunt total diferite. 


Abordările wittgensteiniene 


Perspectiva lui Wittgenstein asupra mentalului, deşi are afinități 
certe cu behaviorismul, behaviorismul logic şi funcționalismul, nu poa- 
te fi identificată cu nici una dintre aceste poziţii. în primul rând, Witt- 
genstein nu oferă o teorie proprie asupra naturii mentalului. Scopul său 
a fost criticarea a ceea ce ci numea/c//.sr imagini asupra vieţii noastre 
mentale care i-au captivat pe gânditorii dinaintea lui. Multe dintre aces- 
tea se nasc din cauza unor greşeli fundamentale în legătură cu modali- 
tatea de funcţionare a limbajului pe care oamenii, filosofi sau nu, sunt 
înclinați să le facă. 

Probabil cea mai obişnuită dintre aceste greşeli - şi cea pe care 
Wittgenstein o consideră ca fiind cauza principală a unei erori în filoso- 
fia minţii - este tendinţa de a gândi că orice substantiv denumeşte ceva. 
Cuvinte precum înfeles şi înţelegere, pentru că nu denumesc procese 
externe sau fizice, sunt luate ca denumiri ale unor procese mentale 
interne. Ceea ce ne determină sa presupunem că întotdeauna există un 
proces secret intern de gândire desfăşurându-se palalel cu vorbirea. 
Wittgenstein ne cere să luăm în serios posibilitatea ca, cel puţin uneori, 
cuvinte precum înțeles şi înțelegere nu denumesc nimic. 

De observat că nu rezultă de aici că aceste cuvinte sunt fără sem- 
nificaţie, sau că ar trebui eliminate din vocabularul nostru. Un exemplu 
ne va ajuta să clarificăm acest lucru. Are perfect sens să spui „Am fă- 
cut-o de dragul lui X", dâr ar părea o nebunie să cauţi un „drag” sau să 
întrebi din ce este alcătuit „dragul lui X". înţelegem expresia „de dra- 
gul lui X", dar nu ca localizând ceva de tipul unui lucru, unei entităţi, 
ci prin considerarea prelungirilor vieții lui X în relaţie cu bunăstarea şi 
fericirea sa. Similar, Wittgenstein a sugerat că, în loc de a căuta în inte- 
rior, ar trebui probabil să privim către toate circumstanţele utilizării 
limbajului atunci când decidem dacă ceva este spus şi semnificat, sau 
auzit şi înțeles. Nu companionul interior, ci mai degrabă contextul mai 
larg în care-şi găseşte locul face ca un enunţ dat să aibă semnificaţie. 

în sfârşit, Wittgestein a denunţat „cerința de unitate" şi „cerința 
de generalitate" care ne determină să presupunem că semnificaţia, 

înțelegerea şi termenii psihologici similari exprimă aceleaşi esențe 
simple şi uniforme de fiecare dată când sunt folosiţi. 


Subiectivitatea 


în completarea încercărilor lor de a furniza o perspectivă asupra 
vieţii mentale în termeni fizicalişti, a eforturilor de a înţelege intenţio- 
nalitatea şi a analizelor tehnice ale verbelor mentale, mulți filosofi con- 
temporani ai mentalului au arătat un interes renăscut pentru viaţa inte- 
rioară ca trăită din interior - pentru experienţă, adică, pentru subiecti- 
vitate. 


Subiectivitate şi obiectivitate 


Când spun „Plouă", deşi s-ar putea să mă sprijin pe propria mea 
experienţă despre lume şi folosesc cu siguranţă un fragment de limbaj (ce 
trebuie considerat o invenţie umană colectivă), ceea ce spun este cu siguranţă 
adevărat - adevărat independent de mine, de experienţa mea, de mintea mea, 
de abilităţile mele de exprimare pe bază de limbaj Se presupune că a 
existat o vreme, cu mult înaintea apariţiei primelor fiinţe umane, când a 
plouat. Cu toate că nimeni nu se afla acolo să experimenteze vremea sau să 
spună ceva despre ea, nu este mai puţin adevărat că ploua în acele vremuri 
primordiale. 

Despre un adevăr precum cel exprimat în enunţul „Plouă", care 
este în totalitate independent de minte şi de experienţă, se spune că este 
un adevăr obiectiv. întrebarea care se naşte firesc, mai ales pentru cei 
angajaţi faţă de perspectiva ştiinţifică asupra lumii, este dacă întreaga 
realitate poate fi descrisă folosind exclusiv adevăruri obiective. Mulţi 
filosofi contemporani se îndoiesc de asta, printre care şl. unii care se 
consideră fizicalişti. 

Să luăm în consideraţie culorile. Ştim că acestea au legătură cu 
absorbţia selectivă şi reflectarea undelor de lumină de diferite frec- 
venţe. Ştim, de asemenea, că a vedea culorile presupune ο neorofi- 
ziologie complicată. în plus, ele par a fi, de asemenea, experiența noas- 
tră despre culori. Să excludem din nou oamenii imaginându-ne cum a 
fost lumea preumană. Putem presupune fără probleme că existau totuşi 
unde de lumină reflectându-se pretutindeni; până la urmă, ele nu depind 

de noi. Dar la fel de sigur este că nu exista ceva de genul „experienţă 
personală a culorilor”; aceasta depinde, evident, de noi. Din aceste 
consideraţii se naşte conceptul de persoană ca centru al experienţei, al 
conştientizării şi ce depinde de persoane ca centre ale experienţei sau de 
conştientizare este denumit subiectiv. (Câteodată subiectiv înseamnă 
iluzoriu, ireal sau înşelător, dacă nu chiar tendenţios, dar nici unul din 
aceste înţelesuri nu este relevant aici.) 


Obiectivitatea subiectivului 


Numind fapte adevărurile obiective, permiteţi-ne să considerăm 
fapte despre X. X are păr şaten, cântăreşte 60 kg, locuieşte pe Elm 
Street. X s-a născut în Hannibal, Missouri. Toate acestea sunt clar ade- 
văruri independente de minte, sau fapte, ca să folosim aici ultimul ter- 
men. Acum, să considerăm alte fapte despre X. X a avut o dată o expe- 
rienţă înspăimântătoare atunci când s-a răsturnat cu barca pe 
Mississippi. X îşi visează deseori fratele mort. X observă, chiar în acest 
moment, o umbră de albastru - X crede că ar putea fi numit azuriu - 
într-o pictură renascentistă timpurie pe care o priveşte. 

E clar că aceste lucruri depind de faptul că X are o minte. O 
undiţă aflată în barca cu ghinion ar fi putut şi ea să cadă în Mississippi 
şi să se ude alături de X, dar nu a avut - sigur că nu ar fi putut - o „ex- 
periență înspăimântătoare". Cu toate acestea, este un adevăr obiectiv 
despre X că a avut şi are asemenea experienţe. Ceea ce le face adevăruri 
obiective, sau fapte, este independența lor faţă de mental sau de mintea 
oricărui observator sau a unei terțe părți. 51, bineînţeles, devin adevăruri 
şi independent de mintea lui X. X ar putea uita eventual experienţa răs- 
turnării cu barca şi ar putea ajunge să nege cu sinceritate că a păţit vreo- 
dată aşa ceva. Cu toate acestea este adevărat şi în întregime independent 
de mental că X a avut o dată o asemenea experienţă. 

Ar părea să rezulte din toate acestea că orice listă absolut completă 
şi obiectiv corectă cu ceea ce se află în univers ar include, pe lângă 
lucruri de genul galaxiilor şi electronilor, organismelor animale şi 
țesutului nervos, şi variatele experienţe (inclusiv experienţele din vise) 
ale lui X. Toate acestea par evidente şi demne de menţionat; totuşi, 
unii fizicalişti le-au negat. 

Experienţe veridice/nonveridice 


Luând în consideraţie statutul ontologic al experienţelor, trebuie să 
evităm cu precauţie o greşeală comisă uneori. Oamenii spun câteodată că 
visele nu sunt reale, dar acest lucru nu este corect: visele lui X despre frâtele 
său, de exemplu, sunt reale. Mai mult decât atât, ele sunt părţi ale biografiei 
sale complete. Despre ceea ce sunt visele este, bineînţeles, nereal. X ar putea 
visa că stă la masă şi serveşte cina împreună cu fratele său, dar el nu face 
asta în realitate. 

Am putea poate clasifica situația adoptând următorii termeni 
tehnici. Experiențele se împart în experienţe veridice şi experienţe non- 
veridice. Ὁ experienţă este veridică DACĂ ȘI NUMAI DACĂ este 
despre ceea ce se întâmplă persoanei căreia îi aparţine experienţa. O 
experienţă este nonveridică DACĂ ȘI NUMAI DACĂ este despre ceea 
ce pu se întâmplă persoanei căreia îi aparţine. Experiențele sunt reale 
indiferent dacă sunt veridice sau non veridice. Experienţa vizuală a unui 
şoarece, care începe în mod obişnuit cu lumina reflectată de suprafaţa 
acestuia, este veridică. Pe de altă parte, o persoană - poate sub influ- 
επία unui drog halucinogen - ar putea avea o experienţă calitativ iden- 
tică (identică din interior) a şoarecelui, provocată, în care nici un şoa- 
rece să nu fie implicat. O asemenea experienţă este nonveridică. 

O greşeală opusă aceleia de a spune că visele nu sunt reale este 
aceea de a spune: „Este real într-un vis”. Visele sunt reale, dar lucrurile 
din vise, nu. O modalitate de a diagnostica greşeala este de a observa 
că expresia „într-un vis” este pseudolocativă - adică o expresie ce pare 
a specifica localizarea în care ceva se petrece sau are loc, dar în reali- 
tate nu o face. Să deosebim expresiile pseudolocative precum „într-un 
vis", „în mitologia greacă", şi „în David Copperfield” de cele real loca- 
tive, precum „în apartamentul meu", „în New Jersey" şi „în Chicago”. 

Diferenţa dintre expresiile real locative şi cele pseudolocative ar 
putea fi accentuată considerând următoarea pereche de raționamente: 


Anrsărutat=o- tr Newer sey; 


Prin urmare, am sărutat-o. 


Am sămutat-o mrur vis; 
Prin urmare, am sărutat-o. 

Este evident că primul este valid, în timp ce al doilea nu. Dacă încă nu 
sunteţi convinşi, întrebaţi-vă unde aţi prefera să găsiţi un sac cu bani, în New 
Jersey sau într-un vis? 


Intimitate şi acces privilegiat 


Sunt experienţele private? Sigur că, într-un sens, experienţele pot 
fi publice. Experienţa lui X de a se fi răsturnat cu barca ar fi putut avea 
mulți martori (şi ar fi putut fi, din această perspectivă, la fel de stân- 
jenitoare pe cât de terifiantă). Dar la ce sunt realmente martorii martori? 
Strict vorbind, tot ceea ce ei au văzut este pe X răsturnându-se cu barca. 
Ei nu au văzut experienţa lui X. Ar fi putut vedea că X a fost înspăimân- 
tat, dar nu au văzut experimentarea fricii de către X. Pentru că experienţa 
actuală a lui X - cum a fost situaţia pentru X, din interior - a fost ascun- 
să spectatorilor, a existat posibilitatea (indiferent dacă X a profitat sau 
nu de ea) ca X să pretindă că nu a fost înspăimântat. Avem capacitatea 
să ne ascundem sentimentele şi să ne permitem să nu fim sinceri. 

Deşi unii filosofi ai mentalului neagă faptul că gândurile, expe- 
rienţele şi alte fenomene mentale sunt private, descrierea cazului X 
vine în sprijinul ideii că experienţele sunt private. Şi tot aşa şi gându- 
rile: aţi putea fi în stare să ghiciţi la ce mă gândesc, da cu vă pot induce 
în eroare. Nu aveţi acces direct la gândurile mele. Descrierea cazului X 
poate veni în sprijinul ideii că X are acces privilegiat (cel puţin câteo- 
dată) la viaţa sa interioară. X poate şti - deşi asta nu înseamnă că X 
întotdeauna chiar ştie - cât de înspăimântat a fost. Ştiu ceea ce gândesc, 
când îți privesc pălăria cea nouă, într-un mod pe care sper să nu-l rea- 
lizezi. Chiar dacă teama, în cazul bărcii, şi puternica dezaprobare, în 
cazul pălăriei, se pot autotrăda prin semne observabile de către alţii, 
majoritatea gândurilor şi sentimentelor, în aproape orice circumstanţă, 
nu pot fi ghicite pe baza semnelor exterioare. 

Tipul de intimitate aflat în discuţie nu trebuie confundat cu posi- 
bilitatea unui limbaj privat Adevărat, dumneavoastră nu-mi puteţi 
vedea experienţele sau să le experimentați în altă modalitate în felul 
direct şi „la prima mână" în care o fac eu. Totuşi, nu am altă posibili- 
tate să vorbesc despre experienţele mele, chiar şi mie însumi, fără a 
folosi descrieri ce aparţin unui limbaj împărtăşit public. 

Tipul de acces privilegiat aflat în discuţie nu ar trebui confundat 
cu accesul incorigibil. Se susţine câteodată că o persoană nu poate greşi 
cu privire la viaţa sa interioară. Totuşi, deşi ea o cunoaşte intim, sunt 
totuşi posibile greşeli de mai multe tipuri. Acest lucru este evident ade- 
vărat despre credinţe şi dorinţe şi este adevărat şi despre stările de con- 
ştientă sau atenţie. X se simte înspăimântat, dar s-ar putea să nu-şi fi dat 
seama cât de înspăimântat a fost până nu a ajuns în siguranţă pe țărm. 


Psihologia populară 


Mai devreme, în consideraţiile noastre asupra ştiinţelor sociale, 
am atins problema psihologiei populare. Vă veţi reaminti observaţia 
noastră că fiecare fiinţă umană, la o vârstă surprinzător de fragedă, 
învaţă să explice şi să prevadă comportamentul altor oameni. Nu numai 
că suntem în stare să explicăm ceea ce sunt gata să facă oamenii (destul 
de des, deşi nu întotdeauna), dar putem să facem (des, deşi nu întot- 
deauna) presupuneri foarte bune, calificate, cu privire la ceea ce inten- 
ționează să facă aceştia. Această teorie brută - şi în marea ei parte ta- 
cită şi neformulată - pe baza căreia explicăm şi precizăm este ceea ce 
azi numim în genere psihologie populară. 

Deşi psihologia populară este probabil foarte complicată, se ba- 
zează pe câteva idei simple. Una este aceea că oamenii au credinţe. 
Alta este că ei au dorinţe. încă una - şi probabil cea mai importantă din- 
tre toate - este presupunerea că oamenii sunt raționali. Acum, raționa- 
lul poate însemna multe lucruri. Totuşi, ceea ce semnifică aici poate fi 
specificat în cele ce urmează: a spune că X este raţional înseamnă că, 
dacă X doreşte O şi crede că a face A este cea mai potrivită modalitate 
de a obţine O, X face A. (Bineînţeles, în realitate lucrurile sunt mult 
mai complicate: X va avea mai multe dorinţe de diverse intensităţi, pre- 
cum şi diferite oportunităţi şi diferite costuri asociate fiecăreia). Acest 
tip de raționalitate este ceea ce uneori este numit raționalitate de scop. 
De observat că ea nu spune nimic cu privire la raționalitatea credințelor 
lui X sau despre valoarea dorințelor lui. 


Două probleme cu privire la formularea definiţiei raţionalităţii 
de scop sunt cel mai dezbătute în literatura cu privire la raționalitate. 
Prima: este realmente adevărat că oamenii sunt raționali în acest sens? 
Psihologia populară nu are nevoie să pretindă că absolut toţi oamenii 

sunt raţionali în acest sens, numai ὅα majoritatea chiar sunt în acest fel 
raţionali. Noi înşine, cunoscători ai psihologiei populare, ne dăm sea- 
ma care sunt cei consistent iraționali. Ei fac excepţie de la regula ge- 
nerală, în al doilea rând, este aceasta o formulare adecvată a raţionali- 
tății pentru marea majoritate a celor raţionali? Gânditorii calificați nu 
sunt de acord. O problemă minoră este aceea că oamenii au o mulţime 
de dorinţe care ar putea intra în conflict: să fac A m-ar putea conduce 
într-adevăr să obţin O, dar s-ar putea, de asemenea, să mă implice în 
ceva ce doresc să evit. Mult mai dificilă este întrebarea dacă angaja- 
mentul moral al unei persoane ar trebui considerat doar o altă dorinţă. 

Mai există o problemă ce se naşte în legătură cu răbdarea: pe de 
o parte, tendinţa umană de a tatona şi amâna, iar pe de alta, abilitatea 
umană de a aştepta ocazii mai bune. Dat fiind faptul că cercetarea asu- 
pra psihologiei populare şi cea privind teoria raţionalităţii sunt în curs 
de desfăşurare, este probabil prematur să încercăm o evaluare definitivă 
a acestor teme. Nu trebuie să uităm că, totuşi, psihologia populară nu 
are concurent în atingerea scopurilor explicative şi predictive ale vieţii 
de zi cu zi. 


Psihologia cognitivă şi ştiinţa computerelor 


Ca ramură a filosofiei, filosofia minţii trebuie să fie pur conceptuală 
sau analitică. într-adevăr, este adevărat că mare parte din ceea ce fac filosofii 
mentalului poate fi considerat analiză conceptuală. Cu toate acestea, 
conceptele care interesează în prezent pe filosofii aplecaţi asupra minţii îşi au 
deseori originea în munca filosofilor cogniţiei sau în cea a informaticienilor. 
Până la urmă, nu există nici un motiv pentru care filosofii să-şi limiteze atenţia 
lor la conceptele simțului comun sau la cele aparţinând tradiţiei filosofice. 


Psihologia cognitivă 


Psihologia cognitivă este studiul organismelor umane ca sisteme 
de procesare a informaţiilor. (Ar mai putea fi definită şi drept studiul 
omului ca sistem intenţional şi reprezentaţional). Până de curând, ma- 
rea parte a psihologiei a fost behavioristă şi cercetarea psihologică se 
baza pe un model relativ simplu de mentație (funcţionarea minţii): 

modelul stimul/răspuns. Psihologia cognitivă s-a născut din încercarea 
de a remedia multiple deficienţe ale psihologiei stimul/răspuns. 

Putem înţelege mai bine natura atât a perspectivei behavioriste, 
cât şi pe a celei cognitive asupra psihologiei umane considerând urmă- 
toarea diagramă: 


ORGANISMUL 


stimuli (input-uri)——— ->- răspunsuri (output-uri) 


Psihologia behavioristă, sau cea stimul/răspuns, tinde să presu- 
pună că întotdeauna există o relaţie simplă între input-uri şi output-uri. 
Răspunsurile organismului la variaţi stimuli - cel αἱ clipitului, de 
exemplu - sunt presupuse a fi „bine sudate" în sistemul nervos al orga- 
nismului în cauză şi neinfluenţat de gândire sau experienţă. Totuşi, 
majoritatea reacţiilor umane nu sunt aşa. Prin urmare, psihologia cogni- 
tivă a subliniat necesitatea înlocuirii semnelor de întrebare din diagra- 
ma de mai sus cu un model al minții. Pentru a avea valoare, un aseme- 
nea model trebuie să explice adecvat foarte complicata relaţie dintre 
input-uri şi output-uri şi, în particular, cunoaşterea detaliată a mediului 
pe care output-urile îl reflectă. 


Modele ale minţii 


In prezent, psihologii cogniţiei construiesc un model al minţii 
abstract şi parţial speculativ. Ei gândesc mai degrabă în termenii funcţiilor 
reprezentaţionale şi compulsive ale minţii (adică ceea ce mintea trebuie să 
facă) decât în termenii realizărilor neurofiziologice curente ale funcţiilor 
mentale. Mai mult, οἱ admit că orice model, dat fiind nivelul cunoaşterii 
actuale, încorporează şi simple presupuneri - cea mai bună modalitate de a 
înţelege lucrurile în prezent. 


Penetrabilitate cognitivă/impenetrabilitate cognitivă 


Anumite relaţii input-output, precum reflexul clipirii, nu presu- 
pun credinţă, conţinut cognitiv, informaţie sau reprezentare corectă/in- 
corectă a realităţii. Aceste funcţii, deseori importante pentru supravie- 
[τοσα oamenilor şi a anumitor animale, sunt catalogate drept impene- 
trabile din punct de vedere cognitiv. Prin contrast, acele relaţii input- 

output care depind de reprezentările realităţii şi/sau de manipularea 
informaţiei sunt catalogate drept penetrabile cognitiv. Prin urmare, orice 
model al minţii trebuie să lase loc ambelor tipuri de funcţii: penetrabile şi 
impenetrabile. 


Minţi şi creiere 


Psihologia cognitivă încearcă să construiască un model al minţii 
care să explice abilităţile intelectuale umane. Este un model pur ab- 
stract, funcţional - ca model psihologic, nu încearcă să spună ce fel de 
sistem fizic este necesar pentru a realiza funcţiile postulate. De fapt, 
toți (sau aproape toţi) psihologii cogniţiei cred că funcţiile pe care le 
descriu în termeni abstracţi sunt realizate de creier. Prin urmare, este 
acceptat în mod general că orice model psihologic al minţii trebuie să 
fie compatibil cu tot ceea ce ştim despre modalitatea de funcţionare 
curentă a creierului - acest fragment de hardware alcătuit din ţesut fin 
biologic. 


Ştiinţa computerelor 


Multe speşulaţii asupra vieţii mentale umane au fost inspirate de 
dezvoltarea unor computere tot mai sofisticate. Bineînţeles, compute- 
rele sunt foarte diferite de fiinţele umane în ce priveşte materialul care 
le constituie: celulele creierului nostru nu sunt nici pe departe asemeni 
cipurilor din computere. Totuşi, de când psihologia cognitivă caracte- 
rizează procesele mentale în termeni funcționali, nu există nici un mo- 
tiv pentru care măcar o parte din procesul uman de gândire să nu poată 
fi acelaşi cu cel al unui computer - de exemplu, având acelaşi conţinut 
informaţional. Asta nu înseamnă că ordinatoarele gândesc sau că oame- 
nii gândesc ca ordinatoarele. înseamnă pur şi simplu că nu putem omite 
similarităţile funcţionale pe fondul diferenţelor esenţiale dintre mate- 
rialele constituente. 


Gândirea calculatorie 


Indiferent cum va sfârşi ideea conform căreia computerele pot 
gândi, este o strategie de cercetare utilă în psihologia cognitivă să pre- 
supună că procesele mentale umane au caracter calculatoriu. Vorbim 
deseori de „iluminări" şi „revelaţii” şi suntem înclinați să gândim despre 

geniile din toate domeniile în termeni de „creativitate" şi „imaginaţie”. 
Şi acest lucru este întrutotul corect. Totuşi, psihologii care studiază 
viaţa noastră mentală au ca sarcină să explice cum sunt posibile aseme- 
nea iluminări, revelații, creativitatea şi imaginaţia. O ştiinţă a minţii 
care se doreşte completă din punct de vedere explicativ nu poate tolera 
mistere ultime. 

O strategie evidentă ar fi descompunerea marilor „sărituri sau a 
altor fapte mentale spectaculoase într-o mulţime de paşi mici. Realiză- 
rile mentale de înalt nivel s-ar putea naşte atunci când mai multe sub- 
sisteme sau module mentale funcționează împreună. Această tentativă 
de a explica funcţiile mentale de ordin superior este denumită câteodată 
teza modularităţii. Date fiind anumite input-uri, fiecare modul mental 
calculează un output urmând o simplă regulă mecanică sau algoritm. 


Inteligența artificială 


Pot de fapt inginerii şi cei iniţiaţi în ştiinţa computerelor să con- 
struiască o maşinărie care gândeşte? Este inteligenţa artificială (deseori 
abreviată I.A.) o posibilitate reală? Considerând aceste întrebări, ar tre- 
bui evitate două extreme. Entuziaştii Τ.Α. exagerează de multe ori pro- 
gresul realizat în domeniul simulării funcţionării mentale umane cu 
ajutorul ordinatoarelor. Acestea se află la mare distanţă de a deveni un 
concurent al omului - chiar dacă sunt foarte bune jucătoare de şah. Pe 
de altă parte, am da dovadă de naivitate dacă am exclude posibilitatea 
ca acestea să poată gândi. Şi, în sfârşit, L.A. se află încă într-un stadiu 
primar: a prezice viitorul ştiinţei şi al ingineriei, aici sau oriunde în altă 
parte, este ceva pentru care filosofii nu suht mai bine înarmaţi decât 
oricine altcineva. | 


Psihologia filosofică 


Deşi zonele „fierbinţi" ale filosofiei minţii (unde „fierbinte" se 
defineşte în legătură cu fondurile destinate cercetării, prestigiul cerce- 
tărilor şi consensul general asupra setului de probleme considerate de 
maximă importanţă) se inspiră din psihologia cognitivă, ştiinţa compu- 
terelor şi LA., există chestiuni perene printre temele tratate care-şi 
extrag problemele din viaţa de zi cu zi, literatură şi psihanaliză. Psiho- 
logia filosofică a încercat să clarifice concepte precum emoție, dorinţă, 

libido, act ratat şi motiv. Iese la iveală că asemenea concepte familiare 
pe care le considerăm clare din punct de vedere analitic ne pun de fapt 
în încurcătură şi câteodată sunt inconsistente - şi acestea sunt puncte în 
care psihologia cognitivă, informatica şi LA. nu sunt de ajutor. 


Rezumat 

Animalele pot avea şi ele minte, dar fiinţele umane sunt unicele 
capabile să pună întrebări cu privire la natura minţii. (Dacă există 
extraterestri cu minţi asemănătoare - sau mai performante — şi ei pot 
pune întrebări cu privire la minte). Am văzut că unele întrebări privind 
mintea Sunt, la bază, metafizice. Care este statutul ei ontologic? Cum 
se împacă concepţia noastră despre minte cu tot ceea ce ştim despre 
lumea fizică? Felul cum gândim despre aceste întrebări va depinde în 
parte de vederile noastre metafizice primare (monism, dualism), dar 
orice metafizică trebuie să acorde un loc pentru tipul de minte pe care 
ştim că-l avem. 

Ce fel de minte avem? Care este natura mentalului? Nu toţi 
filosofii, studiind problema minţii, cad de acord că există o esenţă sau 
natură a minţii — un miez unic, relativ mic, care să-i definească pro- 
prietăţile sau caracteristicile necesare. Şi aici, ca oriunde în altă parte, 
am întâlnit posibilitatea ca un concept important să fie unul de tipul 
„ asemănării de familie ". 

Cu toate acestea, mare parte din ceea ce este de maximă impor- 
tanţă în viața mentală umană poate fi captat înţelegându-ne pe noi în- 
şine ca pe nişte sisteme intenţionale. Multe dintre stările noastre men- 
tale, indiferent din ce sunt alcătuite, cu siguranţă că se referă la (sau 
reprezintă) ο lume dincolo de noi. Un sistem intenţional este acela αἱ 
cărui comportament poate fi cel mai bine explicat atribuindu-se deopo- 
trivă credinţe şi dorinţe. Am întâlnit din nou aici preocuparea carte- 
ziană dacă sistemele fizice pot sau nu să fie sisteme intenţionale (ceea 
ce susțin fizicaliştii). 

Folosim constant aşa-numita psihologie populară pentru a ex- 
plica şi a prezice comportamentul nostru şi al celorlalți. Deşi expli- 
caţiile popular-psihologice sunt vagi şi au un succes parțial, în prezent 
nu avem nici o alternativă la abordarea de tip credinţă/dorinţă. 

Nesurprinzător, filosofia minţii a fost inspirată de anumite dez- 
voltări în psihologie. Odată, filosofii mentalului au dedicat mult timp 
criticării „behaviorismului naiv" sau modelelor mentalului de tip „sti- 

mul/răspuns"; azi ei au adaptat noile modele îmbunătăţite ale minţii 
înaintate de psihologia cognitivă. Aşa cum am văzut, modelele minţii 
au caracter funcţional şi abstract. Prin urmare, o abordare funcționa- 
listă nu este deloc interesantă de cum este realizată fizic o „stare func- 
țională ". Este posibil ca un om, un computer şi un extraterestru să aibă 
aceeaşi stare funcţională. Prin urmare, filosofii minţii au căutat indicii 
ale naturii mentalului şi în Ştiinţa computereleor, şi în cea a creierului. 


Recomandări de lectură 


Majoritatea termenilor importanţi şi a subiectelor din filosofia minţii 
sunt tratate, la poziţia lor alfabetică, în Encyclopedia ofPhilosophy. Vezi, mai 
ales, articolele referitoare la behaviorism şi intenţionalitate. Vezi şi articolul 
despre behaviorism din The Handkook of Western Philosophy. 


Din multele cărţi destinate începătorului, următoarele sunt în mod spe- 

cial utile: The Philosophy of Mind, editata de V.C. Chappell în 1962; Philo- 
sophy ofMind (1966), editată de Stuart Hampshire; The Philosophy of Mind 
(1967) de Alan R. White; Philosophy ofMind (1968) A lui Jerome A. Shaffer; 
Problems of Mind: Descartes to Wittgenstein (1971) a lui Norman Malcolm; 
Mind in Action: An Essay in Philosophical Psychology (1973) de C.H. 
Whiteley; The Philosophy of Mind (1976) editată de Jonathan Glover; The 
Character of Mind (1983) de Colin McGinn; Philosophy of Psychology (1984) 
de Joseph Margolis; The Philosophy ofMind: an Introduction (1986) de Peter 
Smith şi O.R. Jones; Matter and Consciousness: A Contemporary Intro- 
duction to the Philosophy of Mind de Paul M. Churchland (ediţie revizuită, 

Deşi cartea lui Gilbert Ryle The Concept ofMind (1949) nu a fost 
dedicată studentului începător, stilul său clar o face accesibilă oricui. 


States ofMind (1983) a lui Jonathan Miller constă în interviuri luate de 
autor filosofilor consacraţi ai minţii, informaticienilor, psihologilor cognitivi 
şi altor instanţe interesate de subiect. Această carte este atât de distractivă, 
furnizând în acelaşi timp o perspectivă completă asupra multor importante 
puncte de vedere cu un efort atât de mic, încât aproape că pare o farsă. 


Unul dintre cei mai clari şi mai pătrunzători autori în întregul spectru 
al subiectelor de filosofia minţii (dar accentuând oarecum intenţionalitatea) 
este Daniel C. Dennett. Toate cele trei cărți ale sale dedicate domeniului meri- 
tă citite: Content and Consciousness (1969): Brainstorms: Philosophical 
Essays on Mind and Psychology (1978); şi T1 \e Intenţional Stance (1987). 

Nature of Mental Things (1987), de Arthur W. Collins. 


Mai multe cărți ce merită a li consultate, unele dintre ele specializate şi 
mai mult sau mai puţin dificile, sunt The Nature of Experience (1959) a lui Sir 
Russell Brain, Thought (1973) a lui Gilbert Harman; Minds, Brains and 
People (1974) a lui Τ.Ε. Wilkcrson; Questions in the Philosophy of Mind 
(1975) a lui David Pears; Persons: A Study in Philosophical Psyholosy (1977) 
de Raziei Abelson; cartea lui Brian Loar, Mind and Meaning (1981); Thought 
and Object: Essay on Intentionality, editată de Andrew Woodfield în 1982; 

Saving Belief: A Critique of Physicalism (1987) de Lynne Rudder Baker; 

Explaining Behavior: Reasons in a World of Causes (1988) de Fred Dretske; 
Belief in Psychology: A Study in the Ontology of Mind (1988) a lui Jay L. 
Garfield; Mindwawes: Thoughts on Intelligence, Identity and Consciousness, 
editată de Colin Blakemore şi Susan Greenfield în 1989; Mind, Brain and the 
Quantum: The Compound ,,Ι" (1989) a lui Michael Lockwood şi In and Out 
of the Black Box: On the Philosophy ofCosnition (1990) a lui D.W. Hamlyn. 


Pe tema subiectivităţii şi a punctului de vedere subiectiv sunt recoman- 
date două cărţi semnate Colin McGinn: The Subjective View: Secondary 
Oualities and Indexical Thoughts (1983) şi Mental Content (1989). Alt filosof 
care a scris pe multe teme ale filosofiei minţii, dar cu accente speciale pe tema 
subiectivităţii, este Thomas Nagel. A sa Mortal Questions (1979) conţine 
vestitul articol „Cum este să fii un liliac?" („What is like to be a bat?”). Vezi 
de asemenea şi mai recenta sa The View from Nowhere (1986). Pentru o abor- 
dare complet diferită a conştientei vezi The Question of Animal Awareness: 
Evolutionary Continuity of Mental Experience (1976) a lui Donald R. Griffin. 


Următoarele cărți se numără printre cele mai bune aflate la graniţa din- 
tre filosofia minţii şi psihologia cognitivă: Representations: Philosophical 
Essays on the Foundations of Cognitive Science (1981) a lui Jerry A. Fodor; 
de acelaşi autor, The Modularity of Mind (1983); Mental Models (1983) a lui 
Philip N. Johnson-Laird; The Science of the Mind (1984) de Owen J. Flanagan 
Jr.; The Mind ofMan: Models ofHuman Understanding (1987) a lui Anthony 
J. Sanford; şi Psychosemantics: The Problem of Meaning in the Philosophy of 
Mind (1988) de Jerry A. Fodor. Merită în mod special menţionată o serie în trei 
volume editată de Daniel N. Osherson şi Howard Lasnik cu titlul general An 
Invitation to Cognitive Science: voi 1: Language, voi. 2: Visual Cognition 
andAction; voi. 3: Thinking (1990). 

Printre cele mai bune dintre lucrările care leagă filosofia minții de 
ştiinţa computerelor şi I.A., vă recomandăm în mod special Mentality and 
Machines (1971) a lui Keith Gunderson; What Computers Can't Do: The 
Limits of Artificial Intelligence (ediţie'revăzută, 1979) a lui Hubert L. Dreyfus; 
Mind Design: Philosophy, Psychology, Artificial Intelligence, editată de John 
Haugeland (1981); Computation and Cognition: Toward a Foundation for 
Cognitive Science (1986) de Zenon W. Pylyshyn; şi The Computer and The 
Mind: An Introduction to Cognitive Science (1988) a lui Philip N. Johnson- 
Laird. 


Pe tema psihologiei populare, vezi From Folk Psychology to Cognitive 
Science: The Case Against Belief (1983) de Stephen P. Stich şi Æ Neuro- 
computational Perspective: The Nature of Mind and the Structure of Science 
(1989) a lui Paul M. Churchland. 


Multe dintre cele mai importante lucrări din domeniul psihologiei filo- 
sofice au fost publicate de-a lungul anilor într-o serie intitulată Studies in 
Philosophical Psychology, editată de R.F. Holland. Printre multele titluri 
excelente, următoarele vă sunt recomandate în mod special: Mental Acts: 
Their Content and Their Objects (1957) a lui Peter Geach; The Psychology of 
Perception (1957) a lui D.W. Hamlyn; The Concept o/Motivation (1958) a lui 
R.S. Peter, The Unconscions: A Conceptual Study (1958) a lui A.C. 
Maclntyre; Dreaming (1959) a lui Norman Malcolm; Bodily Sensations 
(1962) a lui D.M. Armstrong; Sensationalism and Scientific Explanation 
(1963) de Peter Alexander; Action, Emotion and Will (1963) a lui Anthony 
Kenny; Rationality: An Essaye Toward and Analysis (1964) a lui Jonathan 
Bennett; Sel/f-Deception (1969) de Herbert Fingarette şi The Danger ofWords 
(1973) de M.O'C. Drury. 


CAPITOLUL 6 


6. FILOSOFIA LIMBAJULUI 


Dintotdeauna filosofii s-au arătat interesaţi de limbaj, dar aces- 
ta devine de-abia în secolul douăzeci o temă filosofică centrală. A 
devenit de largă accepţiune punctul de vedere după care cea mai bună 
cale de a rezolva (sau dizolva) problemele tuturor domeniilor filosofice 
este aceea de a acorda o atenţie mărită limbajului în care sunt formu- 
late acele probleme. Atenţia sporită asupra limbajului şi creşterea 
creditului pe care filosofii contemporani îl dau analizei sale este denu- 
mită revoluţia lingvistică. 

Există mai'multe motive pentru care limbajul a devenit tot mai 
important pentru filosofie. Mai întâi, conceptele şi gândurile noastre, 
deşi exprimate într-o multitudine de limbi (şi exprimate câteodată fără 
a folosi vreun limbaj), sunt în majoritatea cazurilor strâns legate de 
acestea. Limbajul este înţeles acum ca un uriaş rezervor de concepte şi 
categorii, fără de care nu ar fi posibilă o gândire sofisticată. Faptul se 
datorează în mare măsură viziunii vechi şi comune asupra limbajului 
ca simplu instrument de exprimare a gândurilor, viziune care azi nu 
mai este acceptată. Dacă filosofia este definită ca analiză a concep- 
telor, rezultă că ea poate da ce are mai bun acordând o atenţie sporită 
modului în care sunt folosite cuvintele care exprimă concepte. în al 
doilea rând, comportamentul de utilizare a limbajului este cel mai sub- 

til şi mai complex dintre comportamentele afişate de oameni şi ne 
furnizează, prin urmare, multe indicii, nu numai despre cum funcţionează 
mintea, dar şi despre raționalitate, respectarea regulilor şi alte teme 
filosofice de bază. în al treilea rând, ştiinţa limbajului, denumită 
lingvistică, oferă mult material reflecției filosofice. Ca şi în filosofia 
minţii, dezvoltarea ştiinţei constituie un stimulent. 

Aşa cum vom vedea, studiul filosofic al limbajului poate fi abordat 
în multe moduri. O clasificare utilă a abordărilor împarte studiul 
limbajului în sintactică, care studiază relaţiile dintre semnele lingvistice 
ca atare; semantica, care studiază relaţia dintre semnele lingvistice şi 
realitate; şi pragmatica, care studiază relaţia dintre semnele lingvistice 
şi utilizatorii lor umani. 

Cel mai important concept alfilosofiei limbajului este conceptul 
de semnificaţie. Vom considera variatele tipuri de semnificaţie, ca şi 
principalele teorii ale semnificației pe care le-au formulat filosofii. 
Procedând aşa, va trebui să distingem sensul semnificației într-un 
enunţ precum „Aceşti nori înseamnă ploaie” de cel dintr-un enunţ pre- 
cum „Burlac înseamnă un bărbat adult necăsătorit care nu este preot". 
De asemenea, trebuie să distingem semnificaţia ca referinţă de semnifi- 
caţia ca sens. Este presupusă referința atunci când spun „M-am referit 
la Bob Smith”, dar e vorba de sens când spun „Propoziția în germană 
Es regnet înseamnă Plouă". în sfârşit, vom deosebi între ceea ce o per- 
soană vrea să spună, adică semnificaţia vorbitorului, şi semnificaţiile 
standard ale enunţurilor folosite, numite semnificaţii de enunţ. 


Natura limbajului 


Toată lumea ştie ce este limbajul. Pentru cei mai mulți, limbajul 
înseamnă unul dintre limbajele naturale ale lumii, unul sau mai multe 
vorbite de majoritatea oamenilor, în fiecare zi. Cei mai mulţi dintre 
oameni realizează de asemenea că anumite limbi - de exemplu, latina -, 
vorbite cândva de mulţi oameni, nu mai sunt folosite în viaţa de zi cu 
zi, supraviețuind mai ales în formă scrisă şi formând obiectul interesu- 
lui academic. Atât filosofii, cât şi lingviştii, plecând de la această con- 
cepţie familiară a limbajului, au introdus mai multe distincţii analitice 


şi o terminologie corespunzătoare. Cele mai importante dintre acestea 
‚rnt dezbătute în următoarele secţiuni. 

Limbaje naturale/limbaje artificiale 


Engleza, franceza, spaniola şi chineza sunt câteva exemple de 
limbaje naturale. Limbajele naturale sunt vorbite de grupuri relativ 
mari de oameni. Ele evoluează lent, iar schimbările pe care le suferă 
sunt rareori „deliberate” de indivizi sau grupuri. Unele studii ştiinţifice 
mai vechi asupra limbajului erau preocupate de transformările lente 
(surprinzător de regulate) în modelele sonore dintr-o limbă dată sau 
între limbile înrudite istoric. Asemenea studii - adică studii asupra anu- 
mitor schimbări ce survin într-o perioadă dată de timp - aparţin lingvis- 
ticii diacronice. Dar este posibilă studierea unei limbi la un moment 
dat, abstracţie făcând de orice întrebare cu privire la dezvoltare şi 
schimbare. Asemenea studii aparţin lingvisticii sincronice. Lingvistica 
sincronică se concentrează asupra limbajului ca sistem sau structură a 
unor entităţi inter-relaționate - de exemplu, cuvinte individuale - ce nu 
pot fi înţelese izolat. 


Limbajele artificiale 


Limbajele artificiale, precum cele ale computerelor, sunt năs- 
cocite de indivizi sau asociaţii de indivizi, în anumite scopuri şi au ca- 
racteristici „proiectate", gândite pentru a promova aceste scopuri. De 
fapt, relaţia dintre semnele lingvistice, precum cuvintele, şi semnificaţi- 
ile lor este aproape întotdeauna o chestiune de convenţie. De exemplu, 
nu există nici un motiv pentru care cuvântul dog ar trebui să semnifice 
animalul canin domestic; ceea ce face semnificaţia cuvântului dog să fie 
ceea ce este ο faptul că vorbitorii de engleză observă convenţia care aso- 
ciază dog cu câinii şi se aşteaptă ca oricare alt vorbitor să o respecte. 

Şi mai important, există mai mult de o singură modalitate de a 
„segmenta" lumea şi fiecare limbaj natural o face diferit. Această dublă 
convenţionalitate a acestor semne lingvistice este denumită uneori Var- 
bitraire du signe (fr.: „arbitrariul semnului"), o expresie popularizată 
de unul dintre întemeietorii lingvisticii moderne, Ferdinand de Saus-- 
sure (1857-1913). O singură excepţie posibilă la caracterul arbitrar al 
semnelor lingvistice este onomatopeica, imitaţia prin anumite cuvinte 
- de exemplu, bum sau hau-hau - a sunetelor pe care le denumesc. 
Inventarea unui limbaj artificial poate fi înţeleasă ca introducere a unui 
set de cuvinte şi de alte simboluri în corelaţie cu un set de convenţii ex- 
plicite garantând fiecărui cuvânt sau simbol un înţeles limpede şi unic. 

m a I IUe 


Limbajul obişnuit 


Limbajul obişnuit descrie limbajul vorbit de cei mai mulţi oameni în 
majoritatea timpului - cu alte cuvinte, limbajul vieţii de zi cu zi. Acesta 
este distins de limbajele specializate, care conţin termeni tehnici, precum 
urcuş semantic şi radiografie. 

Mulţi dintre filosofii secolului douăzeci au susținut că limbajul 
obişnuit, în sensul pe care tocmai l-am clarificat, nu numai că ne oferă 
accesul la toate conceptele din punct de vedere filosofic, dar ne furni- 
zează şi cel mai subtil mediu în care gândim şi dezbatem aceste con- 
cepte. Alţi filosofi au avut un spirit reformist. Inspiraţi de logică şi 
matematică, οἱ au încercat să construiască limbaje formale, sau „ide- 
ale", care să.evite ceea ce ei priveau ca deficienţe ale limbajului obiş- 
nuit, ambiguitatea, vaguitatea şi vacuitatea. Deşi asemenea filosofi nu 
se pot aştepta în mod realist ca reformările propuse de ei să fie adop- 
tate în întregime, ei pot cel puţin să le adopte ei înşişi sau să le folo- 
sească în articolele şi cărțile lor. 


Depăşirea ambiguităţilor 


Multe cuvinte din limbajul obişnuit sunt ambigue - adică sem- 
enifică două sau mai multe lucruri separate. O cale de a depăşi ambigu- 
itatea este aplicarea subscripției. Să luăm ca exemplu cuvântul rațiune, 
care, poate însemna cauză, motiv sau judecată sau poate avea oricare alt 
înţeles mai puţin comun. Dacă ambiguitatea nu este eliminată în con- 
text, putem scrie de fiecare dată „rațiune „, „rațiune „" şi „raţiune-", } 
având grijă să-i atenţionăm pe cititori asupra codului folosit. 


Depăşirea vaguităţii 


Multe cuvinte din limbajul obişnuit sunt vagi - adică există si- 
tuaţii în care este greu de spus dacă sunt potrivite sau nu. Pentru aseme- 
nea termeni vagi, când precizarea se impune, putem stipula (anunţa ex- 
plicit) cum vom utiliza termenul. O definiţie stipulativă a termenului 
bătrân, de exemplu, poate fi: „Prin bătrân înţeleg o persoană care a 
atins vârsta de 67 de ani". Nimeni nu poate susține că nu aceasta este 
realmente semnificaţia lui bătrân, de vreme ce definițiile stipulative nu 
pretind a da seama cum sunt folosite anumite cuvinte, ci ţintesc mai 
degrabă să k. stabil cască utilizarea într-un scop dat, într-un anumit con- 

text. Totuşi, nu rezultă că o stipulare nu poate fi lipsită de sens sau 
prostească. 


Cum scăpăm de termenii vizi 


Filosofii care cred că limbajul obişnuit trebuie reformat sunt în- 
erijoraţi şi de termenii vizi, sau goi ».- termeni ce par nume, dar care de 
fapt nu numesc nimic. Să considerăm perechea de nume proprii George 
Washington şi Zeus. Ambele ne sugerează selectarea unui anumit indi- 
vid; cu George Washington se întâmplă acest lucru, cu Zeus, nu. Nimic 
nu corespunde lui Zeus în acelaşi mod în care un anumit om, George 
Washington, corespunde numelui George Washington. l 

O greşeală făcută uneori de studenții începători este susținerea că 
Zeus este numele unei anumite idei sau a unui anumit concept. Zeus 
denumeşte un zeu, dar unul care nu există. Conceptul de Zeus denu- 
meşte o anume idee sau concept - idee sau concept care exista. “ 

Să luăm perechea de substantive comune cal şi unicorn. Ca substantive 
comune, amândouă se vor fi aplicate oricărui membru al unei anumite clase. 
Totuşi, clasa cailor are membri, pentru că există cai, în timp ce clasa 
unicornilor nu are membri, pentru că nu există unicorni. Din nou, este o 
greşeală să presupunem că unicorn denumeşte o idee sau un concept 
anume. De fapt, unicorn denumeşte un tip de animal, unul care nu există. 
Şi, bineînţeles, conceptul de unicorn denumeşte un anume concept - un 
concept care există. 

Termenii precum Zeus, care nu denumesc (precum alţi termeni 
din categoria lor), şi cei precum unicorn, care nu se aplică unor indi- 
viduali (precum alți termeni din categoria lor), sunt denumiți termeni 
vizi Sau goi. 

Posibilitatea de a scăpa de termenii vizi. Filosofii, ca şi alți spe- 
cialişti în limbaj, au imaginat uneori un limbaj ideal debarasat de ter- 
menii vizi. Este acesta o ţintă realizabilă? Şi, dacă am putea construi un 
asemenea limbaj, la ce ar folosi? Experții nu cad de acord asupra 
răspunsului la aceste întrebări. Totuşi, un răspuns plauzibil (şi larg ac- 
ceptat) ar putea fi următorul: „Putem construi în limbaj mare parte din- 
tre «angajamentele» noastre «ontologice» ce pot fi stabilite indepen- 
dent de limbaj. Ştim că nu credem în Zeus, Moş Crăciun, vrăjitoare sau 
flogistic, aşa că ne-am putea debarasa de aceşti patru termeni. Dar acest 
lucru ar fi fără rost şi probabil dăunător. Nu are rost pentru că existenţa 
termenilor vizi în limbaj nu este dăunătoare atâta vreme cât ne amintim 

că nu orice substantiv denumeşte. Limbajul ne poate ajuta să gândim, 
furnizându-ne un inventar de concepte şi categorii, dacă nu gândeşte în 
locul nostru: fiecare trebuie să decidem dacă spunem „Zeus există" sau 
„Zeus nu există". 

Tot ceea ce Oamenii iau în serios şi faţă de care sunt angajaţi îşi 
găseşte locul în limbaj şi persistă mult timp după ce credinţele cad şi 
angajamentele sunt anulate. Limbajul nu este, în mod direct, un inven- 
tar a ceea ce există, ci mai degrabă un inventar - în parte arheologic şi 
istoric - al tuturor lucrurilor despre care oamenii au considerat că meri- 
tă să se vorbească şi că merită să fie spuse. Acest caracter cumulativ, 
istorico-memorial al limbajului este, până la urmă, raţiunea după care 
ar fi de-a dreptul dăunător să încercăm să purificăm limbajul de acei 
termeni care nu se potrivesc convingerilor noastre curente. Limbajul ne 
pune pe urma istoriilor şi le exprimă. Vrem să fim capabili să spunem 
că oamenii au crezut odată în vrăjitoare, dar că azi cei mai mulţi nu au 
această credinţă; sau că ştiinţa, într-un anumit stadiu, a încercat să 
explice combustia cu ajutorul flogisticului; sau că alchimiştii au încer- 
cat să transforme plumbul în aur adăugând ceva ce ei numeau „piatra 
filosofală". 


Formă 


Majoritatea oamenilor pot distinge forma (sau modelul) unui 
enunţ de conţinutul său. ΕΙ îşi dau seama că enunţurile „Toţi suedezii 
sunt protestanți" şi „Toţi corbii sunt negri" au o formă comună, chiar 
dacă ele au conţinuturi diferite - primul, despre religia suedezilor, al 
doilea, despre culoarea corbilor. Există multe modalităţi de a izola şi 
analiza forma lingvistică. Trebuie precizat, totuşi, că lingviştii abor- 
dează studiul formei în limbaj cumva diferit de cum o fac filosofii. 


Abordarea lingvistică a formei 


Gramatică şi sintaxă. Studiind limbile în particular, lingviştii în- 
cearcă să dezvolte clasificări ale formelor cuvintelor şi propoziţiilor ce 
pot fi folosite pentru a descrie relaţii interesante între acele forme. Re- 
zultatul eforturilor lor (pentru o anumită limbă, L) este numit uneori 
gramatica limbii L, sintaxa limbii L sau gramatica şi sintaxa limbii L. 
Aparenta confuzie terminologică poate fi explicată după cum urmează: 

în definiţie strictă, gramatica înseamnă o clasificare a părţilor de vorbire şi a 
tipurilor de enunţuri; sintaxa, de asemenea strict definită, o specificare a 
regulilor de combinare din care rezultă combinaţiile admise de cuvinte 
aparţinând variatelor categorii gramaticale. Până la urmă, pe lângă folosirea 
lor conform acestor definiţii stricte, gramatica şi sintaxa sunt folosite deseori 
interşanjabil. i 

Comparativism. Prima datorie u lingvisticii este să dezvolte o 
gramatică-sintaxă pentru o anumită limbă. După ce acest lucru a fost făcut 
pentru mai multe limbi, lingviştii pot face comparații. Studiul comparativ a 
arătat că majoritatea, dacă nu toate trăsăturile sintacticogramaticale pot fi 
regăsite în familii de limbi, în particular acelea care au evoluat dintr-un 
strămoş comun. 

Exemplu de formă sintactico-gramaticală. Să considerăm pere- 
chea de enunţuri „John o iubeşte pe Mary" şi „John o respectă pe 
Mary". Amândouă au forma s R ο, unde s reprezintă subiectul, o obiec- 
tul, iar Κ unul dintre verbele dintr-o anumită clasă. Interesant în legătură 
cu această specificare de formă este faptul că poate fi folosită pentru a 
defini o operaţie, cunoscută sub denumirea de transformare pasivă: dat 
fiind input-ul s R o, putem deriva, după dorinţă, output-ul o este R de s. 
Pentru enunţurile noastre, transformarea pasivă produce formele pasive: 
„Mary este iubită de John", „Mary este respectată de John". 


Abordarea filosofică a formei 


Gramatica logică, sintaxa logică. Filosofii sunt mult mai puţin 
interesaţi decât lingviştii în trăsăturile specifice unei limbi. De mai mare 
interes pentru filosofi sunt acele aspecte ale formei sintactico-gra- 
maticale care joacă un rol în judecata corectă sau incorectă, în inferență şi 
raţionament. De exemplu, enunţurile de forma „Toţi S sunt P" joacă un rol 
important în raţionamentele numite silogisme. 

Formă logică. Aceasta ne conduce la o altă trăsătură a abordării 
filosofice: raționamentele sunt deseori asertate într-o formă standar- 
dizată ce presupune anunţuri având o anumită formă. Prin urmare, enun- 
țurile limbajului obişnuit sunt deseori formate, adică traduse în formă 
standard. Astfel, pentru a „intra" în „matriţa” standard, enunţul . Το 
câinii latră" trebuie să devină „Toţi câinii sunt lătrători”. 

Ar trebui să ne reamintim, totuşi, că nu există im lucru de tipul 
forma unui enunţ dat. Indicăm forma într-o varietate de moduri, în 
funcţie de scopul urmărit. Aspecte ale formei neimportante în înţele- 

gerea unor, procese de judecată ar putea fi cruciale în înţelegerea alto- 
ra. Altfel spus, depinde de sistemul logic pe care-l folosim ce forme 
anume vom găsi convenabil de izolat. „Toţi S sunt P" este forma 
potrivită pentru logica tradiţională a termenilor, în timp ce „Pentru 
orice x, dacă Sx, atunci „Px" este cea potrivită pentru logica modernă 
a predicatelor. („„Sx" este modalitatea standard de a scrie „x este S"). 


Dobândirea limbajului şi ineismul 


Dobândirea limbajului 


Oamenii nu se nasc vorbindu-şi limba maternă. Mai mult decât 
atât, limbajul pe care şi-l vor însuşi în cele din urmă va depinde de cel 
vorbit de oamenii din jurul lui. Aceste fapte au s,ugerat o explicaţie în 
esență empirică a dobândirii limbajului: adică ne învăţăm limba mater- 
nă prin experienţă. îi imităm pe cei din jurul nostru, care la rându-le vor 
„întări eforturile noastre, pozitiv sau negativ, dându-ne recompense - 
de exemplu, zâmbete - şi pedepse (încruntări), după cum este cazul. Cu 
tot caracterul lui natural, modelul empiric (experienţă/imitaţie) αἱ do- 
bândirii limbajului a fost recent supus unei critici serioase. 


Critica modelului experienţă/imitaţie 


"Un set de critici inter-relaţionate au fost înaintate - cel mai puter- 

nic de Noam Chomsky - la adresa punctului de vedere experienţă/imi- 
taţie asupra dobândirii limbajului. Aceste critici pot fi rezumate astfel: 
(1) Numărul mostrelor de enunţ pe care le aude copilul este mult prea 
mic; (2) Articolele din, colecţia de mostre a copilului sunt imperfecte. 
Copilul aude enunţuri ce conţin o mulţime de mici erori de pronunție - 
de exemplu pauze, repetiţii, cuvinte greşit redate. (3) Abilitatea de uti- 
lizare a limbajului nu pare a fi o funcţie a inteligenţei generale; de 
exemplu, mulţi copii retârdaţi învaţă să-şi vorbească limbile materne. 


Competenţă lingvistică şi creativitate lingvistică 


Aceste argumente împotriva modelului experiență/imitaţie se ba- 
„ează pe o concepție asupra abilității de utilizare a limbajului ca si com- 
“petență lingvistică. Competența lingvistică nu este pur şi simplu afcili- 


. 

tatea de a reproduce enunţuri pe care vorbitorul le-a auzit, ci aceea de 
a produce (şi înţelege) multe enunţuri noi, neobişnuite. Competența 
lingvistică este o. abilitate cu finalităţi neaşteptate, aceea de a genera 
enunţuri pe care alţi vorbitori le vor recunoaşte ca fiind corect formu- 
late şi vor fi capabili să le înţeleagă. Acest caracter „nepapagalicesc" αἱ 
competenţei lingvistice este numit creativitate lingvistică. 


Ineismul 


Cum putem explica competenţa lingvistică, inelusiv creativitatea 
lingvistică? Nu toţi teoreticienii, filosofi sau lingvişti, cad de acord 
asupra răspunsului la această întrebare. Mai există gânditori ce consi- 
deră că „învăţarea din experienţă” poate explica dobândirea limbajului. 
Alţii, urmându-l pe Chomsky, au sugerat că există o gramatică univer- 
sală construită în sistemul nostru nervos, care este pur şi simplu „adap- 
tată" la o limbă particulară prin experienţe timpurii relevante. Dacă per- 
spectiva este corectă, ar trebui să ne aşteptăm ca studiul empiric al lim- 
bajelor să izoleze ο. gramatică abstractă comună tuturor acestora. O 
asemenea gramatică abstractă, odată găsită, ar fi sâmburele înnăscut 
din toate limbajele naturale. 

în orice caz, a decide cât din orice abilitate sau competenţă, lingvistică 
sau de orice fel, este înnăscut şi cât este învăţat din experienţă depinde în 
parte de cercetarea empirică. Proporţional, o asemenea decizie nu poate fi 
luată pe baza unei preferinţe filosofice globale pentru (sau împotriva) 
empirismului. 


Sintactica 


Sintactica este definită tradiţional drept studiul relaţiilor dintre 
semnele lingvistice. în limbajul comun, un semn lingvistic este numit cuvânt. 
Nespecialiştii tind să ia de-a gata conceptul de cuvânt, dar, în teoria 
lingvistică, nu este uşor de stabilit ce ar trebui considerat a fi un cuvânt de 
sine stătător. Nici în practică nu este uşor să se construiască un dicţionar fără 
nici o bază de pornire. 

Permiteţi-ne să presupunem că lingviştii au specificat toate cu- 
vintele unei limbi date. Următorul pas este clasificarea cuvintelor după 
categorii gramaticale. Pentru cele mai multe dintre limbi, acestea sunt 

categorii familiare precum substantiv, verb, adjectiv şi tot aşa. Oricum, 
întregul efort de clasificare gramaticală se face în scopul stabilirii sin- 
taxei, care specifică ce categorii gramaticale de cuvinte pot fi combi- 
nate. Sintaxa unei limbi, L, este setul de reguli de combinare pentru L. 
Angajamentul nostru sintactic ne permite să identificăm ο înlănţuire de 
cuvinte precum „Nişte au sus este la măr" ca fiind sintactic incorectă. 
Prezumtiv, putem respinge acest enunț fără să ne gândim măcar la sem- 
nificaţia lui. Adică, εἰ nu este respins pe baza lipsei de sens. De obser- 
vat că există propoziţii fără semnificaţie perfect corecte din punct de 
vedere sintactic: „Nişte numere leneşe se reped furioase la nişte beţi- 
şoare de noroi impar" este un astfel de exemplu. 


Independenţa sintaxei 


O importantă - şi controversată - întrebare a filosofiei limbaju- 
lui se pune cu privire la posibilitatea de a izola un nivel sintactic com- 
plet independent. Putem realmente cântări corectitudinea sintactică fără 
a lua în consideraţie înţelesul cuvintelor ale căror combinaţii le stu- 
diem? Din nou, aceasta nu este o întrebare care naşte consens. 


Sintaxa şi abordările formale 


Accentul pe sintaxă este strâns înrudit cu acele programe de 
cercetare - foarte variate, din logică, lingvistică şi ştiinţa calculatoa- 
relor - care încearcă să descopere cât „calcul" (sau, în limbajul obiş- 
nuit, „gândire"”) se poate realiza fără referinţă la semnificație. Dacă pu- 
tem formula reguli pentru manipularea simbolurilor bazate pe forma 
acestora sau pe oricare alte caracteristici formale, asemenea reguli pot 
avea forma unor algoritmi - adică reguli ce pot fi urmate pentru a 
ajunge la un rezultat corect unic fără aplicarea judecății umane. Este 
evident că şi un calculator de buzunar realizează în mare măsură acest 
lucru, pentru o categorie de calcule aritmetice. Formele semnalelor de 
intrare sunt cele care determină formele semnalelor la ieşire, cu nici un 
fel de referință la ceea ce semnalele de intrare (să zicem, numerale) ar 
semnifica sau la întrebarea dificilă cu privire la ce sunt, de fapt, nume- 
rele. Cercetări în curs legate de traducerea mecanică a limbajelor na- 
turale presupun, de asemenea, încercarea de a folosi trăsăturile pur for- 
male/sintactice ale fragmentelor lingvistice. 

Semantica 


Semantica este definită tradiţional ca fiind studiul relaţiei sem- 
nelor lingvistice cu lumea (lume" fiind înţeles ca incluzând orice fel de 
realitate extralingvistică). O teorie semantică ne va spune: (1) câte re- 
laţii semantice fundamentale există şi (2) cum trebuie caracterizată fie- 
care. Ni se propun, din păcate sau din fericire, mai mult de o singură 
teorie semantică, dar orice teorie semantică va cuprinde ceva ce cores- 
punde (sau joacă rolul semantic al) denotaţiei, descripţiei şi adevărului. 


Denotaţia 


A denota înseamnă a numi. Adică ceea ce fac numele proprii 
(când nu sunt vide). Alte entități lingvistice, precum pronumele, pot, în 
anumite ocazii, denumi. „Socrate" denotă, sau numeşte, pe Socrate. 
Denotaţia, referința şi desemnarea funcţionează, în literatura de spe- 
cialitate, ca echivalent ale numirii. Expresiile care denotă sunt numite 
Şi termeni individuali. 


Cum funcţionează numele 


în ciuda familiarităţii cu numele şi denumirea, o perspectivă po- 
trivită asupra modului cum funcţionează numele se dovedeşte a fi difi- 
cil de dat. Ce înseamnă, precis, că înţeleg, atunci când înţeleg numele 
„Socrate"? Cu siguranţă, e vorba de mai mult decât a şti doar că „So- 
crate" numeşte pe Socrate. O sugestie este aceea că ar trebui, în plus, 
să ştiu cine este Socrate. Probabil că ajunge să ştiu că a fost un filosof 
antic grec, un profesor al lui Platon şi cel care a spus „Tot ceea ce ştiu 
este că nu ştiu nimic". 

Deşi este o sugestie plauzibilă, ea ridică următoarea problemă. Dacă 
aceste descripţii asociate ne ghidează în a determina cine este referentul sau 
designatum (obiect numit de un nume), este de la sine înţeles că referentul sau 
designatum-ul este acela căruia i se aplică descripţiile. Acest lucru pare de 
asemenea plauzibil, dar să presupunem că o parte (sau chiar toate) din 
informaţiile mele despre Socrate sunt greşite. Să presupunem că alt individ, şi 
nu Socrate, a fost profesorul lui Platon. Nu l-ar denumi „Socrate" pe acesta? 

Rezultatul nu pare acceptabil. Din nou, deşi ne gândim la 
Shakespeare ca scriitor al unui grup de piese faimoase, dacă ar fi să iasă 

la iveală că acestea au fost scrise de Francis Bacon, nu pare deloc co- 
rect să suţinem că V,Shakespeare" l-a denumit de fapt în tot acest timp 
pe Bacon. 


Denumirea rigidă 


O altă sugestie - asociată cu Saul Kripke (n. 1940) - este aceea 
conform căreia numele proprii (şi probabil alte anumite semne lingvis- 
tice) sunt desienatori rigizi. Ὁ entitate lingvistică este un designator 
rigid DACĂ ŞI NUMAI DACĂ indică un acelaşi individ în toate lu- 
mile posibile. De vreme ce filosofii vorbesc atât de des de „lumi posi- 
bile", merită probabil să spunem câteva cuvinte despre ceea ce înseam- 
nă „lume posibilă”. O lume posibilă este o lume care „ar fi putut să fie”. 
Deşi în lumea actuală (sau reală), Socrate i-a fost profesor lui Platon, el 
ar fi putut să nu-i fie profesor. Există o lume posibilă, sau o lume care 
ar fi putut fi, în care Socrate nu l-a avut elev pe Platon. A spune că 
lumea actuală nu este singura lume posibilă este, prin urmare, o moda- 
litate cu mai multă culoare, figurativă, de a spune că lucrurile ar fi putut 
fi altfel. 

Putem acum aplica aceasta numelui „Socrate". „Socrate" încă îl 
numeşte pe Socrate în lumile posibile în care lucruri diferite pe care le 
ştim despre Socrate sunt false. De fapt, unicul individ desemnat de 
numele „Socrate" ar fi putut fi chiar numit altcumva; totuşi, el ar fi 
putut să nu fie altcineva. De aceea nu există nici o lume posibilă în care 
Socrate să nu fie Socrate, deşi există o lume posibilă în care Socrate nu 
este numit „Socrate”. 


Teoria „botezului” 


Dacă numele „Socrate" nu este legat de Socrate prin descripţiile 
care se aplică lui Socrate, atunci cum se stabileşte legătura? O sugestie 
este teoria botezului (sau teoria cauzală a referinţei). „Socrate" se leagă 
de Socrate prin intermediul unei ceremonii iniţiale de numire - un bo- 
tez - prin care o persoană înrudită spune „Prin aceasta numesc acest 
copil (ο anumită ființă umană pe care o ţine, către care priveşte sau pe 
care o indică) Socrate". Numele este apoi pasat, în lanţ, celor care-l uti- 
lizează ulterior. Aceasta este numită teoria cauzală a referinţei deoarece 
utilizăii ulterioare denumirii au drept cauze utilizările anterioare, con- 
stituind astfel un lanţ cauzal ce poate fi retroactiv urmărit până la 
botezul iniţial. 

Enunţuri cu nume vide 


Anumite nume, deşi gramatical sunt clasificate ca nume proprii, nu 
numesc individuali. Oricare ar fi istoria unor asemenea nume, folosirea lor nu 
poate fi urmărită înapoi până la botezul iniţial. Numele care nu numesc sunt 
denumite vide (sau goale). Două probleme separate se ridică atunci când 
termenii vizi apar în enunţuri: 

(1) Să presupunem că spun „Zeus este tatăl zeilor”. Am spus 
ceva fals? Dacă este aşa, atunci enunţul „Zeus nu este tatăl zeilor” ar 
trebui să fie adevărat. Dar dacă Zeus nu există, nu există nimeni care să 
nu fie tatăl zeilor. De vreme ce ambele enunţuri - „Zeus este tatăl 
zeilor” şi „Zeus nu este tatăl zeilor” - presupun existenţa lui Zeus, 
probabil că ceea ce am fi putut spune, dacă presupoziţia este incorectă, 
este că ambele enunţuri nu sunt nici adevărate, nici false. De observat 
că această soluţie presupune distincţia, cel puţin pentru anumite aserţi- 
uni, între ceea ce este asertat şi ceea ce se presupune - ο distincţie 
acceptată de unii (nu de toţi) filosofi ai limbajului. 


(2) Multe nume vide au un anumit statut ca părți ale unor bine- 
cunoscute mituri sau ficțiuni. „Zeus" este un exemplu; „Oliver Twist” 
şi „Holden Caulfield" sunt exemple din romane celebre. Ne dorim să 
putem spune că enunţul „Oliver Twist a fost pentru o vreme hoţ de 
buzunare" este adevărat, în timp ce enunţul „Oliver Twist a fost o vre- 
me şlefuitor de lentile" este fals. Dar, aşa cum ne-a pus în gardă dis- 
cuția despre presupoziţie, nu există nici o persoană despre care pre- 
supoziţia adevărată sau cea falsă să vorbească. Prin urmare, soluţia este 
să tratăm ambele enunţuri ca eliptice. Ceea ce semnifică ele, exprimat 
în întregime, poate fi exprimat după cum urmează: „După Oliver Twist 
al lui Dickens, Oliver Twist a fost, pentru o vreme, hoţ de buzunare" (ο 
aserţiune adevărată despre un roman real; şi „Conform cu. Oliver Twist 
αἱ lui Dickens, Oliver Twist a fost pentru o vreme şlefuitor de lentile" 
(un enunţ fals despre un roman real). 


Descripţia 


A doua relaţie semantică majoră ar putea fi numită descripție sau 
predicaţie. Ea se deosebeşte fundamental de  referință/denotare/de- 
semnare. Descripţiile nu numesc individuali, mai degrabă* ele se apli- 
că acestora, sau exprimă un adevăr cu privire la ele. Există o legătură 

între un nume şi un individual particular, dar o descripţie se aplică 
oricărui individual care se întâmplă să satisfacă descripţia. Astfel, roşu se 
aplică tuturor obiectelor roşii. Pot înţelege o expresie descriptivă - 
de exemplu, „politician cinstit" - chiar dacă ştim că aceasta nu ar putea fi 
adevărată despre orice politician. 


Intensiune/Extensiune 


Toţi termenii descriptivi au intensiuni şi extensiuni. 

Intensiunea unui termen constă în toate proprietăţile care alcătuiesc 
definiţia. Pentru roșu, ea va fi,'simplu, proprietatea de a fi roşu; pentru 
unicorn, ar putea fi apartenenţa la familia cabalinelor, posesia unei cozi de 
leu şi existenţa unui corn frontal. 

Extensiunea unui termen constă în toţi indivizii, trecuţi, prezenţi 
sau viitori, cărora li se explică termenul. Extensiunea termenului roșu 
este, prin urmare, dată de toate obiectele de această culoare. Exten- 
siunea termenului unicorn nu are nici un membru, este vidă; împru- 
mutând un termen matematic, ea este mulțimea vidă. Doi termeni - de 
exemplu, biped fără blană şi animal rațional - cu intensiuni diferite 
pot avea aceeaşi extensiune. Ceea ce poate fi exprimat şi astfel: doi ter- 
meni cu intensiuni diferite ar putea fi echivalenți extensional. 


Descripţii definite 


Termenii descriptivi şi expresiile introduse de un articol hotărât sunt 
numite descripții definite. Unele teorii semantice includ descripţiile definite 
în categoria numelor sau a expresiilor referenţiale. Sigur că este adevărat că 
descripţii definite precum „omul care stă lângă bar" indică un individ în 
acelaşi mod în care o fac numele. Probabil vom viza un anumit individ ca 
fiind cel indicat de descripţie, chiar dacă acesta se va dovedi a fi o femeie 
rezemată de bar. 

Pe de altă parte, folosind descripţiile, vorbitorii intenţionează de 
obicei să indice pe orice/oricine căruia i s-ar aplica aceasta. Acesta este 
cazul descripţiei definite din următoarea propoziţie: „Persoana care a 
descoperit vaccinul antipoliomielitic merită recunoştinţa noastră”. 

Unii oameni folosesc descripţiile definite aidoma unor nume; 
alții le folosesc pur descriptiv. Bineînţeles, rezultă din caracteristica 
descripţiei definite, sau din utilizarea ei, că ea se aplică cel mult unui 
singur individual. Dacă mai mult de o persoană a descoperit leacul con- 
tra poliomielitei, persoana care a descoperit vaccinul antipoliomielitic 

nu se aplică nici unei persoane. (Ocazional, descripţiile definite sunt 
folosite pentru a descrie, sau a indica, un grup unic - e.g. „cei care au 
descoperit leacul antipoliomielitic".) 


Adevărul 


A treia relație semantică majoră este adevărul. Despre descripţii 
spunem că sunt „adevărate despre" individualii. Aceasta este totuşi o uti- 
lizare specială a adevărului şi nu ar trebui confundată cu este adevărată, 
care se aplică întregii propoziţii. Propoziţiile sunt într-adevăr doar acele 
enunţuri care sunt, ca întreg, semantic evaluabile - adică, numai acele 
propoziţii despre care se pune problema adevărului ori falsităţii lor. 

In general, relaţiile semantice leagă particulele lingvistice de rea- 
litatea extralingvistică. în ce măsură este aceasta valabilă pentru ade- 
văr? în teoria semantică se încearcă înţelegerea adevărului conform 
schemei: 


„p" DACĂ ŞI NUMAI DACĂ p. 


O instanţiere ar putea fi: „Plouă" este adevărată DACĂ ŞI NU- 
MAI DACĂ plouă. Ceea ce pare banal, dar intră cu siguranţă în con- 
ceptul nostru de adevăr. O versiune mai puţin banală poate fi dată în 
cele ce urmează: o propoziţie de forma „a este p" (unde a numeşte un 
individual şi p este o descripţie sau un predicat) este adevărată DACĂ 
ŞI NUMAI DACĂ  individualul indicat de a satisface predicatul P. 
Despre a spunem că satisface P numai în cazul în care P se aplică lui a. 
Această formulare, care pune în legătură cele trei categorii semantice 
ale demonstraţiei, descripţiei şi adevărului, surprinde şi ceea ce cu toţii 
suntem pregătiţi să admitem, indiferent de teoria adevărului la care am 
subscris. (Pentru diferitele teorii ale adevărului, vezi secţiunile în cauză 
ale Capitolului 2.) 


Pragmatica 


Pragmatica este definită ca relaţia dintre semnele lingvistice şi 
utilizatorii acestora. In orice abordare, limba nu este nicidecum ceva 
stocat în dicţionare sau în cărțile de gramatică, ci mai degrabă ceva 
constant utilizat de fiinţele umane. în încercarea de a arăta care sunt 

domeniile pragmaticii, cea mai uşoară cale precizează că aici se includ 
acele teme care nu pot forma subiectul sintacticii. într-adevăr, în multe 
dezbateri pe tema pragmaticii, aserţiunea „Aceasta-i doar o problemă 
practică" este folosită pentru a elimina din discuţie anumite subiecte. 

Câteva preocupări de domeniul pragmaticii sunt înfăţişate în 
următoarele trei subsecţiuni. 


Acte de vorbire 


Gramatica-sintaxa tradiţională clasifică enunţurile în mai multe 
categorii: afirmative, interogative, imperative şi exclamative. Ele reu- 
şesc cu greu să surprindă toate funcţiile îndeplinite de enunţuri. Spre 
deosebire de sintaxă şi semantică, care studiază în primul rând tipurile 
de enunţ, pragmatica consideră un enunţ dat ca fiind exprimat (scris), 
ca făcând parte dintr-o acţiune lingvistică. Rostind un enunţ, vorbitorul 
face ceva. El realizează un act de vorbire, un act ilocuţionar. Există ο 
mulțime de diferite acte de vorbire. Un enunţ declarativ poate fi folosit 
pentru a promite, avertiza, sfătui, insulta, lăuda, încuraja etc. De exem- 
plu, deşi enunţul „Promit că vin la petrecere" este afirmativ din punct 
de vedere gramatical, nu este folosit pentru a statua ceva despre vor- 
bitor, ci mai degrabă pentru a crea o obligaţie pe care altminteri vor- 
bitorul nu ar fi avut-o. 


Implicaţia conversaţională 


Un enunţ dat este interpretat întodeauna în contextul şi/sau cir- 
cumstanţele exprimării sale. Pentru a face astfel de interpretări suntem 
ghidaţi de psihologia populară, de propria înţelegere a „standardelor de 
conversaţie” şi de tot ceea ce cunoaşterea generală a lumii ne pune la 
dispoziţie. Un exemplu ar putea clarifica ceea ce înţelegem prin „stan- 
dard de conversaţie”. Să presupunem că întreb un musafir: „Doriţi ο 
cafea?". Acesta răspunde: „Cafeaua mă va ţine treaz", ceea ce eu inter- 
pretez ca fiind un refuz. De ce? Deoarece presupun că musafirul meu 
se supune unui anumit standard de relevanţă αἱ conversaţiei. 

Ceea ce spune musafirul meu nu implică din punct de vedere 
strict logic că nu doreşte cafea. însă aceasta rezultă conform standarde- 
lor de implicaţie conversaţională. Dacă cineva spune „Am trei copii”, 


Filosofia limbajului 171 


înţeleg că a vrut să spună că are exact trei copii. Dacă mai târziu des- 
copăr că are cinci (prin urmare, are cel puţin trei), simt că am fost indus 
cumva în eroare. Vorbitorul are de partea lui logica, dar implicaţiile 
vorbirii şi standardelor generale ale conversaţiei sunt, din fericire, de 
partea mea. 


Distincția tip dicţionar/enciclopedie 


Lingviştii şi filosofii limbajului încearcă să facă distincţia între 
ceea ce o persoană ştie despre cuvinte (parte a ceea ce numim cunoaş- 
terea unei limbi) şi orice altceva ar mai cunoaşte ea. Cunoaşterea unei 
limbi mai poate fi numită informație lingvistică, semantică sau lexi- 
cală. Ideal, dicționarele ar trebui să conţină numai acele informaţii des- 
pre cuvinte care sunt parte a competenţei lingvistice - adică numai in- 
formaţii  lingvistice/semantice/lexicale. Orice altceva este de domeniul 
enciclopediilor - inventare ale cunoaşterii în genere. 

Orice utilizare a cunoaşterii „enciclopedice" în interpretarea par- 
ticulelor lingvistice aparţine pragmaticii. Trebuie adăugat că nu toţi 
teoreticienii limbajului consideră distincţia dicţionar/enciclopedie ca 
fiind una adevărată sau clară. Şi în practică autorii de dicţionare furni- 
zează îndeobşte ceea ce, conform definiţiei, ar conta drept informaţii 
enciclopedice. Câine înseamnă „carnivor domestic, caniş familiaris, 
crescut în multe varietăţi sau rase”, conform The Random House Dictionary 
of the English Language; dar „este crescut în multe varietăţi sau rase" este o 
informaţie pur lexicală? Cei care se ridică împotriva unei linii clare de 
demarcaţie între dicţionare şi enciclopedii - şi, prin urmare, între semantică 
şi pragmatică - consideră că întrebarea nu poate avea un răspuns tranşant. 


Distincția utilizare/menţionare 


Deşi folosim cuvintele mai ales pentru a vorbi despre realitatea 
extralingvistică, câteodată este necesar şi de dorit să vorbim despre cu- 
vintele însele. Spunem despre cuvinte că sunt folosite când vorbim des- 
pre realitatea extralingvistică; de ex. cuvântul Boston este utilizat în 
propoziţia „Boston este un oraş foarte populat”. Cuvintele sunt apoi 
menţionate când ele însele intră în discuţie; astfel, cuvântul Boston este 

menţionat în propoziţia „Boston are şase litere", care se referă, evident, la 
cuvânt şi nu la oraş. Prin convenţie, folosim ghilimelele pentru a crea nume de 
cuvinte, expresii sau propoziţii. în lingvistică, şi „italicizarea" sau sublinierea 
sunt folosite pentru a crea nume de particule lingvistice. De exemplu, 
propoziţia „Plouă" se referă la starea vremii, în timp ce propoziţia „Plouă 
este un enunţ declarativ”, nu se referă la starea vremii, ci la propoziția 
„scrisă italic”. 


Semnificaţia 


Semnificație este un termen încărcat de înţelesuri. Clasica lucrare despre 
semnificaţie The Meaning of Meaning a lui Ogden şi Richards ajunge la 482 
de pagini. Aici vom prezenta sumar câteva dintre tipurile de semnificaţie în 
termenii unor deosebiri fundamentale, apoi vom înfăţişa succint 
principalele teorii ale semnificației. 


Tipuri de semnificaţie 
Semne naturale/Semne convenţionale 


Unele fenomene sunt semne ale altor fenomene. Norii negri sunt 
semn de ploaie. (Altfel spus: Norii negri semnifică ploaia.) Relaţia din- 
tre norii negri şi ploaie face parte din ordinea cauzală a naturii, şi oa- 
menii nu pot decât observa aceasta. Simptomele, în sensul medical 
obişnuit, sunt întodeauna semne naturale. Spre deosebire de acestea, 
semnele convenţionale îşi extrag înţelesul din convențiile umane. O 
convenţie este un acord care are forță în anumite comunităţi umane, fie 
pentru că oamenii le-au acceptat treptat şi le respectă, fie printr-o 
înţelegere explicită (având câteodată forţa unei legi). Semnele de cir- 
culaţie şi semnificaţiile culorilor de semafor constituie un bun exemplu 
de convenţie care, bazându-se pe o tradiţie, are azi forţă de lege. 


Semne lingvistice/Semne nonlingvistice 


Toate semnele convenţionale de tipul semnelor de circulaţie, 
care nu fac parte din limbajul natural, formează clasa semnelor non- 
lingvistice. Prin urmare, semnele lingvistice aparţin unui limbaj natural: 
cuvinte, expresii, propoziţii. Lingviștii vorbesc şi de unităţi minimale 

de limbaj, cele mai mici semne lingvistice, numindu-le morfeme. 
Astfel, cuvântul acceptable (acceptabil) conţine 2 morfeme: accept (a 
accepta) şi able (apt). Semnele nonlingvistice au o semnificaţie non- 
lingvistice de diverse tipuri, în timp ce semnele lingvistice au variate 
înţelesuri lingvistice. 


Semnificație cognitivă/Semnificaţie non-cognitivă 


Semnificaţia cognitivă este acel tip de semnificaţie care permite 
anumitor propoziţii declarative să fie adevărate sau false. Altfel spus, 
semnificaţia cognitivă ar putea fi definită ca fiind aceea semnificaţie 
relevantă pentru valoarea de adevăr a propoziției. La acest tip de înţe- 
les ne referim în maxima „Problemele de semnificaţie vin înaintea 
celor de adevăr" - ceea ce însenina că, mai simplu spus, trebuie să ştim 
care este sensul cognitiv al propoziției înainte să putem pune problema 
valorii ei de adevăr. 


Unele propoziţii declarative nu au înţelesul potrivit pentru a le 
aprecia adevărul sau falsitatea (pentru a le evalua din punct de vedere 
semantic). Spunem despre ele că nu au înţeles cognitiv, deşi în mod 
obişnuit ele pot avea variate înțelesuri noncognitive. „Unele numere 
verzi sunt leneşe" nu are înţelesul potrivit pentru a-i atribui o valoare de 
adevăr - altfel spus, nu are înţeles cognitiv. Dar ea poate avea un înţeles 
lingvistic noncognitiv şi s-ar putea - în termeni de imaginaţie - 
să aibă un înţeles psihologic pentru unele persoane. 


Semnificaţia ca sens/Semnificaţia ca referinţă 


Exemplul clasic pentru a explicita cele două aspecte ale semnifi- 
caţiei a fost oferit de Gottlob Frege (1848-1925). „Luceafărul de dimi- 
neaţă" şi „Luceafărul de seară" au sensuri diferite. Nu avem termeni 
potriviţi pentru a reda ideea de sens. Uneori se suprapune celei de in- 
tens iune, alteori cu cea de semnificaţie. în orice caz, sensul expresiei 
„Luceafărul de dimineaţă" este acela de „corp ceresc ce poate fi zărit 
de pe Pământ dimineaţa", iar cel al expresiei „Luceafărul de seară” este 
acela de „corp ceresc ce poate fi zărit seara". Ne dăm seama că, deşi 
deosebite ca sens, cele două expresii au aceeaşi referință: ambele se 
referă la planeta Venus. Frege a pus la punct distincția sens/referință în 
încercarea de explica de ce „Luceafărul de dimineaţă este Luceafărul 
de seară" este o propoziţie informativă, iar „Luceafărul de dimineaţă 
este Luceafărul de dimineaţă" nu este o propoziţie informativă. 

Semnificaţia vorbitorului/Semnificaţia cuvântului - Semnificaţia propoziției 


In cele mai bune circumstanţe, ceea ce vreau să spun folosind un cuvânt 
coincide cu semnificaţia lui, şi ceea ce vreau să spun folosind o propoziţie este 
ceea ce semnifică ea. Dar ceea ce am vrut să spun (intenţia mea de comunicare) 
se deosebeşte în principiu - şi se poate diferenția practic - 
de înțelesurile standard ale fragmentelor lingvistice pe care le-am ales. Aş putea 
căuta un cuvânt care să indice punctul culminant al unui eveniment şi să aleg 
climateric sau climatic, caz în care cuvântul ales (având semnificaţia pe care o are) 
nu va spune ceea ce am vrut să spun. 

Tot aşa, aş putea gândi că propoziţia „Mary nu este mai bătrână 
decât Harry" semnifică faptul că amândoi au aceeaşi vârstă. Dacă înţele- 
sul vorbitorului nu coincide cu cel al cuvântului sau propoziției apare 
neînţelegerea, interpretarea eronată. Putem evita situaţiile de acest gen, 
de vreme ce majoritatea oamenilor au capacitatea (utilizând psihologia 
populară şi indiciile contextuale) de a „ghici” ceea ce realmente vrea să 
spună interlocutorul, chiar dacă el spune realmente altceva. Studiul înţe- 
lesului vorbitorului οἱ al modalităţilor de determinare a acestuia, ca 
deosebit de înţelesul lingvistic, aparține pragmaticii. 


Teorii ale semnificației 


în categoria semnificației lingvistice intră o mulţime de tipuri de 
semnificaţii. Una dintre explicaţiile pentru care există o varietate de teorii 
ale semnificației este dată de faptul că filosofii au căutat şi au pus la punct 
teorii pentru diferite tipuri de semnificaţii. De asemenea, teoriile semnifi- 
caţiei sunt influențate şi de concepţiile psihologice rivale. Cele mai impor- 
tante teorii ale semnificației vor fi redate pe scurt în cele ce urmează: 


Semantica intenţională 


Semantica intenţională- construită de H.P. Grice (1913-1988) - 
încearcă să explice înţelesul vorbitorului ca pe o formă de acţiune 
intenţională. Scopul semanticii intenţionale este explicaţia semanticii în 
termeni pur psihologici; mai precis, cu ajutorul intenţiilor şi al cre- 
dinţelor. În toate cazurile importante de comunicare, o persoană care 
rosteşte un enunţ intenţionează (şi are motive să se aştepte la) inducerea 
unei credinţe, p, unei alte persoane. Mai mult decât atât, vorbitorul speră 

ca interlocutorul său să creadă că p tocmai pentru că îi recunoaşte 
intenția de comunicare. Astfel, rostesc „Azi e marţi” în intenţia şi 
aşteptându-mă să induc că este marţi celor care mă ascultă. Cei care mă aud 
realizează că spunând „Azi e marți" sunt subiectul unui act intenţional de 
comunicare având o legătură standard cu o anumită credinţă despre ziua în 
care are loc vorbirea. 

Semantica intenţională face din înţelesul unei propoziţii rostite ο 
funcţie a credinţei pe care o induce de obicei (în circumstanţele obişnuite). 
Cât de mult această teorie dă seama de semnificaţie va depinde, prin urmare, 
de cazul în care conținutul credinței poate fi caracterizat fără a reintroduce 
categorii semantice sau lingvistice. 


Teoriile functionaliste 


O familie de teorii, parţial suprapuse şi inter-relaţionând, a fost 
prezentată sub denumirea de funcţionalism. Ele pot fi împărţite în trei grupe 
principale. 


(1) Teorii care susțin că înţelesul unor particule lingvistice 
precum cuvintele sau expresiile ar trebui explicat în termenii 
funcţiilor pe care le au în sistemul lingvistic, limbajul adică, 
luat ca întreg. 


(2) Teorii după care comportamentul lingvistic al oame- 
nilor priviţi ca organisme într-un mediu ar trebui înțeles func- 
ţie de contribuţia acestuia la supraviețuirea şi bunăstarea lor. 


(3) Teorii care susţin că stările mentale, caracterizate funcţional, 
ar putea fi „purtători" metafizici ultimi ai psihologicului şi 
lingvisticului. 


Teoria rolului conceptual 


Teoria rolului conceptual încearcă să explice în ce constă autori- 
tatea lingvistică. De exemplu, ce înseamnă a spune că cineva şi-a însuşit 
conceptul de câine? Ajunge să cunoască rolul cuvântului dog dacă vor- 
beşte engleza, al cuvântului chien dacă vorbeşte franceza, al cuvântului 
hund dacă este vorbitor de germană etc. Deşi însuşirea unui concept în 
teoria rolului conceptual este explicitată prin intermediul înţelegerii rolu- 
lui unui cuvânt, rolul acelui cuvânt ar putea fi acelaşi cu al altor cuvinte, 
în alte limbi. Aceasta oferă conceptelor o anumită independenţă faţă de 
limbajele particulare. (De observat că această teorie este tot o formă de 
funcționalism.) 

Behaviorismul 


în filosofia limbajului, behaviorismul este doar o aplicaţie a be- 
haviorismului psihologic. Pentru a spune că cineva înţelege un enunţ 5 
(sau ştie ce înseamnă S), acesta ar trebui „tradus" într-o serie de afir- 
maţii cu privire la comportamentul deschis, public observabil al per- 
soanei în cauză. Este fără îndoială adevărat că putem deseori folosi 
indicii de comportament care să ajute la decizia dacă cineva înţelege un 
enunţ (sau orice alceva), dar asta nu înseamnă că înţelegerea este iden- 
Ποᾶ cu comportamenul. 

De vreme ce vorbirea este probabil cel mai complicat dintre 
comportamentele umane, nu pare acceptabil să poată fi explicată în ter- 
menii (cu necesitate mai simpli ai) comportamentului nonlingvistic. 
(Ceea ce nu înseamnă că respingem posibilitatea ca de multe ori să ne 
fie de folos relaţionarea diferitelor comportamente lingvistice. De 
exemplu, propoziţia adevărată „X crede că p" se leagă de tendinţa lui S 
de a răspunde la întrebarea „Crezi că p?" cu „Da".) 


Teoriile limbajului mental 


Mai mulţi psihologi αἱ cogniţiei şi câţiva filosofi ai limbajului 
consideră că oamenii posedă un limbaj al gândirii. Expresia este tratată 
cu seriozitate şi luată ad litteram. Există, spun ei, simboluri interne care 
au proprietăţi de intenţionalitate şi sistematicitate. Acestea formează 
limbajul gândirii, sau, mai informai spus, mentalizarea. Limbajul gân- 
dirii nu este dobândit; de fapt, el explică capacitatea de a ne însuşi lim- 
bajul natural pe care îl vorbim. 

Susţinătorii limbajului mental pretind că ne oferă o teorie empi- 
ric verificabilă asupra capacităţii umane de a folosi limbajul. Ei sublini- 
ază şi caracterul nonmiraculos al ipotezei lor. Limbajul gândirii se rea- 
lizează fizic în creier şi în sistemul nervos central. A spune că limbajul 
mental este înnăscut înseamnă, prin urmare, că în sistemul nervos uman 
se înrădăcinează mult mai mult decât empiriştii şi-au imaginat vreodată. 


Semantica condiţiilor de adevăr 


Pentru a înţelege, conform acestei teorii, un enunţ S, trebuie doar 
să cunoaştem condiţiile în care S ar fi adevărat. Pentru mulți gânditori 
aceasta pare teoria cea mai evidentă şi mai naturală a semnificației, cel 
puţin pentru enunţurile declarative. înţeleg enunţul „Plouă" pentru că 

ştiu ce vreme ar face ca acest enunţ să fie adevărat, respectiv fals. Mai mult, 
nu numai că pot da o descriere abstractă a acestor stări meteo, dar le şi 
recunosc când au loc. Pot, prin urinare, să decid, în orice ocazie ce valoare de 
adevăr are „Plouă". 

Nu toate enunţurile suni jitât de simplu de rezolvat ca enunţul 
„Plouă". Să considerăm enunţul „Nu există cel mai mare număr prim". 
Bineînţeles, pot spune care este condiţia lui de adevăr: este adevărat 
numai în cazul în care nu exista un cel mai mare număr prim. Totuşi, 
aceasta este numai o descriere abstractă a condiţiei de adevăr şi este, 
suspectabil, exprimată cu aceleaşi cuvinte ca enunţul însuşi. Este ο 
chestiune controversată dacă suntem îndreptăţiți să susţinem că înţele- 
gem enunţurile ale căror condiţii de adevăr le putem specifica în chiar 
limbajul enunţurilor însele şi a căror îndeplinire nu o putem decide. 


Teoria asertibilităţii 


Pentru a înţelege o propoziţie S, conform teoriei asertabilităţii, 
trebuie să ştim condiţiile în care S ar putea fi asertat. Aici, „ar putea fi 
asertat" este înţeles prin „e garantat asertabil" sau „este întemeiat aser- 
tabil" sau „este asertabil dincolo de orice contestare”. (Vezi şi discuţia 
cu privire la teoria asertabilităţii a adevărului, Capitolul 2.) 

Pentru anumite enunţuri, punctul de vedere al condiţiei de ade- 
văr şi cel al asertabilităţii se suprapun. Voi fi contestat pentru aserţi- 
unea „Plouă" numai în condiţiile care, conform teoriei condiţiei de ade- 
văr, fac ca aserțiunea mea să fie falsă; pentru alte enunţuri, cele două 
teorii sunt divergente. Exemplul clasic - introdus de Michael Dummett 
(n. 1925) - este: enunţul „Jones a fost curajos" se referă la Jones, acum 
mort, care nu a înfruntat niciodată un pericol. Conform perspectivei 
condiţiilor de adevăr (perspectiva clasică), enunţul poate fi şi adevărat, 
şi fals, chiar dacă nu putem decide. Totuşi, de vreme ce această propo- 
ziţie nu are condiţii determinate de asertabilitate, ea se dovedeşte a nu 
fi nici falsă, nici adevărată. 


Verificaţionismul 


Verificaţionismul, cunoscut şi drept criteriul de verificare empi- 
rică a proprietăţii de a avea un înţeles, este strâns legat de perspectiva 
asertabilităţii. Ceea ce spune este că a înţelege orice enunţ non-analitic 
înseamnă a şti ce presupune a-l verifica - cu alte cuvinte, ce trece drept 

evidență ultimă a adevărului său. Datorită problemelor ce apar relativ 
la verificarea unor generalităţi universale de tipul „Toate ciorile sunt 
negre" (pe care toată lumea îl consideră semnificativ empiric), mulţi 
autori simpatizând cu verificaţionismul au înlocuit verificabilitatea cu 
falsificabilitatea. înţeleg sensul propoziției „Toate ciorile sunt negre" 

pentru că ştiu care ar fi evidenţa ultimă a falsităţii sale. 

Ar putea exista enunţuri compuse din cuvinte familiare, de 
exemplu „Aici se va construi un oraş cândva" şi „Rugăciunile se în- 
deplinesc", care nu satisfac criteriul falsificabilităţii. Unul din motivele 
pentru care enunţurile menţionate nu pot fi falsificate este „deschi- 
derea" lor în viitor. Astfel, o rugăciune nu a dat încă rezultate, dar ar 
putea da eventual. Similar în cazul enunţului referitor la oraşul încă 
neconstruit. 

Teoria utilizării 

Punctul de vedere după care „înţelesul este folosirea", deşi aso- 
ciat de cele mai multe ori cu .Wittgenstein, nu a fost înaintat de acest 
filosof ca o teorie generală a semnificației. Totuşi, mai mulţi filosofi, 
pornind de la Wittgenstein, au gândit că o teorie generală a semnifi- 
caţiei, sau ceva cât mai apropiat, s-ar putea construi având ca piatră de 
temelie sloganul lui Wittgenstein. Conform acestor teoreticieni, singu- 
rul mod de a înțelege propoziţiile este observarea modului în care aces- 
tea sunt folosite în viaţa de zi cu zi. Evident, aceasta presupune o des- 
criere atentă a utilizărilor aparent similare (dar niciodată distincte) ale 
particulelor lingvistice. Wittgenstein a spus că a înţelege o limbă în- 
seamnă a înţelege un mod de viaţă. Ceea ce pare să sugereze acelora ce 
doresc să studieze limbajul că ar trebui să facă pentru „triburile” lor 
ceea ce îndeobşte un etnograf/antropolog face pentru triburile pe care 
le cercetează. Ceea ce presupune cel puţin o dare de seamă completă 
asupra întregului set de practici, lingvistice şi nonlingvistice, ce com- 
pun o formă de viaţă. 


Teoria non-teorie 


Punctul de vedere al lui Wittgenstein pare a. fi cel după care o 
teorie filosofică a înţelesului este şi imposibilă, şi nenecesară. Nimic nu 
se ascunde în spatele practicilor noastre lingvistice care ne-ar ajuta să 
le explicăm în modul în care realitatea microfizică o explică pe cea 
macrofizică. Conform lui Wittgenstein, tot ceea ce avem nevoie sunt 

descrieri clare ale fenomenelor lingvistice care să ne amintească de 
ceea ce realmente cu toţii ştim. Aceasta ne întoarce, bineînţeles, la ide- 

ea filosofiei ca etnografie, în calitate de descriere atentă şi detaliată - 
iar aceasta se leagă de altă idee. Avem nevoie de aceste descrieri clare 
a ceea ce ştim cu toţii când avem de-a tace cu un „tablou" fals despre 
cum ar trebui lucrurile să fie. Wittgenstein a conceput descrierile deta- 
liate ca antidot al falselor „tablouri”. 

Un filosof contemporan - Stephen Schiffer (n. 1940) - a prezen- 
tat o foarte succintă teorie non-teorie a semnificației: nu există sem- 
nificaţie (deşi, evident, putem vorbi despre ce vreau eu să spun, ce vrei 
tu să spui, ce semnifică propo/itiile sau cuvintele), deci nu există nici 
un obiect pentru o teorie a semnificăţiei. 


Rezumat 

Am văzut cum comportamentul lingvistic (folosirea limbajului) dă 
naştere, în ciuda familiarităţii sale, mai multor probleme filosofice. Unele 
dintre aceste probleme sunt sugerate de lingvistică, ştiinţa fenomenelor 
lingvistice. într-adevăr, cea mai mare parte a acestei interesante cercetări 
este interdisciplinară. 

Fenomenele lingvistice sunt complexe şi cu multe fațete. Sintactica 
studiază relaţia dintre semnele lingvistice (cuvinte, expresii, enunţuri). 
Fiecare limbaj natural îşi are propria sintaxă — adică, un set de reguli ce 
precizează cum pot fi combinate cuvinte cu variate forme gramaticale. 
Sintaxa include şi acele trăsături formale ale unei limbi care pot fi studiate 
independent de înţelesul lor. 

Semantica studiază relaţia semnelelor lingvistice cu lumea, cu 
realitatea extralingwvistică. Am văzut că există trei relaţii semantice 
majore: relaţia dintre nume şi ceea ce numesc ele, relaţia dintre des- 
cripții şi entităţile cărora li se aplică şi cea dintre aserțiuni (enunţuri 
ce posedă valoare de adevăr) şi ceea ce le face să fie adevărate sau 

false. în cele din urmă, pragmatica Studiază toate acele trăsături ale 
limbajului legate de utilizarea sa-propriu-zisă de către vorbitori sau 
scriitori. 

Există multe tipuri de înţeles care nu au nimic de-a face cu lim- 
bajul şi convențiile lui. Dar chiar în interiorul limbajului, înțelesul nu 
este un fenomen omogen. De exemplu, trebuie distins între ceea ce vor 
oamenii să spună folosind limbajul de ceea ce semnifică propoziţiile şi 
cuvintele pe care le folosesc. A trebuit să vedem şi că înţelesul ca sens 

trebuie deosebit de înţelesul ca referinţă. Unul dintre cele mai importante 
tipuri de înţeles este înţelesul cognitiv - acel aspect al înţelesului unui 
enunț care este relevant pentru a-i decide valoarea de adevăr. 
Enunţurile „Este frig şi este soare" şi „Este frig, dar este soare” au 
acelaşi înţeles cognitiv, în timp ce semnificaţia lor este total diferită 
(dar" indică surpriza, „şi” - contrastul.) 

în final, am trecut în revistă cele mai importante teorii ale 
înțelesului aflate în atenţia filosofilor. Cum explicăm ceea ce se petrece 
când înţelegem înţelesul unui cuvânt, al unei expresii sau al unei fraze? în 
ce constă însuşirea semnificaţiilor? Acestea sunt întrebări la care 
încearcă să răspundă variatele teorii ale semnificației. 


Recomandări de lectură 


Deşi o mulţime de cercetări noi în domeniul limbajului s-au făcut de 
când a fost publicată, The Encyclopedia of Philosophy conţine prezentări utile 
nedepăşite. Există mai multe dezbateri scurte pe variate teme şi termeni în 
legătură cu limbajul, dar cele mai folositoare, în scop orientativ, sunt „Lan- 
guage, Language, Philosophy of şi „Artificial and Natural Languages". în 
The Handbook of Western Philosophy, sunt relevante articolele „Theories of 
Meaning from Reference to Use" şi „Theories of Meaning: After Use Theory”. 


Aproape toate discuţiile pe teme de filosofie a limbajului, chiar cele ce 
se vor elementare, sunt dificile şi dense. Un bun manual de lingvistică este 
Introduction to Theoretical Lingvistics (1968) a lui John Lyons. O altă carte 
aparţinând unui lingvist din care un student începător la filosofie poate învăţa 
multe este Language and Information (1988) de Zelling Harris. Lingvistul cu 
cel mai mare impact în filosofie este, bineînţeles, Noam Chomsky. Din mul- 
tele cărţi pe care le semnează, studentul la filosofie ar putea să aleagă Carte- 
sian Linguistics (1966) şi Reflections on Language (1975). 


Alte patru cărţi aparţinând unor lingvişti ar trebui menţionate. Linguis- 
tics in Philosophy (1967) a lui Zeno Vendler încearcă să demonstreze cum se 
poate folosi lingvistica pentru a rezolva probleme filosofice. Cartea lui George 
Lakoff Women, Fire and Dangerous Things: What Categories Reveal About 
the Mind (1987) pune la îndoială presupoziţiile standard ale lingviştilor şi filo- 
sofilor limbajului, în particular cea conform căreia se poate trasa un hotar ferm 
între semantică şi pragmatică. The Vastness of Natural Languages de D. Te- 
rence Langendoen şi Paul M. Postai (1985) este o lucrare tehnică care evi- 
denţiază analogiile dintre lingvistică şi sistemele matematice. In cele din urmă, 
cartea lui James D. McCawly Adverbs, VowelesandObjectsofWonder(1979) 

este o interesantă colecţie de eseuri - unele foarte tehnice, altele uşor accesibile - 
pe un spectru larg de teme lingvistice. 


Trei cărţi relativ uşor de citit şi ale căror titluri sugerează domeniile 
acoperite sunt Why Does Language Matter to Philosophy? (1975) a lui lan 
Hacking; Spreading the Word: Groundings in the Philosophy of Language 
(1984) a lui Simon Blackburn οἱ Relevame: Communication and Cognition 
(1986) de Dan Sperber şi Deirdre Wilson. Din această ultimă carte am împru- 
mutat exemplul „Cafeaua mă va ţine treaz” folosit în discuţia despre το]εναπία 
conversaţională. 


Cel mai clar dintre studiile mai recente, acoperind toate subiectele 
tratate în acest capitol, este The Mvaning of Language (1987) a lui Robert 
M. Martin. 


Şase antologii din seria Oxford Keadings in Philosophy conţin articole 
la diferite niveluri de accesibilitate relativ la filosofia limbajului. Acestea sunt: 
Philosophical Logic, editat de P.F. Stiuwson (1967), care include articolul lui 
Dummett „„Truth", de unde derivă exemplul „Jones a fost curajos"; The Theory 
of Meaning, editat de G.H.R. Parkinson (1968); Referente Syntax, editat de 
Peter A.M. Seuren (1974); The Philosophy of Linguistics, editat de Jerrold 1. 
Katz (1985) şi Proposition and Attitudes, editat de Nathan Salmon şi Scott 
Soames (1988). O altă antologie utilă este Reference, Truth and Reality: 
Essays on the Philosophy of Language, editată de Mark Platts (1980). 


Mai multe alte cărţi utile tratează anumite subiecte sau abordează stu- 
diul limbajului dintr-un punct de vedere particular şi de multe ori controver- 
sat. (Studentul ar trebui să nu uite că acestea au fost scrise pentru specialişti şi 
sunt, în mare parte, cărți cu un grad înalt de dificultate.) Printre acestea se 
numără: Word an Object (1960) de Willard Van Orman Quine; The Diversity, 
of Meaning (1962) de L. Jonathan Cohen; Communication: A Logical Model 
(1963) de David Harrah; The Philosophy of Lxinguage (1966) de Jerrold J. 
Katz; Referring (1957) de Leonard Linsky; Convention: A Philosophical 
Study (1969) de David K. Lewis; Speech Acts: An Essay in the Philosophy of 
Language (1969) de John R. Searle; The Underlying Reality of Language and 
Its Philosophical Import (1971) a lui Jerrold J. Katz; Discourse and Its 
Presuppositions (1972) de Charles Landesman; Linguistic Representation 
(1974) de Jay F. Rosenberg; The Language of Thought (1975) de Jerry A. 
Fodor; Language, Thought and Other Biological Categories: New Foundation 
for Realism (1984) de Ruth Garrett Millikan; Logic and Gramar: An 
Approach to Meaning in Natural Language (1984) de Norbert Hornstein; How 
is Language Possible? (1987) de J.N. Hattiangadi; Philosophical Logic: An 
Introduction (1989) de Sybil Wolfram; Propositional Attitudes: An Essay on 
Thoughts and How We Ascribe Them (1990) de Mark Richard. 

Cartea lui Stephen R. Schiffer, Meaning (1972), ne oferă o prezentare 
clară şi convingătoare a semanticii de tip Grice, bazată pe conceptul de 
intenţionalitate. O lucrare mai târzie a lui Schiffer, Remnants of Meaning 


(1987), ne arată de ce teoria sa mai veche nu funcţionează şi ne oferă o „teorie non- 
teorie" a semnificației. 


CAPITOLUL 7 


7. ETICA: FILOSOFIA SOCIALĂ ŞI POLITICĂ 


Etica, ca aventură filosofică reflexivă, încearcă să dea un sens 
teoretic modului în care noi clasificăm propriile acţiuni în categoriile 
fundamentale de permis, nepennis şi obligatoriu din punct de vedere 
moral. în mod constant, ființele umane evaluează acţiunile proprii şi 
ale celorlalți dintr-un punct de vedere strict moral. Ce fac cu exactitate 
în aceste circumstanțe? Ne putem apăra sistematic valorile morale sau 
ele sunt, la bază, doar prejudecăţi culturale? Vom vedea cum filosofii, 
încercând să răspundă acestor întrebări, au elaborat mai multe teorii 
asupra naturii moralității. Aceste teorii de ordinul doi, metaetice, se 
împart în trei tipuri fundamentale: 

(1) teorii cognitive, care susţin că judecăţile etice sunt adevărate 
sau false, că există adevăruri morale şi cunoaşterea acestora este posibilă; 

(2) teorii imperativiste, după care judecăţile etice sunt reguli 
propriu-zise şi, prin urmare, nu sunt nici adevărate, nici false; 

(3) teorii emotiviste, care susțin că judecăţile etice sunt doar 
exclamaţii produse de un sentiment sau altul. 

Cele mai importante deosebiri în modul filosofilor de a concepe 
valorizarea morală apar atunci când ei consideră sau nu că urmările 
unei acțiuni sunt determinante pentru „moralitatea"” acesteia. Cei pentru 
care consecinţele sunt irelevante sunt numiţi deontologi; cei pentru care 

contează exclusiv consecinţele se numesc consecvenţialişti. Deşi nu mai 
era nevoie să o spunem, deontologii şi consecvenţialiştii nu cad de acord 
în privința a ceea ce ar trebui să constituie un bun argument moral. 

Aproape toate ființele umane trăiesc în grupuri sociale; în plus, 
cei mai mulți oameni trăiesc în interiorul unor state - adică în unităţi 
politice ce exercită o anumită autoritate legală asupra lor. Una dintre 
temele abordate în cea de-a doua parte q acestui capitol este, prin ur- 
mare, modul în care moralitatea penyonal este afectată de contextul 
social-politic. 


Etica 


Etimologie 


în limbile europene contemporane, cuvintele moral şi etic sunt 
aproape întotdeauna utilizate sinonimic. Etică şi etic provin din gre- 
cescul ethos, însemnând uzanță, caracter, dispoziție proprie. Moralitate 
şi morală derivă din latinescul mores, însemnând obiceiuri, maniere, 
moravuri. 

Ar mai trebui precizate alte două etimologii: societate şi social 
provin din socius (lat.), care înseamnă aliat, companion, tovarăş; po- 
litică, politic provin din polis (gr.), adică oraş, cetate. De vreme ce ce- 
tăți greceşti precum Atena sau Sparta au fost independente, suverane, 
deci entităţi politice, polis se traduce deseori prin oraş-stat. Această 
semnificaţie a influențat modul în care folosim azi termenul politic şi 
termenii înrudiţi. 


Probleme primare/Probleme secundare 


Deliberarea 


Oamenii sunt împinşi să acţioneze dintr-o mulţime de motive, 
care nu sunt numai complicate, dar şi foarte variate. Ceea ce oamenii 
vor, doresc sau simt că au nevoie - planurile şi proiectele pe termen 
scurt, ca şi ambițiile şi ţelurile cu bătaie lungă - toate le influenţează 

alegerea acțiunilor. Bineînțeles, mulie simt atât de obişnuite, devenind 
rutină, încât nu au nevoie să fie precedate de gândire; în alte cazuri se 
impune o gândire serioasă înainte de a acționa. Aceasta se numeşte de- 
liberare, iar acțiunile care rezultă sunt lauite d< liberat sau cu deliberare. 

Se presupune că o anumită categorie de acțiuni este luată în cal- 
cul pentru că agentul gândeşte că realizarea lor va satisface o dorință. 
{Agent este termenul preferat în etică pentru a desemna persoana care 
acționează.) Pot apărea probleme de trei tipuri: tehnice, dictate de pru- 
dență şi morale. 


Probleme tehnice 


Problemele tehnice sunt întrebări cu privire la cea mai bună sau mai 
eficientă modalitate de a face ceva. Chiar şi cineva decis să ucidă se va 
gândi la cea mai bună cale de a-şi duce planul la capăt - prin împuşcare, 
înjunghiere, otrăvire etc. Mai puţin dramatic, multe dintre sarcinile prac- 
tice şi proiectele cotidiene dau naştere problemelor de natură tehnică. 


Probleme dictate de prudenţă 


Problemele dictate de prudenţă sunt întrebări despre cum anume 
va afecta acţiunea în cauză, pe termen lung, interesele şi bunăstarea 
agentului respectiv. Multe acţiuni care ar satisface o dorință de moment 
sau chiar un scop anume sunt cu toate acestea respinse din motive de 
prudenţă. Prudenţa cere abilitatea agentului de a proiecta şi de a se lăsa 
ghidat de consecinţele în viitor ale acţiunilor sale prezente; de fapt, 
oamenii par a se deosebi considerabil în funcţie de gradul în care deţin 
această abilitate. Deşi consideraţiile dictatede prudenţă diferă de cele 
morale (fiind în mod esenţial egocentrice), criminologii şi alţi cercetă- 
tori ai naturii umane estimează că 70-80% din comportamentele imo- 
rale, antisociale şi dăunătoare aproapelui sunt acţiuni imprudente. Prin 
urmare, un „interes educat" ar putea elimina mare parte din acţiunile 
reprobabile. 


Probleme morale 


Multe acţiuni fezabile din punct de vedere tenmc şi-chiar prudente, ar 
putea fi, cu toate acestea, respinse pe baze morale. O persoană ar putea lua în 
considerare un anume act şi decide în final împotriva săvârşirii sale 
spunând: „Nu pot face asta, ar fi greşit!”. 

Din nefericire, aceasta nu opreşte pe toată lumea. Cei având 
„conştiinţă morală” (persoane care-şi face griji cu privire la moralitate) 
nici măcar nu iau în consideraţie acţiunile evident imorale. Adică nu 
percep aceste acţiuni ca fiind alternative reale. De exemplu, mulţi din- 
tre noi nu ne pierdem timpul întrebându-ne dacă ar trebui sau nu să uci- 
dem pentru a atinge un scop; uciderea este o operaţiune atât de temeinic 
respinsă încât nici măcar nu gândim serios asupra ei. Sigur, există şi 
multe cazuri în care este mult mai puţin clar dacă un anumit curs al acţi- 
unii este sau nu acceptabil din punct de vedere moral. Asemenea cazuri 
dau mult de gândit, şi nici aşa nu avem garanţia unei clasificări, nu 
avem o soluţie indubitabil corectă. 


Punctul moral de vedere 


întrebând „dar n-ar fi greşit?" privim acţiunea din perspectivă 
morală: aceasta este o perspectivă „sui-generis" (formează o categorie 
distinctă) şi nu poate fi explicată în termenii a ceva mai fundamental. 
Puţinii oameni care au deficiența de a nu înţelege despre ce vorbim 
când vorbim despre moralitate probabil că nu vor ajunge niciodată la o 
concepţie morală.. Mulţi oameni comit acte imorale şi există multe 
neînţelegeri cu privire la moralitate, dar foarte : puțini sunt cei lipsiţi 
totalmente de conştiinţa morală. Cu alte cuvinte, aproape cu toţii ştim 
să privim acţiunile umane din perspectivă morală. 

Ar trebui să adăugăm că toţi filosofii cad de acord asupra faptului că 
moralitatea este sui-generis. Au fost făcute multe încercări pentru a deriva 
moralitatea din consideraţii legate de interese personale, prudenţă ori 
raționalitate economică. 


„Bine" şi „Rău“ 


în limbajul obişnuit vorbim adesea despre moralitate în termeni 
de „bine" şi „rău"”. Totuşi, ar trebui să ne reamintim că noi împărţim 
acţiunile în trei şi nu în două categorii. Acţiunile sunt permise, e în re- 
gulă dacă le săvârşim, sau nepermise, nu e în regulă dacă le săvârşim şi 
obligatorii, adică nu e bine dacă nu le ducem la capăt. Ar trebui notat 
şi că termenul rău este ambiguu, de vreme ce poate semnifica rău din 
punct de vedere tehnic, sau estetic, rău din perspectiva manierelor, sau 

din cea a prudenţei, rău din punct de vedere legal sau rău moral. Toate 
sunt sensuri distincte de rău, deşi asta nu înseamnă că între ele nu pot 
exista conexiuni. De exemplu, faptul că o acţiune este greşită din per- 
spectiva dreptului penal semnifică deseori că este şi imprudentă. 


Probleme morale de prim ordin 


De vreme ce apar în procesul de deliberare, problemele morale 
au natură practică. lile sunt întrebări pe care agentul şi le pune cu 
privire la ce are de făcut în viitorul apropiat. De cele mai multe ori el 
poate răspunde la aceste întrebări şi acţionează fără probleme de con- 
ştiinţă. Câteodată, problemele de acest gen nu cedează. Atunci agentu- 
lui i se pune o serioasă problemă morală de prim ordin. Chiar dacă un 
agent particular ajunge sau nu să reflecteze într-un mod general la natu- 
răviTioralităţii, oamenii au ajuns, cu toţii, de la consideraţii practice mai 
muhisau mai puţin presante la reflecția asupra contextului intelectual 
general ț care ar trebui situate problemele de natură practică. 


Problemele morale secunde 


Problemele morale de ordinul doi, numite şi probleme metae- 
tice, sunt probleme filosofice cu privire la natura moralității. Ele dau 
naştere la teorii filosofice asupra moralității, altfel spus perspective 
rivale asupra moralității în care sentinţele morale ar trebui analizate. în 
secțiunea care urmează vom lua în considerare trei teorii majore asupra 
naturii moralității: cognitivismul, imperativismul şi emotivismul. 


Teorii ale moralității 


Cognitivismul 


Cognitivismul este punctul de vedere după care sentinţele morale 
- de tipul „E rău să furi" sau „Sexul premarital este permis" - au valori 
de adevăr, cu alte cuvinte sunt adevărate sau false. Ceea ce s-ar putea 
spune şi aşa: sentințele morale sunt enunţuri propriu-zise. Prin urmare, 
cognitivistul susţine că există ceva de genul cunoaşterii morale, pe care 

oamenii o ating atunci când au opinii întemeiate şi adevărate privind 
moralitatea. (Vezi discuţia despre cunoaştere în Capitolul 2.) Rezultă că 
probleme morale de tipul „E rău să furi?" sau „Este sexul premarital permis 
din punct de vedere moral?" sunt întrebări obiective - au, adică, răspunsuri 
corecte sau false. 

în dezbaterile contemporane, cognitivismul este numit şi realism 
moral. Când este declarat cognitivismul (realismul moral), mulți oa- 
meni din afara mediului filosofic găsesc atractivă această abordare; 
totuşi, e la fel de adevărat că aceştia spun deseori lucruri incomparabile 
cu cognitivismul. „Moralitatea este o chestiune de opinie" sau „ţine de 
ceea ce comunitatea din care faci parte consideră a fi bine sau rău" - 
iată două viziuni care nu sunt consistent cognitiviste. 


Argumentul argumentelor 


Unul dintre raţionamentele în sprijinul cognitivismului este nu- 
mit argumentul argumentelor. Oamenii oferă raționamente care au ca 
premise şi concluzii enunţuri morale. în genere, se presupune că putem, 
de exemplu, argumenta în favoarea pretenţiei că a fura este greşit din 
punct de vedere moral. Dar logica ne învaţă că părţile componente ale 
raţionamentelor trebuie să fie enunţuri propriu-zise (genuine); prin 
urmare, enunţurile morale sunt enunţuri genuine. 


Problema corespondentei 


Marea dificultate pentru spenitivişti constă în a explica cu ce 
anume corespund enunţurile morale,atunci când sunt adevărate. Să pre- 
supunem că sunteţi cognitivişti şi gândiţi că propoziţia „E rău să furi" 
este adevărată. Ce face ca această propoziţie să fie adevărată? Cum o 
testăm dacă este adevărată? Dificultatea constă în a da, pentru „A fura 
este rău", un argument echivalent cu cel pe care-l furnizăm pentru un 
enunţ obişnuit, non-moral, precum „Plouă”. Dacă cineva întreabă ce 
face ca ultima propoziţie să fie adevărată, spunem „Vremea din zonă"; 
dacă suntem întrebaţi încotro să privim, spunem „Afară, pe fereastră". 


Sunt enunţurile morale analitice? 


Comparaţia cu vremea poate părea irelevantă. încotro privim, 
până la mină, pentru a vedea ce face ca propoziţia „Toți burlacii sunt 


š _u.nir să fie adevărată? Cu siguranță, nu trebuie să observăm 
necăs: 

fiecare burlac sau să acumulăm oarecare cunoştinţe despre lume. Luăm 
în consideraţie doar definițiile cuvintelor burlac şi necăsătorit şi des- 
coperim, după puţine reflecţie, că „Toţi burlacii sunt necăsătoriți” este 
adevărată cu necesitate pentru că este adevărată analitic (sau „prin defi- 
niţie")- Aici putem găsi mai degrabă un model pentru enunţurile morale. 

Din păcate, e greu de văzut cum enunţuri precum „A fura e rău" pot fi 
adevărate prin definiţie. Putem, bineînţeles, să le facem adevărate definind a 
fura ca „a lua ceva în mod ilegal". Enunţul nostru moral devine „E greşit a 
lua ceva în mod ilegal", care este analitic adevărat, dar nu ne ajută cu nimic. 
Tot ceea ce poate realiza această definiţie este să forţeze persoana care se 
întreabă dacă e rău să furi să se întrebe dacă anumite modalităţi de a lua ceva 
sunt ilegale. 


Imperativismul 


Imperativismul este perspectiva conform căreia sentimentele 
morale sunt imperative deghizate. Deşi declarative din punct de vedere 
gramatical, sentințele morale funcționează ca reguli. Putem spune din 
capul locului că nu este ο obiecție pentru imperativism faptul că pre- 
tinde că enunțuri dintr-o anumită categorie gramaticală nu au funcția pe 
care ar avea-o în mod obişnuit. Nu toate enunțurile dintr-o categorie 
gramaticală dată au aceeaşi funcție, şi, în orice caz, propozițiile gra- 
maticale sunt folosite într-o varietate de modalități. Prin urmare, e posi- 
bil ca „E rău să furi" să semnifice cu aproximaţie „Nu fura!" şi ca „Se- 
xul premarital este permis din punct de vedere moral" să însemne ceva 
de genul „Nu lua ca regla «Să nu faci sex premarital»". 


Argumente în sprijinul imperativismului 


Mai multe consideraţii, şi nu un argument singular, motivează 
adoptarea imperativismului. Prima, imperativismul pare o alternativă 
viabilă pentru cei care consideră cognitivismul ca fiind depăşit de pro- 
blema corespondenţei. A doua, toată lumea doreşte ca enunţurile mo- 
rale să fie ghiduri de acţiune, iar regulile ghidează direct acţiunea. A 
treia, imperativismul explică la ce se referă de fapt argumentele mo- 
rale, în loc de a înţelege argumentele morale ca referințe la proprietăți 
misterioase ale acţiunilor, de genul „rectitudinii” sau „moralităţii”, dis- 
cutăm în realitate despre care anume grup de reguli trebuie să ghideze 
comunităţile umane - ce reguli este bine să avem. 

Susţinătorii imperativismului admit că această abordare nu re- 
zolvă problemele morale, dar consideră că ea ne oferă teme de gândire 
cât de cât demistificate. Şi are avantajul de a face discuţia morală si- 
milară cu cea legislativă - ce anume legi este dezirabil să fie urmate. 

Deşi o regulă precum „Să nu furi!" nu are valoare de adevăr, im- 
perativiştii se „împacă" uşor cu argumentul argumentelor. Componen- 
tele rațţionamentelor sunt enunţuri de genul „Este bine să urmezi regu- 
la «Nu fura!»". Nu este întodeauna uşor să decidem care reguli sunt 
bune de urmat şi cu atât mai greu să-i faci pe oameni să cadă de acord 
în această privință; nu este uşor nici să alegem consideraţiile relevante. 
Totuşi, este posibil de imaginat argumente cât de cât convingătoare. De 
exemplu, chiar şi în absența unui angajament excesiv față de proprie- 
tatea privată, pare destul de evident că oamenii nu pot funcţiona prea 
bine - în general vor fi grav împiedicaţi - dacă lucrurile pe care le 
folosesc nu au stabilitate. Un pix, o pereche de ochelari, o maşină tre- 
buie să fie acolo unde ne aşteptăm să fie. Aceste consideraţii banale 
sunt suficiente pentru a arăta că este nimerit să adoptăm o lege împotri- 
va furtului. 


Emotivismul 


Emotivismul este punctul de vedere după care enunţurile morale sunt 
enunţuri exclamative deghizate. O sentinţă morală precum „E rău să furi" 
exprimă emoţii negative cu privire la furt. „E rău să furi" înseamnă, 
conform emotivismului, ceva de genul „Furatul, vai!" sau „Furatul, of!". Din 
punct de vedere istoric, emotivismul este cea mai puţin populară din cele 
trei perspective majore asupra enunţurilor morale, ceea ce nu implică 
faptul că e incorect. 


Raţiune şi emoție 


Mulţi oameni resping emotivismul gândind că o asemenea per- 
spectivă ne face tributari iraţionalului. Această reacţie ar putea fi corec- 
tă. Discutăm raţional despre moralitate şi - spre deosebire de cogni- 
tivism şi imperativism. - emotivismului îi vine foarte greu să explice 
cum sunt posibile raţionamentele morale. Ar trebui să ne reamintim, 
totuşi, că problemele morale pot genera (aşa cum stau mărturie multe 
polemici contemporane) sentimente puternice. Deseori oamenii încro- 
pesc raționamente defectuoase prin intermediul unor sentimente primi- 

tive. Când oamenii introduc categorii de genul „dezgustător” într-o discuţie 
morală, putem fi aproape siguri că la lucru se află mai degrabă emoţii 
puternice decât argumente solide. Nici unul dintre acestea nu este un 
argument în sprijinul emotivismului. 


Sentimente şi evaluare cognitivă 


într-adevăr, există un argument în plus împotriva emotivismului. 
Acesta pretinde că sentimentele (sau emoţiile) explică judecăţile noas- 
tre morale; cu alte cuvinte, judecăţile noastre morale se dovedesc a fi 
expresii deghizate ale acelor sentimente. împotriva acestui punct de ve- 
dere se susține că sentimentele (sau emoţiile) sunt pur şi simplu con- 
secinţe ale evaluării cognitive, a ceea ce credem că este adevărat. Sunt 
supărat deoarece cred că ceva nu e în regulă; mă bucur deoarece cred 
că ceva bun s-a întâmplat. Dacă aşa se nasc sentimentele, atunci va tre- 
bui să descoperim ce anume legat de furt atrage puternice sentimente 
de dezaprobare, deseori numite repulsie. Emotiviştii nu spun că a fura 
este greşit pentru că oamenii reacţionează negativ la furt; dar oamenii 
pot răspunde astfel pentru că ceva adevărat în legătură cu furatul este 
revelat de propria lor apreciere cognitivă. 

Trebuie adăugat că oamenii, filosofi sau nu, discută despre sen- 
timente pe care ar trebui să le aibă. Să presupunem că ideea sexului 
premarital vă supără. în loc de a folosi acest sentiment ca bază pentru 
aprecierea cognitivă a sexului premarital, v-aţi putea întreba dacă aveţi 
motive să fiţi deranjat. Dacă descoperiţi apoi că nu aveţi nici un motiv 
de supărare, sentimentele dvs. negative ar putea dispărea. Pe de altă 
parte, dacă descoperiţi că există motive de respingere, atunci acestea, 
şi nu sentimentele, sunt relevante pentru a da sentința imoralității se- 
xului premarital. ἱ 


Abordare deontologică vs. abordare consecvenţialistă 


Cele -trei teorii de bază ale moralității sunt teorii generale cu 
privire la modul de funcţionare a enunţurilor morale precum „E rău să 
furi"; astfel, aceste teorii lasă neexplorate multe alte aspecte ale gândirii 
noastre în aria moralității. Cele mai importante dintre acestea privesc 
τε]εναπία consecinţelor în aprecierea moralității acţiunilor. în legătură 
cu acestea există două perspective fundamentale: (1) perspectiva deon- 

fologică, în care primează obligaţia morală sau datoria; şi (2) variate 
abordări consecvenţialiste, care susţin că obligaţia noastră de a face sau 
de a ne înfrâna de la ceva depinde de consecinţele acţiunilor în cauză. 


Abordarea deontologică 


Abordările care scot în evidenţă caracterul primar şi nederivat al 
„datoriei" sau „obligaţiei” morale sunt numite deontologice (derivând 
din grecescul deon, însemnând obligatoriu, drept, corect). Conform de- 
ontologilor, enunţuri ca „E rău să furi" şi „Sexul premarital este permis 
din punct de vedere moral” sunt enunţuri genuine - enunţuri propriu- 
zise despre datorii. După ei, „E rău să furi" înseamnă „Oamenii au 
datoria de a nu fura”, iar „Sexul premarital este permis" înseamnă „Nu 
e de datoria noastră să ne înfrânăm de la sexul premarital". 


Problemele „datoriei" 


Datoria ridică două probleme. Prima este în legătură cu statutul 
metafizic. Ce se presupune a fi exact datoriile? Din lista: pietre, elec- 
troni, mese, scaune, datorii, putem spune (probabil) ce este fiecare - cu 
excepţia datoriilor. Ceea ce nu este deloc satisfăcător. Bineînţeles, am 
putea încerca să spunem că o datorie este ceea ce trebuie să facem, dar 
lucrurile ce trebuie făcute sunt foarte diferite de lucrurile obişnuite care 
ne înconjoară. Ceea ce trebuie să fac nu este ceva ce există şi poate fi 
văzut în exteriorul meu, dar este ceva ce ar trebui să fac, dar s-ar putea 
să nu fac. Conexiunea logică dintre orice descripţii ale realităţii şi orice 
pretenţii despre ceea ce ar trebui făcut este generic denumită problema 
este/trebuie. 

A doua problemă se leagă de cum anume descoperim care sunt 
datoriile noastre. Pare evident că ar trebui să ne abţinem să furăm, dar 
cum ştim asta? Ce-i răspundem unei persoane care cere lămuriri sau 
susţine contrariul? Mai mult decât atât, cum deducem care ne sunt da- 
toriile în cazurile controversate? Până la urmă, oamenii - filosofi sau 
nu - nu cad de acord în probleme precum datoria de a se înfrâna de la 
sex înaintea căsătoriei. încercările de a pune la punct asemenea deza- 
corduri vor fi luate în considerare în următoarele două subsecţiuni. 

Religie 


Mulţi oameni, printre care distinşi filosofi, se îndreaptă către 
religie pentru a furniza o bază moralității. De exemplu, cele 10 porunci 
pot fi înţelese ca specificarea datoriilor noastre. Ceea ce funcţionează 
suficient de bine pentru oamenii religioşi. Există totuşi două probleme 
serioase în încercarea de a baza moralitatea pe religie. Prima, există 
religii diferite şi există oameni nereligioşi. Şi, în timp ce este perfect 
rezonabil pentru o persoană făcând parte dintr-un grup religios anume 
să consulte textele şi autoritățile acelei religii, nimeni nu poate pretinde 
că există ceva ce oricare persoană rezonabilă ar face. Este perfect rezo- 
nabil pentru un catolic, de exemplu, să consulte autorităţile catolice şi 
textele recunoscute de acestea, dar ar fi nerezonabil pentru catolici să 
insiste - şi nici nu o fac în fapt - că toată lumea ar trebui să facă la fel. 

A doua, să presupunem că Dumnezeu a interzis uciderea prin 
porunca „Să nu ucizi!" şi cu toţii am căzut de acord că aşa ştim că avem 
obligația de a nu ucide. Rămâne totuşi o întrebare: Dumnezeu interzice 
uciderea pentru că e rea, sau uciderea e rea pentru că Dumnezeu a 
interzis-o? Să alegem prima alternativă - Dumnezeu recunoaște răul 
din crimă şi dă porunca în scopul ghidării oamenilor. Rezultă că răul 
crimei este logic independent de Dumnezeu şi de poruncile Lui, dar nu 
avem răspunsul la întrebarea ce face uciderea să fie rea. 

Alegând a doua alternativă, avem răspunsul la ce anume face 
uciderea să fie rea: interdicţia divină. Dar nu toţi vor accepta aceasta, de 
vreme ce atrage după sine că „a fi bun" sau a-ţi „cinsti părinții" ar fi putut fi 
ceva rău dacă Dumnezeu le-ar fi interzis. E greu într-adevăr de înţeles cum 
interzicerea poate face ceva să fie greşit dacă nu era deja greşit. Această 
problemă, prima dată discutată de Platon în dialogul Euthyphron, este 
numită chestiunea Euthyphron. 


Intuiţie/Conştiinţă/Simţ moral 


Filosofi din toate timpurile au susținut că ființa umană are „intu- 
11" distincte cu privire la datoriile şi obligaţiile morale. Câteodată 
ideea apare şi vorbind despre „conştiință” sau „simţ moral”, care ne 
spun care ne sunt datoriile morale. Este o chestiune psihologică de fapt 
că oamenii emit spontan judecăți morale care li se impun ca fiind co- 
recte; dar asta nu înseamnă că intuiţia, conştiinţa sau simţul moral pot 
funcţiona ca sursă de cunoaştere. Dacă vă întrebăm cum de ştiţi că plo- 

uă, veţi replica justificat (chiar cu justificată uimire) qă vedeți că plouă. Dar 
atunci, orice persoană văzătoare poate certifica ploaia. Eu pot, dacă simt 
nevoia, să vă confirm observaţia cu una proprie. 

" Aceasta explică, în parte, de ce există o convergență totală 
(convergenţă = mişcare către acord) în privinţa tuturor chestiunilor ce pot fi 
stabilite prim simplă observaţie senzorială. Nici una dintre acesta nu se aplică 
totuşi intuiţiei, conştiinţei, simțului moral. Când vă întreb cum de ştiţi că 
furatul este rău, dvs. replicați motivând prin existenţa unei intuiţii în acest 
sens (sau prin conştiinţa care vă spune asta, sau că vi s-a arătat prin simţul 
moral), asta înseamnă un răspuns de genul „Ştim pur şi simplu!". De aceea 
intuiţia/conştiinţa/simţul moral nu sunt de ajutor în rezolvarea 
dezacordurilor morale. 


Raţiune 


Cea mai faimoasă încercare de a fundamenta etica deontologică 
pe rațiune îi aparţine lui Immanuel Kant (1724-1804) şi această încer- 
care a adăugat termenul fkantianism în vocabularul permanent αἱ 
filosofiei. Ca fiinţe raţionale, spune Kanttrebuie să admitem urmă- 
torul principiu: „Acţionează ca şi când maxima acţiunii tale (regula ei) 
ar trebui să devină lege universală”. Kant presupune că s-ar găsi într- 
o situaţie în care ar fi avantajos să promită ceva fără a avea intenţia să 
se ţină de cuvânt: „îmi pot spune mie însumi că toți oamenii ar trebui 
să facă promisiuni false când sunt într-o dificultate din care nu aş ieşi 
altminteri? Realizez imediat că pot dori minciuna, dar nu şi legea οἱ 
universală." 

Deseori, acesta este numit criteriul universalizării. Kant recunoaşte 
că şi fiinţele raţionale au puternice înclinații să acţioneze în contra legii 
morale, dar cu toate acestea vor fi întotdeauna capabile să acţioneze 
respectând-o. O fiinţă raţională va ajunge să privească legea morală mai 
degrabă ca pe o lege autoimpusă (condiţia autonomiei) decât ca pe o lege 
pe care altcineva i-o impune (condiţia heteronomiei). Kantianismul este încă 
o forţă în gândirea etică. 

Imperativul categoric al lui Kant. Principiul kantian - pe care οἱ 
îl vede ca pe un fundament al întregii morale - este denumit impera- 
tivul categoric. Imperativul categoric poate fi stabilit astfel: acţionează 
aşadar astfel încât să poţi dori ca maxima acţiunii tale să fie o lege uni- 
versală care să se impună dorinţei oricărei fiinţe raţionale. /Categoric 
înseamnă aici necondițional. Contrariul îl constituie legile condiţio- 

nale, de forma: dacă vrei asta sau asta, fă aşa sau aşa; de exemplu, dacă vrei să 
reuşeşti în afaceri, îmbracă-te cu bun gust). 

Critica lui Kant. Toate formele de gândire consecvenţialistă pre- 
supun implicit o critică a lui Kant: el ignoră pur şi simplu consecinţele, 
în plus, alte două probleme se ridică legat de Kant. Prima, imperativul 
categoric este un principiu pur formal. El ne spune că maximele sau 
principiile noastre trebuie să fie universale în formă, dar nu ne spune de 
ce trebuie să fie aşa. A denia, Kant a susţinut că legile morale sunt abso- 
lut obligatorii în orice circumstanţe. Mulţi eticieni susţin că reguli pre- 
cum „Să nu minţi!" şi „Să nu-ți încâlci promisiunile!" au excepţii legi- 
time. De exemplu, familia daneză care a adăpostit-o pe Anne Frank de 
nazişti a fost îndreptăţită să-i mintă pe agenţii Gestapo-ului pentru a-i 
salva viaţa. 


Abordările consecvenţialiste 


Toate formele de consecvențialism susţin că singura modalitate 
satisfăcătoare de a gândi moralitatea este cea care ia în consideraţie 
consecinţele. Ceea ce se poate face într-o varietate de moduri. De 
exemplu, ne putem gândi la consecinţele unui act particular; sau la con- 
secinţele adoptării unei anumite reguli generale. Şi aceste consideraţii 
nu sunt fără legătură. Dacă anumite clase de acţiuni au consecinţe rele, 
o regulă împotriva acestora (dacă poate fi făcută să funcționeze) ar tre- 
bui să aibă consecinţe bune. 

Una dintre principalele atracţii ale consecvenţialismului este ace- 
ea că ne oferă un subiect de gândire şi de dicuţie nemisterios. Bine- 
înţeles, de vreme ce consecinţele acţiunilor noastre de la un moment dat, 
ce trebuie considerate, sunt încă de domeniul viitorului, nu putem fi 
consecvențialişti dacă nu suntem predispuşi să facem predicții. La fel de 
adevărat, consecinţele acţiunilor individuale, ca şi ale unor reguli gene- 
rale, pot fi nu numai complexe, dar şi „amestecate”: în parte bune, în 
parte rele. Din aceste motive, consecvenţialismul nu trebuie înţeles ca o 


„scurtătură" în ce priveşte calea aleasă pentru a face judecăţi morale. 


Utilitarismul ] 


Cea mai comună formă de consecvenţialism, numită utilitarism, 
se asociază cu numele lui Jeremy Bentham (1748-1832), James Mill 

(1773-1836) şi al fiului ultimului, John Stuart Mill (1806-1873). Tână- 
rul Mill a definit utilitarismul drept punctul de vedere care susține că 
„acţiunile sunt drepte în măsura în care tind să conducă la fericire şi 
greşite dacă tind să provoace contrariul ei". El adaugă că prin fericire 
înţelege plăcerea şi absenţa durerii, iar prin nefericire, durere şi privare 
de plăcere. în deciderea statutului moral al unei acţiuni încercăm să 
prezicem cu maximum de acuratețe posibil toate consecinţele ei vii- 
toare. Dintre acestea, cele care produc şi plăcere, şi durere sau dimi- 
nuează plăcerea sau durerea sunt direct relevante. Realizăm apoi un fel 
de calcul sau cântărire, şi sunt moral permise acţiunile pentru care 
plăcerea sau diminuarea durerii luate împreună depăşesc combinaţia 
durere şi reducere a plăcerii. (Bentham a numit operaţia felicific calcu- 
lus, de la/<?//*, cuvântul latinesc pentru „fericire".) 

Pentru că primii utilitarişti au fost mai ales economişti, ei au nu- 
mit utilități efectele pozitive ale acţiunilor şi disutilități, pe cele nega- 
tive. Trebuie explicit subliniat că utilitarismul şi alte forme de consec- 
venţialism tind să producă clasificări ale acţiunilor; valorizarea sau bla- 
marea agenţilor lor este o chestiune separată şi mai puţin importantă. 

Elaborând/e/Za/ic calculus, Bentham a susţinut că singurul lucru care a 
contat a fost cantitatea de plăcere sau durere. In contrast, J.S. Mill a 
introdus ideea de calitate, şi a vorbit de plăceri elevate şi plăceri josnice. Aşa 
a ajuns să facă faimoasa remarcă: mai bine un Socrate nesatisfăcut decât un 
porc satisfăcut. 


Principiul maximei fericiri 


în deciderea permisivităţii sau interdicţiei morale, agentul tre- 
buie să ia în calcul consecinţele - nu numai cele afectându-l pe el, dar 
şi pe cele afectând pe oricine altcineva. Una dintre forţele care au făcut 
din utilitarism o viziune morală progresistă este angajamentul faţă de 
ideea că toți oamenii contează în egală măsură. Plăcerile sau durerile 
mele nu sunt mai importante (sau mai puţin importante) decât ale orică- 
rei alte ființe umane. S-ar putea să-mi facă plăcere să ascult radioul 
într-un autobuz aglomerat, dar acest lucru ar putea să-mi fie interzis 
datorită disconfortului provocat altora. (Ar trebui adăugat că plăcerea 
include un spectru larg de stări pozitive, unele mai mult fizice, altele 
mai mult intelectuale; şi că durerea, în mod similar, include toate stă- 
rile negative, de la o simplă jenă la durerile intense.) Pentru utilitarişti, 
proprietatea plăcerii sau a durerii de a aparţine cuiva este irelevantă 

moral: ceea ce contează este fericirea maximă pentru un număr cât mai mare 
de oameni. 


Utilitarismul actului 


Definiţia dată utilitarismului de John Stuart Mill, enunțată mai 
sus, formulează ceea ce s-a numit ulterior utilitarismul actului. Este per- 
spectiva după care cântărim acţiunile una câte una, considerând con- 
secinţele aşteptate pentru fiecare. Una dintre obiecţii este timpul prea 
lung cerut: când calculul este complet, oportunitatea acţiunii a trecut. 

Există şi contraexemple de tipul următor. Să presupunem că, 
ucigând o persoană nevinovată, pot salva alte 100 de persoane nevino- 
vate, care altminteri ar muri. (Puteţi considera exemplul ca fiind pur 
ipotetic; în ce priveşte consecinţele într-o lume reală posibilă, cum ar fi 
stabilirea unui precedent sau diminuarea respectului pentru viaţă în 
general, lucrurile se complică enorm.) Am dreptul să ucid persoana 
nevinovată? Unii utilitarişti au avut curajul propriilor convingeri şi au 
răspuns „da". Pierderea vieţii este rea (reprezintă, bineînţeles, o enor- 
mă disutilitate), dar pierderea a 100 de vieţi este de o sută de ori mai 
rea. (Aceeaşi pierdere înmulțită cu 100). Totuşi, mulţi utilitarişti - şi 
aproape toată lumea - recunosc că acest caz pare fără ieşire. 


Utilitarismul regulii 


în locul focalizării pe actele individuale şi pe consecinţele lor, 
utilitarismul regulii ia în considerare consecinţele adoptării anumitor 
reguli. Când începem să analizăm moralitatea, ne găsim într-un grup 
social ce promovează supunerea la un număr mare de reguli. (în socie- 
tățile moderne, unele dintre aceste reguli au şi statutul „oficial” de 
legi). Merită să avem asemenea reguli, inclusiv legile locului? Ar tre- 
bui să ne supunem acestora, să-i încurajăm şi pe alţii să o facă, ar tre- 
bui să ne educăm copiii în spiritul lor? Apare şi întrebarea dacă ne 
putem ameliora viaţa adoptând reguli ce nu sunt urmate curent. 

Utilitarismul regulilor furnizează o schemă teoretică generală 
pentru abordarea acestor probleme. în interiorul acesteia, discursul mo- 
ral seamănă cu cel legislativ idealizat. într-adevăr, discuţiile legislato- 
rilor de azi presupun elemente de compromis politic şi interese spe- 
ciale, dar - spre binele lor - ei iau în considerare o singură întrebare: 
cu toate acestea, se vor ameliora vieţile tuturor cetăţenilor prin adop- 

tarea acestei legi? Utilitarismul regulii pune această întrebare cu privire la 
regulile morale actuale şi potenţiale. 

Utilitarismul regulii nu este deschis la aceleaşi obiecţii ca utili- 
tarismul actului. O societate poate analiza serios în timp îndelungat ce 
reguli ar trebui urmate de membrii ei, dar un agent aflat într-o situație 
ce implică acţiune imediată aplică regula deja adoptată la circumstan- 
tele în care se află. Şi dacă se admite, pe baza utilitarismului regulii, că 
merită să avem o anumită regulă morală, se presupune că aceasta este 
urmată uniform. De exemplu, nu ucidem oameni nevinovaţi pentru a 
crea bănci de organe pentru transplanturi, chiar dacă într-un caz parti- 
cular s-ar obţine utilitate maximă, şi asta pentru că avem o lege morală 
împotriva crimei. în societatea noastră avem şi o lege juridică împotri- 
va crimei, deşi convingerea noastră morală că uciderea este greşită este 
mai fundamentală. 

Reguli absolute şi reguli contestabile. Rămâne totuşi întrebarea 
dacă regulile ar trebui (sau ar putea) să fie urmate uniform - adică fără 
excepţii. Cei care susţin că regulile trebuie urmate fără excepţie au o' 
concepţie absolută despre acestea. Multe persoane religioase, de exem- 
plu, privesc preceptele morale ca expresii ale voinţei lui Dumnezeu, 
concepute ca reguli în sensul absolut. (Aşa face şi kantianismul.) De 
vreme ce consecinţele sunt întotdeauna irelevante, consecinţele rele ale 
supunerii la o regulă într-un caz particular nu pot fi folosite pentru a 
justifica excepţia. 

Totuşi, chiar şi pentru „absolutişti”, situația este mai puţin clară. 
Să considerăm regula „Să nu ucizi”. Un număr mic de pacifişti consi- 
deră regula valabilă în cazurile războiului, pedepsei capitale sau al uci- 
derii în legitimă apărare. Dar cei mai mulţi oameni, considerând regu- 
la aceasta absolută, o înţeleg în sensul „Să nu ucizi un nevinovat”. Alt- 
fel spus, „Să nu ucizi dacă persoana de ucis nu este inamic combatant, 
vinovată de o crimă capitală sau încearcă să te ucidă". 

Cei pentru care regulile morale sunt invenţii umane pentru a 
reglementa (cel mult imperfect) conduita noastră în circumstanţe com- 
plexe nu sunt surprinşi că nici o formulare de tipul unui enunţ a aces- 
tor reguli nu este satisfăcătoare; probabil că este mai bine că concepem 
regulile morale ca contestabile. Conceptul de contestabilitate poate fi 
astfel explicat: adoptarea de reguli morale are o prezumție puternică în 
favoarea sa şi ele se menţin până ce aceasta este învinsă" de un argu- 
ment explicit în favoarea contrariului ei. De observat că atâta vreme cât 

prezumția este în favoarea regulii, „povara dovedirii” revine celor ce vor să 
demonstreze prezumția. De exemplu, există un precept împotriva minciunii. 
Nu avem nevoie de o justificare specială pentru a ne supune regulii. 
Totuşi, în anumite circumstanţe este permis să minţi. Ceea ce trebuie însă 
dovedit. 

împotriva punctului de vedere după care regulile sunt contesta- 
bile se argumentează uneori că însuşirea lui îi va face pe oameni să 
inventeze motive pentru a nu respecta regulile ori de câte ori acestea le- 
ar crea inconveniente. Dar acesta nu este argument bun contra con- 
testabilităţii. Fie că regulile morale sunt privite ca absolute sau con- 
testabile, este întotdeauna posibil ca acţiunile cuiva să fie puse într-o 
lumină bună. Cei ce vor să vadă regulile ca absolute în timp ce fac ex- 
cepţii îngroapă pur şi simplu excepţiile în conţinutul regulii, altfel spus 
ignoră propria nesupunere. înţelegerea corectă a regulilor nu trebuie 
amestecată cu întrebări despre cum s-ar putea dezvolta conştiinţa mo- 
rală sau acceptarea regulilor. 

Contestabilitate şi regulă vs. utilitarismul actului. Unii gânditori 
au susţinut că utilitarismul regulii nu poate fi deosebit de cel al actului, 
dacă regulile sunt considerate contestabile. Ar reieşi că toate obiecțiile 
adresate utilitarismului actului sunt la fel de valabile pentru cel al re- 
gulii. Ceea ce pare că rezultă doar dacă presupusa forţă acordată regu- 
lilor de un utilitarism sensibil la contestabilitate este egală cu zero. Cu 
alte cuvinte, admițând că regula „Să nu minţi” este contestabilă (în 
ciuda faptului că este o regulă foarte bună), nu ne întoarcem la situația 
utilitarismului de act, care ne cere să decidem ce vom face în fiecare 
situație în parte. în cele mai multe situaţii, putem şi trebuie să urmăm 
regulile cu forţă prezumtivă, de vreme ce nimic nu demonstrează sau 
anulează respectiva forţă. 

Fapte şi valori. Unul din avantajele utilitarismului regulii (care 
este, să ne amintim, o formă de imperativism) este acela că stabileşte un 
cadru de dezbatere în care faptele au o semnificaţie decisivă. Discutând 
o regulă morală actuală sau potenţială, suntem întotdeauna îndreptăţiţi 
să întrebăm care anume sunt consecințele păstrării sau adoptării regulii 
respective. Să presupunem că aflăm ceva despre conexiunea (sau lipsa 
ei) dintre experiența sexuală premaritală şi nefericirea umană. Acest 
lucru este relevant într-o discuţie cu privire la oportunitatea adoptării 
unei reguli contra sexului înainte de căsătorie. Criticii utilitarismului 
regulii arată deseori că tot ar trebui să evaluăm rezultatele sau să le 


200 Capitolul 7 


comparăm cu standardele noastre valorice. Cât timp acest lucru este 
adevărat, de multe ori evaluarea rezultatelor nu creează probleme. De 
exemplu, întrebarea dacă ceva creează durere fizică este factuală, 
empirică. Durerea este rea, este o disutilitate şi, fiind intrinsec regreta- 
bilă (cu cât mai puţină, cu atât mai bine), este o judecată de valoare. 
Din nefericire, aceasta şi judecăţile de valoare similare (fundamentale) 
sunt împărtăşite de mulţi oameni în societatea noastră. Naturalismul în 
etică este punctul de vedere după care problemele morale pot fi rezol- 
vate exclusiv cu ajutorul faptelor. Utilitarismul, deşi acordă importanţă 
faptelor, nu este o formă de naturalism. 


Puzzle utilitarist 


Unul dintre motivele pentru care filosofii dezbat cât pot pe tema 
utilitarismului este faptul că dă naştere mai multor probleme intere- 
sante. Principiul utilitarist de bază este maximizarea utilității, pe care, 
am văzut, Mill o defineşte în termeni de plăcere şi durere. Durerile şi 
plăcerile sunt mentale, subiective, sunt „stări, ceea ce l-a făcut pe 
Robert Nozick (n. 1938) să pună următoarea întrebare: să presupunem 
că sunteţi conectaţi la o „maşină a experienţei”, branşată direct la cre- 
ierul dvs. şi programată să vă furnizeze de-a lungul vieţii plăceri in- 
tense şi variate. Cei mai mulţi oameni nu vor acest lucru; Nozick se 
întreabă de ce nu. Faptul că maşina descrisă de Nozick nu are nici o 
atracţie sugerează că utilitatea nu ar trebui raportată la stări subiective, 
ci mai degrabă la ceea ce obiectiv produce satisfacţie. Dar oamenii au 
o mulţime de dorinţe de satisfăcut. Există o măsură comună a satisfa- 
cerii? Dacă nu, s-ar putea să reiasă că socoteala utilitaristă (calculus 
felicific al lui Bentham) nu se susţine. 

Şi altă problemă ar trebui menţionată. Să presupunem că s-a întâm- 
plat ca dorinţele mele să fie mai puternice decât ale dvs. Rezultă că eu 
sunt îndreptăţit să primesc mai mult decât dvs. pentru a mi le satisface? 


Relativismul 


Conştiinţa antropologică 


Fiecare om se naşte într-un grup social care îi oferă o uriaşă 
colecţie de reguli, norme şi valori. Antropologii numesc aceste grupuri 

sociale bazale triburi, iar procesul prin care cineva ajunge un membru 
veritabil al grupului tribal, aculturație. în procesul aculturaţiei absor- 
bim toate tipurile de valori. învăţăm să spunem, în acord cu cei din 
jurul nostru, „E drăguţ”, „E bun", „Nu-i bun”, „E îngrozitor”, „E dez- 
gustător”, „E enervant", „E simpatic" etc. S-ar putea să existe (sau să fi 
existat) triburi care să nu ştie de existenţa altor triburi, a altor forme de 
viață. („Forma de viață" /Lebensform] a fost introdus ca termen de 
filosoful Wittgenstein, şi acum este folosit curent de filosofi şi savanți 
din ştiinţele sociale pentru a denumi cultura totală a unui trib.) Cei mai 
mulți oameni ai lumii moderne sunt conştienţi de existența altor grupuri 
umane, cu alte reguli, urmând valori diferite. De asemenea, antropo- 
logii au realizat că forme diferite de viaţă pot fi apreciate în termeni 
proprii; adică, ele nu pot fi respinse ca „primitive", „barbare" sau „ira- 
tionale". Toate acestea constituie conştiinţa antropologică. 


Poziţia relativistă 


Atrage după sine conştiinţa antropologică vreun interes filosofic? 
Unii filosofi răspund: nimic special. Pornim de acolo de unde ne aflăm - 
folosind raţiunea, raționamentul şi critica - şi progresăm către regulile şi 
valorile demne de susţinut. Alţi filosofi susţin că, chiar dacă suntem capabili 
să ne folosim raţiunea, să argumentăm şi să criticăm, tot nu putem produce o 
apărare a regulilor şi valorilor noastre ca fiind totalmente obiecte, imparţiale 
şi nearbitrare, în aşa fel încât oricine, din orice cultură, să fie nevoit să le 
accepte. 

Perspectiva, denumită relativism cultural (sau etic, sau moral) 
este de multe ori prezentată ca un lucru rău. Deseori filosofii argumen- 
tează: „vederile lui X duc la relativism"; cu alte cuvinte, ar trebui 
respinse. Oamenii spun chiar „nu respecta valorile altuia, pentru că te 
duc la relativism", sau „nu tolera diferenţele, pentru că implică relati- 


vismul", sau chiar „nu studia antropologia", din aceleaşi motive. ,, AR 


Evaluarea relativismului N 


Principala pretenție a relativismului este cea conform cărei: 
putem dezbate ceva în mod rațional dacă nu împărtăşim premise co- 
mune; când renunțăm la acestea, renunțăm şi la raționalitatea argumen- 
tării. Acesta este un argument logic bazat pe structura raționamentelor 

şi nu poate fundamenta grija sau regretul. Toate argumentele, toate do- 
vezile raționale şi orice subiect de discuție au aceeaşi structură de bază: 
o concluzie rezultă din anumite premise. Concluziile sunt, prin urmare, 
întotdeauna relative la premise. Acesta este banalul adevăr pe care re- 
lativismul îl dramatizează supărător: argumentele noastre sunt convin- 
gătoare numai pentru cei care admit aceleaşi premise de la care am ple- 
cat noi. 

Bineînţeles, de multe ori putem deriva premisele unui raționa- 
ment din alte raționamente. Dar asta nu se poate întinde la nesfârşit, nu 
numai pentru că nu avem timpul necesar, dar şi pentru că la un moment 
dat vom ajunge în punctul în care nu putem gândi ceva mai fundamen- 
tal pentru a ne susţine premisele. Când discut despre moralitate, de 
exemplu, folosesc o premisă (sau ο presupoziţie), „durerea fizică este 
un lucru rău" (ceea ce nu înseamnă că uneori nu este şi un rău necesar). 
Oricine n-ar accepta această premisă - şi nu contează din ce „trib" face 
parte - nu va găsi convingătoare argumentele mele. Ceea ce n-ar trebui 
să ne îngrijoreze, de vreme ce acest lucru e presupus în natura raţiona- 
mentului, a convingerii raţionale. Totuşi, raţionamentului îi rămân 
multe de făcut, de vreme ce nu am luat în considerare tot ceea ce rezultă 
din premise acceptate în mod obişnuit. 


Filosofia social-politică 


Individ şi societate 


Cu greu s-ar putea cineva gândi la etică fără să considere relaţiile 
dintre oameni; reguli precum „Să nu-ţi încâlci promisiunile", „Să nu minţi" sau 
„Să nu furi" presupun toate o lume formată din alți oameni. Comportamentul 
moral este deseori caracterizat drept altruist, ca opus celui egoist, şi teoriile 
etice precum utilitarismul subliniază că toţi oamenii, câtă vreme sunt afectaţi 
"de o acţiune, trebuie să conteze egal în determinarea statutului ei moral. 

Putem cădea de acord cu aceasta şi totuşi să continuăm să repre- 
zentăm agentul moral într-o formă exagerat individualistă. Facem aceas- 
ta când gândim agentul ca un ego izolat, calculând propriile-i avantaje, 
comportamentul lui imperfect constrâns de regulile morale, care sunt 
respectate numai în silă. De fapt, oamenii sunt membri ai mai multor 

„societăţi”, de care sunt legaţi prin dragoste, afecţiune, loialitate. Cea mai 
importantă, cel puţin la debutul vieţii, este familia. Este îndoielnic dacă 
moralitatea abstractă - simţul nostru cu privire la ce presupune moralitatea - 
va funcționa în afara cadrului intim, concret,  afectiv-natu- 
ral al relațiilor noastre cu ceilalți. 


Comunitarismul 


a 


împotriva perspectivei excesiv individualiste asupra oamenilor 
ca ego-uri izolate şi aliate în competiție, ținuți în frâu de o moralitate 
pur exterioară, anumiți gânditori - filosofi sau nu - au imaginat comu- 
nități în care oamenii ar ti uniți prin afecțiune şi în care regulile nu ar 
fi necesare. Asemenea comunități utopice au fost ocazional puse în 
practică, iar istoria acestora a furnizat date despre alternative radicale 
de organizare umană. Totuşi, ceea ce ele nu au oferit este un model de 
societate la scară largă, precum societatea de azi. Aproape toate socie- 
tățile din zilele noastre sunt compuse din agregate uriaşe de oameni, 
care sunt în majoritate - şi vor rămâne - străini unul altuia. Sunt oa- 
meni (cel puțin în state precum SUA) de diferite origini, religii, stiluri 
de viață, gusturi şi preferințe. Unii autori de utopii sociale sau conser- 
vatori vizează la organizarea acestora, dar aceasta nu este o posibilitate 
reală. Ne îndreptăm atunci către lege şi moralitate pentru a furniza o 
schemă ce permite acestei pluralități ireductibile de oameni să trăiască ` 
împreună într-o stare de relativă înțelegere şi de respect tacit. 


Societate şi stat 


O minoritate de triburi, spun antropologii, par să fie societăţi fără 
a fi şi state - par a fi grupuri de oameni ce convieţuiesc fără o putere 
centralizată îndrituită să dea legi, să rezolve conflicte, să furnizeze ser- 
vicii publice sau să facă ceea ce în mod obişnuit se aşteaptă de la un 
stat. Acestea sunt denumite societăți acefale („fără cap"). Când antro- 
pologii au întâlnit prima dată societăți acefale, au insistat să vorbească 
cu un lider şi au trebuit cu greu să accepte că nu există aşa ceva, nici 
măcar ideea de şef. 

Chiar fără inspiraţia furnizată de astfel de societăţi antropologice 
fără stat, ne putem întreba, ca parte dintr-un exerciţiu filosofic general, 

acela de a nu lua nimic ca dat, de ce există state? De ce tolerăm o imen- 
să concentrare de putere în mâinile câtorva oameni? De ce plătim 
impozite? De ce ne supunem legilor? De unde avem (cel puţin o parte 
dintre noi) sentimentul patriotismului? (înainte de a continua, de notat 
că filosofii deosebesc aici întrebările legate de originile statului şi dez- 
voltarea lui ulterioară de cele ce au de a face cu justificarea statului şi 
a puterii acestuia.) 


Justificare 


Sarcina justificării statului poate fi urmată la niveluri diferite. La 
modul cel mai corect, un filosof poate spune ceva în apărarea „guver- 
nului", adică a persoanelor în particular care deţin puterea, politicilor 
proprii sau felului guvernării. La nivel mai înalt, un filosof poate încer- 
ca să justifice un anumit tip de stat, precum democraţia electorală din 
Statele Unite. în sfârşit, la cel mai abstract nivel, un filosof ar putea 
încerca să justifice chiar ideea de a avea un stat. Trebuie adăugat că 
filosofii au şi criticat statul - de cele mai multe ori guverne şi adminis- 
traţii particulare, apoi tipuri de stat şi chiar orice formă de organizare 
statală sau putere. Filosofii din acest ultim grup, denumiți anarhiști, au 
susţinut că statul nu este nici măcar un rău necesar. 


Statul binefăcător 


Un argument în favoarea statului apare încă la Platon, în dialogul 
Οίας. Aici, Socrate argumentează pentru încarcerare şi acceptarea 
pedepsei capitale. (El însuşi a fost găsit vinovat de impietate în urma 
unui proces corect desfăşurat.) Socrate recunoaşte că prin acceptarea 
tuturor avantajelor cetăţeniei ateniene pentru o lungă perioadă de timp, 
a acceptat tacit supunerea la legile Atenei, chiar şi atunci când acestea 
au operat în dezavantajul lui. Socrate îşi exprimă gratitudinea pentru 
beneficiile statului. La cel mai mic nivel, statul, ca protector împotriva 
duşmanilor externi şi păstrător al păcii domestice, furnizează mediul 
necesar asociaţiilor particulare de cetăţeni, vieţii de familie, educaţiei şi 
tuturor formelor de muncă. 

Statul natural 


Justificarea modernă a puterii statale a fost adusă cu maximă 
claritate de Thomas Hobbes (1588-1679). Hobbes ne invită să ne ima- 
ginăm cum ar fi viaţa oamenilor fără un- stat care să producă şi să im- 
pună legi. El numeşte această stare „stat natural”, unde viaţa ar fi - con- 
form unei expresii celebre a lui Hobbes - „singuratică, sărmană, tică- 
loasă, brutală şi scurtă”. Hobbes nu a prezentat statul natural ca pe o 
condiţie istorică prezentă, ci ca pe o alternativă pur conceptuală şi ipo- 
tetică la o viaţă organizată sub putere statală. Astfel, orice persoană 
raţională, trăind într-un stat, care se întreabă de ce îşi sacrifică anumite 
drepturi şi puteri în favoarea autorităţii centrale, ar trebui numai să ia 
în calcul alternativa. Această persoană va realiza atunci că ar vrea să nu 
trăiască într-un „stat natural" şi se va supune bucuroasă statului. 


Contractul social 


Oamenii, după Hobbes, elimină ipoteticul stat natural prin acor- 
dul tacit de a trăi sub o putere comună. E ca şi cum oamenii ar fi sem- 
nat un „contract social" să se supună legilor pământului şi să trăiască în 
pace. Hobles însuşi credea că statul natural a fost atât de rău că oamenii 
au trebuit să cadă de acord (în măsura lucidităţii lor) să trăiască sub ο 
putere centrală, dacă aceasta ar fi (şi Hobbes a demonstrat că este) o 
condiție necesară a păcii domestice. Totuşi, filosofii de mai târziu au 
avut alte idei despre ce anume tip de contract ar fi de aşteptat să aleagă 
o fiinţă raţională. 


Vălul ignoranței 


Poate cea mai influentă teorie contemporană a contractului so- 
cial este de găsit în A Theory of Justice a lui John Rawls. Acesta (n. 
1921) înfăţişează exact societatea ce ar trebui aleasă de fiinţe raţionale 
constrânse să decidă asupra instituţiilor şi legilor din spatele „vălului 
ignoranței" - adică, fără să ştie care vor fi poziţiile lor sociale. Ne 
putem gândi că asemenea fiinţe vor opta, pentru siguranţa proprie, pen- 
tru o societate a egalităţii absolute. Totuşi, Rawls argumentează con- 
vingător că primii contractanţi ignoranţi vor opta pentru un sistem 

social (considerat „drept") în care inegalităţile de avuţie vor exista atât 
timp cât aceste inegalităţi vor plasa totuşi persoana cea mai dezavanta- 
jată mai bine ca în oricare altă distribuţie. Acesta ar fi cazul capita- 
lismului competitiv, care ar fi un sistem drept, chiar dacă unii au situa- 
ţii mult mai bune decât alții, de vreme ce persoanele cel mai puţin avan- 
tajate ar duce-o chiar mai rău într-o organizare egalitaristă (dar mai 
puţin eficientă economic). Acesta este, bineînţeles, un raţionament pur 
abstract, care nu vrea să sugereze că orice societate actuală satisface 
condiţiile rawlsiene de dreptate. 


Marxismul 


într-adevăr, există un întreg spectru de critici, inspirate de Karl 
Marx (1818-1883), care pretind că democraţiile liberale din vest, deşi 
se prezintă ca servind interesele tuturor cetăţenilor, în realitate servesc 
doar interesele unei anumite clase: deţinătorii majoritari .de capital. 
Unul dintre cele mai interesante concepte ale abordării marxiste este 
cel de ideologie: o masivă, sistematică şi aproape inconștientă falsifi- 
care a realităţii, care deghizează interesul unei clase restrânse în interes 
general de bunăstare. 


Legile 
Suveranitate şi legitimitate 


State precum SUA şi Marea Britanie (câteodată numite şi state 
naţiuni) sunt numite suverane - adică putere supremă şi independentă 
a guvernului între anumite graniţe teritoriale. Anarhiştii susţin că ase- 
, menea state deţin un monopol al puterii într-o anumită zonă geografică 
şi funcţionează conform principiului „puterea face dreptul”. Totuşi, cei mai 
mulţi filosofi susţin că măcar o parte dintre statele suverane au legitimitate 
- guvernează adică prin lege (prin drept, cu o anumită autoritate morală). Să 
ne imaginăm un tâlhar care dă un ordin sub ameninţare. Victima se poate 
conforma, din teamă sau din prudenţă, dar nu este obligată moral să o facă. 
Un anarhist ar putea spune că nu este nimic diferit în cazul cetăţeanului 
care se supune legii. Totuşi, marea majoritate a filosofilor susţin că exemplul 
tâlharului se deosebeşte net de puterea exercitată legitim de către stat. 

Teorii ale legitimităţii 

Deşi majoritatea filosofilor politici admit că statele pot fi legi- 
time, nu toţi explică la fel legitimitatea. Clasic, cele două teorii princi- 
pale sunt „de sus în jos”. şi „de jos în sus". Teoriile de sus în jos susţin 
că legitimitatea provine de la Dumnezeu. Puterea suverană (la origine 
regele) conduce pe pământ ca reprezentantă al lui Dumnezeu şi pro- 
mulgă legi în acord cu „legea naturală" (sau legea universală instituită 
de Dumnezeu pentru om). Comparativ, teoriile de jos în sus susțin că 
legitimitatea vine de la poporul guvernat: fără consimțământul guver- 
natului, un stat este ilegitim. Reprezentanţii dau legile în numele po- 
porului. Opiniile în ce priveşte felul cum ar trebui să funcţioneze un 
reprezentant ideal (ex.: membru al Parlamentului, senator) sunt împăr- 
Πίο. Una ar fi cea conform căreia reprezentantul este ales pentru jude- 
cata lui clară, de unde rezultă că ar trebui să-şi exercite această calitate 
votând pentru acele legi pe care le consideră cele mai bune; altă per- 
spectivă este cea după care reprezentantul este ales pentru a vorbi în 
numele alegătorilor lui şi ar trebui să voteze pentru legile pe care 
aceştia le consideră a fi cele mai bune. 


Moralitate şi legalitate 


Comparaţia legalitate-moralitate le pune pe fiecare în lumină. 
Problemele de moralitate nu specifică un „unde" şi un „când": minciuna 
nu încetează a fi greşită la vreo graniță naţională; a nu-ţi ţine promisiunile 
nu este permis din punct de vedere moral începând cu o anumită dată. 
Vederile oamenilor în ce priveşte moralitatea pot depinde de loc sau de 
vârstă, dar ceea ce formează obiectul acestora nu ar trebui să varieze. 

Prin contrast, întrebările privind legalitatea trebuie să specifice 
timpul şi locul. Ce este legal sau ilegal depinde de actele legislative ale 
celor care deţin puterea să dea legi într-un anumit teritoriu. Bineînţeles, 
e vorba de mai mult decât atât. Obiceiul poate ajunge să aibă forţa unei 
legi, de. exemplu. De asemenea, ceea ce o lege spune realmente poate 
rezulta numai din deciziile judecătoreşti acumulate, şi chiar şi 6 lege tre- 
cută de un organ legislativ abilitat poate fi declarată neconstituţională - 
cum se întâmplă în sistemul nord-american şi cele similare. Totuşi, este 
evident că un act poate fi ilegal într-o ţară şi legal în alta. Este evident 
şi că legile se schimbă: se promulgă legi noi, se anulează legi vechi. 

Majoritatea cetăţenilor statelor moderne cunosc prea mult proce- 
sul legislativ actual pentru a nu fi de acord că legile lor sunt cu necesi- 
tate optime. Prin urmare, există două raționamente defectuoase pe care 
ei nu le vor face. Primul, nu vor raţiona „Nu ο ilegal, deci nu poate fi 
imoral"; al doilea, nu vor gândi „Nu este legal, deci nu poate fi moral". 
Realizăm că moralitatea este doar imperfect reflectată în legile actuale. 
Presiuni pentru schimbarea legilor vin deseori din partea oamenilor, 
care cred că un fapt moral este ilegal şi nu ar trebui să fie. Este ceva na- 
tural, desigur, că oamenii ar trebui să-şi vadă convingerile morale re- 
flectate în lege. Pe de altă parte, ar fi absurd să încercăm că învestim ca 
lege fiecare din angajamentele noastre morale. Cei mai mulţi dintre noi 
gândim că avem o obligaţie morală în a nu fi răutăcioşi, de exemplu, dar 
nu ar fi tocmai potrivit (şi nici posibil) să trecem răutatea în ilegalitate. 


Ce ar trebui să facă statele? 


Există astăzi un dezacord pe scară largă legat de folosirea potri- 
vită a puterii statale. La o extremă, oamenii apără concepţia statului 
minimal. Puterea poliţienească a statului minimal asigură pacea domes- 
tică şi rezolvă dispute între cetăţeni ireconciliabile altminteri. Oferă 
probabil şi alte servicii, ce nu pot fi furnizate (eficient sau deloc) de 
segmente particulare ale societăţii. Bineînţeles, există dispute serioase 
cu privire la ce servicii anume intră în categoria celor public necesare. 
De exemplu, şcolile pot fi, în principiu, particulare în totalitatea lor (şi 
unii filosofi au susţinut că aşa ar trebui să fie). 

Nici un stat modern de mari dimensiuni nu funcționează de fapt 
ca stat minimal. Sigur că nu reiese nimic cu privire la cum ar trebui să 
funcţioneze un stat din realitatea funcţionării lui. Statele actuale pot 
face prea mult sau prea puţin, sau prea mult într-o zonă şi prea puţin în 
alta. E adevărat totuşi că aproape toţi cei care gândesc asupra societăţii 
atribuie statului unele funcţii de bunăstare în prelungirea celor de min- 
imă protecţie. De exemplu, puţini critici ai implicării excesive a statu- 
lui în realizarea bunăstării pretind că statul ar trebui să înceteze să se 
preocupe de calitatea vieţii copiilor; chiar şi cei care resping ceea ce οἱ 
consideră aria exacerbată a reglementării statale nu consideră, că statul 
ar trebui să abroge legile împotriva exploatării muncii copiilor. In fond, 
variatele concepţii cu privire la ce ar trebui să facă statele reflectă două 

„dezacorduri - cel cu privire la drepturi şi obligaţii şi cel cu privire la 
stabilirea celor mai importante valori. 

Drepturi şi obligaţii 


Drepturile şi obligaţiile sunt corelative: dacă eu am un drept, 
unul sau mai mulți oameni au o obligaţie. Am dreptul, de exemplu, să 
elimin intruşii de pe proprietatea mea. Acesta este un drept împotriva 
tuturor - adică, oricine altcineva are obligaţia să nu-mi încalce pro- 
prietatea. La fel, dacă îmi datorezi 20 $, am dreptul la această sumă 
când vine scadenţa, iar tu (şi nu altul) ai obligaţia să-mi plăteşti. 

Aceste consideraţii  neproblematice sunt aplicate, în filosofia 
politică, în modalități diametral opuse. Unii raționează aşa: oamenii au 
dreptul la o locuinţă decentă. Totuşi, nici un segment privat al societăţii 
nu are obligaţia să asigure aceste locuinţe. Prin urmare, statul (= autori- 
tatea publică) are obligaţia să furnizeze locuinţe decente. Alţii gândesc 
însă: nimeni nu e obligat să asigure condiţii decente de locuire; atunci, 
nimeni nu are dreptul la o locuinţă decentă. Este evident că persoane 
diferite, în funcţie de raţionamentul pe care-l vor găsi mai convingător, 
vor avea vederi diferite asupra sarcinilor statului. 


Drepturi naturale 


Indiferent dacă oamenii au sau nu dreptul la o locuință decentă, 
mulţi gânditori susţin că toţi oamenii, indiferent de statul în care tră- 
iesc, au anumite drepturi fundamentale (tradițional numite drepturi na- 
turale) pe care statul şi legile lui trebuie să le respecte. Această idee 
este cuprinsă în documentele ce stau la baza constituirii Statelor Unite, 
de exemplu. Declaraţia Americană de Independenţă stabileşte: „Susţi- 
nem aceste adevăruri ca fiind prin sine evidente, că toţi oamenii au fost 
creaţi egali, că ei sunt înzestrați de Creator cu anumite drepturi inalie- 
nabile; şi că printre acestea se află viaţa, libertatea, dreptul la fericire; 
că, pentru a asigura aceste drepturi printre oameni s-au instituit guver- 
nele". Care sunt drepturile oamenilor şi cum trebuie acestea interpres 
tate corect rămân totuşi chestiuni controversate în teoria drepturilor. 
Conform teoreticianului contemporan Ronald Dworkin (n. 1931), un 
individ, X, are drepturi atunci când ţelurile colective, totuşi importante, 
nu oferă motive suficiente pentru a limita libertatea lui X sau a-i im- 
pune unele pagube. 


Valori 


Unii filosofi pretind că anumite valori fundamentale, chiar dacă 
nu sunt strict incompatibile, se află într-o anumită tensiune, astfel încât 

organizările sociale care satisfac cu precădere una dintre aceste valori 
neglijează o alta într-o oarecare măsură. O pereche de valori în posibilă 
tensiune este dreptate/eficiență economică; aka, egalitate/libertate. Filo- 
sofii din zona politico-socială nu cad toți de acord că asemenea valori se 

află realmente în tensiune şi chiar şi cei care acceptă acest lucru tind să 

nu cadă de acord cu privire la valorile ce trebuie însuşite de o societate. 


Rezumat 


Aproape toate ființele umane - ar fi probabil corect să spunem toate 
ființele umane normale - se judecă pe sine, ca şi pe ceilalți, din 
perspectiva moralității. Aceasta, după cum am văzut, este sui-generis: nu se 
poate reduce la altceva. 

Deşi nimic nu este mai familiar decât judecata morală, baza 
exactă a acesteia nu este uşor de stabilit; într-adevăr, filosofii nu se 
înțeleg nici măcar în ce priveşte funcţionarea sentinţelor morale fun- 
damentale. Am văzut că există trei puncte de vedere principale. (1) 
Cognitivismul este perspectiva conform căreia sentinţele morale expri- 
mă enunţuri genuine (propriu-zise). Ceea ce face ca morala să fie 
obiectivă. (2) Imperativismul este punctul de vedere după care enun- 
[urile morale sunt de fapt reguli. A vorbi despre moralitate înseamnă 
prin urmare a vorbi despre regulile după care oamenii ar trebui să-şi 
ghideze viaţa. (3) Emotivismul este perspectiva după care enunţurile 
morale sunt exclamaţii deghizate care exprimă pur şi simplu emoţii 
pozitive sau negative, sau sentințe: de acord ori dezaprobare. în acest 
context, este greu de întrevăzut cum ar mai fi posibil un argument 
rațional despre moralitate. 


Altă deosebire majoră în teoria morală este cea dintre deon- 
fologi, după care consecinţele sunt irelevante pentru statutul moral al 
acţiunilor, şi consecvenţialişti, care consideră că, pentru statutul moral 
al unei acțiuni, determinante sunt consecinţele. Utilitarismul este cea 
mai influentă formă de consecvenţialism. în teoria utilitaristă, con- 
secinţele se măsoară cu „metrul" plăcerii şi durerii. Aceste calităţi tre- 
buie totuşi înţelese într-un mod general şi cuprinzător. Plăcerile sunt 
toate acele stări pozitive ce contribuie la prosperitate, bunăstare, sau 
la dezvoltarea umană; durerile sunt toate acele stări negative care 
micşorează sau se sustrag acestora. 


Acţiunile despre care facem enunţuri morale sunt acțiuni ale 
unor oameni care trăiesc în variate grupuri sociale, precum familia, de 

care sunt legaţi prin dragoste, afecţiune şi loialitate. Oameni ale căror 
acțiuni interesează etic sunt şi cetăţeni ai statului şi subiecţii legilor 
acestuia. Comportamentul uman este motivat de dorinţe şi nevoi pe ter- 
men scurt, de dorinţe şi nevoi cu bătaie lungă şi de proiecte, planuri, 

feluri. : 

Comportamentul este contrâns de două seturi imperfecte de re- 
guli, care se suprapun: moralitatea şi legea. Până la urmă, viața pe 
care o duc oamenii — ce este interzis şi ce este obligatoriu — este for- 
mată de ambele tipuri de conlrângeri, funcționând complementar. 


Recomandări de lectură 


Din The Encyclopedia of Philosophy, studentul ar putea dori să consulte 
articolele „Religion and Morality", „Kant, Immanuel", „Ethics, History of, 
„Ethics, Problems of, „„Responsability, Moral and Legal" şi „Moral Sense". 
De văzut şi „Philosophy of Law, History of şi „Philosophy of Law, Problems 
of. The Handbook of Western Philosophy conține fragmente folositoare având 
următoarele titluri: „The Nature of Moral Philosophy", „Teological Theories of 
Morality", „Morality and Universal Law", „L'tilitarianism, Emotivism and 
Prescriptivism", „Political Obligation: Some Sceptical Views", „Defenders of the 
State", „The Philosophy of Rights" şi „The Limits of the State". 


Din multe cărţi şi antologii adresate studentului începător, următoarele 
sunt recomandabile cu precădere: Ethical Theory (1959) de Richard B. 
Brandt; Theories of Ethics, editată de Philippa Foot (1967); Ethics, editată de 
Judith J. Thomson şi Gerald Dworkin (1968); Moral Concepts, ed. de Joel 
Feinberg (1969); The Nature of Morality: an Introduction to Ethics (1977) a 
lui Gilbert Harman; Ethics: Inventing Right and Wrong (1977) de J.L. Mackie; 
Ethics: A Short Introduction (1978) a lui Robert G. Olson; Divine Commands 
and Morality, ed. de Paul Helm (1981); Basic Moral Concepts (1989) de Ro- 
bert Spaemann şi cartea lui Mary Midgley Can't We Make Moral Judge- 
ments? (1991). 


Cărţi la un nivel mai avansat, dar totuşi utile unui student începător, 
sunt următoarele: The Language of Morals (1952) de R.M. Hare; Practicai 
Reasoning: The Structure and Foundations of Prudential and Moral Argu- 
ments and Their Exemplification in Discourse (1963) a lui David P. Gauthier; 
The Moral Point of View: A Raţional Basis of Ethics (1965) a lui Kurt Baier; 
The Morality of Self-Interest (1965) a lui Robert G. Olson; The Grounds of 
Moral Judegement (1967) a lui Russell Grice; Moral Notions (1967) de Julius 
Kovesi; Axiological Ethics (1970) a lui J. N. Findlay ; An Anatomy ofValues: 

Problems of Personal and Social Choice (1970) de Charles Fried; Virtues and 
Vices (1978) de Philippa Foot; Morality and Conflict (1983) de Stuart 
Hampshire; Rights and Goods: Justifying Social Actions (1984) de Virginia 
Held; Morality and Objectivity, ed. de Ted Honderich în 1985; Ethics and the 
Limits of Philosophy (1985) de Bernard Williams; Morals by Agreement 
(1987) de David Gauthier; On Ethics and Economics (1987) de Amartya Sen; 
Needs, Values, Truth (1987) de David Wiggins; The Importance ofWhat We 
Care About: Philosophical Essays (1988) de Harry G. Frankfurt; Well-Being, Its 
Meaning, Measurement and Moral Importance (1988) de James Griffin; 
Morality Within the Limits of Reason (1988) de Russell Hardin; Essay on 
Moral Realism, ed. de Geoffrey Sayre-McCord (1988); Moral Realism and the 
Foundations of Ethics (1989) a lui David O. Brink. 


Majoritatea cărţilor pe teme de etică cuprind secţiuni dedicate utili- 
tarismului. Următoarele sunt doar câteva dintre ele: Utilitarianism: For and 
Against (1973) de J. J. C. Smart şi Bernard Williams; Utilitarianism and 
Co-operation (1980) de Donald H. Regan; The Limits of Utilitarianism, ed. de 
Harlin B. Miller şi William H. Williams (1982); Utilitarianism and Beyond, 
ed. de Amartya Sen şi Bernard Williams (1983); Utility and Rights, ed. de 
R. G. Frey (1984). Nişte lucrări originale sunt cele ale lui John Rawls, A 
Theory ofJustice (1971), şi Robert Nozick, Anarchy, State and Utopia (1974), 
ultima fiind o replică dată lui Rawls. Din cartea lui Nozick a fost extras exemplul 
maşinii de experienţe. 


Alte lucrări ce merită amintite din domeniul filosofiei social-politice 
sunt: Political Philosophy, ed. de Anthony Quinton (1967); Social Philosophy 
(1973) de Joel Feinberg; Moral Principles and Political Obligation (1979) de 
A. John Simmons; Rights, Justice and the Bounds of Liberty: Essays in Social 
Philosophy (1980) de Joel Feinberg; Rethinking Modern Political Theory 
(1985) de John Dunn; Liberalism (1986) de John Gray; Ideology (1986) de 
David McLellan; Conservatism (1986) de Robert Nisbet, Freedom (1988) de 
Zygmunt Bauman; Reasons for Welfare: The Political Theory of the Welfare 
State (1988) de Robert E. Goodin. 


O menţiune specială pentru cartea lui Robert A. Dahl Democracy and lts 
Critics (1989). Deşi Dahl este analist politic şi nu filosof, cartea sa se 
dovedeşte o bună introducere în problemele filosofice legate de democraţie şi de 
teoria politică în genere. 


Există un larg subdomeniu cunoscut ca filosofia dreptului. Lucrările 
următoare au toate capitolele dedicate suveranităţii şi legitimităţii sau relaţiilor 
dintre legalitate şi moralitate: Philosophy ofLaw (1975) de Martin P. Golding; 
The Philosophy ofLaw, ed. de R. M. Dworkin (1977); The Authority ofLaw: 

Essays on Law and Morality (1983) a lui Joseph Raz şi cartea lui Joel Feinberg 
Harm to Others: Limits of the Criminal Law (1984). Roland Dworkin este 
probabil cel mai important filosof contemporan al dreptului şi, în orice caz, 
unul foarte „accesibil”. Cele trei cărți principale semnate de el sunt: Taking 
Rights Seriously (1977), A Matter of Principie (1985) şi Law's Empire (1986). 


Deşi dezbaterea din acest capitol a avut de a face cu probleme teoretice 
generale, filosofii au pus de fapt întrebări practice. într-adevăr, există o ramură 
a eticii cunoscută sub denumirea de etică practică sau etică aplicată. Cărţi 
reprezentative în domeniu: 7he Problem of Abortion, ed. de Joel Feinberg 
(1973); Animal liberation: A New Ethics for our Treatment of Animals (1975) 
de Peter Singer; Ethics and the Euvironment, ed. de Donald Scherer şi Thomas 
Attic (1983); Business Ethics: Readings and Cases in Corporated Morality, 
ed. de W. Michael Hoffman şi Jennifer Milles Moore (1984); The End of Life: 
Euthanasia and Morality (1986) de James Rachels şi Douglas P. Lackey - The 
Ethics of War and Peace (1989). O altă colecţie utilă ce conţine reflecţii 
filosofice pe teme precum dreptul la muncă, testele medicale pe oameni, con- 
cepţia „în eprubetă" şi ingineria genetică este Moral Philosophy and Con- 
temporary Problems, ed. de J. D. G. Evans (1988). 


CAPITOLUL 8 


8. FILOSOFIA RELIGIEI 


[Religia, în variatele ei forme, a inspirat mereu reflecţia filoso- 
fică' Chiar şi astăzi, mulți oameni se întorc către filosofie în căutarea 
răspunsurilor la întrebări ridicate de credinţele lor religioase. Filo- 
sofia se sprijină pe raţiunea umană „neajutorată", ea foloseşte ana- 
liza şi raţionamentul. în contrast, majoritatea religiilor se sprijină pe 
un document cu autoritate - Biblia, de exemplu - privit ca fiind de 
inspiraţie divină. Această sursă privilegiată de adevăruri inaccesibile 
prin alte mijloace este numită revelaţie. în general, filosofia reco- 
mandă precauţia epistemologică, adică acceptă credința numai acolo 
unde există suficientă evidenţă. Spre deosebire de filosofie, religia se 
sprijină pe credință - ceea ce, prin definiţie, trece dincolo de eviden- 
fele aflate la îndemâna noastră şi care ar întemeia-o raţional. Aşadar, 
prima noastră problemă se referă la modul în care ar trebui abordate 
rațiunea şi credinţă,, rațiunea şi revelaţia. 

Următoarea -noastră întrebare va lua în consideraţie bagajul de 
semnificaţie al limbajului religios — dacă, adică, limbajul religios are 
semnificaţie cognitivă. Pentru cei care au crescut folosind limbajul re- 
ligios, ar putea -părea surprinzătoare această problemă ridicată de 
filosofi, dar ea are o bază clară. Limbajul pe care îl folosim zi de zi se 
presupune a fi elaborat pentru a ne permite să vorbim de lucrurile din 

jurul nostru; el are, în mare parte, o importanță cognitivă evidentă. Am 
putea folosi atunci acest limbaj pentru a vorbi cu sens despre supranatural, 
despre Dumnezeu? 

Cei care consideră că enunţul „Dumnezeu există” este un enunţ 
propriu-zis (capabil să fie adevărat sau fals) se împart în teişti, care 
susțin că este un enunţ adevărat, ateişti, care susţin că est6 fals, şi ag- 
nostici, care nu ştiu dacă este adevărat ori fals. Luând în calcul aces- 
te opţiuni fundamentale, vom considera următoarele întrebări: Cum 
poate fi conceput Dumnezeu? Care este natura lui Dumnezeu? Există 
rațiuni, separate de credinţa însăşi, pentru a crede în Dumnezeu? Poa- 
te stabili rațiunea că există un Dumnezeu ? (Astfel spus: Putem dovedi 
existenţa lui Dumnezeu?) Vom trece în revistă principalele încercări în 
acest sens ale filosofilor. 


. 


Alte trei subiecte importante vor fi discutate: (1) problema răului - 
cum poate exista răul dacă există într-adevăr un Dumnezeu bun şi 
atotputernic?; (2) nemurirea sufletului — întrebarea dacă oamenii au un 
suflet nemuritor, o parte spirituală ce supravieţuieşte morţii corpului; şi (3) 
natura şi posibilitatea experienţei religioase (a cărei formă de maximă 
intensitate este numită experienţă mistică). 


Raţiune si credinţă 
Li 


Rațiunea 


Cuvântul rațiune este folosit pentru a acoperi un spectru larg de 
abilități intelectuale umane. Cu toate acestea, cea mai relevantă în acest 
context este capacitatea noastră de a ne forma credințe cu bune rațiuni 
- adică bazate pe evidențe. Nu numai că putem descrie îndreptățit oa- 
menii ca ființe capabile să formeze opinii raționale, dar acest proces are 
şi valoare de normă. E acelaşi lucru cu a spune că în formarea de opinii 
privim evidența sensibilă ca pe o normă, un standard ce trebuie urmat, 
îndepărtarea de aceasta fiind criticabilă sau blamabilă. în majoritatea 
circumstanțelor este considerat defectuos din punct de vedere rațional 
să ajungi la credința „că p" fără temeiuri de a considera că p este ade- 
vărată. Şi chiar dacă p se întâmplă să fie adevărată, nu am spune nicio- 
dată că o persoană care a ajuns să creadă că p printr-un raționament 

deficient ştie că p. (Oamenii rezonabili ar putea bănui să p, dar ei nu 
cred că p şi acţionează bazându-se pe p doar dacă descoperă raţiuni 
întemeiate că p, independent de bănuielile sau presimţirile lor). 


Credinţa 


Există o mulţime de religii diferite, ca şi o multitudine de puncte 
de vedere în interiorul fiecăreia. Prin urmare, un filosof care face co- 
mentarii generale nu poate pretinde că poate fi în stare să definească 
conceptele spre o satisfacţie unanimă. Mai mult, filosofia nu-şi propune 
să ia locul studiului în detaliu al variatelor religii. Cu toate acestea este 
posibilă extracția conceptelor din contextul lor mai concret şi definirea 
lor în modalităţile general acceptabile. In acest spirit definim deci cre- 

. dința ca un set de opinii, dintre care cel puţin o parte nu sunt întărite de 
dovezi; mai degrabă, credinţa este privită ca un „dar de la Dumnezeu", 
sau ceva având un caracter esenţial supranatural. 


Credinţa ca formă iraţională a unei convingeri 


O persoană care are credinţă religioasă încalcă normele formării 
convingerii raţionale? Este credinţa, de fapt, o formă de elaborare 
iraţională a unor convingeri? Dată fiind definiţia credinţei ca un set de 
opinii dintre care unele nu au suport raţional, e greu de văzut cum credinţa 
poate evita violarea normelor formării unei opinii raţionale. Este interesant 
că nu toţi oamenii religioşi reacţionează la fel la sugestia iraţionalităţii 
credinţei lor. Este ceea ce am putea cataloga drept răspunsul „Ei şi?” sau 
atitudinea „Nu e adevărat!". 


Atitudinea „Ei, şi?" 


Multe persoane religioase admit bucuroase iraționalitatea cre- 
dinţei; toate pretind că opiniile care le formează credinţa sunt ade- 
vărate. Acestea nu sunt de genul opiniilor la care ar putea ajunge cine- 
va prin „rațiune naturală" sau prin „raţiunea de una singură". Atunci? 
Atunci cu atât mai rău pentru raționalitate. Aceasta a fost atitudinea lui 
Tertulian (cea. 160 - cea. 220), vechi părinte al bisericii, care a spus 
Credo quia absurdum („Cred pentru că este absurd"). Daca acceptaţi că 
vi se furnizează prin credinţă acele cunoştinţe necesare mântuirii 
veşnice, atunci nu ar trebui să vă îngrijoraţi prea tare în ce priveşte 

raționalitatea. Veţi admite, probabil, că nu puteţi convinge pe cineva mai 
puţin dăruit, care nu vă împărtăşeşte credinţa, să accepte adevărurile 
acesteia prin mijloace pur raţionale. 

încredințarea. În viaţa obişnuită, cât de siguri suntem de ceva 
este o chestiune ce va depinde în mod normal de evaluarea dovezilor 
aflate la îndemâna noastră. Persoanele religioase în general privesc cre- 
dinţa drept acel element care face ca toate convingerile ce o constituie 
să fie absolut adevărate. Din acest motiv persoanele religioase vor pre- 
tinde nu numai că sunt încredințate, dar şi că ştiu adevărul credinţei lor. 
Reiese prin urmare că a şti, ştiinţă (cunoaştere) şi cuvintele şi expresi- 
ile înrudite sunt ambigue: cunoaşterea, de exemplu, poate însemna şi 
„credinţă adevărată întemeiată", dar şi „credinţă sigură". De observat 
că există o relaţie clară între acestea, de vreme ce - deosebit de cazul 
special al credinţei - a avea încredințare maximă este o consecinţă a lui 
a fi întemeiat. 


Atitudinea „Nu este tocmai adevărat!" 


Multe persoane religioase nu acceptă ideea iraţionalității credinţei. 
Există trei modalități principale prin care această acuzaţie poate fi ocolită 
sau restrânsă: 

(1) Persoana religioasă poate pretinde că, deşi în general ar tre- 
bui să urmăm normele întemeierii raţionale a convingerilor, nu avem 
nevoie de acest lucru şi nici nu ar trebui să urmăm aceste norme când 
este vorba de credinţa religioasă. Credinţa este văzută astfel ca nera- 
țională, sau chiar supraraţională, mai degrabă decât iraţională. 

(2) Persoana religioasă poate arăta că multe alte lucruri, în toate 
zonele vieţii, sunt admise „prin credinţă" sau considerate „pe încredere". 
Cu toţii acceptăm lucruri venite dinspre autorităţi de tot felul pe care nu 
putem noi înşine să le extragem din „temeiuri la îndemână". Se pretinde că 
toate acestea sunt naturale, inevitabile şi perfect rezonabile. (De observat că 
aceasta duce mai departe la întrebarea dacă acţionăm raţional atunci când ne 
alegem autorităţile). | 

(3) Omul religios poate susține şi că multe componente impor- 
tante ale credinţei sunt raţionale conform standardelor normale. Este 
raţional să crezi în Dumnezeu. Este rațional să crezi într-un tărâm su- 
pranatural. Este raţional să crezi că Dumnezeu ne-ar da revelații pentru 
a ne călăuzi şi este rațional să crezi că Biblia este această revelaţie. 
Teate acestea pot fi adevărate şi dacă anumite lucruri comunicate de 

Biblie (şi în care credem pentru că o considerăm cuvântul lui Dumne- 
zeu) trec dincolo de ceea ce poate fi stabilit raţional. Acesta este un 
punct de vedere după care raţiunea şi credinţa cooperează sau sunt 
complementare, mai degrabă decât antagonice. Astfel, raţiunea ne con- 
duce la credinţă şi credinţa ne conduce mai departe decât ar putea-o 
face raţiunea. 


Teologie naturală/Teologie dogmatică 


Teologia este studiul lui Dumnezeu, al atributelor Sale, al relaţiei 
Sale cu lumea. (Cuvântul derivă din greacă, theos, zeu, şi logos, cuvânt 
sau discurs). Tot ceea ce poate fi stabilit prin raţiunea umană singură - 
adică independent de orice revelaţie - este denumit teologie naturală. 
Altfel spus, teologia naturală este acea parte (dacă există) a teologiei 
care poate fi stabilită prin raţiunea naturală. Tot ceea ce pretinde accep- 
tarea unor dogme bazate pe revelaţia unei religii particulare este denu- 
mită teologie dogmatică. (Să ne reamintim că o dogmă este o credință 
obligatorie pentru membrii unei anumite religii). 

Nu toate părțile interesate trasează graniţele între teologia natu- 
rală şi cea dogmatică în acelaşi loc, de vreme ce există dezacorduri se- 
rioase în ce priveşte puterea raţiunii singure de a stabili adevăruri reli- 
gioase. O poziţie extremă, cunoscută sub numele defideism (de la lati- 
nescul fides - credinţă), susţine că raţiunea nu poate stabili prin rine 
nimic despre Dumnezeu - altfel spus nu există teologie naturală. Din 
punct de vedere istoric, cei mai mulţi oameni religioşi nu au fost 
fideişti. 

O exemplificare a modului în care sunt trasate în mod obişnuit 
graniţele dintre teologia dogmatică şi cea naturală este următoarea: pro- 
poziţia „Dumnezeu există" aparţine teologiei naturale, în timp ce pro- 
poziţia „Dumnezeu este treime" (adică trinitatea Tată, Fiu, Sfântul 
Duh) aparţine teologiei dogmatice. 

Semnificaţia limbajului religios 


Familiaritate şi inteligibilitate 


Mulţi dintre noi ne-am familiarizat cu poveştile despre stafii. Dacă 
am citi „Fantoma a intrat în cameră şi a răvăşit mobila" nu vom suferi un 
blocaj cognitiv: înţelegem această propoziţie. Similar, mulţi dintre noi ne- 
am familiarizat cu poveştile despre călătoriile în timp. Dacă ar fi să citim „Ei 
au intrat în maşina timpului şi au călătorit în trecut în 1968", am putea înţelege 
aceste cuvinte - şi chiar am avea sentimentul că am priceput faptele narate. 

Cele două mostre de enunţuri sunt atât de familiare încât, din 
punct de vedere psihologic, nu ne facem griji în ce priveşte inteligibi- 
litatea lor. (Ceva este inteligibil dacă poate fi înţeles, poate fi redat co- 
rect, are sens, realizăm ce se petrece). Cu toate acestea, câteva întrebări 
relativ clare ne pot convinge că ceea ce am înţeles că se petrece este 
mai puţin sigur decât suntem tentaţi să credem nereflexiv. De exemplu, 
cum a ajuns fantoma (care este nematerială) să ocupe un loc în spaţiu? 
Cum poate ea - care, până la urmă, „trece” prin pereţi şi alte obiecte 
solide - să miște ceva? (Pare că ο învestim cu un fizic inconsistent!), 
întorcându-ne la cealaltă propoziţie, puţină reflecţie ne sugerează ur- 
mătoarele întrebări: Când a avut loc călătoria în timp? Putem atribui 
călătoriei în timp o anumită viteză - ceva de genul trei ani în urmă pe 
minut? Cineva născut în 1970 ar ieşi din existenţă călătorind în 1968? 
Evident, familiaritatea psihologică nu este de ajuns pentru a răspunde 
acestor întrebări. 

Rostul acestor exemple nu este acela de a sugera că religia este 
precum poveştile cu stafii sau precum ficţiunile despre călătorii în timp 
- adică îndoielnică din punct de vedere intelectual. Limbajul religios ar 


putea fi inteligibil, dar aceasta nu este garantată de familiaritatea sa 
exemplară. 


Semnificație cognitivă şi adevăr 
Filosofii care pun în discuţie inteligibilitatea limbajului religios 


s-au concentrat pe un tip de înţeles: cel cognitiv. Asta pentru οὔ Ίπ[ο]ο- 
sul cognitiv este înțelesul cel mai îndeaproape conectat la adevăr şi fal- 

sitate. Limbajul religios, în orice abordare, trebuie învestit cu un spectru 
complex de utilizări performative şi/sau rituale. Şi limbajul religios 
posedă cu siguranţă un larg înţeles psihologic, unde înțelesul psihologic 
este definit în termenii puterii de a produce gânduri, sentimente, 
imagini. Totuşi, aceasta lasă deschisă problema dacă sau nu limbajul 
religios poate fi folosit pentru a exprima pretinse adevăruri - adică pentru a 
spune ceva adevărat sau fals. 


Înţelesul înaintea adevărului 


în afara filosofiei, oamenii tind să asume înţelesul cognitiv şi să se 
preocupe exclusiv de adevăr. „Dumnezeu există" se presupune fără 
discuţie că are înţeles cognitiv; ceea ce se supune discuţiei este dacă ar 
trebui sau nu să credem asta. Totuşi, problemele de înţeles trec de fapt 
înaintea adevărului: nu puteţi realmente considera valoarea de adevăr a 
unei afirmaţii dacă nu ştiţi ce înţeles are. Ceea ce este evident, dar cu toate 
acestea prea des uitat în practică. 


Înţelesul cognitiv şi convingerea 


O chestiune cumva mai subtilă (şi foarte des omisă) este aceea că 
e imposibil să crezi ceea ce nu înţelegi. Să presupunem că profesorul 
nostru de fizică, pe care-l credeţi de obicei, vă spune că E = mc’. Să 
presupunem mai departe că realmente nu aveţi nici o idee de ce ar putea să 
însemne că energia este egală cu masa înmulțită cu viteza luminii la pătrat. 
Atunci, nu veţi ajunge să credeţi că E = mc”; nu aveţi nici o opinie cu 
privire la ce ar putea fi energia. Ceea ce credeţi dvs. este că enunţul 
profesorului - E = mc? - este adevărat. 

în mod obişnuit nu observăm diferenţa dintre a crede că un 
enunţ, p, este adevărat şi convingerea că p. Asta pentru că, înțelegând 
semnificaţia enunţului, trecem fără efort de la enunţ la conținutul 
enunţului. Aproape că putem simţi diferenţa dintre a crede că enunţul 
„Plouă" este adevărat şi a crede că plouă. Cu toate acestea, când 
inteligibilitatea este o problemă, deosebirea este crucială. 


Inteligibilitatea şi conceptul de Dumnezeu 


De ce inteligibilitatea limbajului religios este un subiect pentru 
unii filosofi? Vom lua aceasta în discuţie în termenii unei singure pro- 

poziţii: „Dumnezeu există”. Ceea ce va ilustra genul de probleme care-i 
îngrijorează pe unii filosofi, dar care nu vor fi înţelese ca luând locul 
unei discuţii amănunțite pe marginea feluritelor limbaje religioase. 
Deşi unii autori tratează termenul Dumnezeu ca pe un nume propriu, cei 
mai mulţi interpretează enunţul „Dumnezeu există" ca „Există cel puţin 
şi cel mult o ființă divină”. Putem concepe această fiinţă divină? Putem 
avea un concept inteligibil de Dumnezeu? Căutând răspunsul la aceste 
întrebări trebuie să ne lăsăm călăuziţi de ceea ce credincioşii spun des- 
pre natura lui Dumnezeu. Nu vor spune cu toţii acelaşi lucru, dar există 
destul consens pentru a susține o analiză generală. 


Dumnezeu ca persoană 


Cei mai mulți credincioşi cred că Dumnezeu este o persoană. 
Avem aici o problemă de origine. Ideea noastră de persoană s-a dezvol- 
tat probabil pentru a fi aplicată persoanelor asemănătoare nouă. Ştiu 
cum este să fii o persoană umană. Putem lua conceptul nostru de per- 
soană şi să-l aplicăm unei ființe precum Dumnezeu, atât de diferită de 
noi? Aceasta este problema generală a extragerii conceptelor elaborate 
într-o zonă (sau pentru un singur tip sau obiect) şi cât de departe pot fi 
ele „extinse"” fără a-şi pierde înţelesul. Dar problema este şi mai acută 
în cazul nostru, datorită unor proprietăți standard pe care se spune că le 
posedă Dumnezeu. Nu numai că presupunem că Dumnezeu este o per- 
soană, dar presupunem şi că el este perfect, imaterial şi infinit. 

Conceptul de persoană perfectă. Cum putem înţelege conceptul 
de persoană perfectă? Un răspuns ar fi acela că, de vreme ce persoană 
implică ideea de „ca şi noi" şi perfect pe cea de „altfel decât noi", cele 
două jumătăţi ale ideii de persoană perfectă se anulează reciproc şi ră- 
mânem fără nici un conţinut cognitiv. în această perspectivă, „persoană 
perfectă" este clar un concept neinteligibil. (O perspectivă mai puţin 
extremistă este cea după care „persoană perfectă" este un concept mai 
puţin clar inteligibil.) 

Conceptul de persoană imaterială. Pentru unii, logica acestei 
perechi de concepte va fi similară cu cea a persoanei umane ca esenţial 
imateriale - identice, adică, cu sufletul care supravieţuieşte morţii cor- 
pului. Dacă înţelegem sufletul uman ca fiind capabil de existență inde- 
pendentă, atunci nu avem, în principiu, nici un motiv să nu-l înţelegem 
pe Dumnezeu ca o persoană imaterială. (Deşi suflet este cu siguranță un 
cuvânt popular folosit fără greutate de mulţi oameni, nu toţi filosofii 
gândesc că e posibil ca termenul să aibă un sens.) 

Conceptul de persoană infinită. Este posibil să extrapolăm din 
felul de persoane care suntem - evident finite, limitate, având nevoie 
de alte persoane, doritoare, ignorante etc. - tipul de persoană care ar 
trebui să fie Dumnezeu? Unele persoane au sugerat că infinitatea se 
află dincolo de puterea de înţelegere a minţilor noastre finite. Alţii au 
sugerat că, de vreme ce înţelegem infinitatea în matematică, nu există 
motiv să nu înţelegem infinitatea lui Dumnezeu. Orice ar fi, trebuie 
menţionat că părțile implicate în dezbatere susţin că infinitatea lui 
Dumnezeu este asemănătoare infinităţii matematice. Şi, în orice caz, 
chiar şi înţelegerea noastră a infinitului matematic nu este în totalitate 
neîndoielnică. 


Evaluarea problemei inteligibilităţii 


Unii filosofi au susținut ideea extremă că „persoană perfectă”, 
„persoană imaterială" şi „persoană infinită" sunt, fiecare în parte, aido- 
ma „cercului pătrat", intern contradictorii. Unii au interpretat aceasta ca 
pe o dovadă a contrariului existenţei lui Dumnezeu, bazându-se pe fap- 
tul că un concept inconsistent nu poate fi instanţiat. (Cu alte cuvinte, 
conceptul de Dumnezeu nu poate specifica nimic, de vreme ce specifi- 
carea în totalitate este inconsistentă). Rămâne loc pentru o persoană 
religioasă să replice: inconsistenţa indică, în cea mai mare măsură, că 
ο conceptualizare dată (sau un mod de concepere) a lui Dumnezeu este 
incorectă. în loc de a emite pretenţia excesivă că ceea ce se spune des- 
pre Dumnezeu este inconsistent sau contradictoriu, e mult mai plauzi- 
bil să susţinem că expresiile folosite cu referire la Dumnezeu (şi con- 
ceptele asociate) nu sunt clar şi evident inteligibile. Ele cer lărgirea lim- 
bajului în modalităţi care pot pune în pericol înţelesul cognitiv şi, în 
orice caz, pretind un efort de gândire a ceea ce se află la limita a ce 
putem înțelege. 

Aceasta nu este ceva ce o persoană religioasă doreşte să nege; 
din contră, credinciosul insistă că este realmente greu pentru om să-l 
înţeleagă pe Dumnezeu. O înţelegere completă a lui Dumnezeu, a ceea 
ce Dumnezeu poate fi, ar trebui să treacă dincolo de cuprinderea unor 
minţi finite ca ale noastre. Dar alternativa la „neînțeles complet" nu 
este „neînțeles deloc". 

Natura lui Dumnezeu 


Două abordări 


Ce concept de Dumnezeu este presupus a fi analizat de către 
filosofi? Există două modalităţi de a răspunde la această întrebare, mo- 
dalități ce se suprapun exact distincţiei dintre metafizica descriptivă -şi 
cea revizionistă. 


Abordarea descriptivă 


Cei care aleg abordarea descriptivă îşi înţeleg sarcina ca analiză 
a conceptului standard de Dumnezeu, aşa cum acesta apare în gândirea 
credincioşilor. în general, când filosofii occidentali vorbesc de concep- 
tul standard de Dumnezeu, ei au în minte acel concept derivat din tra- 
diţia iudeo-creştină. 


Abordarea revizionistă 


Cei care aleg abordarea revizionistă înţeleg că rolul lor este acela de a 
construi un concept adevărat de Dumnezeu, unul ce poate diferi mai mult 
sau mai puţin de cel tradiţional. 


Instanţierea conceptului 


Gândind asupra naturii lui Dumnezeu trebuie să avem în minte mai 
multe adevăruri despre concept şi instanţele lui. 

(1) Am putea deţine un concept (ceea ce presupune că ne-am 
însuşit un cuvânt în limbaj şi/sau o idee) care nu corespunde unui lucru 
real. Deţinem conceptul de unicorn, de exemplu, dar nu există unicorni. 
Conceptul de unicorn ne spune că orice ar fi un unicorn (printre alte 
caracteristici) are un singur corn şi este un animal cabalin. Totuşi, nici 
un animal actual nu corespunde acestei specificaţii. Nu există instanţe 
pentru conceptul de unicorn sau - în termeni tehnici. - conceptul de 
unicorn nu este instanțiat. 

Bineînţeles, majoritatea conceptelor noastre sunt  instanţiate. 
Conceptul de scaun, de exemplu, este instanțiat, pentru că există lucruri în 
lumea reală ce corespund acestui concept - lucruri care deţin toate 
proprietăţile pe care conceptul de scaun le. specifică. Mai simplu, conceptul 
de scaun este instanţiat pentru că există scaune. 

(2) Se admite în general că unele concepte nu pot fi instanţiate. 
Acestea sunt concepte intern inconsistente, precum „cerc pătrat". Nu trebuie 
să cercetăm lumea pentru a vedea dacă există sau nu cercuri pătrate. Ele 
„ies din discuţie” pentru că sunt logic imposibile. (Folosim aici principiul 
evident după care ce nu poate exista nu există. Deşi câţiva gânditori au 
sugerat că dumnezeu este un concept inconsistent, punctul de vedere nu 
este în general acceptat). 

(3) Unii gânditori au susţinut că există concepte ce trebuie cu 
necesitate instanţiate. Dumnezeu este un asemenea concept. Totuşi, 
dacă există un concept ce trebuie (cu necesitate) instanţiat nu este ο 
idee general acceptată. Există totuşi un raţionament în sprijinul exis- 
tenței lui Dumnezeu, cunoscut ca argumentul ontologic, bazat pe 
această idee. 


Atributele divine 


Am amintit deja câteva trăsături ale conceptului tradiţional (,stan- 
dard", larg acceptat) de Dumnezeu. Dumnezeu este, în primul rând, con- 
ceput ca o persoană. Practicile religioase, precum venerarea sau rugă- 
ciunea, ca şi atitudinile religioase, precum dragostea şi recunoştinţa, au 
sens numai dacă Dumnezeu este personal. De observat, totuşi, că deşi 
Dumnezeu este privit ca o persoană, El nu este înţeles ca fiind asemănă- 
tor persoanelor umane. Dumnezeu este imaterial, infinit şi perfect. Per- 
fecţiunea poate fi înţeleasă ca incluzând atributele divine (sau „propri- 
cetăţile dumnezeirii”). Acestea sunt omniscienţa, omnipotenţa, imuabili- 
tatea, eternitatea şi atotbunătatea. Vom comenta fiecare aceste proprietăți 
în termenii în care Dumnezeu este „standard" conceput. 


Omniscienţa 


Spunem că Dumnezeu este omniscient sau atotştiutor. Omni- 
sciența lui Dumnezeu poate fi formulată după cum urmează: dacă p, 
atunci Dumnezeu ştie că p. Cu alte cuvinte, dacă ceva este adevărat, 
Dumnezeu ştie. Există două probleme legate de omniscienţă ce trebuie 
notate. 

(1) Nu este clar dacă termenul cunoaştere aplicat lui Dumnezeu 
ar putea însemna acelaşi lucru ca atunci când este aplicat oamenilor. în 
cazul nostru, când ştim ceva, pare întotdeauna pertinent să cercetăm 
cum am ajuns să ştim - cum am aflat, pe ce dovezi ne sprijinim. De 

fapt, aceasta este inclusă în conceptul nostru de cunoaştere. Dar în cazul lui 
Dumnezeu este îndoielnic dacă aplicăm aceeaşi definiţie: Dumnezeu pur şi 
simplu ştie. Dumnezeu ştie în mod miraculos, într-un mod aflat complet 
dincolo de înţelegerea noastră. 

(2) Câteodată se ridică întrebarea dacă omniscienţa lui Dumne- 
zeu este compatibilă cu acţiunea umană liberă. Este vorba despre între- 
barea dacă sau nu „precunoaşterea divină" este compatibilă cu alegerea 
umană. Dacă Dumnezeu a ştiut dintotdeauna că, de exemplu, Adam va 
mânca din fructul oprit, pare a fi fost hotărâtă fapta lui Adam cu mult 
înainte ca acesta să facă alegerea fatală din Grădina Edenului. Dacă 
ceva era hotărât înaintea alegerii, atunci nu există de fapt alegere. Alţi 
gânditori au sugerat că acest mod de a vedea lucrurile este contrar per- 
spectivei corecte. Astfel, Adam nu a mâncat mărul pentru că Dum- 
nezeu ştia că îl va mânca, ci Dumnezeu ştia că Adam va mânca mărul 
pentru că asta a făcut până la urmă Adam, acţionând conform propriei 
alegeri. 

Alte trăsături surprinzătoare ale omniscienţei ar trebui menţio- 
nate. Pentru că Dumnezeu este omniscient, El ru poate învăţa sau des- 
coperi ceva. Dumnezeu nu poate respecta nici dreptul cuiva la „intimi- 
tate". De asemenea, nu numai că Dumnezeu este imaginat ca ştiind 
toate adevărurile exprimabile în oricare dintre limbile actuale, dar se 
presupune şi că ΕΙ ştie orice adevăr pe care orice: limbaj posibil îl poate 
exprima; şi, dincolo de asta, dacă există adevăru ri inefabile, Dumnezeu 
le cunoaşte şi pe acestea. 


Omnipotenţa 


Spunem despre Dumnezeu că este omnipotent, sau atotputernic. 
Ceea ce este deseori redat spunând că Dumnezeu poate face orice. Cei 
mai mulţi gânditori interpretează aceasta în sensul că Dumnezeu poate 
face tot ceea ce poate fi făcut - adică tot ceea c e este logic posibil. Pe 
de altă parte, o minoritate de gânditori au susţinut că Dumnezeu poate 
face orice fără restricţii. Aceştia merg până la a spune ὅρα Dumnezeu 
poate face ca 2 + 2 = 5. (Legată de acest punct de vedere este ο ghici- 
toare a cărei origine se află în epoca medievală: întrebare - Poate 
Dumnezeu să facă o piatră atât de grea încât să nu o poată ridica? 
Răspuns - Da, şi poate să o şi ridice). 

Orice ar realiza fiinţele umane, ele o fac prin anumite mijloace, 
elaborate sau nu. Totuşi, ceea ce Dumnezeu face se presupune că este 

îndeplinit într-un mod. absolut miraculos. Aşa trebuie să înţelegem 
crearea lumii de către Elumnezeu. Concepţia standard este aceea potri- 
vit căreia Dumnezeu a creat lumea ex nihilo („din nimic"). Mai mult, 
Dumnezeu a creat-o într-un mod pe care oamenii nu pot purcede să-l 
înţeleagă. 


Imuabilitatea 


Spunem despre Dumnezeu că este imuabil, sau neschimbător. Acesta 
este un atribuit care în mod special nu se reconciliază cu perspectiva după 
care Dumnezeu este o persoană capabilă să acţioneze - 
de exemplu, să răspundă rugăciunilor noastre. Se spune uneori că acest 
concept al strictei imuabilităţi, care derivă din filosofia greacă, este străin 
de ideea biblică de Dumnezeu. Cu toate acestea nu se pune problema care 
dintre aceste poziţii rămân în picioare. 


Eternitatea 


Se spune despre: Dumnezeu că este etern {veşnic). Acest atribut 
este înțeles uneori în termenii omnitemporalității. Pentru a spune că 
Dumnezeu este omnitemporal trebuie să înţelegem că pentru orice mo- 
ment t de timp, Dumnezeu există în t. Mai departe, nu contează dacă 
momentul este trecut, prezent sau viitor. Totuşi, o perspectivă mai 
comună este aceea că numai nelimitarea temporală (sau infinitatea tem- 
porală) nu surprinde estenţa veşniciei dumnezeieşti. în această perspec- 
tivă, veşnicia trebuie concepută ca neavând nimic de a face cu timpul. 
Probabil că dacă timpul şi schimbarea sunt strâns legate, imuabilitatea 
lui Dumnezeu îl plasează în afara timpului. în orice caz, credincioşii 
cred nu numai că Dumnezeu (spre deosebire de cele mai vechi lucruri 
care ne înconjoară şi de Universul însuşi) nu a început să fie, dar şi că 
El (spre deosebire de tele mai durabile lucruri şi spre deosebire, după 
toate probabilitățile, de Universul însuşi) nu va înceta să fie. 

Fiinţele contingente ca noi înşine vin şi pleacă din existenţă, 
independent de voinţa lor. Dar dacă există o ființă necesară - şi Dumnezeu 
este principalul candidat, o fiinţă care nu poate să nu fie, nu va veni niciodată 
o vreme în c.ire aceasta să nu existe. Concepţia unei fiinţe necesare a cărei 
esenţă (sau natură) presupune existenţa poate fi întâlnită în scrierile 
filosofului arab medieval Avicenna (980-1037) şi a fost utilizată mai târziu de 
Gottfried Leibniz (1646-1716) într-un argument important în sprijinul 
existenţei lui Dumnezeu. 

Omnibenevolenţa 


Spunem că Dumnezeu este omnihnievolent sau atotbun. Acesta 
este atributul cel mai apropiat de vi-netarea şi dragostea religioasă. 
Dumnezeu este conceput ca fiind însumau-a luturor valorilor pozitive, 
perfect şi infinit bun şi bun în toate acţiunile Sale şi efectele acestora. 


Poziţii în ce priveşte existenţa lui Dumnezeu 


Există trei poziţii fundamentale pe care cineva le poate avea în ce 
priveşte existenţa lui Dumnezeu - dacă sau nu conceptul standard de 
Dumnezeu este instantiat. Acestea sunt teismul, ateismul şi agnosticismul. 


Teismul 


Un feist este o persoană care crede că standardul conceptului de 
Dumnezeu este instantiat. Cu alte cuvinte, un teist susține că există 
realmente o ființă care are toate proprietăţile sau atributele specificate 
în concepţia tradiţională despre Dumnezeu. Mai simplu, teistul este 
persoana pentru care enunţul „Dumnezeu există" este adevărat. Teiştii 
pot fi clasificați în feiști religioşi, pentru care baza credinţei este însăşi 
credinţa, şi feişti naturali, pentru care baza ο μαι în Dumnezeu este 
evidenţa raţională sau dovada. 


Ateismul 


Un ateist este o persoană convinsă că standardul conceptului de 
Dumnezeu nu este instantiat. Un ateist susţine, ca alternativă, că nu există 
nimic care să întrunească toate proprietăţile despre Dumnezeu. Mai simplu, 
un ateist este o persoană care susține că enunţul „Dumnezeu există" este 
fals. Bineînţeles, nu există ateişti religioşi. Toţi ateiştii presupun, greşit sau 
nu, că raţiunea umană furnizează un temei decisiv pentru a nu crede în 
Dumnezeu. 


Agnosticismul 


Agnostică este persoana care nu ştie dacă enunţul „Dumnezeu 
există" este adevărat sau fals. Altfel spus, un agnostic nu ştie dacă ideea 

de Dumnezeu este instanţiată sau nu. (Cuvântul agnosticism provine 
din prefixul negativ grec a, şi gnosis, unul din termenii greceşti pentru 
cunoaştere). 


Dovezi în sprijinul existenţei lui Dumnezeu 


Am vorbit şi despre conceptul tradițional de Dumnezeu, şi despre 
atributele pe care se spune că Dumnezeu le are. Vom examina acum 
cele mai importante dovezi aduse în sprijinul existenţei lui Dumnezeu, 
începând cu câteva observaţii cu privire la ce este o dovadă. 


Dovadă în sprijinul/Dovadă împotriva 


A oferi o dovadă pentru un enunţ p înseamnă a da un argument 
valid cu p drept concluzie; a oferi o dovadă pentru contrariul lui p 
înseamnă a construi un raţionament valid având drept concluzie pe 
non-p. Ce putem deriva drept concluzie depinde întotdeauna de pre- 
misele de la care plecăm. Când oamenii întreabă dacă poate fi dovedită 
existența lui Dumnezeu şi aşteaptă un răspuns de tipul da sau nu, ei uită 
trăsătura de bază a unui argument (dovadă), indiferent de subiectul în 
discuţie. în practică, ceea ce căutăm este un argument pentru ο con- 
cluzie dorită care începe cu premisele pe care cei pe care vrem să-i 
convingem sunt gata să le accepte. De aceea un argument precum 


Se spune în Biblie că Dumnezeu există; 
Tot ceea ce se spune in Biblie este adevărat, Prin 


urmare, Dumnezeu există, 


în timp ce este un argument valid (însemnând că dacă ambele 
premise sunt adevărate, şi concluzia lui este adevărată), nu are aproape deloc 
putere de convingere. Cei care cred că tot ceea ce se spune în Biblie este 
adevărat, cred asta pentru că sunt convinşi că Biblia este inspirată de 
Dumnezeu. Prin urmare, ei cred deja că există Dumnezeu şi nu au nevoie de 
dovezi în plus. Pe de altă parte, cei care nu cred în Dumnezeu (şi cărora 
acest argument ar trebui să le schimbe convingerea) nu vor accepta a doua 
premisă. 

O remarcă finală generală cu privire la dovezi este de genul: 
eşecul în găsirea unei dovezi pentru nu constituie în nici un caz o 

dovadă de contrariu; eşecul în a dovedi contrariul nu constituie o 
dovadă. Un teist nu poate spune cinstit că faptul (presupus) că ateiştii 
nu au oferit dovezi contra convingătoare „dovedeşte" că Dumnezeu 
există, un ateist nu poate susţine corect că faptul (presupus în acest 
moment) că teiştii nu au adus dovezi convingătoare „dovedeşte" οὔ 
Dumnezeu nu există. 


Argumente pentru existenţa lui Dumnezeu 


Filosofii au schiţat multe dovezi ale existenţei lui Dumnezeu. în 
filosofie, evaluăm aceste dovezi cu ajutorul aceloraşi standarde ale 
logicii şi raţionalităţii aplicate oricăror raționamente. Vom considera în 
continuare cele trei tipuri de argumente aduse în favoarea existenţei lui 
Dumnezeu cel mai des folosite: argumentul cosmologic, argumentul 
ontologic şi cel teleologic. 


Argumentul cosmologic 


„Eticheta" argument cosmologic se aplică de fapt unei familii de 
raționamente înrudite, toate începând cu trăsături observabile (sau evi- 
dente în alt mod) ale universului, sau cosmosului, şi încearcă să arate 
că singurul mod de a le explica este postularea existenţei lui Dum- 
nezeu. Mişcarea, cauza şi efectul, contingenţa sunt trăsăturile cele mai 
„uzuale în acest tip de argument. Aici, în formă condensată, redăm trei 
mostre de argument ontologic: 


Lucrurile se mişcă; 

Ele nu se mişcă de la sine; 

Cele care le mişcă nu se mişcă la rându-le de la sine; 

Geri tote it 

Prin urmare, trebuie să existe o sursă nemişcată de mişcare, pe care o numim 
Dumnezeu. 


Multe lucruri sunt efecte; 

Cauzele lor sunt la rându-le efecte; 

Serii Sefi ΕΕ 

Prin urmare, trebuie să existe ο cauză „necauzată", pe care o numim 
Dumnezeu. 

Fiinţele contingente au nevoie de o explicaţie; Ceea 
ce le explică trebuie să fie explicat; 
Seria explicativă nu poate fi infinită; 


Prin urmare, trebuie să existe o explicație „neexplicată", pe care o numim 
Dumnezeu. 


Aceste raționamete au generat multe mii de pagini de comentarii, 
prietenoase sau mai puțin, de susținere sau critice. Putem fi siguri când 
spunem că puțini filosofi contemporani acceptă aceste raționamente 
(ceea ce nu dovedeşte de la sine că ele nu sunt bune). Probabil princi- 
palul motiv pentru care ele sunt mai puțin convingătoare azi decât au 
fost odată este acela că nu mai pare evident că universul ar trebui să fie 
finit. De ce sistemul de mişcări ce constituie universul nu ar fi infinit în 
timp? De ce ființele contingente nu ar explica alte ființe contingente 
într-un mod deschis, fără sfârşit? Conform unor gânditori contempo- 
rani, nu există nici o rațiune împotrivă. Totuşi, aceasta lasă fără răspuns 
întrebarea dacă nu cumva şi un univers infinit, fără punct de început în 
timp, are nevoie de o explicaţie a existenţei sale. 


Argumentul ontologic 


Au existat multe versiuni ale argumentului ontologic. Un argu- 
ment în sprijinul existenţei lui Dumnezeu este ontologic DACA ŞI 
NUMAI DACĂ încearcă să arate că existența de fapt a lui Dumnezeu 
decurge din conceptul sau ideea de Dumnezeu. Versiunea etalon redată 
aici este similară cu cea dată de St. Anselm (1033-1109): 


Ideea de Dumnezeu este ideea a ceva faţă de care 
altceva mai mare nu poate fi conceput; 

Dar ceva care există în realitate este mai mare decât o fiinţă 
care este doar concepută; 

Dacă Dumnezeu nu ar exista în realitate, Dumnezeu nu ar fi ceva faţă 
de care nu se poate concepe nimic mai mare; 


Prin urfiâre; Dümnezeu Există. 


Precum familia argumentelor cosmologice, variatele versiuni ale 
argumentului ontologic au provocat discuţii extensive. Din nou, majo- 
ritatea filosofilor contemporani nu acceptă orice formă de argument 
ontologic, deşi un filosof contemporan, Alvin Plantinga (n. 1932), a 

produs o versiune sofisticată a acestuia pe care o consideră capabilă să 
convingă şi cele mai riguroase minţi. 

Ceea ce majoritatea gânditorilor găsesc inacceptabil, sau în cel 
mai bun caz dificil, cu privire la argumentul ontologic, poate fi redat 
după cum umiează: cu siguranță că are sens să-l definim pe Dumnezeu 
drept „cea mai mare fiinţă conceptibilă”. Dar ceea ce definiția exclude 
nu este non-existenţa lui Dumnezeu, ci mai degrabă existenţa unei 
fiinţe mai mari decât Dumnezeu. Şi acum, orice concept va specifica un 
set de proprietăți pe care lucrurile care le instanţiază trebuie să le po- 
sede; dar existenţa nu este o proprietate şi deci nu poate fi integrată 
unui concept. (De obicei se spune că existenţa nu este un predicat). 


Această critică a argumentului ontologic poate fi explicată în termenii 
„fiinţelor necesare". Dumnezeu este definit ca fiinţă necesară şi fiinţele 
necesare trebuie să existe. Pare deci că Dumnezeu trebuie să existe. Şi 
atunci, ce este în neregulă cu şirul raţionamentului? Problema este că tot ceea ce 
aceasta ne spune este că, dacă ar exista o fiinţă necesară, aceasta ar trebui să 
existe. Ceea ce nu arată că există o fiinţă necesară - o fiinţă care nu poate să nu 
existe. 


Argumentul teleologic # 


Argumentul teleologic, cunoscut şi ca argumentul planului, este 
fundamentat pe ideea că multe obiecte naturale, precum organismele 
animale, par proiectate, constituite după un plan. Părțile acestora - or- 
ganele, precum ochiul sau urechea, de exemplu - sunt toate instituite 
pentru a îndeplini funcții ce ajută organismul să se dezvolte, sau cel 
puțin să supraviețuiască, în mediul său de trai. Argumentul teleologic 
spune că singura cale de a explica teleologia naturală (sau calitatea na- 
turală de a urma un scop) pe care o observăm este să postulăm un 
designer dotat cu inteligență - cineva care a proiectat calitatea de a 
urmări un scop observabilă în natură. (Telos este cuvântul grecesc pen- 
tru țintă, scop sau sfârșit). 

Vechii gânditori au împrumutat deseori exemple pentru această 
calitate de a avea un scop, sau un „plan bun", din astronomie. începând cu 
secolul XIX, cele mai populare exemple au venit însă din biologie. Folosind 
organismul biologic în exemplul nostru, putem formula după cum urmează 
argumentul teleologic: 

Organismele au trăsături care urmează un scop; 

Trăsăturile de scop trebuie să fie rezultatul unui plan; 

Organismele nu se  autoproiectează şi nu sunt 
proiectate de oameni; 

Astfel, există un designer non-uman, pe care îl numim Dumnezeu. 


Din nou, puţini filosofi au acceptat argumentul teleologic. A 
doua sa premisă, pe vremuri „evidentă" pentru majoritatea oamenilor, 
pare acum serios pusă sub semnul întrebării. Mai mult, postularea unui 
„Mare Arhitect" al naturii (cu atributele omniscienţei şi omnipotenţei) 
nu ne ajută să explicăm întocmai cum anume natura şi-a „rezolvat" 
problemele de plan şi scop. într-adevăr, aceasta - inclusiv organismele 
biologice - nu pare asemenea unui produs proiectat „de sus în jos". Un 
motiv ar fi că natura se afişează mai mult conflictual decât ca armonie. 
De exemplu, virusurile, care pot fi considerate drept exemple magis- 
trale de proiect diabolic de ingenios în exploatarea slăbiciunilor altor 
organisme biologice. Dar dacă aceste organisme ar fi bine proiectate, 
cineva s-ar aştepta ca ele să reziste la virusuri. 


Creaţia 


Şi argumentul cosmologic şi cel teleologic presupun ideea co- 
mună că existenţa universului, cu ordinea şi scopul pe care le afişează, 
nu poate fi explicată decât prin crearea sa de către Dumnezeu. Aşa cum 
am observat mai devreme - spre deosebire de manufacturarea obişnuită 
din materii prime deja existente -, creaţia se presupune a fi avut loc ex 
nihilo („din nimic"). Filosofii evidenţiază că noi, oamenii, nu putem 
concepe creaţia din nimic. Ceea ce nu înseamnă că aceasta nu s-ar fi 
petrecut; înseamnă, totuşi, că ideea creaţiei din nimic nu este folosi- 
toare în construirea de explicaţii. 


Problema răului 


Problema fundamentală 


„Problema răului" evidenţiază o problemă unică ridicată în con- 
textul teismului. în esenţă, este problema explicării modului în care 

există răul dacă există Dumnezeu. Putem formula problema mai eco- 
nomic, în forma unei triade inconsistente. (O triadă inconsistentă este 
un set de trei aserțiuni, în care adevărul oricăror două implică falsitatea 
celei de a treia). Triada inconsistentă relevantă aici poate fi formulată 
după cum urmează: 


(i) Dumnezeu este atotputernic; (11) 
Dumnezeu este atotbun; (iii) Răul 
există. 


Răul este înţeles aici ca însemnând regretabilul intrinsec - tot 
ceea ce este prin sine negativ, tot ceea ce ar fi bine pentru lume să nu 
existe. Durerea fizică şi suferinţa sunt în general înțelese ca exemple de 
rău în acest sens. Este evident atunci de ce majoritatea filosofilor con- 
sideră că (i), (ii), (iii) formează o triadă inconsistentă: din (i) rezultă că 
Dumnezeu poate preveni orice instanţă de rău; din (ii), că*Dumnezeu ar 
dori să prevină orice instanță de rău; deci, dacă (1) şi (ii) sunt adevărate, 
(11) ar trebui să fie falsă. 

Există alte două posibilităţi. Să presupunem că (i) şi (iii) sunt 
adevărate - ceea ce înseamnă că, în ciuda existenţei unui Dumnezeu 
atotputernic, răul există. Ar părea că dacă (ii) este falsă - e fals şi că 
Dumnezeu ar vrea să oprească răul. “In sfârşit, să presupunem că (ii) şi 
(iii) sunt adevărate - răul există, deşi Dumnezeu vrea să-l oprească. Ar 
părea că Dumnezeu nu poate stopa răul, deci că (1) este falsă. 


Existenţa răului 


Unii filosofi au susținut într-adevăr că (iii) este falsă. De-a lun- 
gul veacurilor, s-au avansat argumente complicate şi subtile pentru a 
explica „aparenta" existență a răului. E posibil ca ceva precum durerea 
să se dovedească a nu fi rău? Ce raţionament ar putea demonstra aceas- 
ta? Se susţine uneori şi că durerea are o funcţie, sau că durerea este 
necesară (şi astfel se dovedeşte a nu fi rea). Cum trebuie apreciată 
această abordare? 

Mai întâi, chiar dacă durerea îndeplineşte o funcţie (alertând 
organismul cu privire la stările sale negative), aceasta nu înseamnă că 
durerea nu este intrinsec regretabilă. într-adevăr, am putea fi înclinați 
să tolerăm ceva rău în sine dacă ne produce ceva bun, dar un rău astfel 

tolerat nu se transformă în ceva bun. Şi deşi natura ar putea să nu fie în 
stare să facă asta, Dumnezeu (ființă omniscientă şi omnipotentă) ar fi 
putut crea un „sistem de alarmă" care să nu presupună durere. 

în al doilea rând, chiar dacă durerea este necesară, nu înseamnă 
că durerea nu este rea; tot ce rezultă este că durerea este un rău nece- 
sar, în acest spirit, permit dentistului să-mi producă durere deoarece 
cred că aceasta e necesară sănătăţii pe termen lung a danturii mele (ceea 
ce înseamnă în schimb, printre altele, un viitor cu mai puţină durere). 
Oamenii de bine vor încerca să elimine durerea acolo unde pot, deşi, 
bineînţeles, multă durere persistă. Dacă există durere pe care Dum- 
nezeu nu o poate anihila este o problemă dificilă, şi una la care filosofii 
nu răspund unanim. 


Un argument pentru ateism 


Problema răului le furnizează ateiştilor probabil cel mai puternic 
argument al lor. Ei argumentează după cum urmează: Dumnezeu este 
prin definiţie o ființă care este şi atotputernică şi bună. De vreme ce în 
exemplul nostru (iii) - „Răul există" - este cu evidență adevărată, (1) 
- sau (ii) trebuie să fie falsă. De fapt nu contează care, din moment ce ori 
G), ori (ii) fiind falsă, nu există o ființă şi bună, şi atotputernică; prin 
urmare, Dumnezeu nu există. Presupoziţia crucială aici (una pe care 
majoritatea teiştilor nu o vor accepta) este incompatibilitatea celor irei 
aserţiuni: dacă (1), (ii) şi (iii) se dovedesc compatibile, argumentul 
ateiştilor eşuează. 


Pretenţia de consistenţă a teiştilor 


Mulţi teişti care au studiat problema răului nu au încercat să nege 
existenţa acestuia. Ei au privit-o în general mai degrabă ca pe o strate- 
gie disperată şi total nerealistă. Ceea ce au susţinut ei în schimb este că 
G), (11) şi (11) sunt consistente: ele pot fi toate adevărate. 


Replica liberului arbitru 


Cel mai convingător argument al teiştilor este denumit replica 
liberului arbitru: un Dumnezeu atotputernic şi în întregime bun nu ar 
fi putut crea cea mai bună dintre lumile posibile fără a le garanta unor 

creaturi liberă voinţă; şi, dacă unele creaturi au voinţă liberă, o pot 
folosi în aşa fel încât să genereze răul. în termenii unei legende biblice 
familiare, Paradisul ar fi putut dăinui şi ar fi dăinuit dacă Adam nu ar 
fi ales să mănânce din fructul oprit. Dacă sau nu tot răul se trage de la 
păcatul lui Adam (sau de la păcatele altor oameni) nu este o problemă 
uşor de rezolvat, într-adevăr, s-ar putea să nu existe nici o modalitate 
„neutră" de a prezenta datele care să fie acceptabilă deopotrivă pentru 
teişti şi pentru ateişti. 


Răspunsul „dincolo de înţelegere” 


Teistul înclină să creadă că existenţa răului trebuie să fie com- 
patibilă cu existența unui Dumnezeu atotputernic şi în întregime bun, 
chiar dacă oamenii nu pot înţelege cum devine aceasta. Din nou, aceas- 
ta este un punct în care cei care au credinţă văd lucrurile foarte diferit 
de ceilalți. 


Nemurirea sufletului 


Credinţele religioase şi concepţiile metafizice tind să se influ- 
enţeze reciproc; astfel, o persoană fizicalistă din punct de vedere meta- 
fizic, de exemplu, nu poate crede în mod consistent că are un suflet 
imaterial. O asemenea persoană va avea o problemă cu Dumnezeu şi 
îngerii, din moment ce Dumnezeu şi îngerii sunt spirite. Totuşi, pentru 
cei mai mulţi oameni, influenţa are loc în altă direcţie: crezând în Dum- 
nezeu, suflete şi îngeri, ei trag concluzia că fizicalismul este incorect. 

Bineînţeles, filosofii nu pot dicta oamenilor ce convingeri ar tre- 
bui să aibă în materie de credinţă. Ei se limitează mai degrabă la două 
întrebări: (1) Este conceptul de suflet (sau de spirit pur general) consis- 
tent? (2) Dincolo de ceea ce se bazează pe credință sau revelaţie, există 
vreo dovadă pentru existenţa sufletelor sau a altor fiinţe spirituale? 


Consistenţa 


Deşi ideea unui suflet personal este una extrem de familiară şi 
deşi mulți oameni acceptă de la sine că posedă suflete, filosofii au pus 
sub semnul întrebării consistenţa internă a conceptului de suflet. Difi- 

cultatea principală este aceea că marea parte a gândirii noastre - chiar 
despre persoane - presupune că ceea ce gândim este de forma unui 
obiect fizic. Persoanele, indiferent dacă sunt sau nu spirite post mor- 
tem, sunt cel puţin în această viaţă parţial fizice (corporale). Poate 

gândirea noastră, proiectată pentru lumea fizică, să fie transferată non- 
fizicului? 


Distribuţie în spaţiu şi mişcare 


Persoanele au localizări în spaţiu. Au şi sufletele lor localizări în 
spaţiu? Aceasta implică problema consistenţei, din care se naşte între- 
barea dacă putem presupune coerent că o entitate care nu e corp se 
poate afla la o anumită distanţă de diferite obiecte fizice. Dar dacă nu 
putem spune că un suflet dat se află la distanţe diferite de anumite 
obiecte fizice, atunci nu putem atribui sufletului nici o localizare în 
spaţiu. Dar dacă nu putem - cel puţin nu la modul obişnuit - să ima- 
ginăm sufletul ca însoțitor al corpului nostru, atunci nici nu putem sus- 
ţine consistent că la moarte sufletul părăseşte corpul, chiar dacă ceva 
asemănător susţin deseori (şi cred) persoanele religioase. 

Din nou, deşi oamenii imaginează sufletele (de obicei, şi îngerii) ca 
fiind capabile de mişcare, această idee ar avea sens dacă sufletele (sau 
îngerii) pot avea poziţii în spaţiu (din moment ce mişcarea este, pur şi 
simplu, schimbarea poziţiei în spaţiu). Probabil că fizica modernă va furniza 
o schemă conceptuală mai compatibilă cu sufletele decât cea a simțului 
comun despre obiectele macroscopice distribuite în spaţiu; este prea devreme 
pentru o concluzie. 


Gândire şi experienţă 


Cei care cred în suflete le imaginează probabil ca fiind capabile 
şi de gândire, şi de experienţă. încă o dată, încercarea este cea de a duce 
la bun sfârşit o abordare a gândirii şi experienţei care să nu implice 
esenţial fizicul. Experienţa obişnuită este deseori strâns legată de sen- 
zaţii corporale precum vederea şi auzul; de asemenea, marea parte a 
gândirii noastre este declanşată (este despre, se bazează pe amintirea a 
ceva) de stimulii senzoriali. Cu ce rămânem când toate acestea ne sunt 
luate? (O problemă interesantă este cea cu privire la posibilitatea ca un 
si.i ici. separai uc corp. sa poala ii imaginat ca devenind conștient de 
ceva nou). 

Complexitate şi omogenitate 


încercând să cuprindem ce înseamnă pentru un suflet.(sau înger) 
să aibă gânduri sau experienţe devine şi mai dificil din următoarea con- 
sideraţie: gândurile şi experienţele par a avea o anumită complexitate 
intrinsecă. Nu este vorba de aceeaşi complexitate a mecanismului neu- 
rofiziologic implicată - în mod necesar, în concepţia fizicalistă - în 
procesele prin care ajungem să avem gânduri şi experienţe; este vorba 
mai degrabă de complexitatea internă a gândurilor şi experienţelor 
înseşi, complexitatea conţinuturilor lor. întrebarea este cum anume ar 
trebui să concepem sufletul având de a face cu acest conţinut complex. 
Poate fi înţeles sufletul ca atare drept complex? 

Un punct de vedere asupra sufletelor - probabil cel standard - 
este că ele nu au părţi. Dar poate ceva fără părţi să posede gânduri şi 
experienţe complexe? într-adevăr, dacă un suflet are un gând sau o ex- 
perienţă, dar nu se identifică cu acel gând ori experienţă, pare că sufle- 
tul trebuie să fie complex. Dificultatea fundamentală aici este aceea că 
gândurile noastre cu privire la întreguri şi părți, dezvoltate în legătură 
cu obiectele fizice, nu se aplică clar sufletelor şi spiritelor în general. 
(Aceasta este o problemă pentru concepţia noastră despre Dumnezeu, 
conceput de asemenea ca neavând părţi, ca fiind simplu). 


Nemurirea 


Până acum am luat în considerare blocajele ce se nasc în legătură 
cu conceptul de suflet. Dintr-un punct filosofic de vedere, acestea sunt 
subiectele cele mai dificile. Pentru că dacă pot exista suflete - concep- 
tul de suflet fiind deci consistent, atunci nu există raţiuni pentru care ele 
să nu fie nemuritoare. Opinia că sufletele sunt nemuritoare este echiva- 
lentă cu cea după care, deşi vin la existenţă într-un anumit moment de 
timp, sufletele nu vor înceta niciodată să existe. Ceea ce poate părea 
surprinzător, de vreme ce majoritatea, dacă nu chiar toate lucrurile cu 
care suntem familiarizați încetează la un moment dat să existe. Multe 
lucruri sunt constituite din părţi, deci se pot dezintegra, distruge în 
bucăţi. Dacă într-adevăr sufletele, ca spirite, nu au părţi, atunci ele nu 
pot avea aceeaşi soartă cu obiectele fizice obişnuite. 

într-adevăr, uneori se spune că singura cale prin care un suflet 
poate înceta să existe este anihilarea. Anihilarea este reversul creaţiei 
ŞI, ca şi aceasta, nu stă decât în puterea lui Dumnezeu. Dar este ceva ce 


238 Capitolul 8 


Dumnezeu poate face. Ceea ce înseamnă pur şi simplu că, deşi sufletele 
pot fi înţelese consistent ca nemuritoare şi veşnice, nu există nici vreo 
contradicţie implicată în ideea de suflet care încetează să mai fie. 


Evidenţa 


Există probe care ar convinge o persoană riguroasă şi raţională 
că există suflete? Această întrebare nu este una cu un răspuns universal 
acceptat. Parte a problemei este că unii oameni gândesc că există probe 
pentru existența unui tărâm supranatural, ceva fundamental deosebit de 
lumea fizică obişnuită. Printre acestea se află răspunsul la rugăciuni, 
sentimente inexplicabile de mister, fenomene paranormale, viziuni de 
diferite tipuri şi producerea unor miracole. Dacă există o lume supra- 
naturală, atunci aceasta ar putea fi înţeleasă ca determinând existenţa 
lui Dumnezeu, a îngerilor şi a sufletelor, în funcţie de cadrul religios. 

Alţi oameni consideră că există, în plus, argumente pur filosofice 
pentru existenţa îngerilor. (Acestea sunt exact cele pentru dualismul 
cartezian). Totuşi, puţini oameni cred că există argumente pur filosofice, 
independente de credinţă şi revelaţie, pentru nemurire. 


Experienţa religioasă 


Definiţie 


O experienţă este religioasă DACĂ ŞI NUMAI DACĂ este o 
experimentare a supranaturalului. Ceea ce ar putea include experienţe 
ale lui Dumnezeu, îngerilor sau a persoanelor decedate, precum sfinții, 
priviţi ca trimişi ai lui Dumnezeu. în unele tradiţii, supranaturalul este 
experimentat mai puţin determinat, într-o formă nonindividuală. Desi- 
gur, ar trebui subliniat că o mare varietate de experienţe au fost descrise 
ca experienţe religioase. Unii oameni pretind că experienţa unuiunii cu 
universul, deşi nu presupune supranaturalul, ar trebui considerată ο ex- 
perienţă religioasă. 

lată un caz în care un cuvânt care a început prin a descrie un grup 
deja foarte divers de cazuri (dar având un denominator comun: supra- 
naturalul) a ajuns să fie folosit pentru a descrie alte cazuri, cumva simi- 

lare, deşi nu implică supranaturalul. Experiențele religioase particulare, 
foarte vii, ce par a-l pune pe subiect în contact direct cu Dumnezeu, 
dizolvând temporar hotarele eului, sunt denumite experiențe mistice. 


Semnificaţia experienţelor religioase 


Nu există îndoială că mulți oameni au asemenea experienţe ex- 
traordinare, despre care avem relatări autobiografice sincere. (Deşi toate 
abordările de acest gen susțin că limbajul uman este total inadecvat pen- 
tru a descrie aceste experienţe). Principala problemă filosofică este dacă 
asemenea experienţe religioase furnizează probe convingătoare unei per- 
soane riguroase şi raţionale că există un tărâm supranatural. Ar părea 
evident că, dacă există realmente experienţe ale supranaturalului, atunci 
supranaturalul există; altfel, pentru a sublinia evidenţa, dacă nu ar exista, 
atunci nu ar fi experimentat. Principiul general este corect. Că există 
experiența elefanților este un argument pentru existenţa elefanților; pen- 
tru că dacă elefanții nu ar exista, ei nu ar fi putut fi experimentați. Dar 
dacă eu am ceea ce eu interpretez (sau iau drept) o experienţă a unui ele- 
fant în cada mea de baie, s-ar putea să nu rezulte imediat că un elefant 
mi-a intrat în cadă: aş putea, una peste alta, să halucinez. 

Cu toţii putem concepe, în termeni mai puţin dramatici, expe- 
riențe prost interpretate, prost descrise, prost înţelese sau prost ana- 
lizate. Aceasta nu înseamnă a spune că o experienţă descrisă ca reli- 
gioasă (sau de contact cu supranaturalul) este întotdeauna rău înţeleasă; 
pur şi simplu e de precizat că aceasta poate constitui o posibilitate. 


Explicarea experienţelor religioase 


De asemenea, uneori se susține că singura cale de a explica pro- 
ducerea experienţelor religioase este postularea unui anumit tip de 
cauzalitate supranaturală. Această pretenţie nu este uşor de evaluat. în 
primul rând, de cele mai multe ori nu avem la îndemână o explicaţie a 
felului în care oamenii gândesc ceea ce gândesc, simt ceea ce simt şi, 
în general, a modului în care au viaţa interioară pe care o au. Aceasta 
este o evidenţă în cazul marilor artişti. Noi nu ştim exact de ce sau cum 
Shakespeare a conceput toate incredibilele sale versuri. („Pentru că a 
fost un geniu”, pare o pseudo-explicaţie bicisnică). Dar asta nu ne con- 

duce (mai riguros, nu ar trebui să ne conducă) la postularea unui mira- 
col în cazul lui Shakespeare sau la sugestia că Dumnezeu 1-a inspirat în 
mod direct. Nu putem elabora o explicaţie pur naturală nici în cazul 
unui mare astist precum Shakespeare, nici în cazul experienţelor reli- 
gioase, sau aşa-zis religioase. 


Rezumat 

Religia, într-o formă sau alta, continuă să joace un rol impor- 
tant în viața oamenilor şi, aşa cum am văzut, a inspirat mii de pagini 
de reflecţie filosofică. (Ar trebui să ne reamintim că filosofia se con- 
centrează pe un număr relativ mic de concepte generale şi nu caută să 
ia locul unor studii mai detaliate ale unor forme religioase). Cele mai 
multe discuţii pe teme de religie din interiorul filosdfiei au loc în jurul 
următoarelor subiecte: (1) cum se leagă angajamentul religios (carac- 
terizat de fundarea pe credinţă şi revelaţie) de raționalitate; (2) dacă 
limbajul religios are sens cognitiv; (3) cum ar trebui conceput Dum- 
nezeu; (4) dacă existenţa lui Dumnezeu poate fi demonstrată rațional; 

(5) dacă existenţa răului este o problemă pentru teism; (6) dacă este 
posibil ca oamenii să aibă suflete nemuritoare şi (7) ce se înţelege prin 
„experienţă religioasă”. 

Abordând aceste subiecte, filosofii religiei trebuie să se 
distanțeze de orice angajament religios personal pentru a examina 
limbajul religios într-un mod neutru şi corect. în zona religiei, ca şi în 
orice altă zonă de interes, filosoful nu poate să atribuie limbajului 
familia? un sens cognitiv. 

In sfârşit, filosoful nu poate să plece de la presupoziția că sus- 
ținerile religiei sunt adevărate, orice ar fi, ceva poate fi crezut de mulți 
oameni şi totuşi să se dovedească fals. Filosoful trebuie să ia în calcul 
şi dacă există probe pentru dogmele centrale ale religiei - în particu- 
lar pretenţia că există Dumnezeu - şi dacă există argumente care ar 
convinge oamenii raţionali că pretenţiile religiilor sunt adevărate. 
Bineînțeles, întotdeauna trebuie să ne reamintim că o opinie poate fi 
adevărată deşi nu avem nici o probă care să o susțină şi nici un argu- 
ment CAT eS O ÎNLOM OI ZE ο -- 

Recomandări de lectură 


încă o dată, lecturile de mai jos pot începe profitabil cu Encyclopedia 
of Philosophy. Articolele relevante apar sub următoarele titluri: „Religion"; 
„Religious, Naturalistic Reconstruction of;,,Religion, Philosophy of; „Reli- 
gion, Psychological Explanations of; „Religion and Morality"; „Religion and 
Science" şi „Religious Language". De văzut şi „Cosmological Argument for 
Existence of God"; „Ontological Argument for the Hxistence of God"; „Teo- 
logical Argument for the Existence of God" şi „Religious Experience Ar- 
gument for, the Existence of God". Există şi articole cu temele agnosticism, 
ateism şi (mm. în The Handbook of Western Philosophy vezi „Philosophy and the 
Existence of God" şi „The Philosophy of Religion”. 


în cele ce urmează aveţi o bună selecţie a cărţilor relativ fundamentale 
în domeniile filosofiei religiei şi naturii religiei ca atare: The Sacred and the 
Profane: The Nature of Religion a lui Mircea Eliade, tradusă de Willard R. 
Trask (1959); Philosophy ofReligion (1965) de John E. Smith; The Religious 
Experience of Mankind (1969) de Ninian Smart; Philosophy of Religion, edi- 
tată de Steven M. Cahn în 1970; The Philosophy of Religion, editată de Basil 
Mitchell în 1971; What îs Religion? de Paul Tillich, tradusă de James Luther 
Adams în 1973; The Science of Religion and the Sociology of Knowledge: 
Some Methodological Questions, de Ninian Smart (1973); Thinking About 
Religion: A Philosophical Introduction to Religion (1979) de Richard L. Pur- 
till; Contemporary Philosophy of Religion, editată de Steven M. Cahn şi David 
Shatz (1982); Exploring the Philosophy ofReligion de David Steward (a doua 
ediție, 1988); Philosophy ofReligion (1988) de William J. Wainwright; Phi- 
losophy of Religion, de John Hick (ediţia a patra, 1990). Marea parte a cărților 
înşiruite mai sus au capitole referitoare la credinţă şi raționalitate. O lucrare 
mai specializată pe acest subiect ce poate fi savurată de un student începător 
este cartea lui George I. Mavrodes, Revelation in Religious Se/ie/(1988). 


în continuare aveţi o listă a unor cărţi ceva mai avansate, în legătură cu 
natura lui Dumnezeu, dovezile şi contradovezile în sprijinul existenţei sale, 
precum şi cu problemele ridicate de limbajul religios. (Subiectele sunt grupate 
împreună, de vreme ce de obicei sunt tratate împreună). God and Philosophy 
(1941) de Etienne Gilson; Language, Logic and God (1961) de Frederik Ferre; 
Metaphysics and Religious Language (1964) de Frank B. Dilley; New Essays 
in Philosophical Theology, ed. de Anthony Flew şi Alasdair Maclntyre 
(1964); God and the Soul (1969) de Peter Geach; The Five Ways: St. Thomas 
Aquinas Proofs of God's Existence (1969) de Anthony Kenny; Talk of God, 
ed. de G. N. A. Vesey (1969); God and Timelessness (1970) de Nelson Pike; 
The Presumption of Atheism (1976) de Anthony Flew; The God of the Philo- 

sophers (1979) de Anthony Kenny; The Miracle of Theism: Arguments For 
and Against the Existence of God (1982) de 1. L. Mackie; Reason and Reli- 
gion: Essays in Philosophical Theology (1987) de Anthony Kenny şi The 
Concept of God, ed. în 1987 de Thomas V. Morris. 


Theology and Intelligibility (1973) a lui Michel Durrant merită o menţiune 
specială ca una din puţinele cărţi ale unui filosof contemporan ce ia în discuţie 
Trinitatea. 


În „problema răului" sunt de ajutor God and Evil, ed. de Nelson Pike 
(1964); Providence and Evil (1977) de Peter Geach; şi Facing Evil: Light in 
the Core ofDarkness, ed. de Paul Woodruff şi Harry Wilmer (1988). 


Lecturile următoare, din zona experienţei mistico-religioase (care 
cuprinde şi categorii precum sfântul şi sacrul) ar putea începe cu Mysticism: A 
Study in the Nature and Development of Man's Spiritual Consciousness 
(1955) de Evelyn Underhill; The Idea of the Holy, de Rudolf Otto, tradusă de 
John W. Harvey (1958); Mysticim, Sacred and Profane (1961) de R. C. 
Zachner; Mysticism East and West: A Comparative Analysis of the Nature of 
Mysticism de Rudolt Otto, trad. în 1970 de Bertha L. Bracey şi Richenda C. 
Payne; şi Exploring Mysticism (1975) de Frits Staal. Clasica The Varieties of 
Religious Experience a lui William James (1902, multe reeditări) rămâne unul 
dintre cele mai bune studii ale experienţei religioase. 


Două cărţi de mici dimensiuni pe subiecte indicate de titlurile lor sunt 
Survival and Disembodied Existence (1970) de Terence Penelhum şi The Con- 
cept of Miracle (1970) de Richard Swinburne. în fine, trebuie evidenţiată The 
Nature ofNecesity a lui Alvin Plantinga (1974). Aici, Plantinga ne oferă ceea 
ce el consideră o versiune de succes a argumentului ontologic. Există şi o 
foarte sofisticată dezbatere pe tema „Bine, Rău şi metafizica libertăţii”. 

9, ΕΞΙΕΤΙΩΑ. 


Estetica se ocupă cu problemele conceptuale ce se nasc în legă- 
tură atât cu obiectele naturale frumoase, precum munţii sau apusurile 
de soare, cât şi cu opere de artă precum picturile sau simfoniile. Prin 
urmare, este mai cuprinzătoare decât filo sofia artei, ce are de-a face 
exclusiv cu artefactele (obiecte construite de om). Prima problemă ce 
trebuie pusă este dacă munţii şi apusurile şi picturile şi simfoniile for- 
mează o clasă omogenă cu proprietăţi comune semnificative. însă nu 
putem răspunde adecvat acestei întrebări fără să ne punem şi o altă 
întrebare: dacă operele de artă însele alcătuiesc o clasă de sine stătă- 
toare. Cu alte cuvinte, au toate artefactele ce sunt opere de artă pro- 
prietăţi comune importante (sau netriviale)? 

Cei care răspund negativ susţin că termenul operă de artă este 
un concept de tipul asemănare de familie. Conform acestui punct de 
vedere, operele de artă, în uriaşa şi ireductibila lor varietate, dau la 
iveală modalităţi complexe de intersectare în asemănări şi deosebiri. 
Ceea ce intră în categoria artei depinde, cel puţin în parte, de decizi- 
ile, variabile istoric, cu privire la cum anume ar trebui evaluate aseme- 
nea similarități şi diferenţe. Conform perspectivei extreme, părțile in- 
teresate — deseori, cu un interes pur economic — de ceea ce va fi con- 
siderat operă de artă, se angajează într-un tip sau altul de negociere 

relativ la apartenenţa unor entități la această categorie, cu pretenţiile 
corespunzătoare, cu polemicile şi compromisurile de rigoare. Ipoteza că 
muzeele, galeriile, criticii cu autoritate şi instanțele asemănătoare sunt 
cele care stabilesc efectiv ce va fi şi ce nu va fi operă de artă este 
cunoscută ca teoria instituțională a artei. 

Totuşi, majoritatea filosofilor artei nu acceptă o abordare pur 
istorico-sociologică a ceea ce ajunge să fie considerat operă de artă. 
Deşi operele de artă formează o foarte diversă categorie, ar putea 
exista încă trăsături comune importante. Facem următoarele sugestii: 

(1) Toate operele de artă pot „pretinde" să fie privite cu o ati- 
tudine specială: aprecierea dezinteresată. Mai mult, ne plac operele de 
artă chiar dacă recunoaştem că ele nu servesc prin sine nici un scop 
practic. 

(2) Toate operele de artă au anumite trăsături formale specifice. 
Forma estetică este un concept dificil — de fapt, un concept ce pretinde 
tot efortul de care suntem capabili pentru definirea lui verbală, cu toate 
astea, pentru fiecare tip de artă recunoaştem instanţe ale formei estetice. 

(3) Toate operele de artă sunt susceptibile să dea naştere unor 
anumite experienţe speciale, numite trăiri estetice. 

(4) Toate operele de artă pot produce un tip special de plăcere celor 
care le agreează. 

(5) Toate operele de artă pot fi surse ale unui anumit gen de 
cunoaştere. . 

Toate aceste ipoteze nu sunt incompatibile; de fapt, ele pot fi toate 
corecte. într-adevăr, ele pot alcătui o explicaţie unitară pentru marea 
importanţă pe care o acordăm artei. 

în timp, au fost avansate alte câteva concepte menite să explice 
natura artei. Teoriile imitaţiei (mimesis), pretind că evaluăm operele 
de artă în funcţie de succesul pe care-l au ca imitații particulare ale 
naturii. Teoriile expresiei pretind că evaluăm operele de artă ca expre- 
sii particulare efective ale sentimentelor noastre celor mai adânci. (De 

fapt, fiecare dintre aceste teorii surprind câte un aspect al artei.) 

în fine, se pune şi problema obiectivitătii gustului. E clar, nu toți 
oamenii agreează aceleaşi opere de artă. Există totuşi un standard 
obiectiv conform căruia cineva ar trebui să aleagă X şi nu Y? Poate fi 
cineva criticat pentru că îi place Y şi nu X? Nu toţi filosofii artei răspund la 
fel acestor întrebări. 

Estetica si filosofia artei 


Etimologie 


Termenul estetică provine din grecescul aistheton, însemnând 
capabil de a fi perceput de simţuri. Totuşi, a fost introdus ca termen 
filosofic modern de abia în 1750, de către A. G. Baumgarten (1714- 
1762). Aşa cum Baumgarten a folosit termenul, estetica este ştiinţa cu- 
noaşterii induse de simţuri (aşa-numita cunoaştere senzorială), prin con- 
trast cu logica sau ştiinţa cunoaşterii indusă de gândirea pură (aşa-numi- 
ta cunoaştere intelectuală). Baumgarten a susținut şi că estetica are ca 
scop frumosul, în timp ce scopul logicii este adevărul. Aceasta este 
ideea din care derivă utilizarea modernă tipică a termenului estetică. 

Cuvântul artă a însemnat la origine îndemânare, abilitate, meş- 
teşug, corespunzând grecescului techne (de unde derivăm cuvintele 
tehnic sau tehnică). în lumea antică, o „operă de artă" era pur şi simplu 
un obiect a cărui producere necesita îndemânare sau calificare. Numai 
gradual şi începând cu mijlocul secolului XVII, „operă de artă" a în- 
ceput să însemne „operă de înaltă artă", „artă prin excelenţă”. Ca parte 
a aceluiaşi proces istoric, „artistul" în calitate de creator autonom a 
ajuns să fie distins de „artizan”, sau „meşteşugar", care îşi exercită în- 
demânarea doar pentru a satisface cererile clienţilor săi. 


Obiecte naturale şi artefacte 


Obiectele care se ivesc natural, precum roci, cristale sau cochilii 
marine, şi un spectru larg de aspecte naturale precum munții, norii şi 
cascadele sunt experimentate de mulți oameni ca plăcute („plăcute la 
vedere”) sau chiar - mai ales în cazul unor fenomene de amploare - 
înălţătoare sau sublime. Acest tip de apreciere şi agreare a naturii este 
evident deosebită de perspectiva strict practică care percepe rocile ca 
material de construcţie, scoicile ca sursă de hrană şi tot aşa... Interesul 
nostru nonpractic (sau dezinteresat, contemplativ) pentru natură este 
similar cu cel pe care-l avem în cazul acelor artefacte ce sunt opere de 
artă. (De observat că dezinteresat este utilizat de obicei în estetică drept 
termen tehnic însemnând nonpractic.) 

Artefactele pot fi împărţite în trei clase generale: (1) utile din 
punct de vedere practic, dar fără să producă şi plăcere dezinteresată; (2) 

şi utile, şi plăcute în mod dezinteresat; (3) care produc plăcere estetică, dar nu 
au nici o utilitate practică. 


Obiecte naturale şi opere de artă 


De vreme ce obiectele naturale, fenomenele de amploare ale 
naturii şi operele de artă se aseamănă prin a fi foarte plăcute într-un 
mod dezinteresat, ar părea că o singură categorie - „esteticul" - ar tre- 
bui să le cuprindă pe toate. Totuşi, există mai multe argumente care 
deschid o altă cale: 

(1) Operele de artă pot exprima idei sau sentimente, dar natura nu. 

(2) Operele de artă - asemănător propoziţiilor şi spre deosebire 
de obiectele naturale - pot avea un înțeles. Ceea ce ar putea fi probabil 
spus mai clar astfel: operele de artă, asemănător propoziţiilor şi deose- 
bindu-se de obiectele naturale, pot încorpora intenții de comunicare. 
Citind o poezie, suntem îndrituiţi să întrebăm „Ce vrea să ne spună?”. 
Bineînţeles, nu suntem în măsură să punem o asemenea întrebare pri- 
vind un nor sau o cascadă. 

(3) Operele de artă pot imita natura (şi sunt apreciate pentru asta), 
dar natura nu poate imita natura. 

(4) O categorie unitară a esteticului a fost susţinută prin respin- 
gerea ideii de plăcere dezinteresată. Istoria artei ne arată, se argumentează 
deseori, că tablourile, de exemplu, sunt aproape întodeauna valorificate în 
scopuri practice precum impulsionarea devoţiunii religioase, creşterea 
prestigiului proprietarului sau ca investiţii. Totuşi, tot ceea ce demon- 
strează acest argument este că opera de artă poate cădea în categoria hi- 
bridă a utilului şi concomitent plăcutului estetic - exact acea categorie în 
care intră toate acele obiecte naturale care pot fi utile şi agreabile. 


„Opera de artă" - concept de tipul asemănare de familie 


Diversitatea 


Filosofii au fost de multe ori acuzaţi pentru că au căutat mai 
multă unitate decât afişează obiectele asupra cărora meditează. Nicăieri 

acuzaţia nu este mai plauzibilă decât în cazul operei de artă. Ideea con- 
form căreia este fundamental greşit să căutăm un concept unitar (definit 
prin câteva proprietăți comune) se bazează pe evidenta diversitate a 
operelor de artă. Există o mulţime de tipuri şi categorii de opere de artă. 
Să considerăm următoarea scurtă listă de perechi: romane şi simfonii, 
sculpturi şi sonate pentru pian, picturi şi versuri de dragoste, balet şi 
acuarelă. Mai mult, în interiorul fiecărei categorii există o mare diver- 
sitate. Considerând picturile, de exemplu: unele sunt concepute să rela- 
teze întâmplări. Altele sunt concepute pentru a da informaţii vizuale 
detaliate cu privire la un singur obiect. Unele arată realități cotidiene, 
în timp ce altele înfăţişează lumi pur imaginare şi totalmente fantastice. 
Unele tablouri iau în consideraţie culorile reale ale obiectelor, iar altele - 
folosesc culorile pentru a induce reacţii emoţionale, şi acestea foarte 
diverse. Lista poate fi serios extinsă. 


Argumentul în sprijinul diversităţii poate continua: nu este ade- 
vărat nici măcar că picturile tind să producă plăcere dezinteresată. Deşi 
mulţi dintre gânditorii mai vechi - de exemplu, cei care au vorbit 
despre artă în secolul al XVIII-lea - au susţinut că arta ar trebui să pro- 
ducă plăcere, mulţi dintre contemporani (artişti sau nu) resping această 
idee. Un pictor modern ar putea dori ca tablourile sale să fie tulbură- 
toare, provocatoare, dureroase, neliniştite, dezechilibrate, să supere, să 
întristeze şi nu să fie frumoase, ἀτᾶριίο şi plăcute ochiului. Toate aces- 
tea duc la paradoxul contemporan caracteristic: „îmi plac tablourile lui 
X pentru că sunt întristătoare" sau „îmi plac romanele lui Y pentru οὔ 
sunt neliniştitoare". 


Evaluarea argumentului diversităţii 


Ar trebui să tragem concluzia că „operă de artă" este un concept 
de asemănare de familie grupând obiecte istoric înrudite dar funda- 
mental deosebite? Nu toţi filosofii artei răspund la fel acestei întrebări. 
Evident, diversitatea este foarte importantă, mai ales când ne reamintim 
că vorbim despre artefacte ce ar putea primi statutul de „operă de artă", 
oricând şi oriunde ar fi produse. în următoarele cinci subcapitole vom 
trece în revistă încercările de a stabili unitatea în ciuda evidentei diver- 
sităţi, cu alte cuvinte, vom vedea care sunt trăsăturile comune propuse 
operelor de artă. 


ppe 

Operele de artă: trăsături comune 


Atitudinea estetică 


Interesul dezinteresat 


Chiar dacă admitem că nu toate operele de artă sunt plăcute dez- 
interesat, putem încă pretinde că ele sunt cu toate „interesante într-un 
mod dezinteresat". Primul lucru de spus aici este că utilizarea expresiei 
interes dezinteresat nu este o contradicție în termeni. Putem distinge 
interesele practice - am nevoie sau doresc obiectul O pentru că-1 pot 
folosi pentru a face ceva de care am nevoie sau doresc să fac - de cele 
pure, care nu privesc vreun interes. Din moment ce unii oameni susțin 
că ideea de interesare pură este încărcată de mister, nedeterminare, 
următoarea comparație ar putea ajuta. Interesul pur este precum curi- 
ozitatea fără temei: de multe ori căutăm să ştim ceea ce realmente nu 
avem nevoie să ştim. Pentru mulți dintre noi, bârfele cu privire la viața 
intimă a starurilor de cinema furnizate de ziare şi reviste ne fac să 
înţelegem deosebirea. 


Atitudinea estetică 


Pentru a evalua interesul dezinteresat reprezentat de ceva este 
necesară o abordare potrivită - aceasta este cunoscută ca atitudine este- 
fică. Aceasta este, simplu, atitudinea pe care o avem când ne interesea- 
ză ceva fără a fi presaţi de interese practice. Fiecare a avut probabil 
ocazia să-şi asume atitudinea estetică, deşi poate fi, de asemenea, cul- 
tivată deliberat. 

Probabil, este adevărat şi că atitudinea estetică - cel puţin într-o 
formă susținută - este un lux pe care şi-l permit numai acei oameni care 
au relativ asigurate necesităţile vieţii - adică numai aceia care pot măcar 
să-şi ofere scurte răgazuri în activităţile pentru satisfacerea necesităţilor 
vitale. Este evident, totuşi, că această afirmaţie este greu de verificat. 


Economia perceptuală 


Pare adevărat că, atunci când suntem prinşi într-o activitate prac- 
tică, percepem obiectele implicate atât cât să ne îndeplinim scopul pro- 
pus. Chestiunea recunoaşterii celorlalţi este un bun exemplu. Privim de 

obicei oamenii exact atâta timp cât să-i recunoaştem. Unii soți, pre- 
supunând că-şi pot recunoaşte soțiile, nu-şi pot aminti culoarea ochilor 
acestora. (Pare că aici se manifestă o oarecare diferenţă în ce priveşte 
sexele!.) Acest tip de economie a percepţiei (deşi jenantă în cazul 

amintit) este în genere un lucru pozitiv. Când adoptăm atitudinea este- 
tică, fie că un obiect ne-o impune, fie că ne-o asumăm deliberat, nu mai 
suntem dominați de un scop practic care să ne oblige la economia per- 
ceptuală. Privim pentru mai mult timp (ceea ce practic ar putea însem- 
na câteva secunde în plus) şi luăm aminte la un întreg spectru de trăsă- 
turi afişate. 


Distanţa estetică 


Termenul distanță estetică este folosit pentru a indica suspen- 
darea preocupărilor date de grijile obişnuite, detaşare pe care atitudinea 
estetică Ὁ presupune. Adoptând atitudinea estetică ne „distanţăm” de 
atitudinea practică de zi cu zi. Distanţa estetică este folosită uneori şi 
pentru a indica anumite proprietăţi ale operelor de artă însele care ne 
determină să ne asumăm atitudinea estetică. De exemplu, piesele de 
teatru se pun în scenă şi încep prin ridicarea cortinei. Comprimarea 


unui interval lung de timp „real" în câteva ore de durată teatrală ge- 
nerează de asemenea detaşarea estetică. 


Esteticismul 


Artiştii pot fi definiţi drept artizani care au capacitatea de a pro- 
duce artefacte interesante „dezinteresat". Bineînţeles, este potrivită 
adoptarea atitudinii estetice în ce priveşte aceste obiecte. Se presupune uneori 
că, o dată învățată atitudinea estetică relativ la artefactele inutile din punct de 
vedere practic, înţelese ca opere de artă, o putem extinde şi la alte obiecte. 
Ceea ce se întâmplă, de exemplu, în cazul „apropierii estetice” a artefactelor 
realizate iniţial în scopuri practice. (Aici, practic include şi obiectele 
realizate în scopuri religioase.) Se întâmplă şi când privim natura ca şi când 
ar fi o operă de artă. 

Se acceptă în general că există o limită a extensiei atitudinii este- 
tice. Estetismul se defineşte drept o extensie peste limite a atitudinii es- 
tetice, iar estetul (în general, un termen peiorativ) ca persoana care 
adoptă atitudinea estetică în situaţii inadecvate. Un exemplu de la ex- 
tremă ar putea fi acela a unei persoane stând pe o plajă şi privind pe 

cineva care se îneacă ca pe un balerin. „Ce interesant îşi vălureşte 
braţele, ce interesant răsună aceste țipete", îşi spune estetul. O asemenea 
persoană ar putea fi vinovată de estetism, aşa cum ar putea fi şi inginerul 
care a construit un pod care arată bine, dar care se prăbuşeşte cu primul tren 
care îl traversează (pentru că a fost mai interesat de cum arată podul decât de 
structura de rezistenţă a acestuia). 


Forma estetică 


Structură şi model 


Toate obiectele pe care le înregistrăm au o structură sau un 
model. Chiar şi în cazul a ceva descris ca fără formă (sau amorf), este 
vorba de fapt de o structură complexă pe care ochiul sau mintea nu o 
poate cuprinde imediat. Ne interesează structura din varii motive; prac- 
tic vorbind, unul dintre acestea este că suntem în stare să manipulăm 
obiectele în strictă dependenţă de structura lor. Ştiinţa studiază struc- 
tura dintr-un punct de vedere tehnico-cognitiv; este adevărat totuşi că 
anumite structuri ne interesează în mod dezinteresat. Forma estetică 
este termenul general asociat unor asemenea structuri. 


Natura formei estetice 


Nu există nici o definiţie verbală pentru forma estetică. Numai şi pentru 
că formă desemnează lucruri diferite în diferite arte. în muzică, forma 
depinde de cum sunt înlănţuite notele; analiza formei muzicale necesită 
referirea la chestiuni precum armonie, contrapunct, tempo etc. în pictură, 
forma este o problemă legată de aşezarea pigmenţilor pe suprafaţa pânzei. 
In fine, în sculptură, forma este dată de conturul unui fragment tridimensional 
de materie. 

Şi totuşi, o problemă mult mai dificilă se ridică în analiza formei 
estetice. Aceasta poate fi explicată după cum urmează: să considerăm 
un set de tablouri abstracte (nereprezentaţionale), dintre care unele au 
succes, iar altele nu. Fiecare tablou, apreciat sau nu, este o dispoziţie a 
culorilor în anumite contururi sau forme. Dar numai un tablou de suc- 
ces va încorpora forma estetică - va avea adică o formă dezinteresat 
interesată, sau, cum se spune uneori, este apreciată „de dragul ei”. 

Calitatea de cunoscător 


Cei care nu apreciază pictura abstractă s-ar putea să nu facă nici o 
diferenţă între specimenele apreciate şi cele care nu au succes. Totuşi, 
pentru cunoscători - persoane cu gust educat, experienţă vastă şi capac- 
ităţi discriminatorii înalte - diferenţa dintre tablourile bune şi cel proaste 
va fi cât se poate de evidentă. Cu toate acestea, cunoscătorii nu vor fi în 
stare să demonstreze că picturile preferate sunt superioare altora. Ceea ce 
nu înseamnă totuşi că nu există realmente o diferenţă între picturile pre- 
supuse a produce un interes dezinteresant şi celelalte picturi. 

A învăţa să recunoşti forma estetică poate însemna un proces lung, 
care pretinde o percepţie atentă, meditativă şi comparativă în cel mai înalt 
grad. Un proces similar de lectură conduce la calitatea de cunoscător în ce 
priveşte operele literare. 


Formă/Conţinut 


O altă modalitate de abordare a conceptului de formă estetică 
este considerarea contrapoziţiei standard formă/conţinut. Putem distin- 
ge, de cele mai multe ori, fie şi într-un mod grosier, subiectul unei ope- 
re de artă (despre ce este vorba) de modalitatea de tratare a acestuia. De 
exemplu, în cazul picturii reprezentaţionale, putem distinge între ce 
înfăţişează ea şi modul în care este realizată. Similar, distingem între 
mesajul unei poezii şi modalitatea în care este transmis. 

Ceea ce redă o pânză sau ceea ce ne spune un poem (sau, în ge- 
neral, subiectul unei opere de artă) se numeşte conținutul lor, restul este 
formă. Există dezacorduri serioase în estetică cu privire la întemeierea 
distincției formă/conţinut. Ceea ce este general acceptat este că două 
opere de artă cu forme diferite nu pot avea acelaşi conţinut, deoarece 
forma şi conţinutul se suprapun parțial. Totuşi, putem distinge încă 
între formă şi conţinut, într-o manieră relativă, pentru multe opere de 
artă. La baza acestei distincţii putem defini două extreme: filistinismul 
şi formalismul. 


Filistinismul 


Un filistin este o persoană care nu apreciază calităţile specifice 
ale unei opere de artă - mai simplu spus, ea este opusul unui cunoscă- 
tor. Un aspect al filistinismului este interesul exagerat pentru subiectul 

sau conţinutul unui obiect de artă, interes acompaniat de ο relativă 
indiferenţă faţă de calităţile sale pur formale, specificul său. Cineva care ar 
spune „îmi place orice pictură, numai să reprezinte o pisică" este 
„vinovată" de această formă de filistinism. 


Formalismul 


Formalismul este teza după care valoarea unei opere de artă 
depinde în întregime de calităţile sale formale - ;idică de forma sa este- 
tică. Conform părerii unui formalist strict, ceea ce face ca sonetele lui 
Shakespeare să fie capodopere sunt exact trăsăturile ce ţin de compo- 
ziția lor metrică - adică efectele specifice precum asonanta şi aliteraţia. 
Din această perspectivă, sonetele ar fi la fel de valoroase dacă s-ar referi 
la contabilitatea dublă în loc de frumuseţea umană, dorinţă şi iubire. 

Poziţia formalistă este mai plauzibilă pentru unele opere de artă. 
Dar chiar şi în muzică - considerată în general drept cea mai pură, mai 
abstractă, mai fără referinţă dintre arte - există de obicei referinţe la sen- 
timente generate de lumea reală. Formalismul accentuează de obicei 
exact acele calități ignorate de filistin, dar ar fi greşit să susţinem (pre- 
cum formaliştii extremişti) că acestea sunt singurele calităţi importante. 


Experienţa estetică 


Experienţa comună 


Obişnuim să clasificăm experienţele pe baza simţurilor implicate 
în producerea lor: vederea produce experienţe vizuale; auzul, expe- 
rienţe auditive; mirosul, experienţe olfactive; iar gustul produce expe- 
rienţe gustative, aşa cum pipăitul are ca rezultat experienţele tactile. 

Trei observaţii fundamentale au semnificaţie pentru acest cadru: 

(1) Experienţa în totalitate, în orice moment dat de timp, este de 
obicei fuziunea, sinteza mai multor tipuri de experienţă senzorială. 

(2) Ceea ce experimentăm depinde nu numai de obiectele existente în 
mediul înconjurător, ci şi de propriul nostru interes, ori atenţie, care sunt 
selective. 

(3) Ceea ce experimentăm depinde de abilitățile noastre intelec- 
tuale - de capacitatea noastră de a interpreta şi clasifica. 

Pentru că obiectele pătrund în şi părăsesc mediul nostru încon- 
jurător într-un mod esenţial haotic şi neplanificat, experienţa comună 

este fragmentară, cu experienţe întrerupte continuu de altele noi. Frag- 
mente importante din viața noastră constau din experienţa dezmem- 
brate, insatisfăcătoare şi esenţial nearmonioase, în timp ce chiar ocazio- 
nalele experienţe intens plăcute sunt doar bucățele, fragmente ale 
amestecului general. 


Arta ca experienţă senzorială 


Operele de artă sunt concepute să producă experienţe satisfăcă- 
toare. Prin rezultate, un pictor este constructorul unui mecanism pentru 
producerea de experienţe vizuale. Bineînţeles, pictorul are nevoie de 
cooperarea unui privitor capabil să asume o atitudine estetică şi să dea 
un răspuns adecvat produsului pictorului. Doi oameni privind o singură 
pictură din acelaşi unghi, cel avantajos, vor avea cu aproximaţie ace- 
eaşi experienţă vizuală (la aceeaşi acuitate). Totuşi, unul ar putea avea 
o atitudinea estetică, iar celălalt nu; altfel spus, unul vede vopseaua dis- 
tribuită ca formă estetică, celălalt, nu. 

Acelaşi lucru este adevărat şi în cazul altor arte. Doi oameni aflaţi 
într-o stare de concentrare vor auzi aproape aceeaşi succesiune de sunete. 
Totuşi, pentru unul acele sunete se pot organiza în structuri muzicale 
apreciate în întregime, timp în care pentru celălalt auditor aceleaşi sunete 
pot să nu însemne mai mult decât un zgomot întrucâtva plăcut, dacă nu chiar 
iritant. 


Selectarea artei 


Perceperea noastră a operelor de artă are loc în lumea obişnuită 
şi trebuie să facă faţă unui „zgomot de fond" bruiant. De ce atunci nu 
devin experiențele estetice parte a confuziei tipice experienţelor 
comune? În primul rând, lumea este câteodată atât de „zgomotoasă în- 
cât a avea experienţe estetice devine de-a dreptul imposibil. Totuşi, 
există anumiţi factori separați (deşi complementari) care ne ajută să ne 
asumăm experienţele estetice: 


(1) Bariere fizice în faţa „zgomotului de fond" sunt construite 
în locuri speciale în care arta este „trăită". Cel mai bun exemplu este 
antifonarea unei săli de concerte. 


(2) Există o mulţime de modalităţi convenţionale de a 
izola operele de artă de însoțitorii lor perceptuali. Cel mai bun 
exemplu aici este rama unui tablou, care ne ajută să ne con- 


254 Capitolul 9 


centrăm atenţia vizuală împiedicând ochiul să alunece peste 
peretele adiacent tabloului. 


(3) Tot ceea ce are calitatea de a interesa pur (dezintere- 
sat) ne atrage atenţia în detrimentul lucrurilor de un interes 
comun sau fără nici un interes pentru noi. O categorie spe- 
cială de experienţe este cea a experienţelor sexuale. Având 
proprietatea de a ne fascina, de a exercita un magnetism apar- 
te, experienţele sexuale nu au rival printre celelalte experien- 
te, cu excepţia acelor intense trăiri religioase denumite expe- 
riențe mistice. Totuşi, de bine, de rău, lumea reală nu pune 
prea des în competiţie directă experienţele estetice cu cele 
sexuale. 


Plăcerea estetică 


Experienţă şi plăcere 


Suntem mulţumiţi de fiecare dată când dorinţele nu sunt satisfă- 
cute, unplan este îndeplinit sau un ţel este atins. Totuşi, „a fi mulţumit” 
(ceea -ce aparţine conştiinţei succesului) ar trebui deosebit de „a resimţi 
plăcere".. Mâncând o îngheţată, privind un tablou şi plimbându-ne pe o 
pajişte într-o zi superbă sunt exemple de experienţe care (câteodată, 
pentru unii oameni) înglobează în sine plăcere. Cu alte cuvinte, nu ar 
trebui să gândim plăcerea ca pe o consecință separată a acestor expe- 
rienţe. Deşi oamenii spun câteodată că „vor plăcere" şi deşi ideea ma- 
ximizării plăcerii este parte integrală a unor forme de utilitarism, ceea 
ce oamenii vor de fapt sunt plăceri particulare ce nu pot fi separate de 
experienţele concrete ce le înglobează. 

Câte feluri de plăcere există? Singurul răspuns plauzibil pare a fi acela 
că există atâtea tipuri diferite de plăcere câte tipuri diferite de experienţe 
plăcute. Plăcerea de a mânca un cornet de îngheţată cu ciocolată este diferită 
de aceea de a mânca o îngheţată de căpşuni. Plăcerea de a privi un tablou de 
Rafael nu este aceeaşi (în termenii a ceea ce este experimentat realmente) cu 
aceea de a privi un tablou de Veronese. Nici plăcerea de a privi Portretul lui 
Baldassare Castiglione de Rafael nu este aceeaşi ca privitul Madonnei 
Sixtine. 

Conceptul de plăcere estetică 


Conceptul de plăcere estetică ar trebui privit probabil ca un con- 
cept al asemănării de familie. Toate diferitele plăceri pe care le încer- 
căm experimentând operele tic artă (sau natura ca şi când ar fi operă de 
artă) alcătuiesc clasa plăcerilor estetice. Unii filosofi ai artei - mai ales 
cei care aderă (într-un anumit grad) la formalism - definesc plăcerea 
estetică cu mai multă strictețe, ca plăcere trăită experimentând forma 
estetică. Este fără îndoială corectă accentuarea plăcerii resimţite relativ 
la forma estetică drept caracteristica principală a experimentării operei 
de artă; dar ar trebui să ne amintim că o asemenea plăcere se combină 
în mod natural cu cea legată de conţinut sau de subiect. Un „purism" 
care încearcă să separe aceste plăceri este probabil imposibil şi cu si- 
guranţă nenecesar. 


Cunoaşterea estetică 

Învăţând din artă 

înainte de epoca fotografiei, mare parte din informaţiile noastre 
cu privire la cum arătau lucrurile aflate la distanţă în timp şi spaţiu sur- 
veneau din desene şi picturi. Asemănător, poeziile, piesele de teatru şi 
romanele constituiau o sursă bogată de cunoaştere despre gândurile şi 
sentimentele epocilor în care au fost produse. Ele pot constitui şi prin- 
cipala sursă a înţelegerii psihologice a celorlalţi în afara întâlnirilor di- 
recte (în ciuda existenţei unei ştiinţe psihologice). O parte din plăcerea 
resimţită în operele de artă este pur şi simplu plăcerea de a învăţa, aceea 
a satisfacerii curiozităţii. Totuşi, a considera că raţiunea de a exista a 
artei este aceea că poate fi o sursă de cunoaştere este general privită ca 
o înţelegere defectuoasă, ca o formă de filistinism. Acesta este cazul 
mai ales atunci când cunoaşterea este de aşa natură că o putem obţine 
(cum se întâmplă deseori) pe alte căi decât experienţa artistică. 


Cunoaşterea dependentă de artă 


Se ridică întrebarea dacă există un tip de cunoaştere ce poate fi 
obţinută exclusiv experimentând operele de artă. Există cel puţin unele 
dovezi că arta ne furnizează cunoştiinţe certe despre lume pe care nu le 
putem obţine pe alte căi. De exemplu, un portret reuşit ne oferă acce- 

sul către interioritatea subiectului lui, ceea ce nu se întâmplă la ο anali- 
ză ocazională a personajului viu. Portretul funcţionează (când e cazul) 
ca un fel de condensare a sinelui psihologic în formă vizibilă. Pictorii 
ne învaţă să vedem lumea - cu acuratețe şi dezinteresat - astfel încât 
(chiar dacă este adevărat că putem obţine forme de cunoaştere vizuală 
subtile şi precise prin observaţie directă) capacitatea de a observa nu ar 
fi existat nicicând fără pictură. 


Cunoaşterea operelor de artă 


Parte din ceea ce învăţăm prin operele de artă am putea învăţa şi 
pe alte căi; parte din ce învăţăm prin operele de artă nu ar fi putut fi 
învăţat altminteri. Mai există încă o categorie a cunoaşterii căreia i se 
potriveşte în sens strict numele de „cunoaştere estetică”: cunoaşterea 
operelor de artă în sine. De exemplu, fără portretul lui Baldassare Casti- 
glione pictat de Rafael nu am fi avut nici o idee despre Renaştere; în plus, 
cunoştinţele noastre generale (vizuale) despre „tipurile” renascentiste ar 
putea fi minore. Dar Portretul lui Baldassare Castiglione de Rafael este 
prin sine un obiect deosebit, un aport în lume, care este bine să-l cu- 
noaşteţi direct (sau cel puţin aşa este considerat la scară largă). For- 
maliştii ar putea accentua cunoaşterea trăsăturilor formale ale picturii, 
dar întregul set de proprietăţi ale acesteia, ca obiect în integralitatea sa, 
ajunge să fie cunoscut prin experienţa noastră estetică şi perceptuală. 

Interesul nostru pentru oameni sau opere de artă este - în termenii lui 


John Dewey (1859-1952) - mai degrabă consumativ decât instrumental, o 
chestiune de plăcere mai mult decât una de utilitate. 


Care este scopul artei 


De unde importanţa artei? 


La întrebarea de ce artei i se dă atâta importanță putem răspunde 
în mai multe feluri, de vreme ce nu toţi cad de acord cu privire la ceea 
ce face de fapt arta (la ceea ce ar trebui să facă). Putem da totuşi un 
răspuns cât de cât larg acceptat combinând cele cinci idei mai sus 
redate - trăsăturile comune ale artei - într-o singură perspectivă ex- 
plicativă. 

Atitudinea estetică 


Mulţi oameni sunt capabili să se distanţeze de grijile şi preocupă- 
rile cotidiene şi să devină dezinteresat interesaţi şi de anumite trăsături 
ale mediului lor sau de anumite obiecte. Indiferent dacă acest lucru 
survine natural la toţi oamenii sau se învaţă de către unele persoane ca 
membre ale unor culturi particulare, nu există nici o îndoială că anumiţi 
oameni îşi asumă atitudinea estetică. Atitudinea estetică - cea a intere- 
sului dezinteresat - este cea potrivită să se îndrepte către operele de 
artă, de vreme ce acestea sunt exact acele artefacte interesante în mod 
dezinteresat. Observaţi cum categoria operelor de artă, astfel definită, 
va include şi acele artefacte în mod expres construite pentru a produce 
un interes dezinteresat, şi alte produse de meşteşug, indiferent de sco- 
pul lor original, estimate şi apreciate acum prin ele însele. 


Interesul. A spune că ceva suscită interesul este înţeles de obicei 
ca o instanţă care îi diminuează prin sine valoarea, de vreme ce intere- 
sat este un adjectiv folosit deseori atunci când oamenii nu intenționează 
să facă un compliment, ci dimpotrivă. Cu toate acestea, ar trebui să su- 
bliniem cât de important este de fapt interesul sau a fi interesat. Probabil 
că putem demonstra aceasta luând în considerare opusul - plictiseala. 

Nimic nu este mai rău decât plictiseala. Dacă totul ar fi plictisitor şi 
nimic interesant, viaţa nu ar merita trăită. Unul dintre lucrurile care face ca 
viaţa să merite trăită şi îi dă sens este existenţa interesului. Şi operele de artă 
au importanță pentru că ele ne interesează în cel mai pur mod, mai 
necondiţionat de scopuri particulare. 


Forma estetică şi experienţa estetică 


Suntem interesaţi de operele de artă din mai multe motive. Unele 
pot fi cumpărate şi vândute profitabil. Altele pot fi expuse pentru a-i 
impresiona pe oameni cu avuţia, poziţia noastră socială sau/şi gustul 
nostru. Unele opere venerabile pot fi studiate pentru informaţiile pe care 
le poartă despre epocile trecute, în timp ce unele opere contemporane 
pot fi studiate pentru a extrage indicii despre ceea ce înseamnă azi viaţa. 

Totuşi, din punctul de vedere al esteticii, toate aceste consideraţii 
sunt secundare. Ceea ce este primordial (deşi neavând importanţă ex- 
clusivă) este experimentarea directă a operelor de artă însele. Fiecare 
operă de artă provoacă o experienţă calitativ distinctă. Unul dintre 

lucrurile pe care le experimentăm în contact cu o operă de artă este forma 
sa estetică - aspecte ale structurii sale (perceptibile, apreciabile) relevante din 
punct de vedere estetic. 


Plăcerea estetică şi cunoaşterea estetică 


Experienţa noastră a artefactelor dezinteresat interesante (sau a 
obiectelor naturale frumoase) este pasibilă de a provoca plăcere; este 
tipul de experienţă pe care vrem să o avem ca atare. în timp ce multe 
dintre plăcerile vieţii sunt scurte şi/sau aducătoare de prejudicii pe ter- 
men lung, plăcerile estetice au o durată relativ lungă şi nu atrag după 
sine consecinţe negative. Chiar dacă nu ani învăţa nimic din operele de 
artă ele ar avea o valoare neştirbită. De fapt, noi învăţăm despre lume 
prin intermediul experimentării operelor de artă; mai mult decât atât, 
operele de artă sunt prin sine obiecte ale unui important tip de cunoaş- 
tere directă. 


Importanţa operelor de artă 


Nu toate operele de artă sunt la fel de importante. Unele joacă totuşi 
un rol important în viaţa umană, furnizând atât experienţe plăcute în sine, cât şi 
experienţe cu semnificaţie cognitivă, pentru cei care-şi asumă atitudinea 
estetică. Prin forma sa estetică, o operă de artă este concepută pentru a fi 
trăită dezinteresat, a produce plăcere şi a aduce beneficii cognitive. De aceea 
este importantă arta, şi este valabil pentru toate operele de artă, cât de 
variate ar fi ele. în plus, filosofii au menţionat alte două trăsături care 
joacă un rol important în aprecierea unei opere de artă: imitaţia şi 
expresivitatea. 


Imitaţia 


Termenul grecesc mimesis, acum parte a oricărei limbi moderne, 
înseamnă imitație sau reprezentare. în extrem de influenta lucrare Poe- 
tica, Aristotel defineşte tragedia ca mimesis al unor anumite acţiuni ori 
caractere umane; începând cu epoca sa, s-a susținut pe scară largă că 
principala funcţie a operelor de artă este aceea de a imita realitatea. Din 
aceeaşi perspectivă, un artist este persoana care are îndemânarea să 
imite realitatea, să facă „copii" plauzibile ale ei. în formă extremă, cea 
mai bună formă de artă ar fi aceea care ne-ar „păcăli” că este realitate. 

Legat de aceasta, cineva şi-ar putea aminti de remarca istoricului roman 
Plinius cu privire la pictorul Zeuxis, care „producea tabloul unor stru- 
guri cu atâta îndemânare că păsările aterizau pentru a mânca din via 
pictată". (Sigur că păsările erau incapabile de o atitudine estetică.) 
Oamenii încă evaluează picturile, sau alte opere de artă, pentru că sunt 
realiste, „ca-n viaţă”. 

Importanţa imitației. Nici un filosof contemporan al artei nu 
crede că imitaţia, sau crearea unei iluzii bune este o condiţie necesară 
sau suficientă pentru conceptul de „operă de artă". Un artefact - de 
exemplu, o fotografie obişnuită - poate fi mimetic fără să fie o operă 
de artă; altul - de exemplu o pictură abstractă - poate fi operă de artă 
fără a fi caracterizat de mimetism. Deşi este greşit să definim operele 
de artă în termeni de mimesis sau reprezentaţionalitate, nu e nevoie să 
negăm în întregime valoarea imitaţiei. Aşa cum a observat Aristotel, 
oamenilor le place să imite sau să asiste la imitații bune. Mai mult, arte- 
factele mimetice au forme estetice demne de apreciat. (Acest lucru e 
adevărat, de fapt, pentru toate marile picturi reprezentaţionale ale seco- 
lelor trecute.) în sfârşit, operele de artă reprezentaţionale vor furniza o 
cunoaştere care nu ne este la îndemână prin cele non-reprezentaţionale. 


Expresivitatea 


Operele de artă sunt definite câteodată în termenii unor capacităţi 
speciale de a exprima sentimente ori idei. 

Expresia sentimentelor. Am putea resimţi tristeţe şi - fără a avea 
vreun talent deosebit - am putea să fim în stare să ne explicăm tristeţea 
rostind doar enunţul „sunt trist”. într-adevăr, unii scriitori disting ase- 
menea simple afirmaţii (sau aserţiuni) de expresie. Din acest punct de 
vedere, „sunt trist” ar însemna afirmarea tristeţii şi nu expresia ei. Pen- 
tru a fi caracterizată ca expresie este necesară cristalizarea sentimentu- 
lui de tristeţe într-un mod deosebit de viu, care să captiveze atenţia. 
Astfel, poezia, conform punctului „expresionist" de vedere, nu este va- 
loroasă pentru că inventează sentimente noi, ci pentru că inventează 
modalităţi noi de a exprima anumite sentimente pe care le resimțim cu 
toţii. De exemplu, resimţim plăcere (ca şi un fel de claritate) văzând că 
ceea ce simţim este prezentat cu precizie verbală şi putere de evocare. 

Sigur, nu există cerința de a realiza expresia în cuvinte: tablourile 
exprimă sentimente pe care le recunoaştem ca atare fără a le putea verbaliza, 
lucru adevărat în aceeaşi măsură şi despre muzică. 

Expresia ideilor. Cele mai multe idei pot fi asertate direct. De 
exemplu, ideea după care fiinţele umane se află în voia sorții poate fi 
transpusă simplu, spunând: „Oamenii se află în voia sorții". Roman- 
cierul Thomas Hardy, printre alţii, a exprimat aceeaşi idee prin crearea 
unor scenarii care înfăţişează lenta, dar sigura desfăşurare a evenimen- 
telor în sensul destinului. Bineînţeles, ar fi greşit să ne închipuim că 
ideea exprimată de o poezie, o piesă de teatru sau un roman este un me- 
saj extractibil (ce poate fi enunțat separat). într-adevăr, Hardy exprimă 
ideea destinului implacabil; totuşi, ideea lui despre soartă şi despre cum 
ne constrânge ea este la fel de complicată ca romanele înseşi. 

înţelese ca exprimând idei, operele de artă pot fi considerate ca având 
o semnificaţie. Şi semnificaţia, se susţine uneori, este exact ceea ce teoriile 
formalismului strict încearcă să respingă. 

Evaluarea teoriei expresiei. Conform teoriei expresiei, tot ceea 
ce vizează arta este să exprime sentimente sau idei. Sigur că mulţi 
artişti, din literatură sau alte domenii, recunosc că exprimă idei şi/sau 
sentimente. Ceea ce arta cu siguranţă şi face, acesta fiind unul dintre 
motivele valorizării ei. Cu toate acestea, nu este corect să facem din 
expresivitate o caracteristică definitorie a artei. Țipătul extrem de ex- 
presiv al unei persoane în pericol (de exemplu) nu este o operă de artă. 
Cu alte cuvinte, a fi expresiv nu este o condiţie pentru opera de artă. 

Avem exemple de opere de artă care să nu fie expresive? Cu alte 
cuvinte, este expresivitatea o condiţie necesară pentru a avea o operă de 
artă? în sens larg, un pictor ar putea spune că îşi exprimă întotdeauna 
gustul - felul cum simte că trebuie combinate culorile, ideea despre ce 
lucrare trebuie să picteze la acel moment etc. Dar dacă ar fi să-l între- 
băm „ce sentiment exprimă tabloul tău?" sau „Ce idee transpune el?", 
artistul ar putea pretinde că nu exprimă nimic, fie sentiment, fie idee. 
(Şi ar putea avea dreptate.) Am putea rezuma spunând că expresia, 
expresivitatea, puterea expresivă pot fi importante, dar ar fi o greşeală 
să echivalăm întreaga artă cu expresia. Aici, ca peste tot, perspectivele 
reducţioniste sunt mai degrabă incorecte. 

Obiectivitatea gustului 


Varietate 


Pare să existe o serioasă varietate în ceea ce oamenii apreciază 
sau le procură plăcere ori bucurie. Unora le place muzica clasică, alto- 
ra nu. Unii cheltuiesc sume mari de bani pentru a viziona spectacole de 
operă, în timp ce alţii nu pot fi convinşi să intre acolo. Poezia este citită 
cu entuziasm de unii, iar alţii spun „Nu-mi place poezia”. 

Care este răspunsul teoretic potrivit acestei mari variabilităţi în 
valorizare? Puţine probleme de estetică au provocat atâtea răspunsuri 
divergente. Unul neagă pur şi simplu ceea ce presupune întrebarea - 
adică varietatea însăşi. Conform acestei poziţii diferenţele aparente de 
gust sau preferinţe reflectă doar diferenţele de contact cu diferite opere 
de artă, diferenţe în capacitatea de a evalua şi alți factori „accidentali”. 
Există totuşi puţin adevăr aici: până la urmă, opera nu-ţi poate plăcea 
dacă n-ai ascultat sau văzut vreuna, şi nu poţi citi cu plăcere o poezie 
dacă nu ştii să citeşti. 


Educaţia estetică 


De ce şcolile noastre sunt împuternicite (sau trebuie să fie) să 
educe gustul în artă şi muzică? Un punct de vedere înţelege prin aceas- 
ta că ele impun maselor gusturi „elitiste” sau „consacrate". O altă per- 
spectivă, mai caritabilă şi mai optimistă, vede în şcoală un multiplica- 
tor de opţiuni şi o sursă de experienţe sau plăceri estetice. Din păcate, 
educaţia estetică ia de multe ori forma „Asta ar trebui să-ți placă, asta 
eşti aşteptat să apreciezi”. Dar unde-i vorba de artă, nu există „trebuie”. 
Nimeni nu are obligaţia morală (sau de altă natură) să-i placă ceva. 

Cu toate acestea, ar putea fi rezonabilă încercarea de a ne dez- 
volta capacitatea de a ne bucura de ceva. Plăcerea de a te îmbăta, care 
nu cere o expertiză particulară, ar putea cântări mai greu decât aceea de 
a asculta o simfonie; totuşi, am putea ajunge, din raţiuni bune, să o pre- 
ferăm pe a doua. Se potriveşte unei vieţi armonioase, dezvoltă puterile 
cognitive (fie şi pentru că a asculta cu atenţie presupune un proces 
complicat) şi nu aduce cu sine riscul unor prejudicii pe termen scurt sau 
lung. 

Fapte şi greşeli 


Mulţi oameni susţin că Shakespeare este cel mai mare drama- 
turg. Avem de a face cu o chestiune de fapt? Dacă s-ar întâmpla să 
gândiţi că altcineva este cel mai mare dramaturg, aţi face o greşeală în 
sine? Problema filosofică ce se ridică aici este similară cu cea a cogni- 
tivismului sau realismului în etică - dacă sau nu există fapte morale. 
Când se presupune că avem de-a face cu o chestiune de fapt, aşteptăm 
în general un set de instrucțiuni cu privire la încotro şi la ce să privim 
pentru a descoperi despre ce fapte e vorba. Probabil, în cazul judecății 
despre Shakespeare, aţi putea citi toate piesele scrise de toţi cei care au 
scris teatru (pe care le puteţi obţine) şi pe urmă să citiţi toate piesele lui 
Shakespeare. Aţi „vedea" atunci că Shakespeare este într-adevăr cel 
mai mare dramaturg. Dar ar putea să nu fie; aţi putea decide acum că 
Racine este acela. 

Poate cineva demonstra realmente, în mod plauzibil, că aţi privit 
într-o direcţie greşită şi către lucruri greşite? Probabil că tot ceea ce un 
filosof al artei poate spune cu siguranță este că, dacă există chestiuni de 
fapt în evaluarea estetică (în particular cea comparativă), atunci oa- 
menii se pot înşela. Altfel spus, dacă o problemă poate fi rezolvată gre- 
şit (pentru că nu am dat o soluţie corectă), atunci ea este una obiectivă. 
Şi dacă problemele estetice sunt sau nu obiective rămâne o chestiune 
controversată. 


Judecăţi şi sentimente 


Ocazional, oamenii vor spune că, deşi admit că artistul A este mai 
bun decât artistul B, ei îl preferă pe B. Dacă a avea bun gust ar fi pur şi 
simplu o chestiune de a fi corect din punct de vedere cognitiv, oamenii din 
această categorie ar fi consideraţi ca având bun gust, de vreme ce este 
evident că nu fac o greşeală intelectuală. Totuşi, nu aceasta presupune 
bunul gust. Bunul gust presupune de fapt a-l prefera pe A lui B dacă A este 
într-adevăr mai bun ca B. 

Să presupunem că suntem în stare să clasificăm artefactele, cel 
puţin cu o corectitudine aproximativă, pe baza capacităţii lor de a fur- 
niza experienţe estetice plăcute. Probabil că nu există nici o cale de a 
cuantifica, pur şi simplu pentru că nu avem nici o cale de a reduce 
plăcerile cantitativ distincte ale diferitelor trăiri stimulate de obiectele 
de artă la o unitate comună de măsură. Totuşi, am putea fi în stare să le 

ordonăm în funcţie de unele trăsături ale trăirilor plăcute derivabile din 
ele. Ne-am putea îndrepta atenţia către caracteristici precum intensi- 
tatea, complexitatea, interesul cognitiv suscitat şi perenitatea lor. Am 
putea considera ca având bun gust persoana ale cărei preferinţe, în mare 
parte, se suprapun clasamentului. Dacă sau nu poate un clasament avea 

o „poziţie obiectivă" rămâne o chestiune controversată. Aceasta ar face 
mai mult decât să reflecte cât de cât atât prejudecățile general culturale, 

cât şi preferinţele personale ale iniţiatorului său. 


Rezumat 


Deşi cuvântul estetică acoperă toate problemele conceptuale ce 
se nasc în legătură deopotrivă cu obiectele frumoase şi operele de artă, 
mare parte din atenţia recentă a fost acordată ultimeia. O teorie este- 
tică în sens contemporan ar trebui să explice de ce anumite artefacte 
au ο importanţă specială, aproape sui-generis. Ceea ce presupune să 
răspundem următoarelor întrebări: Ce face dintr-un artefact o operă 
de artă? De ce sunt operele de artă importante? Nu toți filosofii artei 
propun răspunsuri identice acestor întrebări. Dar, aşa cum ami văzut, 
orice teorie adecvată (şi plauzibilă) a „operei de artă” va trebui să 
țină seama, într-un fel sau altul, de următorii cinci factori: 

(1) Oamenii sunt capabili să se arate interesaţi de obiecte pe 
care nu le dorise în scopuri practice obişnuite sau de care nu au nevo- 
ie. In ce priveşte strict estetica, ei sunt capabili să-şi asume atitudinea 
estetică. 

(2) Operele de artă au anumite caracteristici intern-formale 
specifice care le fac interesante într-un mod dezinteresat. De exemplu, 
putem realiza că ne place să privim o anumită pictură datorită formei 
sale estetice, chiar dacă subiectul ei ar fi unul care ne este relativ in- 
diferent. 

(3) In condiţii potrivite, suntem apți să experimentăm operele de artă 
într-o manieră specific satisfăcătoare. Aceasta se numeşte experienţă 
estetică. 

(4) Experienţa estetică implică plăcerea. Astfel, orice experienţă de 
care ne bucurăm furnizează o plăcere caracteristică. Prin urmare, existenţa 
operelor de artă ne pune la îndemână un spectru larg de plăceri clar 
distincte. 

(5) Operele de artă ne recompensează cognitiv. De aceea arta 
este deosebită de divertismentul pur. (Ceea ce nu înseamnă a spune că 

divertismentul nu e bun şi nici că arta nu ar putea însemna şi divertis- 
ment), învăţăm despre lume prin intermediul artei şi câştigăm de ase- 
menea cunoaştere prin ,, cunoştinţă " directă cu operele de artă însele. 
(Asemănător cu faptul de a face noi cunoştinţe, cu oameni interesanţi, 
care ne plac.) 

Alte două caracteristici sunt decelate tradițional pentru a caracteriza 
întrucâtva toate operele de artă. în ceea ce o priveşte pe prima dintre ele, 
s-a susținut că esenţa artei este imitaţia, sau mimesis-ul naturii. In timp 
ce este fals că aceasta ar fi esenţa artei, multe opere de artă sunt apreciate 
şi în parte datorită reprezentării cu succes a realităţii; de asemenea, nu 
există nici un motiv de a nu-i admira pe artiştii capabili să obţină succesul 
prin mimetism. 

S-a susținut şi că esenţa operelor de artă constă în a exprima 
sentimente şi/sau idei, şi există, bineînțeles, un sens în care opera de 
artă este atât expresia artistului care a dat-o cât şi aceea a culturii în 
care a apărut. Cu toate acestea, este greşit a susţine, aşa cum fac teori- 
ile expresiei, că principala ţintă a fiecărei opere de artă este aceea de 
a exprima ceva. 

Dat fiind că operele de artă constituie o clasă imensă de obiecte şi 
entităţi extrem de diverse, nici o perspectivă despre acțiunea artei sau 
despre ceea ce ar conta drept succes artistic şi care ar reduce totul la un 
singur factor nu poate fi corectă. 

În Sfârşit, nu toată lumea agreează aceleaşi opere de artă. Dacă 
oamenii se deosebesc prin gustul lor înseamnă că unii dintre ei sunt, prin 
urmare, victime ale unei erori? Aceasta este una dintre cele mai dificile 
probleme în estetică şi, din păcate, nu există unanimitate printre 
teoreticienii artei în ce priveşte rezolvarea ei. 


Recomandări de lectură 


Din nou, The Encyclopedia ofPhilosophy este un bun punct de plecare. 
Cele mai utile sunt două lungi capitole, fiecare cu propria bibliografie extinsă, 
intitulate „Aesthetics, History of şi „Aesthetics, Problems of. The Handbook 
of Western Philosophy cuprinde şi ea un articol util, sub numele „Aesthetics". 


Literatura de estetică este vastă. Există tratate generale şi tratate adresate 
unor ramuri specifice artei. Există scrieri relevante ale unor autori din afara 
filosofiei, precum istoricii sau criticii literari. Includem aici numai contribuţii ale 
filosofilor la estetica generală. 

Printre cărţile cele mai accesibile merită consultate: Philosophy of Art 
(1963) de Virgil'c. Aldrich; The Philosophy of Art (1966) de Curt John 
Ducasse; Art and Its Objects: An Introduction to Aesthetics (1968) de Richard 
Wollheim; Muse and Thinker (1969) de A. Boyce Gibson; Aesthetics: An 
Introduction (1971) de George Dickie, Aesthetics: An Introduction (1971) de 
Ruth L. Saw; Philosophy Looks at the Arts: Contemporary Readings in 
Aesthetics, ed. de Joseph Margolis în 1972; Aesthetics, ed. de Harold Osborne 
în 1972; Understanding the Arts (1982) de John Hosper, Puzzles aboutArt: An 
Aesthetics Casebook, ed. de Battin, Fisher, Moore şi Silvers în 1989. 


Printre cărţile care nu se adresează începătorului (dar nu se află nici 
dincolo de gradul la care se poate ajunge printr-un efort de voinţă), reco- 
mandăm: John Dewey - Art as Experience (originalul datează din 1934, mul- 
tiple reeditări), D. W. Prall - Aesthetics Analysis (1936, multe reeditări); 
Suzanne K. Langer - Problems ofArt (1957), Monroe C. Beardsley - 
Aesthetics (1958); Ludwig Wittgenstein - Lectures and Conversations on 
Aesthetics; Psychology and Religious Belief ed. de Cyril Barrett (1966); 
Karsten Harrie - The Meaning of Modern Art (1968); Aesthetics and 
Language, ed. de William Elton (1970); Alan Tormey - The Concept of 
Expression: 4 Study in Philosophical Psychology and Aesthetics (1971); 
Arnold Isenberg -Aesthetics and the Teory of Criticism (1973), George 
Dickie - Art and Aesthetics (1974), Richard Wollheim - On Art and the Mind 
(1974); Nelson Goodman - Language of Art: An Approach to a Theory of 
Symbols (ed. II, 1976), Nicholas Wolterstorff - Works and Worlds of Art 
(1980); Arthur Danto - The Transfiguration of the Commonplace (1981); 
Roger Scruton - The Aesthetics Understanding (1983), George Dickie - The 
Art Circle (1984), Mary Mothersill - Beauty Restored (1984), Arthur Danto - 
The Philosophical Disenfranchisement of Art (1986), Peter J. McCormick - 
Fictions, Philosophies and the Problems of Poetics (1988); Terry Eagleton - 

The Ideology of Aesthetic (1990): Kendall L. Walton - Mimesis as Make - 
Belive: On the Foundations ofthe Reprezentational Arts (1990). 


Studenții interesați de comparația dintre filosofiile europene ale artei şi cele 
orientale pot consulta Ca/liope's Sisters: A Comparative Study of Philosophies of 
Art (1990) a lui Richard Anderson. 


în multe domenii ale filosofiei, cele mai interesante articole apar în 
revistele de specialitate. Mai ales în estetică este adevărat, cea mai importantă 
publicaţie fiind Journal of Aesthetics and Art Criticism, care apare trimestrial. 


GLOSAR 


absolut. Cel mai utilizat termen pentru a semnifica proprietatea de a 
nu avea restricţii, limitări, de a nu fi relativ, de a nu fi comparativ. Absolutul 
este folosit de unii filosofi ca nume pentru realitatea ultimă, pentru întreg. 

abstract. A nu avea locaţie spaţio-temporală, precum obiectele 
materiale obişnuite. Numerele, proprietăţile şi propoziţiile sunt considerate 
câteodată entităţi abstracte. 

absurd. Absolut fără nici un înţeles. Existenţialismul susţine că viaţa 
e absurdă şi că omul este ο „pasiune fără rost". 

acces privilegiat. Condiţie de exclusivitate sau  interio- 
ritate relativă la starea mentală a unei persoane. O parte a privilegiului constă 
în exclusivitate (numai eu pot şti ce se află în mintea mea), cealaltă parte 
constă în interioritate (nu mă pot înşela cu privire la propria-mi realitate 
mentală). Existenţa şi sfera de întindere a celor două aspecte ale accesului 
privilegiat rămân constroversate. 

accident. Orice a cărui existență nu e necesară. O proprie- 
tate pe care se întâmplă ca un lucru să o aibă, dar nu este necesar să o 
aibă, se numeşte proprietate accidentală. Folosit uneori şi ca sinonim 
la proprietate. 

act de vorbire. Termen folosit pentru a indica ceea ce se face prin 
rostirea ca atare, precum a face o afirmaţie, a pune o întrebare, a da o comandă: 

aculturaţie. Proces prin care un om, prin intermediul educaţiei şi 
învăţării, ajunge parte integrantă şi funcţională a unei comunităţi umane. 

ad hominem. Lat.: la om. A ataca opinia unei persoane pe 
baza caracterului, reputației sale şi nu pe baza argumentelor constituie 
eroarea ad hominem. 

adevăr necesar. Adevăr ce nu poate fi fals. Adevărurile prin 
definiţie, precum „Toţi burlacii sunt necăsătoriți”, sunt adevăruri necesare. 
Dacă există sau nu alte tipuri de adevăruri necesare este o chestiune 
controversată. 
adevăr comun. Definiţie aplicată de obicei peiorativ adevărurilor 
prin definiţie sau platitudinilor. 
a fi despre. Proprietatea fundamentală a stărilor mentale de a avea 
conţinut, de a reprezenta ceva. Cunoscută şi ca intenționalitate. 
a fortiori Lat: cu mai mare forţă. Dacă argumentul A este 
bun pentru a accepta ceva, o versiune mai tare a lui A este o rațiune a 
fortiori pentru acceptare. 
akrasia. Greacă: slăbiciune a voinţei. O persoană „acrasică" ştie ce 
are de făcut, vrea să acţioneze, dar - sub influenţa înclinaţiei de a nu acţiona - 
nu reuşeşte să ducă acţiunea la bun sfârşit. 
alegere. Decizia de a alege o alternativă dată din două sau 
mai multe opţiuni. Unii filosofi au susţinut că, dacă totul este determi- 
nat cauzal şi, prin urmare, lucrurile nu pot evolua decât pe o singură 
cale, atunci nu există alternative reale şi oamenii nu fac, deci, alegeri. 
alethic. Legat de adevăr. 
algoritm. Regulă - precum cea a adunării, ce poate fi aplicată fără 
alt raţionament unei anumite clase de probleme, ducând în fiecare caz la o 
unică soluţie corectă. 
alienare. Termen folosit de Marx pentru a descrie condiţia 
muncitorului, care nu deţine în proprietate nici mijloacele de producţie şi nici 
produsul muncii sale. Utilizat mai târziu de existenţialişti pentru a desemna o 
înstrăinare generală de realitatea cotidiană. 
altruism. Bunăvoinţă dezinteresată; situaţie în care cineva se 
interesează non-egoist de bunăstarea altora. Se susţine câteodată că 
altruismul este baza moralității. 
ambiguitate. Starea de a fi ambiguu. Un cuvânt (sau expresie) 
este ambiguu dacă are două sau mai multe semnificaţii cognitive distincte. 
De exemplu: bancă, cardinal. 
amfibolie. O afirmaţie este amfibolie dacă, din cauza struc- 
turii sale, poate fi interpretată în două sau mai multe moduri. 
amoral. Cuvânt ce descrie condiţia de a fi complet în afara 
sau fără conştiinţa moralității. (De observat că majoritatea celor imorali 
nu sunt amorali.)A 
analiză. O analiză se compune dintr-un analisandum, propoziţia sau 
conceptul de analizat, şi un analisans, un set de propoziţii reprezentând 
analiza propriu-zisă. 

analiza ΄ conceptuală.  Elucidarea conceptelor prin ex- 
punerea exactă a condițiilor în care acestea se aplică. 

analogie. Comparaţie. Avem o analogie între A şi B dacă A 
şi B, deşi distincte, au trăsături importante comune. 

anarhism. Poziţie filosofică care susține că statul şi legea 
sunt rele necesare. 

angajament ontologic. Convingere în existenţa a ceva. Aşa cum 
este folosit în filosoful contemporană, cineva ar putea întreba dacă acceptarea 
fizicii presupune un angajament ontologic faţă de electroni. Sau dacă a spune 
„Dumne/eu să te ajute” presupune un angajament ontologic față de 
Dumnezeu. 

animism. Doctrina după care tot ce e natural e viu. 

anomie. Stare subiectivă în care omul se simte pierdut, dezrădăcinat; 
anxietate. Similară alienării în sens existențialist. 

antecedent. Vezi ΟΟΝΡΙΤΙΟΝΑΙ,Α. 

antifundaţionalism. Denumire aplicată tuturor poziţiilor filosofice 
care neagă fundamentarea cunoaşterii umane pe un set restrâns de adevăruri. 

antinomie. Pereche de enunţuri incompatibile, fiecare susţinut de 
argumente aparent corecte, pentru fiecare având raţiuni serioase de a crede că 
este adevărat. 

antirealism. Una din multele perspective care neagă exis- 
ἱοπία unei realităţi în întregime determinate pe care o oglindesc enun- 
ţurile noastre adevărate. Orice perspectivă care neagă principiul biva- 
lentei. (Vezi  BIVALENTĂ). Antirealismul semantic neagă utilitatea 
abordării condiţiei de adevăr în ce priveşte sensul propoziţiilor. 

antropocentrism. Perspectivă conform căreia omul se află în 
centrul tuturor lucrurilor. Deseori funcționează ca acuză în polemicile 
dintre filosofi. 

antropomorfism. Perspectivă în care ceva are formă umană. Se 
foloseşte de obicei în context teologic pentru a desemna punctul de vedere 
conform căruia Dumnezeu (sau zeii) este similar omului. Religiile Greciei 
Antice erau deopotrivă politeiste (populate de mulţi zei) şi antropomorfiste. 

apodictic. Termen cu sensul de demonstrabil, necesarmente adevărat 


şi/sau absolut sigur. 

aporetic. Situaţie-problemă în care nu există (sau, cel puţin 
nu se cunoaşte) nici o soluţie. Din grecescul aporia, însemnând capăt, linie 
moartă. 

a posteriori. Lat.: după experienţă. Cele mai multe adevăruri nu pot 
fi cunoscute decât a posteriori. 

a priori. Lat.: înaintea experienţei. Anumite adevăruri, pre- 
cum „Toate triunghiurile au trei unghiuri”, pot li a priori cunoscute. 

argument. Set de enunţuri conţinând una sau mai multe 
premise care furnizează rațiunea acceptării unei concluzii. 

argument cosmologic. Argument în sprijinul existen- 
{61 lui Dumnezeu care încearcă să arate că existența lui Dumnezeu re- 
zultă din trăsăturile universului observabil (cosmos), precum mişcarea, 
cauza şi efectul, contingenţa. 

argumentul întrebării deschise. Argument utili- 
zat cel mai des pentru a respinge pretenţia că bun este identic cu orice 
altă proprietate. De exemplu, dacă bun era identic cu folositor, atunci 
„E util, dar e şi bun?" nu ar fi - aşa cum e de fapt - o întrebare deschisă. 

argumentul  sperietorii. Argument ce încearcă să ofe- 
re suport unei poziţii atacând o altă „poziţie”, pe care nu o susţine nimeni. 

arche.“ Grecescul pentru sursă sau principiu prim, de unde 
derivă arheologia, arhitectura şi - prin adăugarea unui principiu nega- 
tiv - anarhia. 

armonie prestabilită.  Perspectivă asupra minţilor şi 
corpurilor care susține că interacţiunea loc incită este doar aparentă. 
Totuşi, spre deosebire de ocazionalism, care crede într-o serie de ajus- 
tări parţiale între minte şi corp, teoria armonici prestabilite ni-l înfă- 
țişează pe Dumnezeu aşezând mintea şi corpul pe traiectorii separate o 
dată pentru totdeauna. 

asertabilitate. Proprietate a enunţurilor prin care acestea sunt 
corecte, justificate. 

asertabilitate întemeiată. Un enunţ este întemeiat 
asertabil DACĂ ŞI NUMAI DACĂ avem rațiuni pentru a-l considera 
suficient de bun pentru a pune la adăpost actul asertării lui de un criti- 
cism rezonabil. 

aserțiune. Unul dintre principalele „acte de vorbire" prin care 
spunem că ceva este adevărat. (Deseori folosit ca sinonim pentru enunţ). 

asimetric. Relațiile - de exemplu, a fi mai înalt sau mai 
tânăr decât - sunt asimetrice dacă, valabile între A şi B, ele nu sunt va- 
labile între B şi A. 

asociaţionism. Teorie psihologică care susține că ideile simple 
(impresii ale simțurilor) sunt conectate în minte pe baza similarității, 
contrastului, contiguității, cauzabilității etc. 

atomism. Punct de vedere după care atomii sunt componentele de la 
baza realităţii, mici fragmente indivizibile de materie. 

atribut. Calitate, caracteristică, trăsătură sau proprietate a 
ceva. Ca verb, a atribui proprietatea P obiectului O înseamnă pur şi simplu 
a spune că O are proprietatea P. 

auto-contradicţie. Enunţ complex sau set de enunțuri care nu pot 
fi adevărate luate ca întreg, pentru că adevărul unei părți implică falsitatea 
alteia - de exemplu, „Plouă şi nu plouă”. 

autonomic. Starea de a fi autonom. Spunem despre ceva că este 
autonom dacă se comportă conform propriilor sale legi şi principii 
independente. Antonim: heteronomie. 

autoreferenţial. Termen descriind o aserţiune de genul „Toate 
generalizările sunt false”. Da naştere unui paradox al autoreferinței, de 
vreme ce, dacă este adevărată, este falsă. 

axiologie. Teoria generală (ştiinţa) valorilor, incluzând atât valorile 
morale, cât şi pe cele estetice. 

axioma. Principiu de bază asertat sau de la sine evident pe 
baza căruia se întemeiază un act raţional sau un domeniu al ştiinţei. 

axiomatizare. Corp de cunoştinţe organizate ca un set de 
derivații (consecinţe deductive) ale unui mic număr de axiome sau 
definiţii. Geometria euclidiană este cel mai cunoscut exemplu. 

behaviorism. în filosofia minţii, perspectiva conform că- 
reia toţi termenii mentali sau psihologici pot fi definiți în termenii com- 
portamentului observabil. 

behaviorism metodologic. Perspectivă în filosofia psihologiei 
care susține că numai studiul comportamentului (şi niciodată introspecţia) 
poate fi folosit ca bază a unei psihologii ştiinţifice. în contrast cu 
introspeciionu-mul. : 

bicondiţional. Termen tehnic descriind un enunţ având 
forma „p DACĂ ŞI NUMAI DACĂ q". Este numit aşa pentru că este 
rezultatul unei conjuncţii dintre două propoziţii condiționale: „dacă p, 
atunci q şi dacă q, atunci p". Dacă p şi q sunt enunţuri sinonime, „p 
DACĂ ŞI NUMAI DACĂ q" va fi întotdeauna un adevăr necesar. 

bioetică. Ramură a eticii aplicate ce se ocupă cu toate chestiunile 
morale ce rezultă din practica sau cercetarea medicală. 

bivalentă. Literal, starea de a avea două valori. Deseori se 
utilizează în context, principiul bivalentei, care susţine că orice enunţ corect 
structurat este ori adevărat ori fals. 

briciul lui ockham. Nume dat principiului „Nu multi- 
plica entitățile peste necesar". Folosit în general ca referire la cerința 
economiei intelectuale. Cunoscut şi ca principiul parcimoniei. 

calculul utilității. în luarea unei decizii de tip consecvenţialist, 
încercarea de a prezice sau a măsura, comparativ, costurile şi beneficiile 
unei direcţii date de acţiune. Descris şi drept calcul al utilului sau inutilului 
aşteptat. 

calităţi primare. Proprietăţi ale lucrurilor însele, pe care lucrurile le- 
ar avea şi în absenţa mentalului. ᾿ 

calităţi secundare. Calităţi care nu se află în lucrurile 
însele, ci în răspunsurile minţii sau subiectivităţii la lucruri; denumite 
şi calităţi subiective. Unii filosofi - cel mai faimos dintre aceştia fiind 
John Locke - înțelege culorile ca fiind calități secundare. In contrast cu 
calităţile primare. 

caracteristică. Termen folosit cel mai des ca sinonim la proprietate, 
trăsătură sau particularitate. 

cartezianism. Etichetă aplicată filosofici lui Rene Descărtes, de obicei 
prin sublinierea dualismului (psihofizic) cartezian. 

categorial. în ceea ce priveşte o categorie sau categoriile. 

categoric. Absolut, necondiţionat, nerelativ. Conform unor 
filosofi, obligaţiile morale sunt categorice. 

categorie. Clasă, gen, familie, tip, fel etc. Termen folosit pentru a 
marca un compartiment de bază într-o clasificare a realității. 

catharsis. Proces de purificare ce însoţeşte, spune Aristo- 
tel, trăirile tragice. Se poate scrie şi katharsis. 

causa sui Lat.: cauză proprie. Unii teologi οἱ filosofi susţin că 
Dumnezeu este causa sui (propria sa cauză). 

cauzalitate. Relaţie între două evenimente prin care primul îl aduce 
pe al doilea. 

cerc vicios. într-un context dat, a presupune exact ceea ce 
vrei să demonstrezi (sau ceea ce pretinzi că ai demonstrat). 

cerc hermeneutic. Aşa-numita problemă a interpretării, 
bazată pe ideea că cineva nu poate înţelege o parte a unui text fără a 
înţelege textul în întregime, dar poate înţelege întregul fără a-i înţelege 
părțile. Generalizând, se presupune că se aplică relaţiei dintre o operă 
singulară a unui autor şi corpusul operei acestuia şi relaţiei dintre un 
obiect cultural şi întreaga cultură ce îi constituie contextul. 

cinicii. Discipolii lui Diogene din Sinope (cea. 400-325 î.H). 
Cinicii credeau în satisfacerea minimului de necesități biologice în 

modalităţile cele mai simple şi priveau orice efort în plus cu dispreţ sau 
considerându-l ridicol. 

cirenaicii. Membri ai unei şcoli filosofice care a înflorit în al IV-lea 
secol î.H. Pentru ei important era numai ceea ce furniza bună dispoziţie, aici 
şi acum, sau plăcere fizică. 

claritate. Proprietatea de a fi clar. A obţine claritatea (a elucida) 
este înţeles la modul general ca fiind unul dintre principalele țeluri ale 
filosofilor. 

co-adevăr. Starea de a fi simultan adevărat. 

coerenţa. “Termen folosit în mai multe moduri. Ocazional, 
proprietatea de a fi logic consistent; mai des, această proprietate plus o 
formă mai tare de relaţionare, precum un suport explicativ implicit. 

cogito ergo sum. Expresie latinească cu sensul: „Gân- 
desc, deci exist”. Folosită de Descartes ca certitudine ce întemeiază toată 
gândirea ce urmează. 

cognitiv. Termen cel mai des folosit pentru a desemna ceva aflat în 
legătură cu adevărul şi/sau cunoaşterea. Atitudinile, interesele şi sensurile 
pot fi toate (sau pot să nu fie) cognitive. 

cognitivism. Perspectivă în care judecăţi morale precum „A fura 
este greşit" sunt considerate enunţuri ca atare, putând fi adevărate sau false. 

compatibil. Capabil de coexistenţă sau de co-adevăr (adică a fi 
adevărat în acelaşi timp). 

complementară.  Complementara unei clase este clasa 
cuprinzând tot ceea ce nu aparţine acelei clase. De exemplu, complementara 
clasei copacilor este clasa non-copacilor. 

concept. Idee, noţiune. Oamenii deţin concepte, cuvintele 
exprimă concepte şi obiectele instanţiază concepte. în ultimul caz, spu- 
nem despre concepte că se aplică obiectelor care le instanţiază. 

conceptul asemănării de familie. Concept ce se aplică unei 
colecţii de obiecte, nu pentru că acestea ar avea o singură trăsătură comună, 
ci pentru că au variate asemănări ce se suprapun parţial. (Numit şi concept 
politipic). 

concept cu structură deschisă. Vezi CONCEPTUL 
ASEMĂNĂRII DE FAMILIE. 

concept politipic. Vezi CONCEPTUL ASEMĂNĂRII DE 
FAMILIE. 

conceptibilitate. Capabil de a li conceput. Se susţine în 
general că orice poate fi conceptibil dacă nu presupune nici o contra- 
dicţie. (Ceea ce înseamnă că mai multe lucruri sunt conceptibile decât 
imaginabile.) 

concret. Termen aplicat pentru ceva cu locaţie spaţio-tem- 
porală precisă, cum au obiectele fizice obişnuite. Antonim: abstract. 

condiţie necesară. Condiţie ce trebuie întrunită de ceva 
pentru a fi inclus într-o clasă sau a cădea sub incidenţa unui concept. A fi de 
sex masculin, de exemplu, este o condiţie necesară pentru a fi membru al 
clasei celibatarilor. 

condiţie suficientă. Condiţie care, dacă este satisfăcută de un 
lucru, garantează că acesta este membru al unei clase sau cade sub incidenţa 
unui concept. 

condiţional. Termen tehnic pentru  enunţuri de forma 
„dacă p, atunci q". Condiționalele sunt folosite pentru a exprima mai 
multe relații diferite dintre p (denumit antecedent) şi q (denumit con- 
secvent). 

condiţională contrafactuală. Condiţională cu antecendent 
fals. De exemplu, „Dacă Robert Kennedy nu ar fi fost asasinat, ar fi devenit 
într-o zi preşedinte". Cum se poate determina valoarea de adevăr a unei 
propoziţii contrafactuale este o problemă majoră în filosofia contemporană. 

conexiune contingenţă. Termen ce' descrie rehţia între două 
proprietăţi care întotdeauna, sau măcar deseori, se produc împreună, dar nu 
sunt legate conceptual. 

confirmare. Relaţie ce se susţine între probă şi ceea ce dovedește 
aceasta. Se crede în general că evidența confirmă doar parțial orice 
generalizare universală de forma "Toţi S sunt P". 

conform legii model. Punct de vedere după care explicaţia unui 
eveniment istoric presupune a demonstra că acesta reprezintă o instanţă a unei 
legi generale. 

conjuncţie. Termen tehnic pentru enunţuri de forma „p şi q". O 
conjuncţie este adevărată dacă şi numai dacă ambele conjuncte 
(componente) sunt adevărate. 

conotaţie. Tot ceea ce nu face parte din sensul primar, cog- 
nitiv al unui termen. Aceasta include orice emoţii pozitive sau negative 
(denumite sunsuri emotive pozitive sau negative) asociate termenului. 

"consecvent. vezi condiţional. 

consecvenţialism. Perspectivă după care permisivitatea morală, 
impermisibilitatea sau obligativitatea unei acţiuni trebuie determinate pe 
baza consecinţelor lor previzibile. Utilitarismul este cea mai familiară 
formă de consecvenţialism. 

consistenţă. Absența  contradicţiei logice. Două enunţuri 
sunt consistente dacă nu sunt logic contradictorii. Un set de enunţuri 
este considerat dacă toate enunţurile pot fi simultan adevărate. 

constructivism. Punct de vedere după care tot ceea ce 
este privit de obicei ca independent de gândirea umană (de exemplu, 
natura sau realitatea matematică) este în realitate produsul gândirii 
umane sau cel puţin nu în totalitate independent de aceasta. 

contestabil. Literal, capabil de a fi înfrânt sau respins. Ceva (ο 
obligaţie, un drept, o pretenţie, spre exemplu) care se presupune că rezistă 
doar până ce este înfrântă de o consideraţie superioară este contestabil. 
Antonim: absolut. Sinonim: prima facle. 

context opac. Context în care termeni denotând acelaşi 
lucru nu pot fi înlocuiţi păstrând adevărul. Dacă te văd intrând în 
cameră şi tu eşti un deţinut evadat, atunci văd un evadat intrând în 
încăpere. (4 vedea nu constituie un context opac.) Totuşi, dacă eu cred 
că tu tocmai ai intrat în cameră (chiar dacă eşti un evadat), atunci nu 
cred prin urmare că un evadat a intrat în cameră. (4 crede constituie un 
context opac.) 

context. Literal, celelalte cuvinte. în general, a pune accent pe 
context înseamnă a considera factorii circumstanţiali relevanţi pentru 
înţelegere şi interpretare. Sensul unui cuvânt, al unei remarce, acţiuni sau 
gest depinde de contextul său. 

contextualism. Perspectivă ce accentuează indispensabilitatea sau 
importanța contextului atât în sens literal cât şi în sens larg. 

conţinut. Stările mentale au conţinut atâta vreme cât func- 
ţionează ca reprezentări. O stare mentală precum durerea, de vreme ce nu e 
reprezentaţională, nu are conţinut. 

contingenţă. Calitatea de a fi non-necesar. Astfel, despre 
tot ceea ce nu e necesar spunem că e contingent. Un eveniment care ar 
fi putut să nu se-ntâmple este un eveniment contingent; o proprietate pe 
care un lucru nu o are cu necesitate este o proprietate contingenţă; ο 
fiinţă a cărei existenţă nu e necesară e o fiinţă contingenţă. 

contradictoriu. Două enunţuri, p şi q, sunt contradic- 
torii dacă trebuie să aibă valori de adevăr opuse - de exemplu „Toţi 
suedezii sunt protestanți" şi „Unii suedezi sunt protestanți"; sau „Nici 
un suedez nu este protestant" şi „Unii suedezi sunt protestanți". 


contra exemplu. Exemplu, sau situaţie particulară, care 
demonstrează falsitatea unei generalizări sau a unui principiu general. Un 
corb alb ar fi un bun contraexemplu relativ la generalizarea după care toţi 
corbii sunt negri. 

contraintuitiv. împotriva simțului comun sau a  intuiţiilor 
pfefilosofice obişnuite. Pentru unii filosofi, contraintuitivul este semnul 
falsităţii, iar alţii îl resping ca fiind în totalitate irelevant pentru demersul 
cognitiv. 

contrapoziţie. Transformarea unui enunţ condiţional „Dacă p, 
atunci q" în „Dacă non-p, atunci non-q". Dacă originalul este adevărat, atunci 
şi contrapoziţia lui este adevărată. 

contrarietate. Două enunţuri, p şi q, sunt contrare dacă 
ambele pot fi false, dar nu pot fi adevărate amândouă - de exemplu 
„Toţi suedezii sunt protestanți" şi „Nici un suedez nu este protestant”. 

convenţionalism. Punct de vedere ce susţine că ceva „este doar 
o chestiune de convenţie". Cineva poate fi convenţionalist în ce priveşte 
moralitatea, valoarea estetică sau chiar adevărul. 

convingere (credinţă). Atitudine prepoziţională de 
acceptare. „Cred că p" este angajamentul intelectual faţă de p că este . 
adevărată. 

corelativ. în vorbirea strictă, complementul logic necesar ăl unei 
relaţii - de exemplu, a cumpăra în relaţie cu a vinde sau a fi mai scund în 
relaţie cu a fi mai înalt. Pe larg, orice relaţie succesivă asociată cu sau implicată 
de o relaţie anterioară. 

corigibil. Subiectul unei corecţii; care poate fi corectat. Generalizările 
empirice sunt  corigibile pe baza oricărei experiențe ulterioare. 

coroborare. Sprijin independent pentru ceva. 

creatio ex nihilo. Lat.: creație din nimic. Se susține în 
genere că în acest fel ar fi creat Dumnezeu lumea. Noi, oamenii, înțe- 
legem o varietate de moduri de a face, toate presupunând transformarea 
unei materii prime. Creația ex nihilo rămâne totuşi dincolo de cuprin- 
derea minții noastre. Dacă am înțelege-o, am putea şi să o punem în 
aplicare. - ` 

criteriu. Factor relevant de sens, care nu este nici condiție necesară, 
nici condiție suficientă. 

cunoaştere față-n față. Cunoaştere a ceva bazată pe cunoştinţă 
senzorială directă. în contrast cu o cunoaştere prin descriere (de ăl doilea 
nivel). 

datum. Sg.: datum. Ceea ce se dă ca fundal al unei probleme; ce 
trebuie explicat. Mai poate fi numit datul. : 

date senzoriale. Termen utilizat pentru a indica ceea ce 
ne este dat imediat prin simţuri, ceea ce ne vine direct la cunoştinţă prin 
simţuri. 

datorie. Obligaţie. O datorie este ceea ce o persoană este obligată 
să facă, ca problemă de moralitate ori legalitate. 

de dicto. Lat.: despre vorbire. Expresie folosită, de exemplu, 
pentru a indica punctul de vedere după care necesitatea în întregime este de 
dicto - adică, mai degrabă o proprietate a propoziţiilor şi nu a lucrurilor. în 
opoziţie cu de re. 

definiendum şi definiens. Cele două părţi ale unei definiţii. 
Definiendumul este ceea ce urmează să fie definit, iar definiensul constituie 
definiţia. 

definiţie nominală. Definiţie ce nu pretinde a fi mai mult decât 
definiția unui cuvânt, fără a avea pretenţia să arunce vreo lumină asupra 
naturii a ceea ce este desemnat de cuvânt. 

definiţie operaţională. Definiţie în termenii unor serii de 
operaţii. Lungimea, de exemplu, poate fi definită operaţional în termenii unor 
proceduri de măsurare. Punctul de vedere după care toate definițiile ştiinţifice 
„respectabile" trebuie să fie operaţionale este cunoscut sub denumirea de 
operaționalism. 

definiţie  ostensivă. Definiție ce funcționează indicând 
într-un fel sau altul un specimen, o instanţă sau o mostră a lucrului 
definit. Cuvintele ce exprimă culori sunt de obicei definite ostensiv. 

definiţie reală. Definiţie care pretinde să surprindă natura sau esenţa 
„a ceea ce un cuvânt dat desemnează". O definiţie „reală” a culorilor, de 
exemplu, ne-ar spune ce sunt culorile, mai degrabă decât ce semnifică cuvântul 
culoare. 

definiţie de relatare. Definiţia pur descriptivă care descrie 
modul în care un cuvânt este folosit curent de membrii unei comunităţi 
lingvistice date. 

deliberare. Proces de gândire cu privire la ceea ce trebuie 
făcut, care este deseori (dar nu invariabil) primordial acţiunii. 

denotaţie. Grup de obiecte cărora li se aplică în mod corect 
un termen. Astfel, denotaţia lui „măr" este mulțimea  merelor. 

deontic; deontologic. în legătură cu datoria sau obli- 
gaţia. O etică deontologică face din moralitate o chestiune de obligaţie 
absolută, independent de orice considerație asupra consecințelor. 

de re. Lat.: despre lucru. A susține că unele adevăruri necesare 
sunt de re, de exemplu, înseamnă a spune că adevărurile sunt despre 

lucrurile însele, mai degrabă decât despre propoziţii. în opoziţie cu de 
dicto. 

determinare. Relaţie obiectivă între propoziţii care nu are nimic de 
a face cu relaţiile pe care le observăm sau cu argumentele înaintate. A 
determină B DACĂ ŞI NUMAI DACĂ B nu „poate fi adevărată fără ca B să 
fie la rându-i adevărată. 

determinism. De obicei, exprimarea scurtă pentru determinism 
cauzal complet - perspectiva conform căreia ceea ce se întâmplă acum este 
singurul lucru cauzal posibil, date fiind legile naturii şi starea imediat 
anterioară a lumii. 

deus sive natura. Lat.: Dumnezeu sau Natura. Termen folosit de 
Baruch Spinoza pentru a descrie realitatea unică, atotcuprinzătoare ce 
constituie universul. 

diadic. Cu două locaţii. Termen folosit pentru a clasifica relaţiile. 
„Este egal cu" şi „iubeşte pe" sunt diadice, în timp ce „se întinde între" este o 
relaţie triadică (cu trei locaţii). 

dialectic. Termen des utilizat pentru a caracteriza orice mişcare a 
gândirii care se desfăşoară recunoscând şi depăşind obiecțiile. Originar, legat 
îndeaproape de dialog. 

differentia. Termen tehnic utilizat pentru a numi acele 
proprietăţi care diferenţiază (disting) membrii unei subclase (numite 
deseori specie), de membrii clasei mai cuprinzătoare (gen). Definiţia 
dată de Aristotel omului ca fiind animal raţional este o definiţie de gen 
şi diferenţă specifică („diferenţă specifică" = „differentia”). 

dilemă. Situaţie de alegere în care ambele alternative sunt de 
neacceptat. In raționamente, am putea ajunge la „p sau q", în care nici p, nici 
q nu sunt acceptabile. 

dilema  prizonierului.  Expresie mai des utilizată acum 
în teoria jocului sau în cea a deciziei pentru cazurile în care două per- 
soane trebuie să aleagă între a face A şi a face B şi în care ar fi mai bine 
pentru fiecare dacă amândoi ar face A decât dacă amândoi ar face B, 
dar şi mai bine pentru fiecare dacă una singură ar face B. 

disconfirmare. Fapt cu evidență contrară. în mod obişnuit, 
disconfirmarea este mai uşoară decât confirmarea: o lebădă nonalbă, de 
exemplu, disconfirmă „Toate lebedele sunt albe". 

discursiv. Despre sau legat de discurs. 

disjuncţie. Termen tehnic pentru orice enunţ de forma „p 
sau q". în logică, disjuncţiile sunt întotdeauna înţelese ca disjuncţii in- 

clusive, ceea ce înseamnă a spune că ele sunt considerate adevărate dacă 
unul sau ambii disjuncţi (componenți) sunt adevăraţi şi sunt considerate false 
numai dacă ambii disjuncţi sunt falși. 

dispută reală. O dispută mai mult decât verbală - adică, 
orice dispută ce ar supravieţui unei analize terminologice complete. 

dispută verbală. Dispută filosofică sau neînțelegere care 
poate fi tranşată prin definiţia atentă şi explicită a termenilor. în con- 
trast cu dispută reală. 

distincţia semn/tip. Distincția dintre aparițiile  „fizice” 
particulare (scrise sau vorbite) ale cuvintelor, numite semne, şi diferitele 
cuvinte „fizic" instanțiate, numite tipuri. Există mai multe semne în acest 
enunț decât tipuri, pentru că unele cuvinte-tip sunt folosite - însemnate - mai 
mult decât o singură dată. 

dizambiguitate. Proces prin care un termen potențial 
ambiguu devine ne-ambiguu într-una din aparițiile sale. Context sau 
circumstanță suficientă pentru a scoate din ambiguitate astfel de ter- 
meni. 

dorința de a crede. Expresie pusă în circulație de William 
James pentru a sublinia elementul de decizie şi angajament din adoptarea unei 
convingeri. 

dovadă. Raţionament care stabileşte o concluzie fără nici o 
urmă de îndoială. Puține raționamente pot fi considerate dovezi, de 
vreme ce argumentele se bazează pe premise care sunt evidente numai 
prin sine (sau sunt dovedite pe baza unor premise evidente prin sine). 

dreptate. Acea proprietate dezirabilă a acțiunilor, legilor οἱ 
instituțiilor prin care se atribuie fiecărei persoane ceea ce aceasta are dreptul 
sau pretinde în mod legitim. 

drepturi. Ceea ce este datorat unei persoane. Există drepturi 
legale, întărite prin lege, şi mulți consideră că există drepturi naturale 
(sau morale) care sunt şi primordiale, şi independente de sistemele le- 
gale particulare. 

„dualism.  Perspectivă metafizică după care realitatea este 
compusă din două tipuri fundamental diferite de substanţe: materială (fizică) 
şi mentală (spirituală). Cunoscută şi ca dualism psihofizic sau dualism 
cartezian. 

dualism psihofizic. Perspectivă metafizică după care realitatea se 
compune din două „ingrediente" diferite, mentalul şi fizicul. Denumit şi 
dualism sau dualism cartezian. 

echilibru reflexiv. Stare rezultând din ajustarea tacită a principiilor 
„rivale" sau a judecăților. 

echivocitate. Proprietatea de a avea două înţelesuri. A produce un 
echivoc - eroare logică - înseamnă a folosi cuvinte care sunt echivoce. 

eclectism. Cuvânt utilizat pentru a descrie, de obicei cu un grad de 
dezaprobare, orice poziţie care combină fragmente şi părţi ale mai multor 
puncte de vedere deosebite. 

efect. Produs al cauzei. Este un adevăr necesar că fiecare cauză are 
un efect, dar nu este un adevăr necesar că orice eveniment este produsul 
unei cauze. 

egalitarism. Perspectivă care susţine că oamenii ar trebui să fie 
egali sau că lucrurile trebuie să se schimbe astfel încât oamenii să fie egali. 
Există atâtea tipuri de egalitarism câte moduri în care oamenii pot fi egali 

ego. Lat.: eu, sine. Folosit în termeni precum egocentrism sau 
egoism.  Predicarea egocentrică este denumirea problemei epistemologice 
cum οι" poate trece dincolo de experienţa mea de cunoaştere a unei lumi 
independente. 

egoism. Se foloseşte cel mai des în legătură cu ceea ce priveşte 
avantajul sau beneficiul personal al cuiva şi care este apreciat ca excesiv 
sau moral inacceptabil. 

eidos. Greaca veche: formă, în particular formă vizibilă. Ter- 
menul principal al lui Platon pentru idei imateriale şi neschimbătoare. 
De exemplu, există ideea de pom, imperfect reflectată de pomii ca atare. 

elucidare. Proces de clarificare. Ca şi clarificarea, se ba- 
zează pe o metaforă a luminii. Filosofia analitică vede în elucidarea 
conceptuală cea mai importantă (dacă nu unica) sarcină a filosofiei. 

emotivism. Poziţie în care judecăţile morale de tipul „E gre- 
şit să furi" nu sunt decât expresii ale unor emoţii sau sentimente. 

empirism. în epistemologie, perspectiva după care expe- 
riența, cea particulară, senzorială, este singura şi până la urmă ultima 
sursă de cunoaştere. 

entimenă. Argument cu o premisă neexplicată - de exemplu, 
„Socrate este un om; aşadar, Socrate este muritor", care presupune, dar nu 
asertează, „Toți oamenii sunt muritori". (Aceasta este o entimenă 
nepericuloasă, dar nu toate sunt astfel.) 

entitate. Termen similar cu /ucru atâta timp cât ultimul este folosit în 
cel mai larg sens al său. Uneori, entităţile se disting de evenimente şi procese 
şi întotdeauna de non-entităţi. 

enunţ de protocol. în formalizările ştiinţei, folosit ca sinonim 
pentru raportul de observaţie. 

enunţ sintetic. Enunţ care nu este cu necesitate adevărat 
sau fals în virtutea semnificației sale. Deşi „Orice efect are o cauză" 
este analitic (non-sintetic);, „Orice eveniment are o cauză" este sintetic 
(non-analitic). 

epicurianism. Teorie avansată de Epicur (55-135 d.H.) 
după care înţelepciunea constă în a te bucura de plăcerile simple - în 
particular de cele ale prieteniei ori conversaţiei -, departe de tentaţia 
competenţei, de ambiția politică sau alt tip de presiune lumească. 

epifenomenalism. Soluţie la problema minte/corp după care 
conştienta este un efect al corporalului, dar nu interacționează cauzal cu 
acesta. 

epistemologie. Ramură a filosofiei axată pe problemele „Ce este 
cunoaşterea?" şi „Cum îşi procură oamenii cunoaşterea?" Cunoscută şi ca 
teoria cunoaşterii. 

epoche. Greacă: suspendare. Folosit pentru a indica îndepărta- 
rea de la tot ceea ce ţine de origine sau de existenţa lumii reale atunci 
când cineva încearcă să realizeze o descriere precisă a fenomenelor 
subiective. . 

eroare de categorie. A comite o eroare de categorie înseamnă a 
cupla lucruri de diferite categorii ce nu pot fi cu evidenţă puse-n legătură. 
Exemple: numere roşii, virtuţi supraponderale, propoziţii necomestibile. 

eroare genetică. încercarea de a deduce natura sau valoarea 
prezentă a ceva, din fapte cu privire la originea sa. De exemplu, chiar dacă 
religia a început ca superstiție primitivă, nu rezultă că religia este o 
superstiție primitivă. 

eroare logică. Strict vorbind, orice pseudoargument; mai larg, orice 
eroare în gândire. 

eroarea este/trebuie. Eroare logică de inferare a unei concluzii 
de tip „trebuie să..." din premise pur descriptive. Descrisă uneori şi ca 
eroarea deducerii de valori din fapte. 

eroarea naturalistă. Aşa-zisa eroare ce presupune, în forma ei 
cea mai întâlnită, încercarea de a identifica binele cu o proprietate naturală 
(obişnuită, descriptivă). 

erotetic. Cu privire la întrebări. Logica erotetică este logica 
întrebărilor. 

esenţa.” Natură. Esenţa sau natura a ceva este ceea ce trebuie 
să fie pentru a fi ceea ce este sau pentru a fi lucru aparținător clasei în 
care se încadrează. Proprietăţile esenţiale sunt, prin urmare, proprietăți 
necesare. 

esenţialism. Poziţie conform căreia lucrurile 'au de re proprietăţi 
esenţiale - adică proprietăţi necesare independente de clasificările ori 
definițiile noastre. 

esse est percipi. Lat.: A fi înseamnă a fi perceput. Se pos- 
tulează în legătură cu orice de către filosofii care susţin că întreaga rea- 
litate este mentală. Ar putea fi adevărat cu privire la unele lucruri, cum 
ar fi durerea. 

„este" ca identitate. Folosirea cuvântului este care - 
precum în enunţul „Luceafărul de dimineaţă este Luceafărul de seară" 

- poate fi înlocuit fără nici o modificare de înţeles cu expresia este identic 
cu. 

„este" predicativ. Apariţia cuvântului este care - precum în 
enunţul „Mingea este roşie" - este utilizată pentru a atribui o proprietate 
unui obiect. 

estetică. Ramură a filosofiei care se ocupă cu problemele 
conceptuale legate de operele de artă şi de frumosul natural. 

etnocentrism. Denumire pentru orice poziţie care acordă 
o importanţă specială, în teorie sau în practică, membrilor grupului (tri- 
bului) din care autorul face parte. (Din grecescul ethnos, trib). 

evdaimonia. Greacă: fericire. Orice sistem etic care face din 
fericire singurul sau supremul bun este purtătorul unei etici eudai- 
moniste. 

euristica. "Metodă empirică; ipoteză ajutătoare. Procedură 
aproximativă care, deşi nu este absolut corectă, ajută la rezolvarea unei 
probleme sau la progresul ştiinţei. 

eveniment. Ceea ce se produce; orice schimbare în proprietăţile 
unui obiect. 

evident prin sine. Clar; nu necesită dovadă. Filosofii nu 
cad de acord cu privire la stabilirea unor astfel de adevăruri, sau dacă 
ele există. 4 

evidență (temei). Ceea ce susține o credință, o convin- 
gere. Evidenţa pentru p constă în totalitatea rațiunilor pentru a gândi că 
p este adevărat. De multe ori evidența este parțială sau incompletă. 

ex nihilo nihil fit. Lat.: Din nimic, nimic răsare. Privit câteodată 
ca un adevăr metafizic fundamental. 

existenţialism. Mişcare filosofică, mai ales în Franţa postbe- 
lică. Numele derivă din sloganul „existenţa precede esenţa”, ceea ce înseam- 
nă că oamenii nu deţin o natură umană, sunt absolut liberi şi sunt binecu- 
vântaţi (ori blestemaţi) cu o „monstruoasă spontaneitate a conştiinţei”. 
Existenţialiştii susţin că libertatea absolută generează o anxietate nedetermi- 
nată şi nevoia de a crea absurdul prin angajamente arbitrare. 

' experienţa  numinosului. Experiența sacrului, a sfin- 

teniei. Aproape sinonim cu trăirea religioasă. 

experimentalism. Perspectivă care accentuează rolul expe- 
rimentului - sau, mai general, al experienței - în producerea cunoaşterii. 

explicaţie economică. Explicaţie bazată pe factori eco- 
nomici precum cerere şi ofertă, taxe, preţuri, costuri, nevoi auxiliare etc. 

explicaţie  holistică. în sens general, orice explicație 
care privilegiază întregul în raport cu partea. în particular, explicarea 
părților în termenii contribuției lor la funcționarea întregului. 

explicație teleologică. Explicație în termenii func- 
ţionării în direcția scopului. 

explicație. Furnizarea unor rațiuni ca răspuns la întrebările de tip 
„De ce?". Există multe feluri de explicație, ca şi multe tipuri de rațiuni ori 
modalităţi de a întreba „De ce?". 

extensiune. Denotaţie. Extensiunea unui termen este mulţimea de 
lucruri cărora li se aplică termenul. Opusul  intensiunii. 

extrinsec. Ne-intrinsec. Nu face parte din chiar natura unui 
lucru, situaţie, concept sau asemenea. 

failibil. Capabil de a fi greşit. 

fapt atomic. Fapt pur şi simplu. După unii gânditori, fap- 
tele complexe - de exemplu, acelea că X este mai înalt decât Y - pot fi 
analizate prin fapte atomice - de exemplu, faptul că X are 1.50 m şi 
acela că Y are 1.80 m. Atom (gr., indivizibil) se defineşte aici prin aceea 
că nu poate fi disecat în părţi care să fie la rându-le atomi. 

fatalism. Perspectivă în care tot ceea ce se întâmplă se întâmplă în 
mod necesar, iar eforturile umane nu pot avea nici un efect posibil ori un 
rezultat planificat. 

fel. Sinonim cu tip. Câte feluri de lucruri există depinde de modelul 
clasificator aplicat. 

fenomenalism. Perspectivă după care obiectele fizice obiş- 
nuite trebuie analizate în termenii modelelor de senzaţii sau percepții. 

fideism. Poziţie în care toate convingerile religioase, inclusiv cea în 
existenţa lui Dumnezeu, se pot baza exclusiv pe credinţă şi niciodată pe dovezi 
sau raționamente. 

fiinţă necesară. Fiinţă care nu poate să nu existe - adică a cărei 
inexistenţă este imposibilă. Dumnezeu este tradițional principalul candidat 
la fiinţa necesară. 

filosofie analitică. Poate cea mai importantă şcoală 
filosofică din vremea noastră; se dedică mai ales analizei conceptuale. 

filosofie comparativă. Studiu comparativ al filosofi- 
ilor occidentale şi non-occidentale. Se inspiră din religia comparată. 

filosofie primă. Vechea denumire a metafizicii. 

finitism. Perspectivă aplicată de obicei matematicii, conform 
căreia oamenii nici nu pot înţelege infinitul şi nici nu pot avea o cu- 
noaştere propriu-zisă a acestuia. 

fizicalism. Formă de monism metafizic care susține că tot 
ceea ce există este în esenţă fizic - adică de acel tip studiat de ştiinţele 
fizice. 

formalism. Poziţie ce accentuează calităţile formale ale obiectului 
studiat. 

formare  adaptativă a  preferinţei. Schimbare a 
unei preferinţe ca răspuns la oportunităţile de a o satisface. „Dacă nu pot 
avea, atunci nu vreau să am". Denumită câteodată eroarea strugurilor acri. 

formarea preferinţei contra-adaptative. 
Modalitatea iraţională de a schimba preferința, opţiunea prin care o per- 
soană încetează să dorească ceea ce ajunge să posede. Denumită une- 
ori şi eroarea tip „iarba este întotdeauna mai verde de cealaltă parte a 
gardului". 

formele platoniciene. Idei înţelese ca având o existenţă eternă, 
independente şi de mental (care le poate cuprinde), şi de obiecte (care le pot 
instanţia). 

funcţionalism. Perspectivă în filosofia minţii după care 
stările mentale ar fi identificate în termenii funcţiilor lor cauzale, care, 
alături de cele ale altor stări mentale, se produc (exteriorizează) în com- 
portament. 

fundamental. Calitatea de a fi de bază. 

fundaţionalism. Denumire aplicată tuturor poziţiilor filosofice 
care susţin că edificiul cunoaşterii se fundează pe un set restrâns de 
adevăruri sigure. 

gândire mitică. Termen folosit pentru a numi gândirea pre- 
raţională, implicând magicul sau transformări ce nu se explică în mod 
cauzal, sau alte modalităţi de a încălca raţionalul ori gândirea comună. 
S-a susţinut odată că popoarele „primitive" existau la acest nivel. 

geist. Germană: spirit, minte. 

gen. Din lat. genus. Tip, clasă. Genul şi speciile (subclasele) 
sunt termeni relativi, de vreme ce ceva este gen relativ la o clasă mai 
puţin cuprinzătoare, dar specie pentru o clasă mai cuprinzătoare. 

general. în legătură cu o clasă mai cuprinzătoare, ori cu o categorie 
mai largă. Strict vorbind, generalul are sens numai comparativ, de vreme ce, 
de exemplu, câine este mai general decât collie, dar mai puţin general decât 
mamifer. 

gestalt. Germană: structură; formă. Psihologia gestaltului susţine 
că vedem lumea în termenii unor întreguri organizate, şi nu în fragmente sau 
părți fără legătură. 

hedonism. Perspectivă după care plăcerea este singurul sau cel 
puţin cel mai important bun. Diferitele forme de hedonism reflectă diferitele 
perspective asupra a ceea ce este plăcerea. 

hermeneutică. Ştiinţa interpretării textelor. Se susține une- 
ori că ştiinţele umane, în contrast cu cele naturale, sunt esenţial her- 
meneutice. | 

hexis. Greacă: obicei. La Aristotel şi la mulţi gânditori de mai târziu, 
virtutea este un tip de hexis. 

hilemorfism. Doctrină, cel mai des asociată cu Aristotel, după 
care obiectele comune sunt o combinaţie între materie (greacă: hyle) şi 
formă (morphe). ΄ 

holism. Poziţie după care părţile pot fi înţelese numai prin 
intermediul întregului aparținător şi întregurile - sau cel puţin unele - 
sunt mai mult decât părțile. ` | 

idealism. în forma sa extremă, doctrină după care realitatea este 
mentală, aparţine minţii. în forme atenuate, orice doctrină ce pune accentul pe 
rolul creator de lume al minţii, sau care neagă existenţa unei realităţi în 
totalitate independentă de mental. 

idei clare şi distincte. Expresie carteziană. Descartes 
susţine că dacă ideile noastre despre ceva sunt clare şi distincte, nu 
putem greşi. 

identitate. Există două concepte de identitate: identic în virtutea 
aceloraşi proprietăţi, deşi numeric distincte; identic fiind acelaşi obiect sau 
persoană în timp. 

identitatea indiscernabililor. Principiu după care 
două lucruri numeric distincte (adică realmente două lucruri) nu pot avea 
toate proprietăţile în comun. Denumită uneori legea lui Leibniz. 

identitate personală. Ceea ce face ca eu să fiu eu, iar tu să fii tu şi 
care rămâne neatins de schimbările pe care le suportă persoanele în cursul 
vieţii lor. 

ideologie. Termen folosit uneori, neutru sau pur descriptiv, 
pentru a ne referi la orice sistem de idei interconectate. Cel mai des este 
folosit peiorativ pentru a numi un sistem de idei false sai' în esenţă ten- 
denţioase. 

ierarhia fiinţei. Perspectivă după care există o singură 
scară a fiinţelor, aranjate (de la bază) astfel: lucruri fără viaţă, plante, 
animale obişnuite, animale raţionale (oameni), îngeri, Dumnezeu. 

ilocuţionar. Dat prin exprimarea unor cuvinte. Spunând „Stă să 
cadă", aş putea, de exemplu, face un act ilocuţionar de avertizare ori 
ameninţare. 

iluzie. Eroare perceptuală sau convingere falsă. 

imperativ ipotetic. Tot ceea ce are forma „Dacă vrei X, atunci 
trebuie să faci Y". Obligaţia noastră de a face Y este contingenţă în raport cu 
dorința lui X. In contrast”cu imperativele categorice, care angajează 
necondiţionat. 

IMPERATIVISM. Perspectivă după care sentințele morale sunt 
reguli deghizate. De exemplu, „A fura e greşit" se interpretează ca „Nu 
fura!". 

imperativul categoric. Nume dat următorului principiu propus de 
Immanuel Kant: „Acţionează în aşa fel încât maxima (principiul) acțiunii 
tale să funcționeze ca lege universală pentru orice altă ființă rațională". 

implicaţie conversaţională. Despre tot ceea ce 
este înțeles în mod obişnuit ca decurgând din ceea ce s-a spus înainte, 
dar nu decurge logic de aici, spunem că ţine de implicația conversa- 
ţională. 

implicaţie. Relaţie obiectivă între două enunţuri, A şi B, care nu 
are nici o legătură cu inferențele propriu-zise ale oamenilor. A implică logic 
B doar în cazul în care A nu poate fi adevărat fără ca B să fie, de asemenea, 
adevărat. 

impresie. Termen folosit de obicei pentru a indica efectul imediat 
al stimulilor senzoriali asupra conştiinţei. 

incoerenţă. Inconsistenţă internă. 

incomensurabilitate. Imposibilitatea de a fi adus la o unitate 
comună de măsură. Se susţine uneori că teoriile ştiinţifice succesive sunt 
incomensurabile. 

incorigibil. Care nu este subiectul unor corecţii pe baza 
experienţei, informaţiei sau experimentelor ulterioare. Se susţine uneori 
că anumite judecăţi simple ale simţurilor („Acesta-i roşu"), ca şi anu- 
mite adevăruri necesare („Pătratele au patru laturi”) sunt incorigibile. 

indeterminarea traducerii. Perspectivă în care nu există 
traducere corectă dintr-o limbă în alta - adică, traducerea este 
nedeterminată de datele sale lingvistice. 

indexical. Determinat de (cu trimitere la) locul în care se află 
vorbitorul, timpul exprimării şi identitatea vorbitorului. Cuvinte precum 
aici, acum 51 eu constituie exemple. 

individualii. Persoană singură, lucru singular. Deşi cel mai des 
folosit pentru entităţile spaţio-temporale, abstracții precum roşeaţa sau 
bidimensionalitatea, ca şi obiectele matematice sunt şi ele socotite uneori 
individualii. 

individualism metodologic. Perspectivă în filosofia 
ştiinţelor sociale care susţine că enunţurile sau teoriile despre grupuri 
sau instituţii trebuie înţelese fundamental în termenii fiinţelor umane 
individuale (sau reduse la enunţuri ori teorii cu privire la individ). în 
contrast cu holismul metodologic, perspectiva după care cel puţin unele 
enunţuri sau teorii despre întreguri sociale nu pot fi reduse. 

individuaţie. Proces prin care, ghidaţi de principii sau cri- 
terii, putem identifica un individ singular de un tip dat. 

indubitabilitate. Proprietatea de a nu fi supus îndoielii. 
Ca şi sinonimul său, certitudine, poate fi interpretat şi psihologic şi 
non-psihologic. 

inferenţa. Procesul ca atare de ajungere la o concluzie. 
Dacă A implică B, cineva poate infera corect B din A. Câteodată, nu- 
mim inferenţă judecata la care se ajunge prin procesul tragerii con- 
cluziilor. 

in intellectu. Lat.: existând în intelect (minte). 

in res; in rebus. Lat.: Existând în realitate (sau lucrurile în- 
sele). Termeni folosiţi pentru a indica^existența independentă de mental. 

instrumentalism. Perspectivă după care teoriile ştiinţifice nu sunt 
tablouri ale realităţii, ci numai instrumente folositoare calculelor şi 
predicţiilor. 

inteligibilitate. Proprietatea de a fi inteligibil sau de a fi posibil de 
cuprins. 

intensiune. Set de proprietăţi definitorii relativ la un termen dat. 
Acele proprietăţi pe care fiecare membru al extensiunii termenului trebuie să 
le aibă. 

intenţionalitate. Proprietatea fundamentală a stărilor 
mentale de a avea un conținut, de a reprezenta, de a fi despre ceva. 

interacţionism. Soluție dată problemei minte/corp care 
înfăţişează mintea şi corpul într-o interacțiune reciprocă (sau ca su- 
biecte ale unei influențe cauzale în ambele direcții). 

interes propriu. Interesul pe care o persoană îl are pentru 
bunăstarea şi prosperitatea sa. Nu este obligatoriu ca acesta să fie şi 
egoist. 

intersubiectiv. Capabil de a fi detectat, descris şi evaluat de ο 
pluralitate de oameni. 

intrinsec. Ne-extinsec. Parte a chiar naturii unui lucru, situații, 
concepte etc. 

introspecţie. Luarea la cunoştinţă de către un individ a 
propriilor stări mentale. Dacă introspecția furnizează accesul privile- 
giat la conştienta propriei persoane (sau ar trebui să intre în calcul doar 
ca o altă perspectivă de observație) este o chestiune controversată. 

introspecţionism.vezi behaviorismul metodologic. 

intuiţie. Formă de cunoaştere i-mediată, sau „a şti pur şi 
simplu" că ceva este aşa. Unii filosofi fac apel la intuiţie ca bază a 
cunoaşterii noastre morale; este respinsă de alţii ca pseudocunoaştere. 

intuiţionism. în etică, punct de vedere după care cu- 
noaşterea moralității se bazează pe intuiţie. Intuiţionismul matematic 
este punctul de vedere după care cunoaşterea matematică se bazează pe 
intuiţie. 

ipostaziere. Termen folosit interşanjabil cu reificare pen- 
tru înţelegerea abstracţiilor sau relațiilor ca fiind entităţi concrete. 

ipoteza. Termen aplicat oricărei propuneri provizorii, teorii 
sau sugestii care nu a fost încă testată sau care nu a fost încă solid sta- 
bilită. 

ipso facto. Lat.: prin simplul fapt. O masă este ipso facto o 
piesă de mobilier, un câine este ipso facto un animal. 

irațional. Νεοοπίοτπι cu principiile raţiunii şi ale logicii, se 
distinge de non-raţional, care înseamnă independent de logică şi rațiune. 

istoricism. Etichetă pentru un spectru larg de poziţii având 
în comun sublinierea indispensabilităţii sau importanţei în înţelegerea 
operelor de artă, teoriilor, instituţiilor, acţiunilor, enunţurilor οἷς. a pe- 
rioadelor lor istorice. în plus, comparaţia între epoci este uneori con- 
siderată imposibilă. 

izomorf. Termen utilizat pentru a descrie două obiecte având aceeaşi 
formă. 

încărcătură teoretică. Proprietate a termenilor, observaţiilor şi a 
rapoartelor de observaţie de a fi ininteligibile în- afara cadrului unei teorii 
particulare. 

înclinaţie. Tendinţă, propensiune sau dispoziţie. 

încredințare. Securitate cognitivă maximă. Termenul se aplică în 
toate cazurile în care o persoană are temeiuri pentru a fi în întregime 
sigură de ceva. 

îndoiala carteziană. Suspendarea judecății. Asociată cu îndoiala 
metodică a lui Descartes (sau încercarea de a se îndoi de tot ceea ce nu este 
absolut sigur). 

înnăscut. Dat prin naştere. Filosofiile pot fi clasificate după cât de 
mult pretind că este înnăscut. 

întemeiere doxatică. în epistemologie, demonstraţia că o oginie 
este întemeiată. 

întemeiere. Spunem despre o persoană că este întemeiată în a 
crede sau a acţiona, în circumstanţe date, dacă nu există nici un temei 
pentru a critica persoana pentru a fi ajuns la acea concluzie sau pentru a fi 
acţionat într-un anumit fel. (Vorbim, de asemenea, în mod elipitic, de 
credinţe şi acţiuni întemeiate.) 

înţelepciune. în sens originar, scopul filosofiei. Teoretic, 
o persoană este înţeleaptă dacă are o viziune corectă asupra naturii 
lucrurilor; practic, o persoană este înţeleaptă dacă ştie cum să trăiască. 

joc de limbaj. Termen folosit de Wittgenstein pentru a indica o 
zonă bine delimitată a utilizării limbajului care are sensuri proprii şi urmează 
o gramatică/logică proprie. 

justiţie distributivă. Parte a justiţiei, indiferent dacă 
legală sau morală, preocupată de distribuţia corectă a beneficiilor şi 
prejudiciilor. 


290 Glosar 


justiţie retributivă. Parte a dreptului care se leagă de 
distribuţia pedepselor în funcţie de merite. Unii gânditori justifică 
pedeapsa penală în termeni pur retributivi; alţii consideră consecinţele 
directe ale pedepsei, precum eliberarea condiţionată ori reabilitarea. 

legea identităţii. Principiul „dacă p, atunci p"; totul este ceea ce 
este şi nu altceva. Adevărul trivial după care totul se află în relaţie de 
identitate cu sine. 

legea terţului exclus. Principiu după care p (enunţ 
bine formulat) este ori adevărat, ori fals. Exprimat uneori ca principiul 
după care, dacă A este un predicat cu sens, un obiect este sau nu este 
A. A treia posibilitate este exclusă. 

libertate; liber arbitru. în sensul cel mai fundamental, putem 
spune despre oameni că sunt liberi sau dispun liber de propria voință DACĂ 
ŞI NUMAI DACĂ în viaţa lor există momente de alegere propriu-zisă. 

limbaj comun. Limbaj în afara filosofiei ca atare. Filosofia 
limbajului comun se vrea analiza limbajului comun şi înţelege această sarcină 
ca fiind mai utilă decât sistemele filosofice constructive sau decât 
introducerea de concepte noi. 

limbaj privat. Limbaj ce poate fi vorbit doar de o singură 
persoană, pentru că o parte dintre termenii săi sunt definiţi particular şi 
ostensiv sau pentru că printr-o altă modalitate o singură persoană îl 
poate învăţa. 

LOCAȚIE SIMPLĂ. Termen utilizat de A. N. Whitehead pentru ceea 
ce el înţelegea ca fiind opinia eronată după care realitatea este compusă din 
obiecte izolate ce pot fi atribuite unei locaţii spațio-tem- 
porale singulare, delimitate. 

locuţionar. în legătură cu actul de bază al exprimării unei propoziţii 
cu sens determinat. 

materialism eliminativ. Denumirile pentru acele poziţii 
metafizice care încearcă să explice (să reducă, să elimine) non-fi- 
zicul sau imaterialul. în special acele puncte de vedere care neagă posibilitatea 
unui nivel autonom al experienţei psihologice. 

materialism. Formă de monism metafizic care susţine că tot ceea ce 
există are caracter material. 

materie primă. Materie în stadiu de pură potenţialitate; materia 
aşa cum ar fi dacă nu ar avea o formă. 

matrice disciplinară. Termen aplicat de T. S. Kuhn totalităţii 
angajamentelor de grup caracteristice unei discipline ştiinţifice particulare. 
mecanicism. în mod obişnuit, punct de vedere după care 
totul poate fi explicat după aceleaşi principii care explică funcţionarea 
maşinilor sau a sistemelor mecanice; perspectiva (cândva de mare popu- 
laritate) după care natura nu este altceva decât o uriaşă maşinărie. 
meliorism. Lat.: mclior, mai bun. Perspectiva după care sau 
lucrurile devin mai bune în mod necesar sau - într-o versiune mai slabă 
- este posibil ca ele să devină mai bune. în ultima (şi cea mai plauzibilă) 
versiune, meliorismul este deseori asociat cu ideea că acţiunea umană are 
un cuvânt de spus. 
mentalism. Poziţie metafizică care susţine că doar minţile οἱ 
conținuturile mentale există. Utilizat uneori ca sinonim pentru idealism. 
menţiune. Referinţă la cuvântul în sine, şi nu la ceea ce în 
mod obişnuit desemnează el. De exemplu, „pisică" are şase litere. în 
acest exemplu, ghilimelele sunt folosite pentru a menţiona un cuvânt 
(formându-i numele), acelaşi efect obținându-se şi prin italicizare. 
meta. Greceşte: după sau dincolo. în uzul filosofic contempo- 
ran, cel mai des indică un discurs despre un discurs. Astfel, metaetica 
este discursul despre discursul etic; un metalimbaj este un limbaj folosit 
pentru a vorbi despre un limbaj. (Limbajul despre care vorbeşte meta- 
limbajul este deseori numit limbaj de prim-ordin sau limbaj-obiect.) 
metafizică. Ramură a filosofiei ce se preocupă de între- 
barea , Ce este?” 
metaforic. Pentru a descrie un cuvânt care nu se aplică de 
obicei într-un domeniu dat şi care este totuşi aplicat pentru a evidenția 
o asemănare. Utilizarea metaforică a limbajului se distinge de cea lite- 
rală. Astfel, o culoare - care nu poate fi, bineînţeles, literalmente caldă 
- poate fi descrisă metaforic ca fiind „caldă". 
metoda socratică. Metoda interogării insistente, asociată cu 
Socrate, prin care cineva încearcă să clarifice bazele, semnificaţia şi 
implicaţiile unei poziţii inițiale. l 
mimesis. Imitație a realității. Termen cel mai des folosit în 
legătură cu operele de artă. 
mit. în utilizarea modernă, poveste falsă, deşi cu semnificație 
culturală. 

modal. Cel mai des, trăsătură a enunţurilor ce indică fie οὔ 
ceva este posibil, fie că ceva este necesar. Logica modală este logica 
enunţurilor „modale". Aici, posibil şi necesar sunt interdefibile: posi- 
bil poate fi definit ca „nu este necesar să nu fie", iar necesar ca „nu e 
posibil să nu fie”. 

monade. în metafizica lui Leibniz, unităţile de bază ale rea- 
lităţii. Monadele sunt înfăţişate pa centri psihici, nelegate una de cea- 
laltă în mod cauzal, dar fiecare oglindind în întregime realitatea. 

monism. Perspectivă metafizică susținând că există o singură 
categorie primară (sau un singur tip fundamental de substanţă). 

monism neutru. Perspectivă metafizică după care mintea 
şi materia sunt numai aspecte ale unei singure substanţe „ncutre", care ny este 
nici minte, nici materie. 

monoteism. Perspectivă după care există un singur Dum- 
nezeu. 

mulţime. Termen cu precădere matematic pentru clasă sau 
cole.cţie. 
l mulțime nulă. Expresie matematică denumind o mulțime 
“fără membri. Denumită şi clasă vidă. 

nedeterminarea. Conditie în care faptele sau datele de 
„observaţie nu determină un singur şi unic rezultat. Cel mai des se aplică 
“relaţiei dintre evidenţă şi teorie şi între datele lingvistice şi traducere. 

negaţie. Negaţia unui enunţ este acel enunţ care trebuie să 
aibă valoarea de adevăr opusă. De exemplu, „Nu plouă" în relaţie cu 
„Plouă”. 

„Nu plouă" şi „Nu sunt condiţii de ploaie" sunt două modalităţi de a 
exprima negația pentru „Plouă”. 

neutralitate tematică. Proprietatea de a fi aplicabil 
tuturor subiectelor sau temelor, legile logice sunt neutre din punct de 
vedere topic, de vreme ce se aplică la orice este gândit sau pus în discuţie. 

nevaliditate. Strict, deducție ratată. Mai larg, raționamen- 
tele incorecte deductiv şi chiar enunţurile false pot fi descrise ca 
nevalide. 

nihilism. Perspectivă după care nu există valori, semnificaţii, 
adevăruri. Nihiliştii autentici ar trebui nici măcar să considere că ar merita 
să-şi enunţe poziţia. 

nomic (legic). în ce priveşte legea (de la nomos, lege). 
Folosit de regulă în legătură cu legile naturii, ca în expresia necesitate 

nomică (legică), însemnând dat cu necesitate prin legile naturii. Ceva ce este 
logic posibil poate fi nomic (legic) imposibil. 

nominalism. Perspectivă în care numai particularii le sunt reale şi în 
care termenii generali se aplică entităţilor particulare pe baza asemănării lor 
tacite. Astfel, nu există roşeața - ci numai lucruri particulare de culoare 
roşie. 

non sequitur. Lat.: nu urmează. Observaţie critică asupra 
faptului că o concluzie dată nu rezultă clin premisele oferite. 

noncognitivism. Unul dintre punctele de vedere (mai ales 
emotivismul) care neagă faptul că judecăţile morale sunt enunţuri pro- 
priu-zise şi că ar exista adevăruri morale sau propoziţii morale false. 

nonsimetric. Termen descriind relaţii precum dragostea 
care, susținându-se între A şi B, ar putea sau nu să se susţină între B şi A. 

normativ. Având puterea unei norme. De obicei opusul lui 
descriptiv. O normă indică nu cum stau lucrurile sau cum sunt ele, ci 
mai degrabă cum ar trebui să stea lucrurile sau cum ar trebui să fie. 

NOUS. Greaca veche: minte, spirit. 

noumenal. Termen folosit de Immanuel Kant pentru a indica lumea 
suprasensibilă care fiinţează dincolo de experienţa noastră. Lumea 
noumenală, sau lumea lucrurilor în sine, contrastează cu lumea fenomenală - 
lumea pe care o putem experimenta şi despre care ajungem astfel să 
căpătăm cunoaştere ştiinţifică. 

obiectul percepţiei. Ceca ce este dat imediat în percepţie. 
Percepţiile, spre deosebire de senzaţii, sunt deja despre obiecte, şi nu doar 
despre pete de culoare etc. 

obligaţie. Datorie; tot ceea ce trebuie făcut - mai ales atunci când 
cineva, ca o problemă de lege sau moralitate, are dreptul să se aştepte ca 
noi să procedăm astfel. 

ocazionalism. Punct de vedere asupra relaţiei minte/corp 
care susţine că interacţiunea tacită a acestora este doar aparentă. Prin 
intermediul acţiunii coordonatoare a lui Dumnezeu, o schimbare petre- 
cută în minte sau în corp este ocazia - şi nu cauza - schimbării petre- 
cute în cealaltă. 

ontologie. Ştiinţa fiinţei. Utilizat uneori interşanjabil cu 
metafizica, termenul este deseori limitat la abordările formale ale problemelor 
metafizice. 

ontologie ieftină. Termen relativ recent, aplicat oricărei poziţii 
filosofice care susţine o perspectivă minimalistă asupra angajamentului 
ontologic. : 

operatori modali. Operatorii modali cei mai cunoscuţi sunt », 
însemnând necesar, şi <>, însemnând posibil. 

opinie. Cuvânt folosit câteodată drept sinonim pentru credin- 
ță, încredințare. Mai des este folosit în acelaşi mod ca grecescul doxa, părere 
- opinie ce nu constituie cunoaştere propriu-zisă. 

panpsihism. Formă a monismului metafizic ce susţine că tot 
ceea ce există are caracter mental. 

panteism. Punct de vedere după care tot ceea ce există este 
Dumnezeu (sau parte a lui Dumnezeu). 

paradigma. Model; şablon; exemplu standard. Argumentul cazului 
paradigmatic susţine că, de vreme ce semnificaţia unui termen se învaţă din 
paradigmele sale, trebuie să fie un nonsens pretenţia că extensiunea sa e 
vidă. 

paradox. în sens larg, orice concluzie sau enunţ surprinză- 
toare. Un paradox apare când două raționamente corecte, având pre- 
mise aparent adevărate, duc la o pereche de concluzii care se contrazic 
reciproc. 

paradoxul învăţării. Acel paradox - probabil înfăţişat pentru prima 
oară de Platon - după care putem învăţa numai ceea ce nu ştim, dar, de 
asemenea, nu putem învăţa ceea ce nu ştim, pentru că nu vom şti ce să 
învăţăm. 

paradoxul mincinosului. Paradox antic după care enunţul „Eu 
mint" este adevărat numai dacă este fals, şi este fals numai dacă este adevărat. 
Utilizat uneori pentru a demonstra că unele enunţuri corect gramaticale sunt 
lipsite de sens. 

paradoxurile lui zenon. Zenon din Elea (cea. 490 
î.H.) a încercat să arate că mişcarea este imposibilă inventând mai multe 
paradoxuri. Tipic este paradoxul stadionului, care pretinde că nimeni nu 
poate traversa un stadion, pentru că trebuie să traverseze prima jumătate, 
apoi jumătate din jumătatea rămasă, jumătate din acea jumătate şi tot aşa, ad 
infinitum (18 infinit). 

parcimonie. Economie intelectuală. între două poziţii sau teorii 
(celelalte lucruri fiind egale) se susţine în general că ar trebui preferată cea 
„parcimonioasă". 

particularii abstracte. Instanţele particulare ale unor calităţi 
precum roşu şi pătrat, considerate de unii metafizicieni ca fiind „cărămizile" 
ultime ale realităţii. Denumite şi tropi. 

particularii. Lucruri individuale. Obiectele fizice con- 
crete, localizate spaţio-temporal sunt exemplele cele mai evidente, dar 

unii filosofi susţin că obiecte abstracte precum universaliile sau numerele 
intră şi ele în această categorie. 

per accidens. Lat.: accidental. Termen folosit pentru a in- 
dica tot ceea ce este contingent sau non-necesar. Un burlac este cu 
necesitate necăsătorit, dar - dacă e scund - e scund per accidens. 

performativ. Termen ce descrie acel aspect al exprimării care constă 
în ceea ce este dat prin ceea ce este spus. Exprimări la persoana întâi prezent 
de tipul „Promit" (la care putem adăuga cu sens „astfel”) sunt considerate 
performative. 

perlocuţionar. în teoria actelor vorbirii, un termen aplicat actului 
vorbirii înţeles în termenii efectelor sale. Locuțiunea (exprimarea) „Stă să 
cadă" ar putea, în circumstanţele date, să fie actul ilocuționar de avertizare 
şi actul perlocuţionar αἱ temerii. 

per se. Lat.: în/pentru sine, intrinsec. Astfel, cineva ar putea 
spune că plăcerea e buna per se şi durerea este rea per se. 

persoană. Fiinţă (umană sau nu) cu care oamenii pot comuni- 
ca relativ total. Dumnezeu şi îngerii sunt înţeleşi ca persoane în acest sens. 
Probabil că unele animale - delfinii sunt menţionaţi uneori - pot fi şi ele 
persoane. în teoria dreptului, o persoană este un deţinător de drepturi. 

perspectivism. Punct de vedere în care nu există adevăruri 
în afara perspectivelor particulare (modalităţi de a privi lucrurile). 

petitio principii. Lat.: eroarea asumării ca premisă a ceea 
ce urmează să fie demonstrat. 

platonism. Termen folosit pentru a ne referi, sumar, la filosofia lui 
Platon, dar de obicei pentru a sublinia realismul platonician - 
teoria conform căreia există Forme şi Idei, eterne şi imuabile, existând 
independent de cunoaşterea umană, pentru care obiectele fizice obişnuite 
sunt copii, dar imperfecte, şi „amintesc" de ele. 

pluralism. în metafizică, perspectiva în care există mai multe (nu 
doar una sau două) tipuri de substanţe fundamentale. în filosofia socială, 
principiul teoleranţei unei varietăți de stiluri de viaţă, religii şi sisteme de 
valori. 

polemic. Generat de argumente sau controverse. O idee este 
polemică dacă este direcţionată împotriva unui oponent anumit. 

politeism. Poziţie după care există mai multe divinităţi. în 
contrast cu monoteismul. 

posibilitate. Există o mulţime de tipuri de posibilitate. 
Dintre acestea, cele mai importante sunt posibilitatea nomică, sau com- 
patibilitatea cu legile naturii, şi posibilitatea logică, sau lipsa con- 

tradicţiei. Există şi posibilitatea tehnică, sau ceea ce, date fiind resursele 
tehnice, poate fi realizat. 

posibilitate logică. Calitatea de a nu presupune o contradicţie. 
Politicienii cinstiţi reprezintă clar o posibilitate logică; cercurile pătrate 
reprezintă clar o imposibilitate logică. Retroacţiunea (schimbarea 
trecutului) pare a fi logic imposibilă, deşi unii gânditori pretind că 
Dumnezeu poate acţiona în trecut. 

post hoc ergo propter hoc. Lat.: după acestea, prin urmare, 
din această cauză. Eroare în raţionamentul cauzal care confundă cauza cu a 
se produce înainte. 

potenţial. Capabil de a deveni. Un X potenţial este tot ceea ce nu este 
acum X, dar poate deveni sau poate avda tendinţa să devină un X. în acest 
sens, ghindele sunt stejari potenţiali. 

pozitivism. Utilizat larg, vag şi cu diverse calificative, denominantul 
comun al variatelor pozitivisme părând a fi angajamentul față de ştiinţele 
naturale ca fiind cele mai bune (dacă nu singurele) mijloace de a genera o 
cunoaştere veritabilă. 

pozitivismul logic. Poziţie asociată în particular cu filosofii 
alcătuind Cercul de la Viena, care a înflorit în anii '20 şi '30. Conform 
acesteia, toate enunţurile cu sens sunt fie adevăruri analitice (logice), fie, 
dacă nu, adevăruri sintetice verificabile. Pozitiviştii logici susţin că 
majoritatea afirmațiilor metafizice tradiţionale nu intră în cele două categorii 
şi, drept urmare, sunt lipsite de sens. 

practică. Cel mai des, set de acţiuni umane organizate pentru a 
atinge anumite scopuri. 

PRAGMATICĂ. Parte a teoriei limbajului care se ocupă cu 
folosirea semnelor lingvistice. 

pragmatism. Teorie a adevărului care susţine că adevărul trebuie 
înţeles în termeni de utilitate. Utilitatea unei opinii adevărate este înţeleasă 
asemenea celei a unei hărți bune. 

praxis. Deşi este des folosit interşanjabil cu practică, acest 
termen a fost folosit de Karl Marx pentru sinteza dintre teorie şi prac- 
tică, şi a păstrat de atunci o anumita legătură cu ideea practicii teo- 
retizate. 

predicat. în filosofie, termen utilizat atât pentru o proprietate, cât şi 
pentru o relaţie. Un predicat în acest sens este ceea ce poate fi predicat despre 
- sau se poate spune că e adevărat despre - ceva sau despre un grup de 
lucruri. 

predicţie. Enunţ despre ceea ce se va întâmpla. Unele pre- 
dicţii sunt aproape bănuieli, total nesusţinute; altele se bazează pe re- 

gularităţile naturale bine înţelese - de exemplu, predicțiile astronomice 
- şi au o mare probabilitate de a fi corecte. 

premise. Acele enunţuri ale unui raţionament care oferă suportul, 
concluziv sau probabilistic, pentru concluzia raționamentului. Denumite 
câteodată şi presupoziții- 

prezumție. Punctul de plecare neargumentat, nepus în dis- 
cuţie αἱ unui raţionament. Ceea ce suntem în stare să stabilim printr-o 
discuţie şi/sau raţionament va depinde întotdeauna de prezumțţiile de la 
care plecăm. 

prima facie. Lat.: la prima vedere. Expresia este folosită 
câteodată în acest sens, dar mai des este folosită pentru a delimita ceva 
- o obligaţie, o dovadă, un drept- cu o forţă presupusă sau prezumtivă care 
este susținută până în momentul în care este respinsă de o consideraţie 
superioară. 

principiul fericirii maxime. Expresie asociată cu 
utilitarismul în general şi cu J. S. Mill în particular. Ideal, acţiunile - şi 
cele individuale, şi cele politice/legislative - ar trebui să ţintească pro- 
ducerea unei cantități maxime de fericire, fără a conta despre a cui feri- 
cire este vorba. 

principiul regulativ. Utilizat de obicei despre enunţu- 
rile - precum „Toate evenimentele au o cauză" - interpretate ca norme 
ghidând practica („Caută întotdeauna cauza!) mai degrabă decât 
enunţuri adevărate sau false. 

probabilitate. Grad de posibilitate. Există grade de posi- 
bilitate până la certitudine, fără a o include. Probabilitatea este înţeleasă 
uneori ca o proprietate obiectivă a evenimentelor, pe baza frecvenţei lor 
relative într-o serie de evenimente şi câteodată o estimare subiectivă 
(personală) a probabilității, relativă la datele pe care le posedă o per- 
soană dată. 

problema minte/corp. Etichetă folosită pentru un set de întrebări 
intercorelate cu privire la existenţa deopotrivă a minţilor şi a corpurilor 51 - 
mai ales în cazul fiinţelor umane - cu privire la cum putem concepe 
relaţiile dintre acestea. 

proces. Serie interrelaționată de evenimente. Metafizica pro- 
cesului susţine că acestea sunt mai fundamentale decât substanţele. 

propoziţie analitică. Enunţ adevărat în virtutea defi- 
niţiilor termenilor ce-l compun. De ex.: Toţi burlacii sunt necăsătoriți. 

proprietate. Cel mai des, sinonim pentru caracteristică 
sau trăsătură; tot ceea ce este adevărat despre un individ sau o entitate 
particulară. 

proprietate definitorie. Proprietate pe care un lucru trebuie să o 
aibă pentru a fi ceea ce este. 

proprietate emergentă. Proprietate ce poate fi ana- 
lizată în termenii (sau redusă la) unei proprietăţi fundamentale. De 
exemplu, duritatea este o proprietate emergentă relativă la proprietăți 
moleculare fundamentale care explică duritatea obiectelor tari. 

proprietate nenaturală. Proprietate a unui lucru ce 
diferă fundamental de predicatele descriptive obişnuite. Bunătatea a 
fost clasic considerată drept principalul candidat pentru acest statut. 

proprietăţi dispoziţionale. Proprietăţi precum so- 
lubilitatea sau fragilitatea, definite prin ceea ce s-ar întâmpla în anumite 
circumstanţe (indiferent dacă aceste circumstanţe se produc sau nu). 
Multe dintre proprietăţile psihologice sunt dispoziţionale. 

psihologia facultăţii. Teorie după care mintea uma- 
nă poate fi fragmentată într-un număr unic de forţe separate, aşa- 
numitele facultăţi. 

q.e.d. Abreviere pentru lat. quod erat demonstrandum, însemnând 
„ceea ce trebuia demonstrat". Folosită pentru a marca concluzia unei dovezi 
sau a unui raționament. 

qua. Lat.: ca. De exemplu, Aristotel a definit metafizica - studiul 
fiinţei qua fiinţă. 

qualia. Calitate sau calităţi - în particular, calităţi i-mediate, 
perceptibile prin simţuri, ale lucrurilor, precum roşeaţa unei cireşe. 

raport de observaţie. în formalizările ştiinţifice, 
enunţurile primare, intersubiective cu privire la ceea ce este văzut di- 
rect sau altcumva perceput. Ele servesc la confirmarea sau infirmarea 
ipotezelor şi teoriilor. 

raţional. Relativ la rațiune. Aristotel a definit oamenii ca animale 
raţionale - animale având rațiune. Deşi, într-un sens, este evident cum ne 
deosebim de animalele neraţionale, filosofii nu au căzut de acord asupra unei 
caracterizări precise a raţionalităţii. 

raţionalism. Perspectivă în teoria cunoaşterii după care mintea 
sau intelectul, mai degrabă decât simţurile, este singura sau cel puţin 
principala sursă de cunoaştere. 

raţionament deductiv. Raţionament a cărui concluzie trebuie să 
fie adevărată dacă toate premisele sale sunt adevărate. Prin contrast cu 
raţionamentul inductiv, a cărui concluzie poate fi falsă chiar şi atunci când 
toate premisele sale sunt adevărate. 

raţionament inductiv. Raţionament care, pe baza observaţiei sau 
considerării membrilor unei mulţimi, duce la o concluzie despre toţi membrii 
acelui grup. 

rațiune practica. Parte a raţiunii umane dedicată descoperirii 
cursului optim, sau cel puţin satisfăcător, al acţiunii. în contrast cu rațiunea 
teoretică, care ţinteşte descoperirea de adevăruri care nu trebuie să aibă vreo 
legătură cu ailiunea. 

rațiune suficientă. O rațiune suficientă pentru X este tot ceea ce 
va cauza sau va explica, pi m sine, existenţa lui X. Principiul rațiunii 
suficiente, asociat lui Leibni/. susţine că pentru orice există o rațiune care 
explică de ce este aşa cum i-sic si nu altfel. 

realism. In sens obişnuit şi in-ncial, perspectiva după care 
există o lume independentă de mental ai care enunţurile noastre ade- 
vărate corespund. In sens strict, cineva poate li reâlist cu privire la un 
anumit gen de lucruri - de exemplu, mulţimi sau clase, numere, valori. 

realism naiv. Perspectivă (respinsă pe scară largă) după 
care lumea este exact cum apare ea simţurilor noastre (sau „simțului 
comun"). 

reducționism. Pretenţie de forma A-urile nu sunt altceva decât B- 
uri, la care se obiectează pe baza existenţei a ceva în natura A-urilor care 
este ignorat. Astfel, dacă sau nu pretenţia că oamenii nu sunt altceva decât 
organisme biopsihice complexe este înţeleasă ca reducționism va depinde de 
consideraţia că în natura umană există ceva ignorat de această caracterizare. 

reductio ad absurdum. Lat.: reducere la absurd. Ex- 
presie utilizată pentru respingerea unei poziţii, care funcţionează de- 
monstrând că din ea rezultă ceva absurd (sau evident imposibil). 

regres la infinit. Eroare logică, întâlnită ori într-o serie de 
raționamente de forma A rezultă din B, B rezultă din C, C din D şi tot aşa, 
fără sfârşit, ori într-o serie de explicaţii de forma A pentru că B, B pentru că C, 
C pentru că D şi tot aşa, la infinit. 

reificare. vezi ipostaziere. 

relaţie. Predicatele se împart în predicate monadice (nonrelaţionale) 
şi poliadice (relaţionale). „Este gras" este un predicat monadic; „Se întinde 
între" este un predicat triadic (de trei locuri) relaţional. Elementele legate de 
relaţii sunt denumite relata. 

relativism de tip protagoreic. Perspectivă după 
care lucrurile sunt aşa cum sunt percepute de un agent dat. Protagoras 

a spus: „Omul este măsura tuturor lucrurilor; a ceea ce este, că este şi a ceea 
ce nu este, că nu este”. 

relativism etic. Perspectivă în care opiniile morale sunt 
produsele enculturaţiei tribale (socializare), şi prin urmare nu există 
bază raţională pentru a alege între opiniile morale contradictorii ale unor 


triburi diferite. 
respingere. Dezaprobare, demonstraţie care arată că un 


anumit punct de vedere, o anumită poziţii!, nu se poate susţine. 

retorica. Arta vorbirii propriu-zisiv Socrate, Platon şi mulţi alţi 
antici (nu şi Aristotel) au privit retorica ca pe o artă „falsă", furnizând 
nimic mai mult decât o.aparenţă de adevăr. 

revoluţia copernicană a lui Kant. Teză radicală 
tre (aparatul senzorial) şi categoriile cunoaşterii determină natura expe- 
rienţei- noastre. Perspectiva contrastează cu vederile tradiţionale, după 
care natura experienţei este determinata de obiectele din lume pe care 
le experimentăm. 

sancţiune. Ceea ce motivea/.ă ascultarea, conformarea, cel mai des 
în context legal. Aceasta explică de ce autoritatea şi pedeapsa se leagă 
amândouă de termenul de sancțiune. 

sănătate. Calitate a unui raţionament deductiv valid care, în plus, are 
toate premisele adevărate. 

scepticism. Negarea faptului că oamenii posedă cunoaştere. 
Scepticismul global susţine că oamenii nu ştiu nimic. Variate scepticisme 
locale neagă cunoaşterea unor domenii particulare, de exemplu, moralitatea şi 
supranaturalul. 

semantica condiţiilor de adevăr. Semantica, sau 
teoria semnificației, care susţine că înţelesul unui enunţ poate fi expli- 
cat exhaustiv şi semnificativ prin intermediul condiţiilor de adevăr. 

semantică. Studiul relaţiilor dintre limbaj şi lume. " 

semiotică. Ştiinţa semnelor. 

semnificaţie. Mai larg, sinonim pentru înţeles, sau chiar 
pentru importanţă. Mai strict, relaţia dintre un semn - natural sau con- 
venţional, verbal sau nonverbal - şi ceea ce acesta semnifică sau indică. 

sensibil. Termen legat de simţuri şi de datele furnizate de acestea 
sau cu sens, raţional. 

silogism. Model tradiţional de raţionament compus dintr-o 
premisă majoră, o premisă minoră şi concluzie. De exemplu, toţi câinii 

sunt mamifere; toate mamiferele au sânge cald; prin urmare, toţi câinii au 
sânge cald. 

simetrie. Termen ce descrie o relaţie care, stabilită între un prim 
element şi un al doilea element, se stabileşte cu necesitate şi între elementul 
doi şi primul element. Relația de egalitate este cea mai importantă 
simetrie. 

simpliciter. Lat.: pur \i simplu; punct; tout court; fără calificativ 
sau adăugire. 

simplitate. Proprietate care valorizează pozitiv (în cele mai multe 
poziţii) explicaţiile şi teoriile. Dintre două teorii, altminteri egale, cea mai 
puţin complicată (sau cea care menţionează mai puţine entităţi sau clase de 
entităţi) este considerată mai bună. 

simţ comun. Nume general pentru tot ceea ce gândeşte o 
persoană rezonabilă. Pentru unii filosofi este corect cu necesitate, pentru alţii 
rezidă într-o eroare de origine. 

sintactică. Parte a teoriei limbajului care se ocupă cu relaţiile 
dintre semnele lingvistice. 

sintetic a priori. Expresie ce descrie acele adevăruri (dacă 
există) despre lumea reală care, cu toate acestea, sunt cunoscute cu ajutorul 
raţiunii, independent de experienţă. 

sistem. Set de enunţuri şi supoziţii inter-relaţionate. 

sofism. Argumentaţie falsă, trucată, înșelătoare. 

solipsism. Punct de vedere, câteodată susţinut cu seriozitate, 
după care persoana care propune o perspectivă reprezintă singurul lucru 
care există. Combinat de obicei cu punctul de vedere după care orice 
altceva reprezintă doar părți, bucăţi ale experienţei unei singure persoane. 

specie. Subclasă relativ la o clasă (gen) mai largă. Collie reprezintă 
o specie de câine, în timp ce câinii sunt o specie de mamifere, iar mamiferele 
sunt specii de animale. 

stare naturală. Condiţie a oamenilor aflaţi în afara so- 
cietăţii civile, organizate, în care viaţa este scurtă, mizeră, brutală (sau 
cel puţin aşa este înfăţişată de obicei). Altfel spus, un război al tuturor 
împotriva tururor. 

stare ocurentă. Stare de conştiinţă la un moment dat. 
Durerile şi alte sentimente sunt exemple de stări ocurente. Contrastează 
cu stările dispozițiohale, precum convingerile şi dorinţele. --». 

stoicism. Punct de vedere după care universul este un întreg. "*.."e 
raţional în care toate lucrurile se petrec spre bine, din care derivă per-,?',. ý 


fi 


You sa 

ceptul după care o persoană înţeleaptă este aceea care învaţă să accepte cu 
„stoicism", sau cu bunăvoință, orice s-ar întâmpla - chiar şi situaţiile care-l 
zdrobesc pe cel mai puţin înţelept. 

structuralism. Perspectivă după care semnificaţia unei 
părți (semn, simbol, fragment lingvistic) este funcția dată de rolul său 
diferențiat în interiorul unei structuri (sistem) mai larg. Astfel, scaun îşi 
capătă semnificaţia distinctivă din poziţia sa contrastantă în inventarul 
pieselor de mobilier. 

subclasă. Parte a unei clase. 

subcontrarii. Pereche de enunţuri care pot fi împreună adevărate, 
dar nu pot fi împreună false. De exemplu, „Unii suedezi sunt protestanți" şi 
„Unii suedezi nu sunt protestanți”. 

sub specie aeternitatis. lat.: ca οἱ etern. Unii filosofi 
- cel mai faimos, Spinoza - au susţinut ca scopul metafizii este acela de a 
surprinde sau a delimita totalitatea sub sperie ueternitatis. 

substanţa. Cel mai des, un lucru individual ce deţine pro- 
prictăţi şi este subiectul unor schimbări. Câteodată definită ca fiind acel ceva 
capabil de existență independentă. 

substitutivitate. Proprietatea de a fi substituit. în mod obişnuit 
înseamnă înlocuibil „salvând adevărul" (fără nici o schimbare a valorii de 
adevăr). 

substrat. Literal, ceea ce se află dedesubt. Utilizat deseori pentru a 
denumi purtătorul proprietăţilor sau subiectul schimbărilor. 

subzistent. Având fiinţă ori existenţă. Termeni utilizaţi 
uneori în contrast cu existent, pentru a acoperi ceva care există (dacă 
există) în afara spaţiului şi timpului. 

summum bonum. Lat.: binele suprem. Teoriile valorilor nu au 
căzut de acord cu privire la binele suprem (care este acesta). 

supoziţie. Prezumţie - de obicei pentru un raţionament, dis- 
cuţie sau investigaţie ulterioară. 

survenienţă. Starea de a fi survenient. O proprietate este 
survenientă dacă depinde de alte proprietăţi şi nu poate varia dacă acestea sunt 
constante. Culorile sunt surveniente, de exemplu, pentru că depind de 
proprietăţi fizice primare. 

suspendarea judecății. Stare mentală ce nu este caracterizată 
nici de credinţa într-o propoziţie, dar nici de aceea în contrariul ei. 
Atitudinea cea mai potrivită atunci când nu există nici o rațiune sau evidenţă 
care să favorizeze alegerea unei propoziţii în detrimentul negaţiei sale sau 
invers. 

tabula rasa. Lat.: tablă nescrisă. Metaforă folosită de empirişti 
precum John Locke pentru a caracteriza mintea la naştere, înainte de a fi 
„înscrisă" prin experienţă. 

tautologie. Enunţ cu necesitate adevărat în virtutea formei sale logice 
- de exemplu, „Plouă sau nu plouă". în general, tautologiile sunt privite ca 
fiind golite de informaţie. 

telos. Greacă: sfârşit; ţel; scop. 

temporalitate. Proprietatea de a exista în timp. Metafizica 
procesului pune accent pe temporalitate. 

teologie naturală. Corp de cunoştinţe despre Dumne- 
zeu pe care oamenii le au (dacă le au) pe baza raţiunii şi nu pe baza re- 
velaţiei. 

teoremă. într-un sistem formal - de exemplu, formalizarea 
geometriei euclidiene - un enunţ ce poate fi derivat din axiomele sis- 
temului. 

teoria aspectului dublu. Perspectivă metafizică în- 
ţelegând mintea şi corpul ca două aspecte diferite ale aceleiaşi realităţi 
primare. 

teoria contractului social. Punct de vedere după care oamenii 
părăsesc starea naturală prin aderarea tacită la un contract care pune pe 
picioare societatea civilă cu legile, datoriile şi obligaţiile sale. Privită în 
general nu ca o descriere a unui eveniment istoric, ci mai degrabă ca pe o 
justificare ipotetică a statului. 

teoria valorilor. Cercetare sistematică a originii, naturii sau 
conexiunilor dintre valorile de orice tip. Cunoscută şi sub denumirea de 
axiologie. 

termen. Cuvânt sau expresie. 

termen categorial. Termen primar clasificator care 
răspunde la întrebarea „Ce este?". Astfel de termeni sunt câine, scaun, 
telefon, în timp ce roşu, gras sau leneş nu aparţin acestei categorii. 

testabilitate. Capabil de a fi testat. Unii filosofi ai ştiinţei înţeleg 
testabilitatea ca pe o trăsătură necesară a oricărui enunţ (sau teorie) veritabil. 

transcendental. Ceea ce există în afară sau dincolo de experienţa 
sau cunoaşterea obişnuită. 

tranzitiv. Cuvânt ce descrie o relaţie de tipul: dat fiind că 
aceasta se susţine între un prim şi un al doilea element, şi, de aseme- 
nea, între al doilea şi un al treilea, ea se stabileşte cu necesitate între 

primul şi al treilea element. Relația de egalitate este cea mai importantă 
relaţie tranzitivă. 

uniformitatea naturii. Punct de vedere, privit câteodată ca fiind 
crucial pentru ştiinţă, după care lumea fizică se supune aceloraşi legi în 
orice timp şi-n orice loc. 

unitate de acţiune. Acţiune a corpului uman care nu se face prin 
intermediul altei acţiuni. în circumstanţele normale, a ridica mâna este o 
unitate de acţiune. 

universalia ante res. Lat.: universaliile sunt anterioare 
lucrurilor. Expresie folosită pentru a descrie statutul ontologic acordat 
universaliilor de realismul platonic; sau poziţia după care universaliile există 
independent de mental sau de instanţierile lor. 

universalia in rebus. Lat.: universaliile în lucruri. Ex- 
presie utilizată pentru a descrie statutul ontologic acordat universaliilor 
de gânditori precum Aristotel, care susţine că universaliile există inde- 
pendent de minte, dar nu şi de particulariile caracterizate de ele. 

universalia post res. Lat.: universaliile după lucruri. 
Expresie folosită pentru a descrie statutul ontologic acordat universali- 
ilor de nominalism; sau poziția după care universaliile există doar ca 
termeni generali. 

universalii. Idei abstracte, precum roşeața, triunghiularitatea şi 
dreptatea. Statutul lor ontologic este controversat. 

universalitate. Calitate a unei reguli sau a unui principiu 
care se aplică tuturor persoanelor. A fi universal în acest sens este deseori 
înţeles ca o condiţie necesară pentru a avea de-a face cu o regulă (sau 
principiu) moral(ă) ca atare. 

univoc. Cu un singur înţeles. Spunem despre un termen că este 
univoc dacă semnifică acelaşi lucru în toate utilizările. 

urcuş semantic. Ridicarea de la un nivel la un meta-nivel. 
Luând „Plouă" ca pe un nivel (vorbirea directă despre lume), „urcăm" 
semantic (la nivelul vorbirii despre vorbire) atunci când spunem „Propoziția 
Plouă este adevărată". 

utilitarism. Teorie care susţine că permisivitatea, interdicţia sau 
obligativitatea morală a acţiunilor depind de consecinţele evaluate în 
termeni de plăcere/fericire sau durere/nefericire produse de acţiuni. Există 
două forme de utilitarism: al actului, ce ia în considerare consecinţele act cu 
act; şi al regulii, care consideră consecinţele generale ale adoptării sau 
aderării la o regulă sau alta. 

utilizare. Când un cuvânt nu este οἱ însuşi subiect de dis- 
cuţie şi îşi aduce contribuţia normală la înţelesul propoziției spunem că 
este utilizat. în contrast cu mențiune - atunci când se vorbeşte despre 
cuvântul însuşi. 

utopia. Literal, nicăieri. Termen folosit pentru a numi o lume ideală 
imaginară. Utopic semnifică în mod obişnuit nerealist. 

vaguitate. Un termen are proprietatea vaguităţii (sau este 
vag) DACĂ ŞI NUMAI DACĂ, între cazurile clare de aplicabilitate şi 
inaplicabilitate, există o zonă de cazuri „greu de precizat". Chel, bătrân şi bogat 
sunt exemple de termeni vagi. 

validitate. Strict, deducție bună. Mai puţin strict, argumente bune 
nedeductive şi chiar enunţuri adevărate. 

valoare de adevăr. în logica standard, despre ambele 
valori de adevăr, adevărat sau fals. Există şi logici cu trei valori de adevăr, 
utilizând adevărul, falsitatea şi nedeterminarea. 

valoare. Calitate pozitivă sau tot ceea ce este dezirabil, folositor, 
interesant, bun, important - aceştia fiind doar câţiva dintre termenii ce 
exprimă valori po/.itive. Dacă valorile sunt parte a naturii intrinseci a 
lucrurilor sau ţin doar de „replica" pe care omul o dă lucrurilor este o 
chestiune controversată. 

veridic. Literal, adevărat. O experienţă este veridică DACĂ 


ȘI NUMAI DACĂ este despre ceea ce se pretinde a fi. Antonim: non- 
veridic. 


verificabilitate. Proprietatea de a fi deschis verificării. Pozitiviştii 
logici susţin că toate enunţurile analitice care nu sunt deschise verificării nu 
au semnificaţie cognitivă. 
verificare. Set de proceduri, relativ la un anumit enunţ, 
folosite pentru a-i determina valoarea de adevăr. 
virtual. Cuvânt folosit cel mai des (nu la propriu) ca sino- 
nim pentru aproape. Strict vorbind, un X virtual este ceva care are pu- 
terea lui X fără a fi X. 
virtute. Caracteristică pozitivă sau excelenţă a unui lucru sau 
a unei persoane. Uneori, virtutea este definită mai strict ca bun obicei. 
vitalism. Perspectivă în care există o diferenţă fundamentală 
(sau metafizică) între lucrurile însufleţite şi cele neînsufleţite. Vitalistii 
au susținut cândva că substanţele organice nu pot fi sintetizate în afara 
unui organism viu. Bineînţeles, s-a dovedit că s-au înşelat. 
voluntarism. Perspectivă care accentuează importanţa 
voinţei sau a actului volitiv. De exemplu, un voluntarist ar susţine că 

actele contrare voinţei lui Dumnezeu sunt greşite; un non-voluntarist ar 
susţine că actele greşite (adică independente de voinţa lui Dumnezeu) sunt 
contrare voinţei lui Dumnezeu. 

weltanschauung. Germană: vedere asupra lumii. Mod 
atotcuprinzător de a înţelege realitatea, câteodată formulat explicit, altădată 
rămânând implicit. 

zeitgeist. Germană: spiritul timpului. 

şi funcţionalismul, 140-141 
Atitudinea natural ontologică, 104 

logic, 138-139 

Chomsky, Noam 57, 163 

paradoxul confirmării, 68 

Contractul social, 205 

ca o condiţie necesară a 

Credinţă, 

217 

Cunoaştere directă (prin contact), 60 

pentru cunoaştere, 29-30 
analiza standard a cunoaşterii, 23-24 
condiţiile cunoaşterii, 44-46 
cunoaştere directă, 60 
cunoaştere în enunţuri declarative, 
aserţiuni, propoziţii, 24-26 
cunoaşterea propozițională, 24, 26 
cunoaşterea prin  descripţie, 60 
convingere, condiţie necesară a 
cunoaşterii, 27 
distincţia „a şti că" / „a şti cum", 24 


întemeierea, condiţie necesară a 
cunoaşterii, 40 
relaţia între cunoaştere şi adevăr, 30 
Cunoaştere estetică 255-256, 258 
Cunoaştere extralingvistică, 82 
Cunoaşterea dependentă de artă 255- 

Definiţie ostensivă, 139 
Deliberare, 184-186 
Denotaţie, 165-167 

Descripţie definită, 168 
Descripţie, 167-168 
cunoaştere prin descripţie, 60 
Determinism, 117 
Determinism tare, 117 
Dewey, John, 256 
Dialoguri, 3 
Diogene, 52-53 
Dispoziţii şi funcţionalism, 140 
Distanţa estetică, 249 
Distincția „a şti că" / „a şti cum", 24 
Disutilităţi, 196 
Diversitate, 246-247 
Dogmă, 218 
Drept natural, 209 
Drept, legi, 206-208 
filosofia dreptului, 15 
Dualism, 105-111 
argumente în sprijinul dualismului, 
107-109 
dualism cartezian, 107 
dualism psiho-fizic, 106 
evaluarea dualismului, 110-111 
Dummett, Michael, 177 
Dumnezeu (...), 
Dumnezeu ca persoană, 22] 
Dumnezeu şi problema răului, 

existenţa lui Dumnezeu, 227-232 

instanţierea conceptului de 
Dumnezeu, 223-224 

inteligibilitatea şi conceptul de 
Dumnezeu, 220-222 

natura lui Dumnezeu, 223 

omnibenevolenţa, 227 

omnipotenţa, 225 

omniscienţa, 224 

Dworkin, Ronald, 210 


E 
Economie  perceptuală, 
Educaţie estetică, 261 
Emergenţă şi survenienţă, 82 
Emotivism, 190 
Empirism 
definiţia empirismului, 58 
empirismul logic, 60 
empirismul naiv, 59 
empirism şi observaţie, 58-59 
etimologia  empirismului, 57 
Entităţi abstracte (particularii 
abstracte), 99 
Entităţi spaţio-temporale, 
Entităţi teoretice, 70-71 
statutul entităţilor teoretice, 71-72 
Enunţ analitic, 56 
Enunţuri morale, 
analitica enunţurilor morale, 188- 
189 
Enunţuri. Vezi şi Aserţiuni, 
clasificare, 24, 170 
enunţuri declarative, 24-26 
enunţuri morale, 188-189 
enunţuri cu nume vide, 167 
reducţie, 78 
Epistemologie, 15, 22-26 
atitudini propoziţionale, 26 

distincția „a şti că"/ „a şti cum", 24 
enunţuri declarative, aserţiuni, 
propoziţii, 24-26 
etimologia epistemologiei, 22-23 
epistemologie şi adevăr, 29-40 
epistemologie şi convingeri, 27-28 
epistemologie şi cunoaştere, 23- 
26, 44-46 
întemeierea, 40-44 
Esenţă, 97 
Estetică, 19, 243-244 
artefacte, 245-246 
etimologie, 245 
obiecte naturale, 245-246 
operă de artă, 246 
Esteticism, 249 
Eternitatea lui Dumnezeu, 226 
Etică, 17-18 
etimologie, 184 


probleme primare/probleme secun- 


dare, 184-187 
Evaluarea argumentului dovezii, 50- 
52 
în sprijinul scepticismului, 50 
Evenimente, 100 
Experienţă auditivă, 252 
Experienţă comună, 252-253 
„Experienţă estetică, 257-258 
Experienţă gustativă, 252 
Experienţă olfactivă, 252 
Experienţă religioasă, 
definiție, 238-239 
explicaţie, 239-240 
semnificaţia experienţei religioase, 
239 
Experienţă tactilă, 252 
Experienţă vizuală, 252 
Experienţă, 83 
veridice/non-veridice, 144-145 
Experienţe mistice, 239 
Explicaţie 
în ştiinţele sociale, 76 


prin teorie, 74 
Expresivitate, 259-260 
Extensiune, 168 


F 
Falsificabilitate, 68-70, 178 
falsificare şi confirmare, 68 
falsificare şi pseudoştiinţă, 70 
Familiaritate, 219 
Fenomene mentale, caracteristici, 
130-133 
Fenomenologie, 13 
Fideism, 218 
Fiinţă (e) 
necesare, 99-100 
contingente, 99 
Filistinism, 251-252 
Filosofie, 
analiză conceptuală, 5-11 
domenii importante ale filosofiei, 
15-19 
etimologie, 1-2 
fenomenologie, 13-15 
filosofia ca disciplină conceptuală, 
3-4 
filosofia dreptului, 15 
filosofia limbajului, 17, 155-179 
filosofia minţii, 17, 125-151 
filosofia psihologiei, 130 
filosofia religiei, 18-19, 214-240 
filosofie social-politică, 18, 183- 

filosofia ştiinţei, 16, 48-86 
metoda filosofică a îndoielii, 12-13 
originile filosofiei, 1-3 
Filosofia minţii, 17, 126-151 
Filosofia morală, 18 

social-poiitică, 202 

legile în filosofia social-politică, 

societate şi stat în f.s.p., 203-204 

Fizică, 81 

abordarea filosofică a formei, 161- 

abordarea lingvistică a formei, 

Formă estetică 250-252, 258 
Frege, Gottlob, 173 
Funcţionalism, 139-141 

Gândire calculatorie, 149 

primordialitate ca generalitate, 94 
Gettier, 44-45 
Gramatică abstractă, 163 
Gramatică universală, 163 
Grice, H. P., 174 
Gust estetic, obiectivitatea gustului, 


261-263 


H 

Impenetrabilitate, 148-149 

Imperativ categoric, 195 
Imperativism, 189-190 

Imuabilitatea lui Dumnezeu, 226 
Incomensurabilitate, 73 
Incompatibilism, 116-117 
Inducţie, 66 

Intenţii de comunicare, 246 
Intenţionalitatea, 133 

Introspecţia, 14, 138 

1 
încărcătură teoretică, 73-74 
încredințare, 217 
îndoiala carteziană, 12 
evaluarea ei, 12 
întemeiere doxatică, 42 

întrebări dictate de prudenţă, 185 

J 

Kant, Immanuel, 195 
Kantianism, 195 

L 
Leeuwenhoek, Anton, 72 

Legătura criterială, 10-11 

semnificaţia în limbaj, 172-180 
Limbaje artificiale, 157 
Limbaje naturale, 157, 164 
Lingvistică creativă, 157 
Lingvistică diacronică, 157 

Metafizică descriptivă, 101 

N 
Necesitate, contraexemple, 8 

O 

